să 


Cura) i 


TA d a: 


ae eee ei ami di a 


ATEL Ml 
0 


Pi 
E 
; 
| 
| 


DE a d iei a a a a aa Îi e i a i E ae ai i e e a 
2: np - 
n - 
Ci i n A 
ka 
P - À 


DE 
- 


ja 





+ SI COS IRON 


(O ÎN, 


RUA 


CUVÂNTĂRI 
DVHOVHICESTI 


YOL II 


TAA 








Arhimandritul Sofronie 


CUVÂNTĂRI DUHOVNICEŞTI 


Volumul al doilea. 


Traducere din limba rusă de 
Ierom. Rafail (Noica) 


Tipărită cu binecuvântarea Înalt Preasfinţitului 
ANDREI 
Arhiepiscop al Alba Iuliei 


Editura Reîntregirea 
Alba Iulia, 2008 


O 2008 World copyright of Arhimandrite Sophrony's text 

« JlyxoBnbie Becenbi. Tom Bropoi » 

ISBN for the complete set: 1 874679 26 6. 

ISBN for this volume: 1 874679 30 4. 

STAVROPEGIC MONASTERY OF ST. JOHN THE 
BAPTIST, ESSEX, G.B. 


Compilated and edited by: 
hieromonk Nikolai Sakharov 
presbytera Natalia Rossina 


Compilation and editing O Monastery of John the Baptist. 


No translations to be made from the original or translations of 
the original without written permission from the Monastery. 


O 2008 pentru ediția de față: 
Editura Reîntregirea, Alba Iulia, România. 


Traducere de Ieromonahul Rafail Noica. 


© 2008 pentru prezenta traducere: 

STAVROPEGIC MONASTERY OF ST. JOHN THE BAP- 
TIST, TOLLESHUNT KNIGHTS, by MALDON ESSEX, 
CM9 8EZ G.B. 


SOFRONIE SAHAROV, arhimandrit 

Cuvântări duhovniceşti /Arhimandritul Sofronie; trad. din lb. rusă 
de Ierom. Rafail (Noica). - Alba-lulia, Reîntregirea, 2004, vol I. 
ISBN 973-8252-68-7 

Vol. 2. - 2008. - Index. - ISBN 978-606-509-022-4 

I. Rafail Noica, ieromonah (trad.) 

252:281.95 


1 
DESPRE PROGRAMUL MĂNĂSTIRII! 


Programul mănăstirii: paza poruncilor lui Hristos. 
Tragedia egoismului şi biruirea lui. Zavistia ca 
semn al prezenţei egoismului în noi. Unimea duhului 
— cale spre mântuire. Despre mutarea sa din lumea 
aceasta, şi strânsă legătura sa cu frăţia. Alegerea 
limbii pentru cuvântări. Cum să te apropii de Dum- 
nezeu. Rugăciunea şi petrecerea în Dumnezeu, ca 
sens al monahismului. 


Bine v'am regăsit pe toți şi pe fiecare. Telul meu 
este de a vă ajuta să luptați împotriva rutinării vieții 
monahale, pentru a rămâne cu adevărat cu mintea acolo 
unde este Hristos: la dreapta Tatălui. Însă mijloacele pe 
care le am la dispoziție sânt tare sărace... 

Sfinții Părinți, asemenea Scărarului şi celorlalți 
nevoitori, zic că monahul trebuie să petreacă necurmat 
cu mintea în Dumnezeu. Viaţa lui de zi cu zi, plină de 
sumedeniui de chipuri şi simțăminte, ne întrerupe în- 
dreptarea minţii către Dumnezeu. Data trecută am vo- 
rbit despre cum trebuie să ne conştientizăm, trăind în 
lumea aceasta în mijlocul unei mulțimi de oameni. Una 
dintre cele mai importante sarcini în programul 
monahismului este ca, prin paza poruncilor lui Hristos, 
să se ajungă la starea nepătimirii, adică sfinfenia: acolo 

unde nici un fenomen duhovnicesc nu ne mai poate 
smulge viziunii nepătimaşului Dumnezeu. Dacă vom 
vorbi despre nepătimire ca ţel al vieţii noastre şi ca sens 
al venirii noastre aci, în mănăstire, tot chipul vieţii 
noastre se va schimba. 

Rezultatul căderii a fost acela că omul a „căzut” de 
la chip al lui Dumnezeu, chip al Fiinţei Absolute, în 
acest cuget pe care acum îl numim egoism. Egoismul 
ne-a devenit semnul căderii şi prezența în noi a 
pierzaniei — moartea. 

Cu toate că descoperirea lui Dumnezeu ne este 
dată în forma lui EGO, „EU”: „EU SÂNT CEL CE 
SÂNT”, totuşi aci cuvântul EGO, „EU” este cuvântul 
cel mai minunat care denumeşte persoana, iar persoa- 
na nu trăieşte închisă în propriul său ego. 

Egoismul este de-a dreptul pricina tragediilor din 
viaţa omului, din viața omenirii pe pământ. Este starea 
contrară celeia la care ne cheamă porunca lui Dumne- 
zeu: poruncit ne este de Dumnezeu să iubim tot aproa- 
pele, tot împreună-omul ca însuşi sinele. Bineînţeles, 
am în vedere înțelesul Evangheliilor, iar nu al Vechi- 
ului Legământ. Vechiul Legământ zicea: „Să iubeşti 
pre aproapele tău ca însuţi pre sine, şi să urăşti pre 
vrăjmaşi”; însă Domnul a poruncit: „Dară Eu zic vouă: 
lubiţi pre vrăjmaşii voştri” . Astfel încât, deşi Vechiul 
Legământ ne-a dat multe pilde de stări deosebit de înal- 
te ale rugăciunii şi vedeniei, totuşi ele rămân departe de 
porunca evanghelică: „Dară Eu zic vouă: Ilubiți pre 


! Teş. 3:14. 
2 Vezi Mt. 5: 43-44. 

vrăjmaşii voştri”. În cartea despre Starețul Siluan eu 
scriu că această poruncă a lui Hristos dă tuturor 
celorlalte porunci o trăsătură absolută, vécinică şi ne- 
tărmurită. Din pricina ei creştinismul rămâne pentru 
lume ca 0 „moarte” — moartea egoismului. Şi de aceea 
zice Domnul: „Veţi fi urâţi de toţi din pricina Mea”. 
Este foarte posibil că până şi noi, monahii, obosim şi ne 
istovim din pricina acestui cuvânt, care nicidecum nu 
ni se dă a-l trăi. Ne istovim în rugăciune până la 
neputinţă, pentru a păzi porunca lui Dumnezeu. Trec 
ani, zeci de ani — şi nu atingem ceea ce dorim. Din 
această istoveală se naşte sila. Dar, rogu-vă, aveţi în 
vedere: acea silă este glasul morţii înlăuntrul nostru! 
Deşi este greu a vorbi despre porunca iubirii, pentru că 
toți ne aflăm departe de înălțimea cuvântului lui 
Dumnezeu, totuşi mai bine să vorbim despre ea, decât 
despre orice altceva. Altminteri totul va deveni deşert, 
Şi atunci nu vom primi nimica pentru viața noastră cea 
în Dumnezeu, care este viața vEcinică. 

Unul din semnele egoismului nostru este prezența 
în noi a unui oarecare simțământ al zavistiei. De acest 
simțământ trebuie să fugi ca de ciuma morții. Adevăra- 
ta viaţă creştină ne slobozeşte de invidie. În Evanghelie 
aflăm minunata pildă a Fiului Risipitor. Când Dum- 
nezeu a gătit ospăț în ceruri pentru că fiul cel căzut s'a 
întors în sânul Tatălui, atunci fiul cel vârstnic, care nu 
cunoscuse căderea, dintr'o dată a căzut pradă acestei 
zavistii. „Eu toată viața mea trudesc pentru Tine, iar Tu 


! Vezi Lc. 21: 17. 

mie nicicând nu mi-ai gătit aşa ceva!” lar Tatăl răs- 
punde: „Tot ce am Eu este al tău. Şi, drept aceea, tre- 
buie să ne bucurăm de mântuire... Iată, fratele care era 
mort şi trăieşte, a revenit la noi”!. Iar dacă vom crede 
astfel: „Tot ce are Dumnezeu va fi al nostru”, atunci 
întunecata patimă a zavistiei nu-şi va afla loc în noi. 
Voi ştiţi din Evanghelii: Pilat a văzut că din pricina 
zavistiei l-au predat pe Hristos; nu dintr'o adevărată 
nelegiuire, ci numai pentru că stârnise în ei zavistia 
prin dumnezeieştile Sale minuni. Precum vedeţi, aceas- 
tă zavistie l-a omorât pe Dumnezeu! Tot ea omoară pe 
fratele! Şi aşa, când se iveşte în noi vreo mişcare de-a 
zavistiei, trebuie să înțelegem că sântem sub stăpânirea 
întunecatei morţi. Noi însă trebuie să trăim astfel încât 
nu numai să nu zavistuim, dar chiar să ne bucurăm de 
fiecare dată când cineva, oricine ar fi, ne depăşeşte în 
ceva. lar dacă vom avea atitudinea cea dreaptă, atunci 
această patimă care nimiceşte totul în viața oamenilor 
nu va afla loc în noi, iar chipul vieții noastre va deveni 
cu totul altul. Atunci uşor se va înfiripa unimea du- 
hului, iar viața frăției noastre va fi cu adevărat plină de 
prezenţa dumnezeiască. 

Înainte de mutarea mea de aci voiesc să înscriu 
aceasta în inimile voastre, pentru ca voi cu adevărat să 
trăiţi în Dumnezeu şi nimic altceva să fie în cugetul 
vostru. Nu lăsați pe nimeni să smulgă din cugetul 
vostru duhovnicesc nicidecum dragostea lui Hristos, 
care nu cunoaşte zavistie, ci se bucură de mântuirea 


Le. 15: 31-32. 

fiecărui om. Aceasta duce la faptul de a vă ruga şi 
dimineaţa, şi seara, şi în biserică, şi în afara bisericii, ca 
să păstraţi porunca lui Dumnezeu pentru dragostea că- 
tre aproapele. lată rugăciunea mea înaintea lui Dumne- 
zeu! Prin dragostea pentru aproapele cunoaştem şi 
dragostea lui Dumnezeu. Desigur, eu aş dori ca rugă- 
ciunea să fie în fiecare dintre voi cheia lăuntrică, pentru 
ca deşertăciunile ce ne bântuie, din pricina venirii 
atâtor oameni la noi cu cele mai felurite stări lăuntrice, 
nicicum să dezrădăcineze din voi acest cuget. Iar atunci 
cu adevărat vom trăi astfel încât mântuirea lui Dum- 
nezeu va fi din ce în ce mai aproape de fiecare dintre 
noi. Ar fi atât de trist să vii la mănăstire şi, în loc de 
vecinică slobozenie, să-ți afli osândă şi pierzanie! 

Aşa, iertați-mă că vă vorbesc despre acestea: eu 
trăiesc în aşteptarea mutării mele de aci. Dar când veţi 
ajunge şi voi spre sfârşitul zilelor voastre, atunci mai 
limpede vă va fi starea mea. Eu acum trăiesc şi nu 
trăiesc. Starea mea adesea atâta se înrăutățeşte, încât 
viața mă împovărează şi zic lui Dumnezeu: Doamne, 
spune-mi „Mori!”, şi voiu muri. Ci, întrun chip de 
neînțeles mie, dintr'o dată astă stare a morţii din toată 
ființa mea se preschimbă în rugăciune şi cuvânt pentru 
voi. Cum trăiesc — habar nu am. Pentru ce trăiesc? — 
Poate pentru că inima mea nu vă poate părăsi aici pe 
pământ. Când cineva dintre voi lipseşte, tot timpul mă 
rog ca Dumnezeu să vă păzească, pe toți şi pe 
fieştecare. 

Bineînţeles, mi-e mai uşor să vorbesc despre astfel 
de lucruri în rusa pe care mi-am însuşit-o din primele 


10 Arhimandritul Sofronie 


zile ale vieții. Când trec în altă limbă, tot mereu sânt în 
căutarea a ceea ce aş putea zice în acea limbă. 

lertaţi, vă voiu povesti o întâmplare hazlie. O 
doamnă din Moscova a hotărât să jertfească timpul 
toaletei sale învățării limbii spaniole, pentru a putea citi 
în original Don Quijote al lui Cervantes!. Bineînţeles, 
nu mă pot lua la întrecere cu Cervantes: puţină nădejde 
am Că se va găsi cineva să învețe limba rusă ca să mă 
citească. Pe semne că Cervantes m'a biruit. Dar totuşi, 
şi Sf. Siluan, şi Serafim din Sarov, şi Nil Sorski — toţi 
aceştia, şi mulţi alții, vorbeau ruseşte. Şi bine este să 
ştii limba aceasta. 

Vin la noi oameni ca şi pierduţi: nu ştiu cum să 
intre într'o viață după Dumnezeu. Şi ce să le spui, de 
unde să începi? În viaţa mea a fost o întâmplare. Un 
suflet era condamnat la o moarte grabnică de către doc- 
tori, din pricina cancerului care l-a năpădit pretutin- 
denea. De bolnavă ce era acea persoană, o plimbau în 
scaun cu rotile. Iar când, bolind de moarte, i s'a dat 
shima mare, m'a întrebat: „Ei, şi acum ce-o să fac?” — 
Îi zic: „Caută către Dumnezeu şi spune-i despre nevoia 
ta”. Și a început să facă aşa. Au trecut mai mult de 
treizeci de ani de atunci: trăieşte şi se roagă.? Şi iată un 
caz real. 

Cândva m'am îndepărtat de la Dumnezeu, de la 
rugăciune. lar mai târziu mi s'a dat dintr'o dată să mă 
întorc la El. Am început să mă rog, şi rugăciunea cloco- 


Scriitor spaniol (1547-1616), autor al celebrului roman Don Quijote 
de la Mancha. (N. tr.) 
2 A murit după patruzeci şi doi de ani. (N. tr.) 

tea în mine ca un vulcan, Şi era cu neputinţă a o curma. 
Rugăciunea este o astfel de stare, când cu adevărat ne 
putem uni cu Dumnezeu, Făcătorul nostru. Și într'o 
astfel de rugăciune stă sensul monahismului. Orice alt 
chip al vieţii este mai puţin prielnic pentru o astfel de 
rugăciune. Noi lăsăm deoparte grija pentru orice ar fi în 
planul materialnic. Asta nu înseamnă că niciodată nu 
ajutăm în plan material — o facem tot mereu. Însă grija 
noastră de căpetenie nu constă în aceasta, ci în a 
petrece în Dumnezeu. În lume suferințele — ca o 
răstignire — pot ţine pe oameni în rugăciune, dar noi, 
monahii, trebuie să ne ținem în rugăciune prin singur 
cugetul că în noi trăieşte moartea, şi să căutăm cum să 
biruim acea moarte. 


Orb 


2 
DESPRE MĂREȚIA CHEMĂRII LA 
DEPLINĂTATEA ASEMĂNĂRII 
CU DUMNEZEU! 


Putem împăca treburile de zi cu zi cu măreția che- 
mării. Pentru personalismul dumnezeiesc şi ome- 
nesc. Însuşirea principiului ipostatic prin paza po- 
runcilor în monahism. Pentru cuvântul lui Hristos şi 
mântuire. Îndatorirea noastră de a deveni sfinţi. 
Măreţia este în smerenie. Despre mutarea de aci. Nu 
micşorați cuprinsul descoperirii lui Hristos. Pentru 
cea întreit-una asemănare cu Dumnezeu a omului. 


Atunci când vin să vorbesc cu voi — care mi-aţi 
devenit cei mai apropiaţi şi mai iubiți — am un sim- 
țământ curios că viaţa voastră se scurge în deşer- 
tăciune, că la noi toate sânt prost organizate. Noi nu 
avem timp să petrecem, precum se cuvine, cu mintea în 
Dumnezeu, şi să ne îndeplinim toate treburile: bucă- 
tăria, curăţenia, primirea oaspeţilor ş.a.m.d. Pare-mi-se 
că, munciţi fiind cu tot felul de treburi mărunte de zi cu 
zi, a vorbi în acest context despre cele mai înalte teme 
ale credinţei şi năzuinţelor noastre, cumva nu merge: 
parcă nu poţi pune laolaltă lucruri atât de opuse. 

Dar lucrul cu care vreau eu să mă lupt este ideea 
că dacă ne-am organiza viața altfel ar fi mai cu putință 

să dobândim o atitudine mai theologică față de fiecare 
clipă, de fiecare înfăptuire. Aci ar fi o mare greşală a 
crede că, pentru a pătrunde în tainele lui Dumnezeu, ar 
fi cu putință a organiza un soi de şcoală. 

Formarea mea duhovnicească a atârnat întrutotul 
de întâlnirea cu Fericitul Siluan. Acest om, care a venit 
la mănăstire aproape imediat după săvârşirea serviciu- 
lui militar, lucra la moară, unde trebuia pregătită făină 
pentru mii de oameni. Obştea mănăstirii atinsese în to- 
tal două mii de monahi, şi sute de închinători neconte- 
nit veneau, petrecând acolo luni şi ani de zile. Într'un 
astfel de vălmăşag a trăit, în acest învălmăşag i s'a ară- 
tat Domnul. De această îmbulzeală de zi cu zi nu a fost 
scutit, Şi totuşi a trăit vederea lui Hristos, şi le-a împre- 
unat cumva una cu alta. Viaţa lui nu era mai puţin grea 
decât a fiecăruia dintre voi aci. Noi ne vedem zi de zi 
bolnavi, obosiţi, zdrobiţi trupeşte. Putem noi oare îmbi- 
na acestea cu o adevărată de-Dumnezeu-cuvântare? — 
Da, putem, doar de vom înţelege de-Dumnezeu-cuvân- 
tarea cum se cuvine, iar nu în sensul unei științe acade- 
mice. 

Din pilda Stareţului vedem că şi dacă ne vom 
organiza viaţa liniştirii, despre care atât de minunat 
vorbeşte Isaac Sirul, nici atunci nu neapărat ni se va 
arăta Dumnezeu. În această deosebit de încordată luptă 
de a primi sute, multe sute de oameni în mănăstire şi a-i 
hrăni, Starețul putea purta în acelaşi timp şi trăirea pe 
care a avut-o când a văzut pe Domnul — a se ruga pen- 
tru întregul Adam ca însuși pentru sine. Voi toți prea 
bine înțelegeţi că a se ruga pentru întregul Adam ca 

pentru sine este culmea desăvârşirii pe pământ. Cum se 
îmbină această măreție a chemării cu munca de zi cu zi 
— eu însumi habar nu am. 

Eu trăiam şi mă rugam, plângeam ani de-a rândul, 
dar pe spatele meu purtam patrusprezece ascultări 
mărunte în mănăstire. lar aceste patrusprezece încre- 
dințări nu mă împiedicau să trăiesc cu mintea necurmat 
în Dumnezeu, pentru că tot ce făceam era în ascultare: 
o făceam din toată inima, dar nepătimaş. Nu eram legat 
de nimic şi mintea mea putea slobod să petreacă în 
Dumnezeu împreună cu toată acea grămadă de mărunte 
îndatoriri şi de trude. Toate acestea sânt cu putință, iar 
eu mă rog — dar şi voi rugaţi-vă — ca Dumnezeu să ne 
dea putinţa de a le îmbina cu viziunea măreției Lui şi a 
trăi în duhul smeritei Sale iubiri. 

Aşadar, dacă eu astăzi mă ating de culmile lumii 
nevoinţei monahului pravoslavnic, acesta nu va fi un 
subiect artificial, ci ceva deplin cu putinţă a înfăptui în 
programul vieţii noastre. Aş dori să văd că inimile 
voastre au primit acestea. 

Astfel, să trecem la ceea ce este omul, care sânt 
legăturile lui cu Dumnezeu, unde este limita putinţelor 
pentru firea zidită. 

La temeiul antropologiei noastre creştine stă no- 
țiunea, descoperirea de sus de la Dumnezeu, noţiunea 
asemănării cu Dumnezeu! — şi asemănare deplină, iar 
nu în parte. Dumnezeu este mai presus de lume, iar 
omul, petrecând în Dumnezeu, se face mai presus de 

lume. Chip şi asemănare a Absolutului, el poartă în 
sine un cuget ce transcende tot ce vede în limitele 
ființării pământeşti. Pe Dumnezeu, creştinul ÎI trăieşte 
ca Tată şi ca Persoană. Şi pe sine însuşi se conştien- 
tizează ca persoană-ipostas. Prin acel har pe care îl 
primim de la Dumnezeu cunoaştem acum că Fiinţa 
Absolută nu poate fi decât personală. Căci Dumnezeul 
nostru este Dumnezeu Viu, ființând, iar nu o idee 
filosofică abstractă. Iar omul-persoana vede în propriul 
personalism chipul, oglindirea absolutului lui Dum- 
nezeu, încă nu deplin actualizat, dar totuşi adânc 
conştientizat. 

Între Dumnezeu şi om trebuie să fie o oarecare 
comună măsură, în ciuda a toată neamăsurarea. Dacă ar 
fi să lepădăm această descoperire, atunci ar deveni de- 
săvârşit cu neputinţă orice adevărată cunoaştere, adică 
orice corespunzătoare realitate a Dumnezeieştii Fiinţe. 

Mereu vorbim despre personalismul creştin. Acest 
personalism creştin îşi află expresia cea mai desăvârşită 
în avântul rugăciunii unei iubiri atotcuprinzătoare. În 
înfăptuirea iubirii asemenea lui Hristos creştinul se 
dăruieşte fără rămăşiţă celorlalţi, celor iubiți — mai întâi 
lui Dumnezeu, iar apoi, prin puterea Duhului Sfânt, 
tuturor celorlalți. Pentru o astfel de dragoste deşertă- 
toare el se transcende pe sine. Dragostea trăieşte în 
celălalt, iar nu în iubirea de sine. Iar cei iubiţi alcătu- 
iesc viaţa creştinului. Însă, trăind în celălalt, persoana- 
iubirea nu încetează a rămâne ea însăşi. Astfel, depă- 
şindu-şi limitele egoiste, dragostea ajunge la oblăduirea 
a toate, la unirea a tot ce este înlăuntrul său. Individua- 

lismul egoist, neapărat va ajunge la însingurare şi la 
despărţire, prin lupta pentru existența sa vremelnică. 

Omul-ipostasul, după chipul şi asemănarea lui 
Hristos Omul, în deplina sa devenire finală apare ca 
purtătorul întregii deplinătăți a dumnezeieştii ființări şi 
a zidirii. Cu alte cuvinte, devine un dumnezeu-om. În 
Sfânta Treime, fiecare Ipostas are în Sine toată absoluta 
deplinătate a celorlalți doi, fără a-i desființa, fără a-i 
reduce doar la conținutul propriei vieți — dar şi însuşi 
acest Ipostas pătrunde deplin în ființa Lor, întărindu-le 
prin aceasta ipostaticitatea. 

Tot astfel, şi în ființarea multi-ipostatică a omului, 
fiecare persoană este chemată a cuprinde în sine întrea- 
ga deplinătate atot-omeneştii ființări, nicicum îndepăr- 
tând celelalte persoane, ci pătrunzând în viaţa lor ca şi 
conţinutul lor substanțial. Iar prin această mişcare întă- 
reşte de asemenea persoana celorlalți. Astfel se zideşte 
acea ființă una exprimată în dogma Esenţei unice în trei 
Ipostasuri. Omenirea trebuie să devină o singură esență 
într'o mulțime de ipostasuri: iată gândul făuritor al lui 
Dumnezeu, Cel ce a făcut omul după chipul Său şi 
după asemănare. 

Printr'o deplină credinţă şi o îndelungă nevoinţă, 
omul trebuie să ajungă la asemănarea cu Dumnezeu 
până la identitate, întâi înțelegând, iar apoi înfăptuind 
în propria-i libertate gândul pentru noi, cel mai nainte 
de veci, al Făcătorului. Iată înţelesul poruncii lui Hris- 
tos: „Fiţi dară voi desăvârşiţi, precum şi Tatăl vostru 


Cuvântarea a doua 17 


cel din ceriuri, desăvârşit este”!. Abătându-ne de la 
această trudă (pentru a nu spune răstignire) cu care se 
însoţeşte înfăptuirea asemănării cu Dumnezeu în noi, 
ajungem a moşteni întunerecul mormântului. În virtu- 
tea slobozeniei determinării de sine date nouă putem, 
bineînţeles, a ocoli această înaltă chemare, care cere de 
la noi toate răsputerile fiinţei noastre. Dar tot nu putem 
schimba ideea cea mai nainte de veci, gândul cel mai 
nainte de veci al lui Dumnezeu pentru noi, a reduce 
firea noastră până la treapta animalică, adică la o fiin- 
țare vremelnică, în afara vâcinicei lumini a Dumne- 
zeirii. 

În aceste formulări se exprimă însăşi esența a ce 
este viața noastră. lar viaţa aceasta se însuşeşte prin 
paza poruncilor lui Hristos. Contextul monabhismului, 
cu principiul ascultării, face ca omul să devină în stare 
a cuprinde pe toți în dragostea sa. lată ce trebuie să 
păzim în mănăstirea noastră. Rugăciunea mea, tot 
mereu, este ca fiecare dintre noi să conştientizeze că 
această mică familie este viaţa mea. Și suferința sau 
durerea oricăruia dintre noi este cu adevărat durerea 
noastră obştească. 

Domnul a zis apostolilor: „Să aveţi dragoste între 
voi, prin aceasta vor cunoaşte că sânteți ucenicii Mei”?. 
Nimeni, afară de Hristos, nu a vorbit despre o astfel de 
dragoste, pentru care El ne-a adus bogate descoperiri. 
Și să ne amintim de aceste cuvinte ale lui Hristos, şi să 
trăim prin ele. Astfel şi noi, smeriții, cei mici, cei 


Mt. 5: 48. 
? Vezi Io. 13: 35. 

săraci, vom deveni asemenea apostolilor primelor 
vremi. Această viaţă este una, încă din vremea venirii 
lui Hristos pe pământ. Ea se păstrează până acum de 
către fiecare om ce voieşte să atingă porunca lui Dum- 
nezeu. 

Citind Evanghelia ne găsim în fața unor taine pe 
care nicicum nu le putem înțelege, în care nicicum nu 
putem pătrunde. Țelul nostru însă este de a înţelege 
despre ce este vorba... Poţi fi un om simplu fără a te 
întoarce asupră-ţi, Şi să trăieşti adânc în Dumnezeu fără 
chiar a-ți da seama. Adesea am întâlnit-o la Athos: mo- 
nahul se află întreg în Dumnezeu, Dumnezeu este cu 
dânsul, el însă trăieşte în chip simplu şi firesc, pentru 
că acea viață este pentru el singura viață firească. 
Atunci când primim astfel de descoperiri de la Dumne- 
zeu înţelegem cuvintele Evangheliilor: cel ce se leapă- 
dă de Hristos va fi iertat, dar cel ce se leapădă de 
cuvântul Lui va fi osândit de acel cuvânt!. Pentru că cel 
mai mare păcat, cea mai mare cădere este a lepăda dra- 
gostea Tatălui şi Făcătorului nostru, „Care aşa au iubit 
lumea, cât au dat pre Fiul Său cel Unul-născut, ca tot 
cel ce crede întru Dânsul să nu piară, ci să aibă viaţă 
vecinică”?, ca într" Însul ŞI printr" Însul, prin Hristos, să 
facă din fiecare dintre noi un fiu iubit al Tatălui Ceresc. 
Toţi cei ce tânjesc către chipul ființării dumnezeieşti în 
afara lui Hristos, în realitate nu înțeleg că ei sânt atraşi 
de către acea neființă dintru care au fost chemaţi din 
voia lui Dumnezeu. lar cei ce şi-au întors deplin faţa 


! Vezi lo. 12: 48. 
2 Vezi lo. 3: 16. 

către trupul acestei lumi se prăpădesc de vii, în năruirea 
soartei lor sau în uriaşele catastrofe ale războaielor 
mondiale şi ale celor asemenea lor. 

Când purtăm înlăuntrul nostru, în cugetul nostru, 
cuvintele evanghelice, atunci tot gândul ce corespunde 
acelei stări noi îl primim, iar tot ce se împotriveşte, 
respingem. Și astfel, pătrunzând în cunoaşterea duhov- 
nicească nu numai ca intuiție, ci şi ca înțelegere, ne 
zidim un temei mai trainic pentru a ne făuri mântuirea. 
Înaintea noastră se deschide întreg cuprinsul vieţii 
cosmice, iar tot ce nu este plăcut lui Dumnezeu trebuie 
numaidecât să lepădăm. Domnul în pustie a fost ispitit 
de diavol. Şi vedem că nu S'a oprit la nici una din cele 
puse înainte de diavol, ci numaidecât le-a lepădat.! Şi 
E] este Domnul nostru, şi Învățătorul, şi Dumnezeu. El 
este pilda noastră.? Vedeţi, aşa vom zidi viaţa noastră. 
Tot ce nu corespunde acestei pilde lepădăm, şi tot ce 
corespunde primim, şi aceasta devine viaţa noastră. 
Dacă lui Siluan, după ce i S'a arătat Domnul, i-a fost 
dat să aibă viziunea întregii ființări omeneşti, proprie 
lui Hristos, atunci şi noi, ca ucenici ai săi, trebuie în 
chip firesc să primim acel cuget. Noi înşine nu putem 
trăi vederea lui Dumnezeu. Este prea puternică pentru 
noi, şi Chiar pentru un uriaş ca Siluan — zice că de s'ar 
fi îndelungat vedenia încă o clipă, ar fi murit. Gândul 
pe care astăzi am vrut să-l pun înaintea voastră nu se 
poate însuşi într'o clipită. Dacă veți dori să auziţi mai 
departe, eu sânt gata să vă vorbesc, iarăşi şi iarăşi, 


! Vezi Mt. 4: 1-11. 
? Vezi Io. 13: 15. 

despre aceleaşi: pentru că viața aceasta este atât de 
măreaţă, de adâncă şi de minunată, încât mintea noas- 
tră, când se atrage de viziunea sfințeniei lui Dumnezeu, 
însăşi devine sfântă. 

Proslăvirea Stareţului este direct legată tocmai de 
faptul că mintea lui era pururi în Dumnezeu, în Dum- 
nezeul cel Sfânt, şi el însuşi a devenit sfânt. lar îndato- 
rirea noastră aci este de „a deveni sfinți”. lar când îna- 
intea noastră stă această îndatorire, atuncea multe 
lucruri mărunte vor trece neobservate. Și de cum 
pierdem viziunea lui Dumnezeu, deodată toate mărun- 
țişurile încep a fi sâcâitoare, omul începe să se în- 
greuieze, să se împotrivească, ş.a.m.d., şi până la urmă 
pierde gândul lui Dumnezeu. Dar dacă vom rămâne cu 
gândul la Dumnezeu, atunci toate împrejurările în care 
trăim sânt prielnice mântuirii. 

Mă grăbesc, acum că nu mai sânt tânăr, să vă 
predau acestea înainte de a mă duce... Și mă rog ca 
Dumnezeu să dea vouă (şi, bineînţeles, mai întâi celui 
care poartă pe umerii săi viața obștii: igumenului) 
înțelepciune și putere spre însuşirea vieții pomenite. 
Voiesc să vă dau cuvântul următor: „Nimănui, nimănui 
pe pământ să nu îngăduiți să înjosească viziunea 
creştină! Păziți plinătatea viziunii drept-slăvitoare!” 

Pentru mine, pilda Stareţului Siluan se impune. 
Ieri am vorbit despre aceasta cu englezul ce ne-a vizitat 
mănăstirea. Şi m'a întrebat: 

- Oare nu este mândrie? 

l-am răspuns: 

- Pilda lui Hristos, Însuşi Dumnezeu fiind, ne 
vorbeşte despre putinţa de a fi purtători ai plinătății 
dumnezeieştii vieți şi a rămâne smeriţi, precum smerit 
este Însuşi Dumnezeu, Cel ce poruncă ne-a dat a învăța 
de la El smerenia.’ 

Astfel măreția vieții se păstrează întrun duh 
smerit, lar nu într'unul mândru. O dragoste înfumurată, 
chiar „binevoitoare”, în realitate răneşte pe om. lar 
Domnul ne iubeşte nu cu o dragoste înfumurată, ci cu o 
dragoste a cărei pildă o vedem la mame. Mama este 
roaba pruncului ei, şi orice slujire adusă acelui prunc o 
săvârşeşte fără vreun simțământ de înjosire. Iată pildă, 
care ne va ajuta să înțelegem că, oricât de bogat ar fi 
cuprinsul vieții noastre, el nu trebuie să schimbe în noi 
duhul smerit. 

Să-mi dea Domnul putere să vorbesc cu voi şi să 
vă las ca o moştenire care să fie înscrisă în inimile 
voastre: Nu lăsați să înjosească nimeni cuprinsul 
descoperirii prin Hristos! Însă conştiinţa că nimica este 
mai presus de Hristos nu trebuie să ne facă mândri şi 
snobi, lucru ce nicidecum corespunde firii dragostei lui 
Dumnezeu. Și deci, noi trebuie să purtăm în sine ceea 
ce ne-a dat Domnul — iată singură adevărata lumină a 
vieții vâcinice. lar noi pe nimeni „altul” nu cunoaştem, 
şi nu avem nevoie a cunoaşte pe pământ pentru 
mântuirea noastră — deşi intelectual putem şti despre 
lucrurile acestea, şi să ajutăm altora. 


! Vezi Mt. 11: 29. 

Cu toate acestea, niciodată nu trebuie să trecem 
într'o stare, cum s'ar zice, de „complex de superio- 
ritate”, de supraestimare de sine, ş.a.m.d. Trebuie să 
fim slobozi de acestea. Şi trebuie a păzi o conştiinţă 
înțelegătoare faţă de ceea ce ne-a dat Dumnezeu, şi 
ceea ce atâta însufleţea pe Părinții noştri. Și Vasilie cel 
Mare, în Liturghia sa, zice: 'O ăvroc "Ov Oeóc!. În 
această expresie se vădeşte duhul, cugetul lui: „lată, 
aflat-am cu adevărat pe Dumnezeul cel vecinic” — 
„Aflat-am credința cea adevărată, nedespărțitei Treimi 
închinându-ne”. 

Toţi avem intuiţia că Dumnezeu este unul, şi nu 
este alt Dumnezeu, fără numai adevăratul Făcător al 
întregului cosmos. Unul, însă trei Persoane, precum 
zice Simvolul lui Athanasie cel Mare: Dumnezeu Tatăl, 
Dumnezeu Fiul, Dumnezeu Duhul Sfânt, dar nu trei 
Dumnezei, ci un Dumnezeu. Și a zis Dumnezeu: SĂ 
FACEM om dupre chipul Nostru şi dupre asemănarea 
Noastră, şi Să stăpânească ei peste peştii mării... „Să 
facem OM” — aci singularul; iar apoi: „și să stăpâneas- 
că EI” — pluralul. Dumnezeu este unul, şi El zice: „SĂ 
FACEM”. lată trăsătura principiului persoanei. Per- 
soana nu trăieşte în sine. Tatăl, întregul Sine Şi L-a 
vărsat în Fiul şi în Duhul Sfânt. Tot astfel, omenirea 
devine în multe ipostasuri, dar ea este un om. Iar expe- 
rienţa rugăciunii noastre ne dă putinţa să trăim această 
stare, pe care logic nu o putem pătrunde. O trăim prin 
Hristos, prin rugăciunea pe care ne-a dat-o Hristos, Cel 


! Cela ce unul eşti Dumnezeu”. Vezi Anaforaua Sfântului Vasilie 
cel Mare. (N. tr.) 

răstignit pentru întregul Adam. Şi noi începem a în- 
țelege unimea omenirii, nu fiindcă ar corespunde sau 
nu cu logica lui Aristotel, dar fiindcă ea corespunde cu 
însăşi logica ființării. lar atunci vom trece de la logica 
abstractă obişnuită, la logica însăși fiuințăru, aşa cum ne 
este ea descoperită. Astfel, creştinul nu poate trăi în 
limitele logicii formale. 





3 
MULTI-IPOSTATICA UNIME A ÎNTREGULUI 
ADAM ŞI ÎNFĂPTUIREA EI ÎN VIAȚA 
MONAHALĂ! 


Testament: unimea mănăstirii în numele lui Siluan. 
Hristos se arată lui Siluan. Despre rugăciunea pen- 
tru întregul Adam ca pentru sine. Calea către rugă- 
ciunea atotcuprinzătoare. „„ine-ţi mintea în iad”. 
Adam-omul — chipul unimii treimice multi-iposta- 
tice, care se trăieşte în Liturghie. Pentru slujirea 
mănăstirii. Universalismul lui Hristos: în dragoste, 
iar nu în cunoaştere. Slujirea noastră celorlalți este 
în unimea noastră. Cuvântul despre Dumnezeu — un 
ocean. 


Întru numele Tatălui, şi al Fiului, şi al Sfântului 
Duh, Dumnezeul nostru. Dea Domnul mie putere a-mi 
deschide gura şi acum, în sfârşitul zilelor mele, pentru 
a vă spune gândul meu cel mai adânc ca pe un testa- 
ment. Cuvântul meu înainte de moarte este plin de grija 
ca mănăstirea să nu moară acum, în vremile grelelor is- 
pite. Niciodată viața duhovnicească nu se desfăşoară 
fără lupte, dar rugăciunea, care este singurul temei al 
întregii noastre vieţi, totdeauna îşi găseşte cale printre 
toate valurile. Şi precum micuța luntre cu apostolii nu a 
pierit în mare, aşa nu va pieri nici mica luntre — mănăs- 
tirea noastră. Acum, pentru mine, voi alcătuiți lucrul 


| Nr. A-16 (28 Dec. 1989), după numerotarea MII, 

cel mai important pe care-l las în urmă, murind eu. Zic 
„murind”, nu pentru că acum mor: despre aceasta nu 
ştiu; ci îndeobşte, în chip firesc viața mea se sfârşeşte. 
Și eu vă las, într'un oarecare sens, singuri, căci asupra 
mea a căzut îndatorirea de mijlocitor între Siluan şi voi, 
iar viaţa noastră aci este condiţionată, bineînţeles, de 
unirea noastră în numele lui Siluan. Rugăciunea mea zi 
şi noapte este — fie că o rostesc în cuvinte, fie nerostită 
— să dea Domnul vouă tuturor starea duhovnicească ce 
este cu adevărat theologia omului, a duhului omenesc. 
Nouă tuturor ne-a dat Domnul pe marele învăţător, pe 
Siluan. Dacă voi toți veţi fi unul, uniţi prin cuvântul lui 
Siluan şi prin duhul lui, atunci veţi face față la toate 
năvălirile. lar Domnul va apăra ființarea voastră şi pe 
pământ, şi în cer. 

În trecut, viaţa noastră a fost călăuzită prin ceea ce 
am primit eu din legătura mea cu Siluan. Bineînţeles, 
nu îmi propun astăzi să vorbesc mult despre ceea ce a 
scris în vremea sa fericitul Părinte, proslăvit acum de 
Biserica din Constantinopol: cartea rămâne cu voi, iar 
liniile principale au fost date. Nu toți cuprind cartea 
mea; ea nu este pe înţelesul celor ce prea puțin trăiesc 
nevoința. Însă cela ce știe cu adevărat prin cercare ceea 
ce scriem noi — Starețul Siluan şi, în parte, eu — acela 
va înţelege că eu am zugrăvit portretul lui Siluan când 
am vorbit despre theologia persoanei-ipostas. Această 
linie nu uşor se însuşeşte, iar prin simplele străduinţe 
omeneşti este chiar cu neputinţă a o cuprinde. Căci ea 
se dă numai prin Duhul Sfânt, ca harul Luminii ce pur- 
cede de sus de la Tatăl. Astfel şi testamentul meu, şi 

rugăciunea, şi rugămintea mea este ca voi toţi, cărora 
încredinţez viitorul mănăstirii, să fiţi una, ca un singur 
om. lar când se va înfiripa la noi acea dorită unime în 
duh, atunci toată viața noastră va decurge altfel, pentru 
că toate gândurile, rugăciunile şi chemările asupra nu- 
melui lui Dumnezeu se vor săvârşi în atmosfera unimii 
voastre în Dumnezeu şi prin părtăşia lui Siluan. 

Dacă noi căutăm cu adevărat mântuirea întru Hris- 
tos, atunci trebuie să fim, precum zice Apostolul Pavel, 
cu adevărat plini de gândurile, de simțămintele şi de 
energiile Însuşi Domnului lisus Hristos. Eu nu cred că 
sânt un nebun ce a pierdut orice măsură dintr'o 
oarecare mândrie. Cuvânt fără-de-minte am rostit: mai 
bine era să mă numesc nebun! Însă nebunia mea este în 
încredințarea că, în clipa când Siluan a văzut pe Hristos 
Cel Viu, el cu adevărat s'a umplut de puterea vecinicu- 
lui Său cuvânt. Mai mult vă voiu spune: Mie, celui ce 
nu pretind a şti toate, nu mi s'a dat să văd ivire mai mă- 
reață decât Siluan. Dacă veţi urmări scrierile Sfinţilor 
Părinţi (iarăşi vă spun că nu pretind a şti toate), atunci 
poate că o adevărată paralelă cu Siluan nici nu veţi afla. 
E], care era doar un soldat cu foarte puțină carte, a vă- 
zut pe Hristos, după ce-i fusese dat să trăiască lucrarea 
ucigaşă a părăsirii de către Dumnezeu, când „vâcinica 
pierzanie era desăvârşit de limpede”. Odată ajuns la 
acest hotar al deşertării s'a dus în biserică şi i s'a arătat 
Hristos. Vedenia nu a ţinut decât o clipită, dar acea 
chpită cuprindea vecinicia şi nemărginirea dragostei lui 


! Vezi Flps. 2: 5. 

Dumnezeu. Însuşi scrie despre faptul că îşi dorea a su- 
feri pentru Hristos" — într atâta fusese el plin de puterea 
dragostei lui Hristos Însuşi, de dragostea nezidită, dra- 
gostea firească lui Dumnezeu Însuși ca însușire a Sa! Şi 
când veţi citi pe Siluan (eu aş dori ca aceasta să fie 
neîntrerupt lucrarea voastră, fie şi câteva rânduri de 
fiecare dată), veţi vedea că până în sfârşitul zilelor el 
trăia starea însuflării pe care i-o dăduse vederea lui 
Hristos Cel Viu în Duhul Sfânt. 

Cum se exprima în afară lucrarea sa? — Pentru 
aproape fiecare pricină el întotdeauna revenea la neapă- 
rata trebuinţă de a se ruga pentru lumea întreagă, pentru 
întreg omul. În conştiinţa sa aceasta se exprima în felu- 
rite chipuri. Astfel, scria: „Când voiu muri, mă voiu 
arăta înaintea Feței Dumnezeului meu iubit, lisus Hri- 
stos; atunci Îl voiu ruga stăruitor pentru întreg neamul 
creştin”. Apoi zice: „Dar când Îl voiu vedea precum 
Este, de frumuseţea Lui voiu pierde toată putinţa de a 
mai gândi altceva. Şi din prea marea dragoste, nu volu 
putea spune nimic. Şi iară, şi iară îmi vine gândul: 
Când voiu muri, mă voiu arăta înaintea Lui, şi atunci 
stăruitor mă voiu ruga Lui pentru întreg neamul ome- 


nesc."2 De acum nu mai zice „creştin”, ci „omenesc”. 


În aceasta se poate vedea că el a devenit „persoană”, 
„ipostas”, „faţă” — deja în sens theologic, ca şi concept 
theologic. Persoana şi gândeşte, şi simte, şi trăieşte ca 


Insuşi Hristos. Astfel, această trăsătură a persoanei- 


! Vezi Cuviosul Siluan Athonitul, Între iadul deznădejdii şi iadul 
smereniei, Ed. Deisis, Sibiu, 2000, p. 113. 
? Ibid. p. 89. 

ipostasului în Hristos se exprimă în rugăciunea pentru 
lumea întreagă ca pentru sine însuşi. De vă va da Dum- 
nezeu să vedeți prin Siluan acest moment al vieţii 
creştine, atunci, bineînțeles, veți fi una; şi mântuirea, 
bineînţeles, va veni ca o bogată revărsare a Luminii lui 
Dumnezeu. Calea către o astfel de mântuire ne este 
arătată de asemenea prin Siluan, de către Însuşi Hris- 
tos: „Tine-ţi mintea în iad, şi nu deznădăjdur”. Nimeni 
nu poate înțelege expresia şi cuprinsul fiuințal al cuvin- 
telor ei fără experiența dată omului de către Dumnezeu 
Însuşi. lată măsura omului: el depăşeşte hotarele tutu- 
ror conceptelor de ordin individualist! 

În scrierea mea (jalnică, bineînţeles, în comparaţie 
cu ce s'ar putea face, dar totuşi) vorbesc despre anu- 
mite trăsături ale acestui concept al persoanei în Hris- 
tos: cuprinsul omului. Lui îi este proprie plinătatea 
conştiinţei întregii zidiri. lar această conştiinţă, pe care 
aşteptăm să o primim ca mântuire, merge pe linia „pen- 
tru întreg Adamul ca însuşi pentru sine”. Şi astfel, dacă 
Domnul va da nouă fie şi o oarecare analogie cu aceas- 
tă conştiinţă, atunci vom fi una. Unimea noastră va fi 
ca un singur om. 

În sfatul cel mai nainte de veci al Sfintei Treimi, 
prin descoperire este scris: „Să facem om dupre chipul 
Nostru, şi dupre asemănare”!. Nu scrie: „Să facem oa- 
meni sau popoare după chipul Nostru”, ci să facem 
„om dupre chipul Nostru, şi dupre asemănare”. lar 
Adamul cel dintâi, cel ce a primit descoperirea aceasta, 


! Fac. 1:26. 

este rădăcina întregului pom care este omenirea. Pe 
această rădăcină ne zidim, şi creştem, şi trăim. Şi sănă- 
tatea, şi boala acestui uriaş pom se răsfrâng asupra 
noastră. De la Dumnezeu ne este dată Dumnezeiasca 
Liturghie, pe care săvârşindu-o, treptat pătrundem în 
sfera duhului, unde veacurile se restrâng, până la a-şi 
pierde întinderea, unde toate evenimentele măreței fa- 
ceri a lumii ni se înfăţişează ca o singură înfăptuire fără 
de întindere. În Liturghie putem cu adevărat trăi întrea- 
ga omenire în duhul lui Hristos Dumnezeu. Și viziunea 
aceasta s'a făcut cuprinsul vieţii mele, ființei mele. 

Când Domnul a poruncit celor doisprezece ucenici 
ai Săi să meargă în lume, CE erau atunci aceşti doispre- 
zece oameni? CE sântem noi aci — unsprezece oameni? 
Dar şi noi putem fi un instrument pentru a sluji lumii şi 
să aflăm prin aceasta mântuirea. Ne este uşor să rămâ- 
nem Singuri, ştiind că nimic nu este mai mare şi mai 
aproape de Hristos, Cel ce a suferit pentru întreaga lu- 
me, decât ceea ce ne grăieşte Siluan. lar când vom fi 
singuri, tăria locului nostru fără apărare, fără îngrădire, 
deschis tuturor fiarelor sălbatice, va fi mult mai stator- 
nică decât toate zidurile. Şi atunci mănăstirea noastră 
va putea primi de la Dumnezeu bunăvoirea şi binecu- 
vântarea de a sluji oamenilor. 

Învățătura Starețului, în fiecare dintre scrierile sa- 
le, duce până la ultimele hotare. Astfel, despre pocăință 
zice că noi ne pocăim, că nu sântem negreşalnici câtă 
vreme nu am ajuns la starea de a trăi întreaga omenire 
ca pe cuprinsul vieții noastre. lată UNIVERSALIS- 
MUL LUI HRISTOS. Pe acesta nu-l putem înțelege ca 

„universalismul cunoaşterii”, precum înclină să gân- 
dească unii cărturari: când omul cunoaşte şi creştinis- 
mul, și buddhismul, şi islamul, şi pe Confucius, şi mar- 
Xismul, şi toate celelalte. Universalismul nu este cu- 
noaşterea feluritelor chipuri ale ființării omului pe pă- 
mânt, ci dragostea lui Hristos care cuprinde totul. Şi 
dragostea, care înainte mi se părea a fi ceva nevrednic 
şi de-al simţurilor, mai târziu mi s'a dezvăluit în conşti- 
ința mea ca puterea ființială ce adună totul întru una. 
Tatăl iubeşte pe Fiul şi, bineînţeles, iubeşte pe Duhul 
Sfânt; şi Fiul iubeşte pe Tatăl, iar Duhul Sfânt, Cel ce 
de la Tatăl purcede, bineînţeles, caută către Tatăl. Ast- 
fel dragostea aceasta este vâcinica unime a Sfintei Tre- 
imi, iar în această împărtăşire a ipostasurilor se cuprin- 
de ființa absolută a lui Dumnezeu. 

Şi astfel, întemeindu-vă pe învățătura lui Siluan şi 
pe viziunea lui exprimată în cuvinte simple, veți fi una, 
ŞI vă veți bucura de acea unime, şi veți şti ce să învățați 
pe alții, cărora Dumnezeu încă nu a dat această cunoaş- 
tere. Astfel vom putea sluji oamenilor, aducându-le Cu- 
vântul Vieţii, al Vieţii Vecinice, şi înşine să ne mântu- 
1m prin aceasta. lar când nu vor mai fi între noi neînțe- 
legeri şi surpări ale vieţii noastre dinlăuntru, atunci, 
având puterea unimil în noi înşine, vom putea primi pe 
alții ce se întorc la dreapta-slăvire. Și câtă vreme vom 
fi una, lucrarea noastră va fi cu adevărat lucrătoare. Dar 
de ne vom dezbina, nu ne vom putea săvârşi slujirea 
precum se cuvine. 

Când începem a vorbi despre Dumnezeu ne aflăm 
pe țărmul marelui ocean. Şi nu este sfârşit acestei vieţi 

şi acestui cuvânt. ŞI, în acelaşi timp, fiecare cuvânt tre- 
buie, esențial, să oglindească întregul: tot astfel precum 
Dumnezeu pururea unul este, şi fiecare lucrare a lui 
Dumnezeu Îl înfăţişează în întregime. El nu Se îmbucă- 
tăţeşte. Noi însă Îl împărțim, căci nu sântem în putere a 
cuprinde întregul. Și iată, să ştiţi că pentru mine acum 
adunarea voastră este cel mai iubit loc de pe pământ, şi 
la ea îmi este gândul cel mai mult înaintea mutării mele 
de aci. Rugăciunea mea în toți aceşti treizeci de ani a 
fost numai ca Domnul să auză rugăciunea Starețului: 
„Dăruieşte tuturor noroadelor pământului a Te cunoaşte 
în Duhul Sfânt”. Amin... 

Și aşa, tuturor vă înfătişez rugămintea mea: În 
această însemnată clipă a vieții mănăstirii noastre, să 
conştientizați cumva că sântem chemaţi de Dumnezeu 
Unul şi de dragostea pentru El. Mulţumesc că ați ascul- 
tat... Inima mi-a slăbit şi nu mai am putere a vorbi. Aş 
dori să vorbesc ca o flacără, dar nu-mi iese. Sânt un 
cărbune care se stinge, da... Dar când această flacără se 
atinge de noi devenim în stare a trăi şi iadul, şi Îm- 
părăția Tatălui... 

Rugăciunea mea este ca noi toți să ne iubim şi să 
ne încredințăm unul altuia desăvârşit — oricare ar fi 
celălalt. Nu este poticneală încrederii atunci când sân- 
tem una în lucrarea noastră. 

(Fraţii cântă Condacul Cincizecimii: „Când s'au împărțit 
limbile, despărtit-au limbile Cel Preaînalt, iară când au îm- 
părțit limbile cele de foc, întru o unime pre toti au chemat...) 


4 
PENTRU DARUL UNIMII, PENTRU OMUL ÎN 
LUMEA ACEASTA ŞI NAȚIONALISM! 


Mănăstirea noastră — dar de la Dumnezeu, în 
tânjirea după unimea multinațională. În Hristos nu 
este nici parte bărbătească, nici femeiască. Maica 
Domnului — cel mai înalt chip al lui Dumnezeu. 
Despre legătura dintre om şi lumea materialnică: 
sântem o parte din trupul întregului Adam. Felul 
nostru de a gândi, şi cel al lumii. Cum văd athonitii 
moartea. Pe Hristos nu este nevoie să-L aperi: El 
este Stăpânul lumii. Suferinta creştinilor — secerişul 
sfinților. Naționalismul evreiesc şi adevăratul Mes- 
sia. Întâmplarea cu Hananeianca din Evanghelie şi 
mărturisirea lui Petru în Kesaria. 


Voi ştiţi că la Dumnezeul nostru „toate sânt pe 
dos”, upside down, și tot ce gândeşte lumea nicicum nu 
se potriveşte cu viața creştină. Trebuie să cunoşti calea 
până la capătul însuşi, până ce vom trece prin poarta 
întru „sfintele lui Dumnezeu”. Și cum să o înţelegi? Cu 
cât mai cu luare aminte sântem la toate cele ce pătrund 
prin minte în inimă, cu atât mai puternic este simță- 
mântul că, duhovniceşte, nu numai că nu înaintăm, ci 
dimpotrivă, devenim din ce în ce mai răi. Starea nici- 
cum nu ţi se îmbunătăţeşte. Paradoxal înțeles: cu cât 
mai mult ne conştientizăm nimicnicia, cu atât mai mare 


Nr. A-27 (7 Mai 1990), după numerotarea M”. 

înaintarea. Astfel, noi nu vedem înaintare în viaţa noas- 
tră aci. Trec ani, şi ne vedem aceiaşi, ba chiar mai rău 
decât înainte. lată de ce trebuie neapărat a cunoaşte 
calea până la capăt. 

În geniala carte Scara a Cuviosului loan Scărarul 
găsim următoarele cuvinte: 

„Mai nainte de toate, o, preacinstite, de putere du- 
hovnicească este trebuință nouă, ca pre aceia pre cari 
întru Sfintele Sfinților a-i duce ne-am apucat, şi pre 
Hristos pre Masa cea tainică şi ascunsă a lor odihnindu- 
se a-l arăta lor ne-am ispitit, până ce întru cele dinain- 
tea uşilor intrării mai ales se află, dacă îi vom vedea pre 
dânşii de gloata celor ce voiesc să-i împiedece pre 
dânşii înghesuiți şi strâmtorați, de mâna acestora ca de 
a unor prunci apucându-i, de gloata gândurilor să-i 
slobozim. lară dacă şi prunci oarecarii, şi foarte nepu- 
tincioşi sânt, nevoie urmează ca pre umerii noştri să-i 
purtăm, şi să-i înălțăm pre aceştia, până ce prin uşa 
intrării cen cu adevărat strâmte vor trece, că acolo toată 
sugrumarea şi strâmtorarea are fire a se face. Pentru 
aceea şi zicea oarecine pentru dânsa: Aceasta osteneală 
este înaintea mea, până ce voiu intra la sfințitoriul lui 
Dumnezeu (Ps. 72: 16-17).” 

Nu trebuie niciodată să uităm pentru ce sântem aci, 
de ce am venit la mănăstire, care ne este țelul. Căci 
dacă vom uita, viața noastră, de la cea mai înaltă şi 
sfântă, va deveni o nimica, bună de nimic şi nefolosi- 


l Sf. Ioan Scărarul, „Cuvânt către păstoriu”, Cap 14, în Scara, tra- 
ducere de Mitropolitul Veniamin Costache, Sf. Mănăstire Neamţul, 
1814, p. 204. 

toare. Dacă mintea noastră şi inima nu vor tinde către 
clipa cea de pe urmă a întâlnirii cu Dumnezeul Cel Viu, 
pentru a viețui vecinic în EI şi cu EI, atunci viaţa noas- 
tră va deveni rutină: ne vom strica starea sufletească şi 
ne vom certa pentru fleacuri, uitând cele înalte. Dar de 
va precumpăni în noi acest avânt, atunci micile zâzanu 
pentru nimicuri nu vor mal avea aşa mare înrâurire 
asupra vieții noastre precum vedem uneori încă până 
acum. 

Înainte de a părăsi pe ucenici şi a se înălța la Tatăl, 
Hristos a zis: „Drept aceea, mergând, învăţaţi toate 
neamurile, botezând pre ei întru numele Tatălui şi al 
Fiului şi al Sfântului Duh, învățând pre dânşii să pă- 
zească toate câte am poruncit vouă; şi iată Eu cu voi 
sânt în toate zilele, până la sfârşenia veacului. Amin”!. 
Vedeţi cum gândea, cum cugeta Hristos! lată pentru ce 
îmi este atât de prețioasă mica noastră obşte: pentru că 
aici se află o oarecare năzuință spre a cuprinde „toate 
neamurile”. Îi sânt mulțămitor lui Dumnezeu pentru 
ceea ce deja ne-a dat. Şi aş dori ca voi toți să păstraţi cu 
adevărat în cugetul vostru darul acesta de la Dumnezeu 
pentru rugăciunile lui Siluan. 

Apoi Apostolul Pavel continuă: „....[în Hristos] nu 
este parte bărbătească, nici femeiască”?. În ce sens nu 
este? În sensul cel mai înalt. În tinderea noastră către 
Dumnezeu „genul” este un fenomen nu dintru început: 
este una din greutățile pe care trebuie să le depăşim. lar 
atunci vom trăi o viață normală. Totuşi, precum ne-a 


! Mt. 28: 19-20. 
2 Gal. 3: 28, 

arătat experienţa, acest „progres”, cei mai mulți nu-l 
pot cuprinde cu mintea, şi chiar dintre cei evlavioşi. 
Tendinţa lor este de a căuta la ce este mai prejos: ce qui 
est le plus bas. Desigur, toți sântem în primejdia de a 
cădea, dar dacă Dumnezeu ne dă altceva, atunci de ce 
să lepădăm? lată pildă: pe Apostolul Pavel foarte mulți 
îl osândeau, dar el zice că „numai nouă nu ni se îngă- 
duie a avea o femeie, un ajutor, iar celorlalți apostoli li 
se îngăduie...”! Tot aşa şi în judecăţile asupra obștii 
noastre?, ei vor să ne reducă la nivelul cel mai de jos, în 
groapă. Dar când omul uită de aspectul genului din 
viața noastră Şi tine în minte numai principiul persoa- 
nei, ŞI se înalță cu mintea către Dumnezeu, atunci este 
vorba de un dar de la Dumnezeu, iar nu de vreo josnică 
cutezanță fără sens. 

Atunci cum pot, cei ce încă gândesc după trup, a se 
ruga Maicii Domnului? S'ar zice că, legat de Maica 
Domnului, încă trăieşte în mulți acest element ome- 
nesc. Dar în realitate, la drept vorbind, Ea este cel mai 
înalt Chip al lui Dumnezeu care este au-delă, dincolo de 
astfel de fenomene neînsemnate. De ce nu am risca noi 
cu lacrimi, cu frică a păşi pe această cale, pentru a 
înţelege măreţia Maicu Domnului? Atunci ne vom ruga 
ei nu ca Notre Dame, ci ca Fiinţei celei îndumnezeite şi 
asemănătoare cu Dumnezeu la cel mai înalt nivel. 

Înainte de a veni aci m'am gândit să vă rog să-mi 
scrieți ce întrebare vi se înfăţişează în această clipă, 


! Vezi 1 Cor. 9: 5. 
2 Părintele Sofronie are în vedere faptul că obştea cuprinde monahi şi 
monahii. 

pentru a vă vorbi despre cele ce vă frământă în chip 
real, practic. Și iată, am primit un bileţel scris pe fran- 
(uzeşte cu litere mari: Question: La relation entre 
l'homme et le monde matériel’. 

O astfel de întrebare ar putea fi tema unui doctorat, 
şi nu este cu putinţă să răspunzi în câteva minute. Când 
am primit bilețelul mi-am amintit de clipa când trăiam 
într'o chilie la un kilometru de mănăstire, pentru a 
putea tră1 o viaţă de neturburare. Odată când ieşeam din 
„Isihastirionul” meu, Starețul Siluan m'a întrebat: 

- Ei, cum e? 

Eu îi răspund: 

- Eu mă rog, şi mi se pare că uit de lume, dar îmi 
simt trupul. 

Atunci Siluan zice: 

- Și trupul nostru ce este, nu această lume? 

la gândiți-vă: ani de-a rândul împărțim aceeaşi 
masă de obşte care se pregăteşte pentru noi toți. lar 
trupul, deşi fiecare îl are pe al său propriu, se alcătu- 
1eşte din aceleaşi elemente ca şi ale celorlalți. lar aceas- 
tă scurtă convorbire cu Starețul ne dezvăluie tocmai 
acest gând, şi în acelaşi timp ne descoperă o privelişte 
uriaşă: trupul nostru, alcătuit din aceleaşi stihi, este 
parte din acelaşi uriaş pom — omenirea. Cu alte cuvinte, 
dacă nu ne uităm propriul trup — iată tocmai „lumea”! 
Iar de vom cugeta în acest chip, viaţa noastră va înceta 
a mai fi rutină Şi vom începe a conştientiza cele despre 


l Întrebare: Legătura între om şi lumea materială” (în lb. fr.). 

care vorbeşte Siluan, părintele nostru: rugăciunea pen- 
tru întregul „trup”, pentru întreg Adamul. 

Vă voiu spune un lucru înfricoşat. Când trăim ca şi 
creştini în lumea aceasta, ne convingem că gândirea 
lumii niciunde nu coincide cu Hristos, iar felul nostru 
de a gândi nicicum nu coincide cu gândirea lumii. Nu 
demult am citit în Viaţa lui Pahomie cel Mare că atunci 
când vreo molimă secera multe vieți de monahi, ei o 
socoteau ca pe secerişul sfinților. lar pentru ceilalți este 
o năpastă... 

La începutul războiului, când de-acum se vea 
amenințarea năvălirii nemților şi bulgarilor în Grecia, 
s-a amintit de o prorocie că vor veni vrăjmaşi şi vor 
stârpi toți monahii aghioriți. ȘI ce reacții! Eram încă în 
mănăstire. Toţi se temeau de acele vremi. Și duhovni- 
cul meu, arhimandritul Kiric, zice: 

- O-o-o-o, cu noi asta n'o să fie! Asta se petrecea 
cu Pahomie şi cu ceilalti monahi-părinți, pentru viaţa 
lor sfântă. Dar aşa cum trăim noi, putem fi siguri că 
Domnul nu ne-o va îngădui! 

Am ieşit în pustie, şi iată unul din cei din Karulia 
ZICE: 

- Iar când vor veni să mă taie, le voiu zice: Daţi-mi 
întâi arma să o sărut înainte să mă omoare! 

A venit la mine un monah, ucenicul unui minunat 
nevoitor, Calinic. Și vorbeam despre acestea, iar el îmi 
zice: 

- Uite ce gândesc: dacă vin ei, trebuie să ne taie pe 
toți. Doar zidirile şi cărțile să rămână. 

- De ce aşa?, îl întreb. 


38 Arhimandritul Sofronie 


- Pentru că dacă vor vedea zidirile noastre şi 
cărțile, vor zice: Aici trăiau oameni sfinți... Dar de va 
rămâne măcar şi unul dintre noi în viață, îi va învăța să 
le disprețuiască pe toate. Și cărțile, şi toate cele 
sfinte... 

Sau să luăm faptul că evreu în Ierusalim nu vor să 
aibă mormântul lui Hristos şi nu rabdă prezența creş- 
tinilor. Cum să ne raportăm la acest fenomen? Lăsând 
deoparte pe alții, să ne punem în condițiile întregii 
istorii a iudeilor şi a tuturor evreilor îndeobşte, cu 
amarele lor momente de prigoană şi defăimare, şi uria- 
şa lor putere şi influenţă de acum. Psihologic, poate că- 
1 putem înțelege. Dar când ştim că Hristos este Dum- 
nezeu, „prin Carele toate s'au făcut”, atunci reacția 
noastră va fi alta. Ea nu este o gândire părtinitoare. 
Care este conştiinţa acelor evrei ce fac rău, bucurându- 
se de un oarecare moment istoric ce le oferă o reală 
putere de a distruge? Împotriva cui se luptă ei? Noi 
vedem că sânt în întunerec. lar dacă aşa, atunci cu atât 
mai îndreptățit este a ne tângui şi a plânge pentru evrei 
decât pentru creştini, căci evreii nu au cunoscut pe 
Hristos, şi până astăzi se referă la EI ca şi cum ar fi fost 
un oarecare evreu ce a tulburat lumea.! Nu, El este 
Dumnezeu, Făcătorul nostru şi a tot restul: „prin Carele 
toate s'au făcut”. 

Nici a apăra pe Hristos nu este nevoie căci, precum 
a spus-o în Evanghelie: „Datu-mi-s'au toată stăpânirea 
în ceriu şi pre pământ'?. În ultimii şaptezeci de ani 


! Vezi Mt. 27: 63. 
? Mt. 28: 18. 

umaniştii comunişti, în conştiinţa propriei dreptăți, au 
prigonit Biserica şi pe Hristos. Dar până la urmă ei s'au 
zdrobit, iar nu Hristos. Aşa va fi şi cu fiecare popor, cu 
fiecare om ce va intra în luptă împotriva lui Hristos. 
Întregul cosmos este în mâna Lui, în stăpânirea Lui: 
„Datu-mi-s'au toată stăpânirea în ceriu şi pre pământ”. 
Înseamnă că atunci când ne prigonesc şi ne omoară, ca 
fapt istoric îl putem trăi în chip tragic. Însă, pe de altă 
parte, Domnul a adunat poate patruzeci de milioane de 
mucenici numai în Rusia în aceşti şaptezeci de ani. Şi 
dacă ni s'ar da viziunea mântuiților, am uita toate 
suferinţele pătimite de-a lungul acestui răstimp. 

Primele trei veacuri s'a dat harul de a suferi pentru 
Hristos, pentru mărturisirea Dumnezeirii Lui. Când 
eram copil l-am auzit la şcoală pe un preot ce ne vorbea 
nouă, copiilor, despre mucenicu primelor veacuri. Era 
un preot tânăr şi minunat, care avea o formare acade- 
mică. Ascultându-l, gândeam: Ce păcat că astăzi pri- 
goanele împotriva creştinilor sânt cu neputinţă şi nu 
mai poți deveni mucenic pentru Hristos. Şi ce credeţi? 
Au trecut câțiva ani, şi dintr'o dată începe o prigoană 
fără seamăn în istorie, din punct de vedere al sălbăti- 
cici, al nebuniei, al convingerii că prigoneau ceva rău. 
Şaptezeci de ani, iar apoi s'a prăbuşit. lată, s'a dat pu- 
tința de a suferi şi a muri pentru Hristos. În toate lagă- 
rele GULAG-ului se aflau mai mult creştini. 

În ce constă vrajba dintre evrei şi Hristos? Ei, 
dintr'o greşită înțelegere, aşteptau un Messia numai 
pentru poporul evreu. lar dacă acest Hristos priveşte 
toate popoarele în chip egal, rezultă că nu EI este 

adevăratul Messia. Dar Hristos a venit pentru întreaga 
lume. Şi primul Sobor descris în Faptele Apostolilor! 
spune că apostoli au lepădat înțelesul îngust al lui 
„Hristos ca Messia numai pentru evrei”. 

Frumos este descrisă în Evanghelii întâmplarea 
când apostolii au ajuns în Kesaria şi femeia striga: 
„Miluieşte-mă, fiica mea este bolnavă”?. Hristos venea 
atunci din lerusalim, unde toți theologii şi cărturarii 
spuneau apostolilor: „El nu poate fi Messia, El a venit 
pentru toate noroadele, dar Scriptura zice că Messia cel 
făgăduit este cel care vine numai pentru evrei”. Și 
Hristos S'a luptat cu această ispită a apostolilor, indi- 
rect, prin acea femeie: „Eu nu am venit la Samarineni, 
am venit numai către oile pierdute din Israil”. Dar în 
realitate Hristos nu gândea astfel. În această scurtă 
povestire multe sânt încurcate, este vorba de o lungă 
dispută despre cum să înţelegi pe Messia. lar după ce îi 
vindecase fiica, spunând femeii: „Mare este credinţa ta, 
fie ție precum voieşti”, a întrebat: „lar voi cine îmi 
ziceți că sânt?” şi Petru a zis: „Iu eşti Hristos, Fiul lui 
Dumnezeu Celui Viu” Deosebit de interesant şi de 
important acest loc din Evanghelie: de-abia după ce 
apostolii au mărturisit pe Hristos ca Fiu al Dum- 
nezeului Celui Viu, a zis Domnul: „ACUM printre voi 
sânt unii care vor vedea Împărăția venind întru putere”. 
Iar după acestea Evanghelia tace: şase zile, tăcând, au 


!' Fap. 15: 6-11. 

2 Vezi Mt. 15: 22. 

* Vezi Mt. 15: 24. 

1 Vezi Mi. 16: 15-16. 

mers până la Thavor. Şi de-abia pe Thavor, în Lumina 
cea nefăcută, au auzit glasul Tatălui: „Acesta este Fiul 
Meu cel iubit, pre acesta să ascultați”. 

Când viaţa noastră se întemeiază pe faptul că 
Hristos este nu un oarecare proroc, ci Făcătorul nostru 
şi Dumnezeu, Cel ce ne-a zidit după chipul Său şi ase- 
mănarea, atunci este limpede de ce Apostolul Pavel a 
poruncit: „Nu ale sale fieştecarele căutați, ci şi ale 
altora fieştecarele. Căci aceasta să se cugete întru voi, 
carea şi în Hristos lisus; Carele în chipul lui Dumnezeu 
fiind, nu hrăpire au socotit a fi El întocmai cu Dumne- 
zeu, Ci S'au deşertat pre Sine, chip de rob luând, întru 
asemănarea oamenilor făcându-Se; şi la înfăţişare 
aflându-Se ca un om, smerit-au pre Sineşi, ascultătoriu 
făcându-Se până la moarte, iară moarte de cruce”? 

Noi trebuie să avem aceleaşi gânduri pe care le 
vedem şi în Hristos, Dumnezeul nostru; cu alte cuvinte, 
trebuie să cugetăm asemenea cu Însuşi Dumnezeu. 
Dacă ne vom aminti că, prin paza poruncilor, El va fi 
cu noi nedespărțit, atunci viața noastră va primi un cu 
totul alt caracter. Dar dacă vom uita, atunci viaţa 
noastră va fi pe nicăieri, sărăcăcioasă, care nu va duce 
la nimic. 

Dea Domnul nouă tuturor niciodată să pierdem 
însuflarea de a urma lui Hristos! Domnul zice: „Eu sânt 
Calea”. Precum EI a suferit în lumea aceasta, aşa şi noi 
neapărat trebuie să suferim, de vom fi plini de dorul de 
a urma Lui. Ne este cu neputinţă a ocoli suferințele 


! Vezi Mt. 17: 5. 
? Flps. 2: 4-8. 

dacă voim a fi creştini. lar atunci poate vom înţelege 
Cine este Acesta, Hristos, şi vom vedea Lumina cea 
Nefăcută, şi atunci întreaga noastră viaţă se va schimba 
la chip... Fie nouă astfel. Când noi înşine vom trăi 
această viaţă, vom ajuta şi altora să se mântuiască. 

S'a citit acum din Sfântul Simeon Noul Theolog. 
Cum să propovăduieşti un ASTFEL de Hristos? Este cu 
neputinţă... Trebuie ca şi Patriarhul Ecumenic, ŞI fie- 
care episcop, şi fiecare monah să poarte în sine rugă- 
ciunea pentru întreaga lume ca însuşi pentru sine. 
Înaintea noastră este o uriaşă distanţă pe care trebuie să 
o parcurgem spre a se săvârşi primenirea întregii con- 
ştiinţe, când omul, cugetând în chipul lui Hristos, să 
trăiască întreaga omenire, ba chiar şi pe Dumnezeu în 
sine însuşi. lar atunci viața noastră nicicum nu va mai 
fi neroadă şi fără sens, ci plină de înțeles şi de 
însuflare. 


i 
A 
m 


5 
POMENIREA MORȚII, CUVÂNTUL LUI 
HRISTOS ȘI ASEMĂNAREA CU DUMNEZEU! 


Pentru pomenirea morţii. Moartea — rodul păca- 
tului. Hristos a „stins” păcatul lui Adam. Pentru 
urmarea lui Hristos şi a cuvântului Său. Rugăciunea 
şi Liturghia ca viaţă vecinică. „Dacă cineva este în 
Dumnezeu, acela nu are nevoie să citească din 
cărti”. Împărtăşirea noastră este prin rugăciune. 
Pentru paza conştiinţei faţă de lucruri. 


Când, din Pronia lui Dumnezeu, mi s'a dat pome- 
nirea morții, încă neînțelegând nimic, o trăiam astfel: 
Eu mor, trec în neființă. Ce este „nefiinţa”? — Lipsa orl- 
cărei energii a vieţii, lipsa conştiinţei. Și întunerecul 
pierderii conştiinţei mă îngrozea: dacă eu cu adevărat 
mor, ce va fi cu tot ceea ce am cunoscut? lar mie îmi 
fusese dat să cunosc în acea vreme măreția privelişti 
ființărui cosmice. lar pentru mine, în limitele persoanei 
mele, întreaga lume moare dacă este moarte. Fusese 
pentru mine un eveniment de cea mai înaltă importanță, 
prin Care am perceput funțarea lumii: Este viață, sau 
este numai moarte, atunci când totul — şi Dumnezeu, şi 
cosmosul — e numai un fenomen trecător? Altfel spus: 
Cum este cu putinţă ca omul să moară? 


Nr. A-28 (14 Mai 1990), după numerotarea M!!. 

Și Hristos a venit la noi şi ne-a arătat CE este omul 
în conştiinţa Dumnezeului nostru şi Tatăl, şi Făcătorul. 
Bineînţeles că moartea nu există: Dumnezeu nu a zidit 
moarte. El doar a spus lui Adam că viaţă în afara Lui 
nu este. „Și dacă vei mânca din acel lemn al cunoaşterii 
binelui şi răului, pentru carele Eu îți grăiesc: Nu mânca 
— atunci tu vei muri, rupt fiind de la Mine”.! Pentru 
mine, ca Şi creştin, întreaga zidire trăieşte numai pentru 
că Dumnezeu a rostit cunoscutele cuvinte: „Să fie 
lumina”, „Să fie tăria”, ş.a.m.d.? Iar lumea întreagă nu 
este altceva decât rezultatul voii Lui, a gândirii Lul. 
Din întreaga înlănțuire a evenimentelor vedem că 
pentru a zidi omul nemuritor este de trebuinţă ca el să 
treacă şi prin experiența negativă. Din înţelesul Desco- 
peririi, şi aşa cum grăieşte Vasilie cel Mare în anafo- 
raua sa, „în paza poruncii era vâcinica noastră viaţă”. 
Ș1 dacă noi încălcăm porunca, vom pierde pe Dum- 
nezeu şi vâcinica viață. 

Foarte greu ne este să înțelegem rânduiala facerii 
omului: Pentru ce este nevoie de astfel de dureri, de 
astfel de suferințe ale întregii făpturi? Mulţi, desigur, 
gândesc că mai bine ar fi fost a nu se zidi o astfel de 
lume unde toți suferă şi toate mor. 

Pentru noi însă această întrebare se pune altfel. 
Despre cădere se spune că „rodul lemnului oprit a părut 
Evei frumos la vedere şi plăcut la gust”. Şi iată faptul 
care a dus la moarte. Dară Domnul, venind pe pământ 


! Vezi Fac. 2: 17. 
2 Rac. 1: 3-31. 
3? Fac. 3: 6. 

să ne mântuiască, moâre pentru a stinge păcatul lui 
Adam. Unul din troparele cele mai însemnate pe care le 
cântăm în Post este: „Cela ce în ziua Şi în ceasul al 
şaselea, pre Cruce a pironit păcatul cel îndrăznit de 
Adam în Rai...” Întru ce este deosebit acest tropar? — 
Întrucât ne vorbeşte despre dorința şi gândul cu care 
Hristos a mers la Cruce: ca prin suferință şi moarte să 
stingă îndulcirea ce a fost pricină căderii. Noi nu 
înțelegem de ce este nevoie de suferințe. Astfel, multe 
ne rămân nelimpezi, dar noi primim ființarea care ni s'a 
dat aşa cum este. 

Oamenii tâlcuiesc în chip diferit ființarea noastră, 
existence; dar pentru noi, creştinii, temeiul tuturor 
dezlegărilor este, bineînțeles, Însuşi Hristos, şi noi ur- 
măm paşilor Lui. Marele apostol Pavel ne-a lăsat un 
cuvânt minunat: „În noi trebuie să fie aceleaşi simţă- 
minte şi gânduri ca şi în Hristos”. 

Drept aceea, să nu vă smintiți de voiu vorbi despre 
Hristos ca fiind întâia noastră „pildă””. Acum, la sfâr- 
şitul vieții mele, voiesc să vă dau viața mea în planul 
duhului. 

Domnul zice că „Ceriul şi pământul vor trece, dară 
cuvintele Mele nu vor trece”. Cuvântul nu e doar o 
simplă vibrare a atmosferei. Cuvântul este adevărata 
viaţă: Vecinica Viaţă. Și dacă vom vorbi în duhul 
Evangheliei, atunci nici cuvântul nostru nu va muri. 


! Vezi Flps. 2: 5. 
2 Vezi lo. 13: 15. 
3 Mt. 24: 35. 

Cuvântul este Viaţă şi Duh, şi ceea ce el exprimă va 
rămânea cu noi chiar atunci când vom părăsi acest trup. 

Am o oarecare teamă de a nu fi înțeles greşit. 
Vorbind despre Hristos ca despre pilda noastră am în 
vedere faptul că, dacă vom gândi aşa cum a poruncit 
Domnul, gândirea noastră de acum nu va mai fi cea a 
noastră, omenească, ci gândirea lui Dumnezeu Însuşi. 
Deşi nu voiu putea spune ca Hristos, „cuvântul meu nu 
va trece”, dar de voiu vorbi în împreună-glăsuire cu 
cuvântul Lui, pe care ni l-a dat drept mântuire, atunci ŞI 
eu, ca om, voiu putea spune că toate cele văzute — şi 
cerul, şi pământul — vor trece, dar acele cuvinte pe care 
le avem ca viaţa noastră nu vor trece. Căci ceea ce 
Domnul numeşte cuvântul Său, pentru mine este darul 
Său. Noi toți monahii care am îmbrăcat acest vestmânt 
negru trebuie să conştientizăm faptul nevoii noastre de 
a ne însuşi şi înțelege viaţa şi gândirea lui Hristos 
Însuşi; să fim cu EL cu adevărat ca şi copiii cu tatăl şi 
ca ucenicii cu învățătorul, adică în stare de a trăi viața 
lui Dumnezeu Însuşi. Iar când vom pătrunde deplin în 
viaţa Sa, atunci, bineînţeles, aceea va fi „îndumnezei- 
rea”. 

Criteriul tuturor este Cuvântul-Hristos. Apostolul 
Pavel spune că toate se vor supune cercării focului’. Iar 
dacă cuvântul nostru va fi drept, el nu se va putea arde, 
căci este vorba de vecinica viață în Dumnezeu, iar nu 
de altceva. Și de purtăm în sine o astfel de conştiinţă, 
atunci mărunțişurile vieții de zi cu zi vor înceta a avea 


! Vezi 1 Cor. 3: 13. 

asupra noastră o lucrare ucigaşă. Când ne rugăm lui 
Dumnezeu şi rugăciunea noastră depăşeşte un anume 
hotar, devenind o adevărată adâncire în Dumnezeu, 
atunci ne unim cu Dumnezeu în însăşi viaţa noastră. 
Astfel rugăciunea noastră este singura cale pentru uni- 
rea cu Dumnezeu — calea însăşi a vieţii. Rostind cuvin- 
tele „Tatăl nostru”, trebuie să nu uităm că grăim cu 
TATĂL: cu Însuşi Tatăl lui lisus Hristos. lar dacă vom 
trăi deplin cuvintele „Tatăl nostru”, atunci acea rugă- 
ciune va cutremura întreaga noastră ființă. Astfel, rugă- 
ciunile pe care le rostim în biserici în timpul Liturghiei 
— ele sânt vecinica viaţă pe care ne-a adus-o Domnul. 

lar atunci legăturile noastre cu tot ce este trecător 
vor fi pline de conştiinţa adâncă a importanței fiecărui 
om, importanței fiecărei mişcări, importanţei fiecărei 
părtăşii cu celălalt! Întregul mers al vieţii noastre, şi 
mai cu seamă în clipele grele, este mersul facerii de 
către Dumnezeu a unor dumnezei asemenea Lui. În 
cuvântul meu „Despre duhovnicie” am zis că „duhov- 
nicul este un împreună-părtaş cu Dumnezeu Tatăl şi 
Dumnezeu Fiul şi Dumnezeu Duhul Sfânt în zidirea 
veâcinicilor dumnezei”. Acest cuvânt trebuie să-l înţele- 
gem ca fiind normal, iar nu ca pe ceva mândru. 

Domnul zice apostolilor: „Dacă veţi fi una în dra- 
goste, atunci toți vor şti că sânteți ai Mei — adică ai lui 
Hristos — ucenici”!. Când citiți Evanghelia, rogu-vă 
amintiți-vă de aceste cuvinte ale lui Hristos şi faceţi 
viața noastră aşa încât să ne iubim unul pe altul, ca via- 


! Vezi lo. 13: 35. 

(a noastră să fie o singură viaţă. Încercaţi să le potriviti 
fiecărui prilej al împărtăşirilor noastre. Atunci va veni 
mântuirea la noi toți, şi atunci veți deveni în stare a aju- 
ta ŞI pe alții, aducând lor cuvântul mântuirii. Dar trebu- 
ie a începe prin a trăi porunca lui Dumnezeu cu multă 
trudă: în posturi Şi rugăciuni, în necazuri Şi în dureri. 

Noi toți trebuie să înțelegem plinătatea descoperirii 
despre Dumnezeu şi despre om. Acum ni se pare că 
sântem nesfârşit de departe de aceasta. Dar poate că 
nouă ni se pare, iar pentru Însuşi Hristos nu este greu a 
veni ŞI a vorbi cu noi, precum a vorbit cu Luca şi cu 
Cleopa pe cale către Emmaus.! 

La Sfinții Părinți aflăm unele cuvinte ciudate: „Da- 
că cineva este în Dumnezeu, acela nu are nevoie să ci- 
tească din cărți”, căci viaţa se însuşeşte nemijlocit de la 
Dumnezeu, fără cărți, ca autentica realitate. Avem o 
astfel de pildă în părintele nostru duhovnicesc Siluan. 
Mai nainte de a fi citit el cărți, i s'a arătat Domnul. ȘI 
Siluan trăia de acum, asemenea Domnului, întreaga 
omenire ca pe ceva legat de sine însuşi. 

Acum două sau trei zile stăteam cu părinții lângă 
pomul din Ambergate”, şi le-am spus: „Vedeţi ce pom 
uriaş! Și fiecare frunză este plină de putere, şi pomul 
întreg este viguros”. Omenirea este asemenea pomului: 
dacă cu sânt o frunză în acest pom ale cărui frunze sânt 
pline de viață, şi eu voiu fi plin de viață. Dar acum 
pomul este bolnav. Şi în boala lui, nouă, creştinilor, ne 
este firesc să ne rugăm precum se ruga Domnul pentru 


' Vezi Lc. 24: 13-35. 
* Numele casei în care locuia Părintele Sofronie. (N. tr.) 

întreaga lume — cu simțământul că ea este viaţa mea. 
lar atunci viaţa cosmică va trece prin mine în uriașul 
său şuvoi. Căci conştiinţa că noi sântem o nedespărțită 
parte a omenirii este firească creştinului. 

Mă simt, în fața acestei fiinţări pe care ne-a desco- 
perit-o Domnul, ca în faţa unui fenomen deosebit de 
măreț, despre care nu ştii cum să vorbeşti, în ce cuvin- 
te. lar eu aş dori să vă înfățişez acest „foc”. Nu focul 
care mistuieşte în iad, ci focul pentru care Hristos zice: 
„Foc am venit să arunc pre pământ, şi cum doresc ca el 
să se aprindă în inimile oamenilor”. 

În învăţătura Sfântului Simeon Noul Theolog des- 
pre cele trei chipuri ale rugăciunii sânt nişte cuvinte 
foarte importante despre faptul că acela ce se roagă 
după porunca lui Hristos trebuie să-şi păzească con- 
ştiinţa înaintea lui Dumnezeu, înaintea fratelui — aproa- 
pelui său, şi chiar înaintea lucrurilor?. Ați citit la Sf. 
Siluan: „Frunzulița din pom, tu ai rupt-o fără să fie 
nevoie!” Pentru el, a rupe o frunzuliță de pe ramură 
însemna a o lipsi de viață; până şi viaţa frunzuliței îi 
era dureroasă. Aceasta nicicum nu este sentimentalism, 
ci un cu totul alt înțeles al întregii fiinţe, şi al celei 
Dumnezeieşti, şi al celei omeneşti, atunci când ne 
păzim conştiinţa până şi față de lucruri. Ba şi prin 
simpla logică omenească, ce sânt toate aceste lucruri? 
Domnul a rânduit astfel: lumea animalelor trăieşte 
numai prin ceea ce produce zidirea, dar omul trebuie 


! Vezi Lc. 12: 49. 
2 Vezi Sf. Simeon Noul Theolog, Cuvântul 68, „Către sfinţitul 
Theofan”, Moscova, 1890, p. 185. 

singur să-şi prelucreze toate. Iată întru ce diferă el. Şi 
orice „lucru” am lua, toate sânt trudă a omului. lar 
conştientizând aceasta, vom fi cu luare aminte faţă de 
fiecare obiect, să nu-l stricăm în zadar. Însuşi Domnul, 
Care a binecuvântat cele cinci pâini şi a săturat cinci 
mii, a zis apoi: „Adunați toate, ca nimica să se piardă”!. 
(Unu tâlcuitori a1 acestui pasaj spun că voiau să-l facă 
împărat, pentru război: „Dacă El poate astfel să hră- 
nească atâția oameni, trebuie să-L facem împărat, pen- 
tru a ne lupta cu romanii”; căci una din grijile cele mai 
importante în armată era cum să hrăneşti soldatul. Iar 
acum, poftim: cu un singur cuvânt, cinci mii de hrăniţi! 
Dar El a fugit de ei şi de ucenicii Săi, pentru a se ruga 
singur.) 

Cuvântul meu pentru azi ia sfârşit. Datoria mi-am 
împlinit-o, şi rugați-vă pentru mine, ca Dumnezeu să- 
mi dea cuvânt, să răspund dorinţei oricăruia dintre vol. 
Atunci Şi rugăciunea mea pentru voi va avea putere. 
Astfel noi toţi vom deveni o singură „apă vie’. Despre 
viața în Dumnezeu poți vorbi la nesfârşit, dar poți vorbi 
şi tăcând, fără cuvinte. lar eu aş dori ca, după moartea 
mea, aceasta cu adevărat să fie viața voastră. Dar 
pentru a o atinge, fiecare dintre voi trebuie să se roage 
pentru toate mădularele frăției noastre. Și aşa vom 
înfăptui o singură viaţă. 


! Vezi lo. 6: 12. 
? Vezi Io. 4: 11. 


6 
MONAHISMUL - EXPERIENȚA CUNOAŞTERII 
LUI DUMNEZEU ŞI A VIEȚII ÎMPREUNĂ! 


Alegerea vieții — monahismul ca Liturghie. Mo- 
nahismul — credinţa în viaţă, iar nu în moarte. Rugă- 
ciunea pentru un bolnav, cum „l-a trăit pe Dumne- 
zeu”. Pentru experiența cunoaşterii lui Dumnezeu. 
Monahismul ca pomenire a lui Dumnezeu şi viaţă în 
El. Înaintea feței morţii. Viața în monahism — 
slujirea Liturghiei. Pentru viața împreună. Păcatul 
lui Adam. Omul nu este un calculator. Însuşirea 
noilor veniți (despre albine). 


Mai presus de aşteptare, iarăşi am bucuria de a fi 
cu voi. Zilele acestea cu adevărat am fost „pe nicăieri”. 
lar astăzi Dumnezeu mi-a dat putere. Şi multe eveni- 
mente s'au petrecut în viaţa noastră zilele acestea. A 
venit la noi o nouă soră. O cunoaştem deja de câţiva ani 
şi ne-a fost greu să o primim, căci nu avem loc, precum 
nu avem loc pentru a primi oaspeţi. Şi uite că ieri i-am 
zis: „Acum toate problemele vieții s'au rezolvat”. Care 
sânt problemele tinerilor? Mai întâi, chipul vieții — 
căsătorie sau necăsătorie; apoi — profesia; iar în al trei- 
lea rând, lucrul cel mai important, dar în vremea noas- 
tră uitat de mulți, problema duhovnicească: cum să 
trăieşti duhovniceşte. Am spus noii surori: „Acum toate 


Nr. A-33 (18 Iunie 1990), după numerotarea M". 

aceste probleme au dispărut”. Nu înseamnă însă că 
trebuie să munceşti mai puţin — nu, trebuie mai multă 
muncă spre a câştiga acest privilegiu, dar este vorba de 
o cu totul altă înclinare a inimii și a mintii. Ceea ce dă 
coloritul întregii noastre vieţi este ceea ce am ales ca 
fiind cel mai de căpetenie pentru noi. Dacă omul este 
negustor, bancher sau fabricant, orice ar face, el este tot 
mereu fabricant, om de afaceri. Alţii sânt savanți, 
artişti: orice ar face ei, va fi ştiinţă sau artă. Aşa şi în 
mănăstire. Dacă ne-am lepădat de tot restul şi ne-am 
ales ca lucrare de căpetenie pe Dumnezeu şi viața în El, 
atunci toată lucrarea pe care o săvârşim — fie gătim în 
bucătărie, tăiem iarba, tipărim cărți, pictăm icoane, 
primim oaspeţi — toate de acum vor intra în Dumneze- 
iasca Liturghie, Liturghia ca fiind centrul vieţii noastre. 
Si nimic altceva. 

Alegerea vieții, bineînţeles, este una dintre cele 
mai mari probleme. Cum anume ne vom determina în 
viață, ce ţel vom avea înainte depinde de propria con- 
ştientizare. A alege monahismul creştin — şi subliniez 
creştin — înseamnă a primi antropologia evanghelică. 

Înaintea oricăruia dintre noi se află întrebarea: 
Unde sânt hotarele putinţelor omului? lar dacă vom 
alege monahismul creştin, înseamnă că noi credem nu 
în moarte, ci în viaţă: noi credem că omul a muri nu 
poate. Și în acest sens monahismul — adevăratul mo- 
nahism — este, bineînțeles, cel mai înalt chip al vieţii. 
Nu este vorba de vreun spectacol, de vreo măreție tea- 
trală, nu! Totul este cât se poate de simplu şi smerit. ŞI 
astfel viaţa decurge într'un chip neînțeles omului. 

Dacă vorbim de însemnătatea şcolii, țelul unor in- 
stituții de învățământ sau de ştiinţă, la unele nivele este 
redus: pur şi simplu să înveţi a citi şi a scrie; la altele, 
de a da o formare medie; la cel de-al treilea nivel, una 
înaltă; şi în sfârşit se va preda înalta ştiinţă academică 
ş.a.m.d. Aşa şi aci: țelul atârnă de nivelul la care ne 
vom zidi viața. 

Voi toți, frații şi surorile mele, cunoaşteţi pe un 
anume PN. care suferea de paralizie progresivă. Are 
soție şi două fiice. Suferea de o boală de nevindecat. A 
venit la noi şi ne-am rugat asupra lui: el şedea în scaun 
cu rotile. lar după rugăciune îi spun: „Noi nu sântem 
făcători de minuni, sântem oameni simpli, păcătoşi, dar 
totuşi ne-am rugat lui Dumnezeu chemând milosârdia 
lui asupra dumitale”. Și dintr'o dată, cu ochi strălucind 
de fericire, zice: „Dar eu l-am trăit pe Dumnezeu în 
vremea rugăciunii, iar aceasta îmi este mai important 
decât orice vindecare”. M'a izbit faptul că starea lui 
exterioară era foarte liniştită. Ce anume a trăit acest 
om? Era un om de înaltă cultură şi destul de bogat din 
punct de vedere material pentru a trăi în condiții de 
confort... Ca şi covârşitoarea majoritate a oamenilor 
culți fusese indiferent față de credință, de Biserică. Iar 
soția lui înclina mai curând împotriva Bisericii. Ceea ce 
m'a mişcat a fost faptul că nu fusese nimic deosebit, 
nimic ce l-ar fi putut îmboldi să zică: „Dar eu l-am trăit 
pe Dumnezeu!” 

Dacă, după credința noastră, există Mintea cea 
vEcinică şi mai nainte de veci, Care a săvârşit toate, 
atunci în ce chip va putea omul cunoaşte că acest 

Făcător a toate s'a atins de el? Dacă există putinţa în 
om de a recunoaşte atingerea acestui vecinic Duh, 
înseamnă că în om se află şi putinţa de a cunoaşte nu 
numai lumea materială sau fiinţarea cosmică ce ne 
înconjoară, dar chiar şi mai mult... Iar când intuiţia de 
Dumnezeu începe a se atinge din ce în ce mai des de 
om, el se schimbă în toate manifestările sale, în apre- 
cieri — în toate. Ca şi omul acesta care a zis: „Dar eu l- 
am trăit pe Dumnezeu”, şi care era sortit morții; după 
acea rugăciune s'a îndreptat spre moarte liniştit şi 
bucuros, şi întreaga sa familie şi-a schimbat viaţa. 

Fiecare îşi zideşte viaţa pe viziunea care îi este 
dată. Există aşa-zisa „experienţă ştiinţifică”, „ştiinţa 
experimentală”, dar există „ştiință” şi în monahism. În 
funcție de experienţa atingerii lwi Dumnezeu se schim- 
bă toate înțelegerile. lar ceea ce înainte atrăgea şi era 
mare în conştiinţa noastră ca şi nevore a vieţii, dintr'o 
dată devine neînsemnat. 

Domnul ştie toate, căci EI a făcut lumea. EI a zis: 
„Învăţaţi de la Mine, că sânt blând şi smerit cu inima”). 
Nici o logică omenească, nici o filosofie sau ştiinţă nu 
ne pot dovedi că există Dumnezeu, sau că nu există; 
nici să dezlege problema dacă omul trăieşte cu adevărat 
după ce şi-a părăsit trupul mort, sau nu. 

Un om care niciodată nu a simţit pe Dumnezeu 
poate deține mari cunoştinţe în domeniul științei pă- 
mânteşti. lar când vede un credincios zice: „E nebun”. 
Şi omul credincios care a trăit pe Dumnezeu caută asu- 


Mt. 11:29. 

pra necredinciosului cu adâncă compătimire: „El nu 
cunoaşte ce este mai important!” Sf. Simeon Noul 
Theolog scrie despre experiența lui Dumnezeu, după 
care toate se schimbă radical. Şi nici nu poți explica 
cum, dar viaţa s'a schimbat. Iar logica obişnuită, aristo- 
telică, de acum este părăsită, căci oamenii trec în tărâ- 
mul altor dimensiuni. 

Aşadar, la ce se rezumă totul în viaţa monahală? — 
La cum să-ți organizezi viața astfel ca toate împrejură- 
rile, toată munca ş.a.m.d. să nu te împiedice a-ţi aminti 
de Dumnezeu. 

Dar unde este El, Dumnezeu? Cum este El? Iată 
deosebita binecuvântare pentru noi că El S'a arătat 
printre noi şi a trăit cu noi!. Şi El este temeiul tuturor 
dezlegărilor pentru noi. Dezlegarea întrebării dacă este 
Dumnezeu sau nu, şi în ce fel este Dumnezeu -— este 
Hristos. lar noi ne numim creştini pentru că urmăm 
Lui. Religia noastră nicidecum este rezultatul filosofiei 
noastre, sau concluzia rațiunii noastre. Nu! Este arăta- 
rea lui Dumnezeu omului, precum în cazul bolnavului 
care a zis: „Dar eu l-am trăit pe Dumnezeu, iar aceasta 
îmi este mai important decât orice vindecare”. De ce 
mai important? Pentru că în boala sa el trăia o cumplită 
stare a treptatei pierderi a tuturor facultăților sale: îşi 
pierdea memoria, vederea, putinţa de a se mişca, 
ş.a.m.d. Toate îi erau luate, în toate era mărginit, Şi nu 
mai putea trăi de sine, alții trebuind să-l îngrijească... 


! Vezi Io. 1. 14. 

Dar iată că dintr’o dată a simțit că de acum nu va mai 
putea muri, iar aceasta era lucrarea rugăciunii. 

Cu cei bolnavi rugăciunea este mai lucrătoare, nu 
fiindcă suferă de o psihologie bolnăvicioasă, ci fiindcă 
înaintea lor se înfăţişează acut problema: „lată acum va 
trebui să mori!”, asemănătoare celei pe care a înfățişat- 
o Puşkin: „Dar zadarnic, dar nemernic, viaţă de ce mi 
te-ai dat?/ Şi cum dar, dintr'un sfat tainic, caznei tu te- 
ai judecat...” Poetul s'a uimit: Cum poate muri ceea ce 
el trăise în clipele însuflării? „Și cum dar, dintr'un sfat 
tainic, caznei tu te-ai judecat...” — lată prima îndoială 
faţă de faptul că omul moare. 

Să luăm o altă pildă, cu Sf. Siluan, atât de vădită 
nouă, pe care „mâinile noastre o au pipăit”!. Câţi oa- 
meni vedem deja care s'au vindecat sau cărora li s'a 
dezlegat nedumerirea sau problema vieții prin rugă- 
ciune către dânsul! Și cel mai uimitor este că se săvâr- 
şeşte pe loc! Ca şi cum el ar fi de față tocmai acolo un- 
de se dezleagă problema. Iar aceasta nu numai cu orto- 
docşi, ci ş1 cu eterodocşi, care au primit Orthodoxia din 
pricina acestui fapt: dintr'o dată inima trăieşte prezenţa 
duhului iubirii acestui sfânt om, şi toate în viaţă se 
schimbă! Este un fel de experienţă care se repetă de-a 
lungul mai multor veacuri. 

Și aşa ne clădim întreaga noastră viață. Trăim 
punând la temelia viziunii noastre Descoperirea lui 
Dumnezeu ce ni s'a dat prin Biblie. Când începem a 
înțelege ceva despre duhul nostru nemuritor, cum 


! Ilo 1:1. 

trăieşte el vecinicia, atunci altfel vom pricepe cuvintele 
Sfintei Scripturi: „În ziua când vei mânca din acest rod, 
cu moarte vei muri”!. În Liturghia Sfântului Vasilie cel 
Mare se spune că întru paza poruncii 1 se dăduse lui 
Adam făgăduinţa vieții vâcinice. Adam însă a săvârşit 
o nelegiuire împotriva dragostei lu Dumnezeu... Și în 
ce consta nelegiuirea? În faptul că Adam L-a pus pe 
Dumnezeu pe al doilea plan. Şi ceea ce Dumnezeu îl 
sfătuise să nu facă — el a făcut. Şi a fost mulțumit de 
faptul că „rodul era minunat la vedere şi gustos”?. Iar 
după cădere toți urmaşii lui Adam purtau de-acum nu 
cele dintru început, precum fusese zidit Adam, ci trăiau 
cu această otravă a nelegiuirii împotriva Tatălui. Astfel 
noi toți cu moarte murim, ca urmaşi ai lui Adam, căci 
rădăcina omenirii este una. Despre aceasta grăieşte Sf. 
Scriptură, unde Întreitul Dumnezeu zice: „Să facem om 
dupre al Nostru chip, şi dupre asemănare”. lar acest 
„Chip Şi asemănare” moare dim lipsa noastră de grijă şi 
din necredință, până când focul credinței nu se va 
aprinde în inimă fără vreo judecată logică premergă- 
toare. Şi aşa începem: la început prin credință, apoi 
trăirea se preschimbă în nădejde, atunci când urmările 
rugăciunii dintr'o dată se vădesc; şi a treia treaptă este 
când omul trăieşte dragostea, şi de acum nu mai moare. 
Şi iată biruința asupra păcatului. 

Vom mai vorbi despre cum se zideşte aceasta. 
Despre ea se poate vorbi veacuri întregi, şi se poate 
vorbi prin tăcere. De ce prin tăcere? Fiindcă tot cu- 


! Vezi Fac. 2: 17. 
2 Vezi Fac. 3: 6. 

vântul nostru este neîndestulat spre a atinge țelul ce ne- 
am propus. A împărtăşi întreaga noastră experiență şi 
cunoaştere prin cuvânt nu o poți face repede. Căci viața 
dumnezeiască este cu neputinţă dacă omul este alcătuit 
ca un calculator, cu alte cuvinte, dacă este „determi- 
nat”. Deosebirea dintre noi şi calculator este că nu 
sântem determinaţi. Iar libertatea noastră ne îngăduie a 
trăi experiența lui Dumnezeu. Oamenii se nasc pentru 
vecinicie păstrându-şi propria omenire şi conştiinţa 
persoanei, nu ca rezultat al vreunui proces rânduit de 
altcineva. Cu omul nu este ca şi cu calculatorul: aşa 
cum a fost alcătuit de către inginer, aşa va lucra. Omul 
îşi are propria înțelegere şi propriile impulsuri; el se 
poate lepăda, poate fi capricios — însă poate şi să se 
armonizeze şi să trăiască în dragoste. 

Mănăstirea noastră trăieşte acum o perioadă foarte 
importantă. Trebuie să ne însuşim noi persoane... Am 
văzut cum părintele N. foloseşte o anume şmecherie cu 
albinele. Dacă trebuie să unească doi stupi diferiți, 
acolo va ieşi război între albine. Pentru a ocoli războiul 
el le afumă, aşa încât toate să aibă acelaşi miros şi să 
înceapă a trăi împreună. Aşadar, atunci când vin noi 
frati şi surori, ne vom aminti de metoda părintelui N., 
pentru a fi armonie în ce priveşte ideea de temei. 

La noi şmecheria se aplică şi oaspeților. Vizitatori- 
lor le este plăcut că pătrund în viaţa noastră, înlăuntrul 
ei. Dar este un privilegiu pentru care noi trebuie să 
plătim scump. Toate trebuie să le facem noi singuri. Nu 
avem nici loc, nici arhondaric, iar acum când trebuie să 
facem toate, cum să fim cu oaspeți: ei doară vin de 

departe, şi fiecare doreşte să nu-1 fie în zadar călătoria. 
La noi vin din Canada, America, Europa, Grecia, Noua 
Zeelandă, Australia. Până şi din Siberia! (Înainte toţi se 
temeau de acest nume, Siberia; acum a devenit un loc 
de cinste. Novosibirsk este echivalent cu Oxford!) Noi 
primim oaspeți, desigur, cu dragoste, dar apoi mergem 
toți să lucrăm împreună. La început, când am venit aici, 
aveam mult timp pentru contacte personale, dar acum, 
că vin atâția la noi, am pierdut mângâierea convorbiri- 
lor personale... Şi aşa trăim, câtă vreme nu ne înțepăm. 





7 
ASCULTAREA ŞI CELELALTE CĂI ALE 
PROPĂȘIRII DUHOVNICEȘTI! 


Pentru deplinătatea atinsă şi începutul fără de 
început. Pentru căile învățăturii duhovniceşti. Pen- 
tru ascultare. Pentru nepătimire. Dragostea dum- 
nezeiască. Semnul ajungerii la Dumnezeu — lărgirea 
fiinţei. Chipul lui Dumnezeu — multi-ipostatica uni- 
me. Ascultarea duce la „EU SÂNT”. Pentru paza 
poruncilor. Energia învierii este în credința noastră: 
despre „aşteptare ” şi „deznădejde ”. Despre „înalta 
tensiune” şi „relaxare”. 


Deşi acum sânt neputincios şi nu mai am energie, 
totuşi mă bucur de fiecare întâlnire cu voi. Văd multe 
feţe care nu sânt oficial mădularele mănăstirii, dar sânt 
legați de noi în duh, într'o singură familie. Şi când 
trebuie să vorbesc mă aflu într'o stare ciudată. La Cina 
cea de Taină, Domnul a zis ucenicilor: „Voi de acum 
nu mai sânteți robi ai Mei, ci prieteni, şi Eu am zis 
vouă tot ce am auzit de la Tatăl Meu'?. Astfel, pare-mi- 
se că v'am zis tot — ŞI în SCTrIS, ŞI prin viu grai — ce am 
auzit de la părintele meu, Fericitul Siluan. Domnul 
însă, în aceeaşi noapte, zice: „Încă multe am a vă 


spune, însă nu sânteţi în putere a le purta acum”. 


Nr. B-6 (7 Sept. 1990), după numerotarea M”. 
? Vezi Io. 15: 15. 
3 Vezi Io. 16: 12. 

Reiese o îmbinare a deplinătății atinse, şi în acelaşi 
timp încă a începutului fără de început! Când omului îi 
este dată rugăciunea către Dumnezeu şi plânge din 
toată ființa sa, căutând unirea cu Dumnezeu, atunci, 
bineînțeles, Dumnezeu este cu el; omul însă poate şti că 
Dumnezeu este cu el, dar poate şi să nu o ştie, trăindu- 
ŞI doar amarul. Tot astfel şi în viaţa noastră de aci: 
putem şti că Dumnezeu este cu noi Şi, în acest sens, 
deja a trăi într'un cu totul alt tărâm al ființei. Iar acum 
de voi atârnă, cei ce alcătuiți mănăstirea, a o face loc al 
prezenţei vii a lui Dumnezeu. 

În şcolile acestei lumi, de-a lungul veacurilor, sa 
format un sistem de învățătură treptată a copiilor, până 
la ultimele trepte, când omul este deplin introdus în 
gândirea lumii şi de acum va lua parte activă la ea. La 
noi însă este o cu totul altă rânduială. Vă amintiţi că 
vam vorbit de trăsătura deosebită a mănăstirii ca 
şcoală unde oamenii învaţă a ajunge la Dumnezeu prin 
rugăciune? 

lată Siluan - străină, neobişnuită ivire: dintr'o 
dată, într'o clipită L-a văzut pe Hristos în puterea celei 
din veci a Sa Dumnezeire! Înainte de a trece prin orice 
altceva, el a fost adus la ultimele trepte pe care omul le 
poate atinge pe pământ. Aşa poate fi cu fiecare dintre 
noi. Dar se poate şı altfel, precum învață Părinții: ei 
treptat împărtăşesc oamenilor cele despre Dumnezeu. 
Cu toate acestea Dumnezeu nu urmează acestui sistem. 
El dintr'o dată Se descoperă cuiva deplin, iar apoi acel 
om suferă nesfârşit în lume, deoarece cunoscuse 
tărâmul altei ființări — adevărata ființare, cea nerăpusă. 

Astfel sufletul meu însetează a vă vorbi despre fiinţarea 
cea nerăpusă, şi de voi atârnă a primi sau a nu primi. 
Dar uneori aceasta nu de om atârnă. Astfel, când ne 
aflăm față către Faţă cu Însuşi Dumnezeu, nu putem 
întreba nimic: nu avem nici o întrebare. 

Rândul trecut am încercat să vorbesc cu voi, iar 
apoi am zis: „Aşa, întrebaţi-mă ceva, ca să ştiu despre 
ce să vă vorbesc”. Şi nimeni nu m'a întrebat nimic. În- 
că şi Domnul a zis: „Când Mă veţi vedea, nu Mă veţi 
întreba nimic”!. Orice convorbire în duh este deja rugă- 
ciune. În dumnezeieştile slujbe noi citim de-a lungul 
veacurilor, din veac în veac, aceleaşi şi aceleaşi texte. 

Și aşa, pregătindu-mă acum să vă întâlnesc, am în- 
trebat pe unul dintre frații cei mai tineri: „Dar tu, 
despre ce vrei să vorbim?” Iar el, fără nici o şovăială, a 
zis: „Despre ascultare!” Ce se ascunde îndărătul acestei 
reacții, „Despre ascultare”? Gândul lui era precum ur- 
mează: Născut în împrejurările căderii, el poartă un 
sânge în care curge păcatul. Iar el doreşte să primeneas- 
că şi sângele şi duhul care îl stăpânesc din naştere — „în 
păcate ma născut maica mea” — spre a deveni 
étepokívntos (mişcat din afară) — şi ca în vene să-i 
curgă sângele lui Hristos, iar nu sângele lui Adam cel 
căzut. 

Când ne îndreptăm cu mintea către Fiinţa cea 
Absolută — Dumnezeu, această cale ni se pare nesfârşit 
de lungă. Data trecută am asemănat-o cu Steaua Polară: 
la ce depărtare se află ea de noi! Câte veacuri la viteza 


! Vezi lo. 16: 23. 

luminii! Cum putem noi atinge acest luminător atât de 
îndepărtat? Şi dintr'o dată descoperim că această cale 
necrezut de lungă poate fi scurtată. Și Domnul Se poate 
afla lângă noi şi să ne spună: „O, proştilor şi zăbavnici 
cu inima a înţelege şi a crede!” 

Noi trăim tot timpul în acest contrast: ori picăm în 
tărâmul veciniciei nestrămutate, ori cădem din ea în 
zbuciumurile vieţii de aci. Însă tot mereu, bineînțeles, 
sântem legaţi de EI: şi prin rugăciune, şi prin credinţă, 
ŞI cu mintea, şi cu trupul. Și iată, când fratele a cerut 
„despre ascultare”, este limpede că în mintea lui era 
întrebarea: „Cum mă pot sustrage de la propria-mi voie 
care curge în sângele meu?” Această putinţă se dă în 
mănăstire, iar nu în lume. Căci în mănăstire se adună 
oameni care trăiesc prin Dumnezeu: unii mai de mult, 
alții mai de curând, iar alţii de-abia au venit. Şi 
mănăstirea este încredinţată unui om ce are viziunea de 
obşte a ființării noastre duhovniceşti, astfel încât ne 
putem încredința lui: cum va spune el. Noi împlinim 
voia, nu a noastră, ci a altuia. Această stare este una 
înjositoare pentru cultura veacului de acum: a fi 
„mişcat din afară”, adică a nu se conduce singur, a nu- 
şi clădi propria viaţă „cum vreau eu”, ci a se da cumva 
pasiv în mâinile altcuiva. Iar calea pare a fi cumplit de 
lungă: posturi, rugăciuni, zece, douăzeci, patruzeci de 
ani, fiecăruia cum îi este dat. Uneori după patruzeci de 
ani omul încă nici nu înţelege ce este nepătimirea, ce 
înseamnă a fi curăţit de păcat. Mie Dumnezeu mi-a dat 


l Vezi Le. 24: 25. 

o deosebită binecuvântare: după sfârşitul părintelui 
meu, Siluan, după sfatul lui, eu m'am dus la pustie. 
Mai târziu am fost chemat să fiu duhovnic în Mă- 
năstirea Sf. Pavel, unde am întâlnit monahi care erau în 
starea nepătimirii şi nici nu conştientizau propria stare. 
Li se părea cât se poate de firească. Însă nepătimirea se 
atinge numai şi numai prin darul lui Dumnezeu, şi 
nicidecum foarte des: este o stare simplă a omului care 
nu vede nimic deosebit, dar care este slobod de 
mişcările păcatului şi în stare a primi şuvoiul iubirii lui 
Dumnezeu. 

Când vorbim de dragostea lui Dumnezeu, prin 
cuvântul „dragoste” trebuie să înțelegem ceva numai- 
decât aparte: nu ceea ce se înțelege când se vorbeşte 
despre dragoste în lume. Duhovniceasca dragoste se 
arată în faptul că petrecem cu toată făptura uniți cu 
Dumnezeul cel iubit. Iar acea unire este de un cu totul 
alt ordin decât ceea ce cunoaşte pământul. Greutatea 
noastră constă în faptul că astăzi, în zilele noastre, 
cultura căderii a devenit temeiul întregii vieţi. lar nouă 
ne revine a alege calea contrarie. Cu toate acestea noi 
trăim în lume ŞI „ei au stăpânirea lumii acesteia. Din 
experiență reiese că nu este deloc simplu a trece din 
metodele lumii la metodele creştinismului. Creştinis- 
mul pare a fi contradictoriu, dar în esență acolo nu este 
nici o contradicție. Dar sânt şi alte semne exterioare 
care arată dacă am ajuns la Dumnezeu, sau sântem încă 
departe de El. Dacă urmăm cuvântul Evangheliei, 
desăvârşirea se va trăi ca dragoste pentru întreaga 
lume, fără deosebire — cine este vrăjmaş şi Cine nu este 

vrăjmaş. Să luăm, de pildă, conştiinţa tinerilor — mirele 
şi mireasa: fiecare dintre ei se gândeşte pe sine de acum 
în unirea a doi. Dintr'o astfel de unire în dragoste se 
nasc copii. ȘI, drept urmare, vorbind despre sine, ei se 
trăiesc ca fiind doi sau trei, împreună cu pruncul. Mai 
mult — familia creşte, se măreşte cercul percepțiilor lor, 
ŞI ei pot de acum trăi nu numai pe sine ca doi, ci 
cuprinzând şi pe copii, şi pe prieteni, şi alte rudenii. 
Astfel, treptat se lărgesc orizonturile omului. Și atunci 
când zice „eu”, acel „eu” cuprinde pe toți cei iubiți. 
Astfel, dacă sântem stăpâniți de duhul lui Hristos, 
zicând „eu”, noi nu putem despărți „eul” nostru de con- 
ştiinţa a tot-omului. 

În Hristos viaţa devine o fiinţare lărgită, fără 
hotare. Şi când avem porunca „iubeşte-ți aproapele ca 
însuţi pre tine”, cuvintele „ca însuți pre tine” trebuie 
înțelese astfel: întregul om, întregul Adam este ființa 
mea. lată trăsătura vieții creştine. 

„Întreg omul” este pomenit în Scripturi: „ŞI au zis 
Dumnezeu: Să facem om dupre chipul Nostru şi dupre 
asemănare”. Nu este zis „Să facem oameni”, ci „Să fa- 
cem om”. lar aci se 1veşte tocmai acea conştiinţă despre 
care Domnul zice: „lubeşte-ţi aproapele ca însuţi pre 
tine”. Pregătirea către acest înțeles a fost lungă. În 
Vechiul Legământ porunca iubirii avea hotare: iubeşte 
pe evreu ca însuți pe tine, şi urăşte-ți vrăjmaşii. Aceasta 
Je era de trebuință în lupta pentru supraviețuirea lor 
trupească. Hristos însă a dat tuturor poruncilor dimen- 
siuni nețărmurite. Aşadar noi trebuie să intrăm în acea 
viață în măsura pe care ne-o dă rugăciunea: când vă 

rugați singuri, rugați-vă pentru toți şi pentru fiecare! Şi 
adăugați: „Și pentru rugăciunile lui, sau pentru rugăciu- 
nile lor, miluieşte-mă”. Astfel, treptat, se va lărgi con- 
ştiinţa noastră. Şi acest fapt este, şi el, legat de între- 
barea despre ascultare... 

Cineva a zis: „Bine, ascultare de igumen!” Nu, nu 
numai de igumen! În organizarea noastră, desigur, uni- 
mea voirii o exprimă cu precădere igumenul. Dar atitu- 
dinea noastră este aceea ca în legătură cu fiecare om să 
fim gata a împlini voia lui, iar nu pe a noastră. Iar 
atunci, treptat, se lărgeşte conştiinţa noastră, şi dintro 
dată ne poate veni — cu adevărat neaşteptat nouă înşine 
— plânsul pentru întreg Adamul. Astfel ascultarea mo- 
nahală începe cu mărunțişuri, cu muncile cele mai ne- 
însemnate, însă se sfârşeşte cu conştiinţa „EU SÂNT”. 

Astfel, din fapte mici şi simple ale ascultării se 
zideşte atitudinea noastră: nu voiesc să am propria voie 
a sângelui meu căzut, Ci voiesc ca în venele mele să 
curgă viața lui Dumnezeu Însuşi. Dacă Dumnezeu ne-a 
zidit după chipul Său, pentru o viaţă asemenea Lui, 
atunci, după această descoperire, ea de acum devine te- 
lul nostru. Şi, zi şi noapte, ne stăpâneşte puterea atra- 
gerii lui Dumnezeu. Și se poate întâmpla astfel încât 
omul însuşi nu desluşeşte unde este şi cine este. 

Ni se spune: „Păziţi poruncile!” — Noi nu sântem 
în stare să păzim porunca lui Dumnezeu: aceasta vine 
treptat către noi (deşi poate veni şi dintr'o dată). 
Începând prin a tăia mişcările propriei voiri spre a 
împlini altă voie, omul ajunge la a fi gata apoi, înaintea 
lui Dumnezeu, să păzească poruncile Lui. Noi trebuie 

să păstrăm țelul cu osârdie şi cu însuflare: atunci vom 
primi rodurile vieții noastre în Hristos, iar chipul gân- 
durii noastre desăvârşit se primeneşte. Gândirea lumii 
căzute nu primeşte cele fără de început: ele desăvârşit îi 
depăşesc logica. Noi înşine ne naştem ca făpturi zidite, 
într'o anume clipă, şi nu putem cuprinde neînceputul. 
Dar vine această conştiinţă urmând Cuvântulu:- Hristos, 
şi omul zice: „Acum, Hristoase, întru Tine şi prin Tine, 
eu sânt”. 

Astfel, din lucrurile cele mai mici, putem dintr'o 
dată să ne schimbăm şi să facem ca viața noastră să fie 
plină de prezenţa Dumnezeului Celui Fără-de-început. 

Rostind Simvolul Credinței, amintiți-vă de ultime- 
le lui cuvinte: „Aştept învierea morților şi viața veacu- 
lui ce va să fie!” — Aşa trebuie să trăim: „Aştept”. Căci 
energia învierii este în credința noastră. Acest element 
este deosebit de important. Mi s'a întâmplat să întâl- 
nesc oameni care ziceau: „Eu nu doresc deloc viaţă 
vEcinică, nu doresc deloc nimic din îndumnezeirea 
voastră”. Neînţelegând sensul propriilor cuvinte, ei 
înşişi se osândesc la vâcinica despărțire de Dumnezeu. 
Căci în cuvintele „Aştept învierea morților” se cuprin- 
de energia învierii. Dar, bineînțeles, „învierea” nu aşa. 
precum unii o aşteaptă, că Hristos cel înviat Se va 
întoarce în acelaşi trup şi Îşi va continua treaba. Nu! 
„Învierea” — de acum într'o altă formă a fiinţării. Căci a 
trăi în trup nu este țelul nostru final, fiind doar procesul 
facerii de dumnezei; altfel spus, a vâcinicilor prieteni ai 

lui Dumnezeu, Tatăl nostru. Și astfel, dez-nădejdea! 
este pierderea conştiinţei că Dumnezeu voieşte a ne da 
viața Sa cea din vecinicie. Lumea trăieşte în deznădej- 
de. Oamenii singuri s'au osândit morţii. 

Există două feluri de înclinări în nevoință. Una 
dintre ele se exprimă prin meditație şi printr'o oarecare 
relaxare, pentru ca mintea noastră să treacă în lumea 
gândirii pure. Însă calea lui Hristos este alta. Între aces- 
te două căi — relaxare şi încordare — încordarea este 
calea noastră. În ființarea noastră monahală ne învăţăm 
nu a fi în starea relaxării şi a contempla cu mintea, nu: 
noi sântem în toată vremea încordați ca o strună, până 
la ultima încordare. Şi încercați să păstraţi această stru- 
nă pururea încordată. În rugăciunea noastră, când ne 
aflăm în biserică, muşchii noştri sânt încordați şi aten- 
tia noastră acolo. Iar rugăciunea noastră nu este liniştea 
gândului nepătimaş ce trece dincolo de hotarele tuturor 
suferințelor pământeşti. Nu, noi trăim suferinţele între- 
gului Adam. Și aceasta este viața noastră. Din afară 
viața monahală este liniştită. Dar eu o pot asemăna 
liniei de înaltă tensiune: prin ea trece energia care pune 
în mişcare trenuri, fabrici, încălzeşte case; dar 1ată că o 
păsăruică poate şedea pe acea sârmă. Aşa şi creştinul: 
el este o astfel de „sârmă pe care poate şedea păsărui- 
ca” fără nici o primejdie, şi în acelaşi timp este o ener- 
gie care poate cu adevărat exploda întreaga lume. 
Astfel, din afară viaţa noastră nu prezintă nimic deose- 
bit, dar înlăuntru, prin faptul de a fi gata către ascultare, 


' În rusă, lit. „dez-aşteptarea”. (N. tr.) 

noi ne aflăm pururea într'o stare de încordare: cum să 
petrecem neclintiți în gândul cel vâcinic al lui Dumne- 
zeu pentru om. lată ce este important. Aceasta şi este 
şcoala monahală: prin mica nevoinţă a ascultării omul 
trece în ființarea cea fără de început a Dumnezeului 
nostru, lucru despre care nu putem vorbi logic. 

Aşadar, păstraţi această rânduială: din afară nimic 
nu se vede, dar înlăuntru — încordare. Şi atunci vom 
dobândi intrarea în vecinica împărăție a lui Hristos. 





8 
DOMNUL S'A SUIT PE GOLGOTHA 
SPRE A MÂNTUI PE TOȚI! 


Noi sântem însoțitorii lui Hristos, urmând răstignirii 
Lui pe Golgotha pentru întreg Adamul. O clipită a 
fost vedenia lui Hristos de către Cuviosul Siluan şi 
Cuviosul Serafim, dar calea noastră este treptată. 
Pentru pocăință şi lărgirea viziunii propriului păcat 
ca al lui Adam. Pentru îndulcirea de a fi ascultător 
în mănăstire. Pentru îndoita cale a bucuriei întru 
Dumnezeu şi a suferințelor lui Hristos. Pentru încor- 
darea rugăciunii bisericeşti (nu relaxarea). Însufla- 
rea atârnă şi de Dumnezeu, şi de noi înşine. Pentru 
calea către asemănare-îndumnezeire. 


Ca şi în celelalte cuvântări, astăzi cuvântul meu se 
îndreaptă către tinerii fraţi şi surori pe care ni i-a dat 
Dumnezeu. Țelul meu este a-i ajuta să înțeleagă pentru 
ce sânt ei aci şi care este țelul final ce stă înaintea noas- 
tră a tuturora. Atunci — fie țelul îndepărtat sau apropiat 
— el, iubiții noştri frați şi surori, vor păşi pe această cale 
cu o adâncă conştientizare a însăşi esenței el. 

Cuvântul meu către voi astăzi, iubiți frați şi surori, 
va fi într'o neorânduială, pentru că vom vorbi şi despre 
„început”, şi despre „sfârşit”. Înaintea noastră se află 
Dumnezeul NESFÂRŞIT DE MĂREȚ, Căruia voim să 
slujim, însă în noi înşine trăieşte ceva, matematic vor- 


| Nr. B-8 (1 Oct. 1990), după numerotarea M". 

bind, NESFÂRSIT DE MIC: conştiinţa noastră egoistă. 
Dacă mintea noastră se va muta de la ființa absolută şi 
pozitivă, la acea formă a funțării care ne este dată şi pe 
care o purtăm în sine, atunci, desigur, distanța pare atât 
de uriaşă încât mintea, cum zice slavona, „neputințea- 
ză” (H3yMeBacT). 

Dar în ce constă izbitoarea deosebire, şi de ce îmi 
este greu a vorbi despre aceasta? — Pentru că ceea ce 
pentru noi pare absolut de neajuns, pentru Dumnezeu 
este uşor şi cu putință. Când în Evanghelie apostolii 
spun: „Dacă aşa, atunci cine se poate mântui?”, adică 
dacă poruncile lui Hristos depăşesc cugetul şi puterile 
noastre — Domnul le răspunde: „La oameni: aceasta este 
cu neputinţă, dar la Dumnezeu toate sânt cu putinţă”. 

Mă repet, dar repetițiile sânt de neocolit, în măsura 
în care rodul lor va fi cunoaşterea. lată voiesc din nou a 
vă arăta pilda Domnului Care S'a urcat pe Golgotha 
pentru a mântui întregul Adam”. Dimensiunile cugetu- 
lui lui Hristos ni se deschid puţin câte puţin în Biserică, 
arătându-ne în acelaşi timp şi adevăratele dimensiuni 
ale actului Său: moartea Sa a îmbrățișat întreaga făp- 
tură, întregul Adam. Și cât de departe de acestea este 
cugetul nostru! Noi trăim ca o mică frăție. lar nouă ne 
trebuie a ne ruga atât de mult şi atât de stăruitor — cu 
plângere şi cu durere în inimă — pentru ca Dumnezeu să 
ne dea a înțelege că aceasta este familia noastră, că 
sântem împreună-călători în nevoința noastră de a urma 
paşilor lui Hristos. Dacă până şi acest mic cerc de 


! Vezi Mt. 19: 25-26. 
? Vezi Troparul Ceasului al Şaselea, din Postul Mare. 

persoane nu-l putem purta încă în conştiinţa noastră, 
cum vom putea trăi întregul Adam, de-a lungul 
veacurilor şi întinderilor? Vădit că „omului, aceasta 
este cu neputinţă”, precum a zis Domnul. 

Dar iată, toți ştiţi de contemporanii noştri — Sera- 
fim din Sarov şi Siluan Athonitul. Şi Serafim din Sa- 
rov, şi Siluan aveau în jur de 28 de ani când au văzut pe 
Hristos. lar cel mai apropiat de noi, fireşte, este Siluan. 
El a început a se ruga pentru întregul Adam cu mare 
plâns, mai mult decât însuşi pentru sine. Precum pe 
cruce „INTRU UN CEAS pre tâlhariul de Rai ai 
învrednicit”, aşa şi cu Serafim şi Siluan: a fost o sin- 
gură clipită, cea în care li S'a arătat Hristos. Iar în acea 
clipită Domnul le-a împărtăşit starea Lui şi dimen- 
siunea cugetului Său. Pentru Siluan, de acum nu mai 
exista Adamul primelor pagini din Biblie, ca o oarecare 
„Idee”, „legendă”, sau ca o fantezie poetică total ne- 
bună. Nu! — Era o stare reală, în care întregul Adam se 
trăieşte înlăuntrul omului. Astfel, calea pentru noi este, 
pe de-o parte, nestrăbătut de lungă, iar pe de alta, atât 
de scurtă: într'o clipită Hristos ajunge la noi. 

lar când ne mişcăm între aceşti doi pol — al ne- 
sfârşit de marelui Dumnezeu şi al nesfârşit de micii 
stări a egoismului nostru de după căderea lui Adam — 
cum poţi să le îmbini pe amândouă, cum să vorbeşti 
despre ele? Experienţa de veacuri a Bisericii a arătat că 
astfel de cazuri ca Serafim şi Siluan sânt cât se poate de 
rare. Poate din pricina faptului că nu este o cale a 
nevoinței mai dureroasă decât calea celor ce dintru bun 
început au văzut pe Hristos. Fiecare dintre noi de-abia 

începe să trăiască pe Hristos şi deja suferă din pricina 
nepotrivirii Şi ciocnirii între cugetul lui Hristos şi 
cugetul ființării noastre lumeşti. Creştinul nu are unde 
să-şi plece capul!, însă trăirea acestei stări nu este dată 
tuturor în aceeaşi măsură. Deoarece pilda, rugăciunile 
și scrierile iubitului nostru Părinte Siluan sânt temeiul 
duhovnicesc al funțării noastre aci, vom purta în cuge- 
tul nostru gândul că pentru Dumnezeu totul este cu 
putință într'o clipită — noi înşine vom merge însă pe 
calea pe care ne-au sfătuit-o Părinți: adică treptat, prin 
nevoinţa de za cu zi în rugăciune, a ne însuşi cugetul lui 
Hristos suindu-Se pe Golgotha. Voi, desigur, deja ştiţi 
şi credeţi şi trăiţi în conştiinţa că Hristos ne-a răscum- 
părat pe toți, şi că fiecare dintre noi, oricât ar fi el de 
MIC Şi de neînsemnat, rămâne din veac în cugetul Lui. 
De o vom purta în sine, atunci mintea noastră, desigur, 
se va îndrepta către suirea pe Golgotha, şi toată viaţa 
noastră se va desfăşura într'o altă rânduială. Cuprinsul 
fiecărei clipe negreşit va fi mai mare decât în viața 
noastră de dinainte. 

Unul dintre cei de curând veniţi m'a întrebat: 
„Cum poţi dobândi duhul rugăciunii de pocăință?” Din 
întrebarea lui este vădit că cel ce mă întreba nu a trăit 
în chip tragic vreo clipă a păcatului, iar aceasta mă bu- 
cură — înseamnă că au venit către noi cei încă nu zdro- 
biţi până la capăt de starea lumii ce ne înconjoară. Însă 
aceasta nicidecum nu înseamnă că sântem sfinți şi că 
nu avem păcat. Desigur, păcatul este prezent în noi, în 


! Vezi Mt. 8: 20. 

deplinul său cuprins, dar a-l vedea noi înşine, în starea 
în care am venit, ne este cu neputinţă. Şi nimenea din- 
tre omeni nu poate limpede şti dimensiunea păcatului 
fiecăruia dintre noi înaintea lui Dumnezeu. Aceasta o 
ştie numai Însuşi Dumnezeu. Astfel, Domnul a spus 
celor de pe vremea Sa: „De nu veți crede că Eu sânt 
Cel ce M'am descoperit lui Moisi pe Sinai, veţi muri în 
păcatele voastre”! Bineînţeles, fără Hristos, fără Duhul 
Sfânt, noi nu ne putem vedea greşalele. În realitate, ar 
trebui de-a lungul întregului an să zicem rugăciunea 
Cuviosului Efrem Sirul: „Ci duhul întregii-cugetări, al 
smeritei-cugetări, al dragostei, al răbdăriui, al pocăinţei, 
al umilinţei, al ascultării — dă mie. DĂRUIEȘTE MIE 
A-MI VEDEA GREŞALELE...” lar aceasta trebuie să 
purtăm în cugetul nostru în fiece zi: liniştit, fără nici un 
semn exterior, de nimeni văzut din afară. Și atunci 
treptat se va 1vi priveliştea că păcatul lui Adam este 
păcatul nostru al tuturor. Şi atunci se va naşte în noi ru- 
găciunea pocăinței — pentru sine, iar apoi până la capăt, 
pentru întreaga omenire. A renaşte firea noastră căzută 
şi a o face întreg sfințită de cuvântul lui Hristos, şi 
lucrarea vieții după poruncile sale este o sarcină căreia 
îndeobşte, istoric vorbind, îi trebuie mulți ani. Şi astiel, 
în mănăstiri, începem a păşi către Hristos cu o con- 
ştiinţă lărgită până la dimensiuni cosmice şi mai presus 
de cosmos. 

Începem cu mici fapte ale ascultării, lepădându-ne 
de mărunta voie individuală a trupului nostru căzut, a 


! Vezi lo. 8: 24. 

conştiinţei psihicului nostru. Astfel putem trăi îndulcin- 
du-ne de faptul că Dumnezeu ne-a dat chipul monastic 
al vieţuirii. De ce vă zic: „îndulcindu-ne”? lertaţi-mă, 
dar mie Dumnezeu mi-a dat această îndulcire întru 
începutul vieții mele călugăreşti. Eu cucernic gândeam, 
ŞI purtam în rugăciunile mele pe igumen şi pe cei ce 
împreună trudeau cu el; ei toți se îngrijeau de viaţa 
întregii mănăstiri, iar mintea mea era deplin slobodă de 
griji lumeşti:- grija lor îmi dădea putinţa de a fi fără 
grijă în planul celor pământeşti. În articolul meu „Des- 
pre temeiurile nevoinței orthodoxe” vorbesc despre 
faptul că prin ascultare ni se poate da rugăciunea cura- 
tă, pe care de-abia dacă o pot dobândi cei mai mari 
filosofi şi chiar theologi’. A se afla în această stare a 
minţii curate ce stă necontenit înaintea feței Dum- 
nezeului Absolut — iată ce înseamnă cu adevărat „împă- 
răția lui Dumnezeu venind întru putere””. 

A fn ascultător este un dar de sus, pe care noi 
trebuie să-l însuşim. Fiecare dintre noi trebuie să cu- 
gete că săvârşeşte un păcat dacă cererii sau nevoii fra- 
telui răspunde cu lepădare. Fie ca prima mişcare să fie 
urmarea stării noastre de a fi pururi gata a cinsti voia 
fratelui nostru, iar nu a noastră. Astfel vom ajunge a ne 
smulge din cadrele strâmte ale stării noastre de după 
cădere. Iar nevoința aceasta multora le poate fi grea. 

Începătorii, voi care ați absolvit studii superioare şi 
facultăți, toți sânteți victime ale formării în această 


! Vezi Naşterea întru Împărăţia cea neclătită, Ed. Reîntregirea, Alba 
Iulia, 2003, p. 179. 
? Mc. 9: 1. 

lume, şi a vă lepăda de propriile gânduri și voiri, răb- 
dând deşertarea, vă poate fi deosebit de greu. Aşa cum 
zice Cuviosul loan Scărarul, „ascultătorul stă de-a 
dreapta lui Hristos cel răstignit”. Şi dacă vom fi 
preocupaţi de această problemă, atunci toate mișcările 
noastre — şi ale minţii, şi ale inimii — sânt deja mişcări 
într'un alt tărâm al fiinţei. lar atunci nu va mai avea 
însemnătate ce face fiecare. Vorbesc în cuvintele lui 
Siluan, marele şi binecuvântatul nostru părinte: „În lu- 
mea aceasta fiecare îşi are ascultarea: unul este 
împărat, altul patriarh, al treilea învățător, al patrulea 
tâmplar... lar aceasta nu are însemnătate!”? În con- 
ştiinţa lui nu era urmă de zavistie, nici față de bogaţi, 
nici față de cei puternici. Spunea că acest lucru nu are 
însemnătate; dar cine iubeşte pe Hristos, acela, în mă- 
sura puterii şi încordării dragostei sale, va fi mai aproa- 
pe de Dumnezeu — şi iată ce are însemnătate. Dacă 
Dumnezeu vă va da acest cuget, atunci vă veţi slobozi 
de orice mişcare a zavistiei (n'aş vrea să folosesc 
cuvântul „zavistie”, ci vreun alt cuvânt, mai puţin dur). 
Să lăsăm pe toți şi pe fiecare să trăiască pe pământ aşa 
cum vor ei: nu înclinăm câtuşi de puțin a aduce 
vătămare vieţii lor. Pentru noi toată viața purcede de la 
Faţa lui Dumnezeu Însuşi, precum vedem la Hristos. 
După Evanghelie, El şi-a săvârşit lucrarea contrară 
faptei lui Adam în Rai, şi tot timpul purta în cugetul 
Său pe Tatăl, şi cu El vorbea, cu Tatăl, iar nu cu cei ce 


! Scara 4: 37. În Filocalia vol. 9, Ed. IBMBOR, Bucureşti, 1980, p. 
105. 
2 Vezi Între iadul deznădejdii şi iadul smereniei, op. cit., p. 63. 

Îl răstigneau şi ucideau. Pentru aceştia, El a zis: 
„Doamne, iartă-i că nu ştiu ce fac”!; iar înaintea Lui sta 
patima cea de bunăvoie, contrară faptei lui Adam. 

Care este nevoința noastră? Aceea de a birui voia 
noastră individuală, păcătoasă, devenimd purtători 
cugetului lui Dumnezeu Însuşi, adică al lui Hristos. 
Care este sarcina? Aceea de a gândi precum gândeşte 
Însuşi Dumnezeu, şi aceea de a vedea lucrurile precum 
Însuşi Dumnezeu le vede. Iar din lucruri mărunte se 
dobândesc urmări uriaşe, măreţe, ce pot uimi pe tot 
omul: „Și cum este aceasta cu putinţă?” 

Și aşa, să vă dea Domnul, vouă tuturor, iubiții mei 
fraţi şi surori, a purta în sine cugetul lui Hristos, şi 
puţin câte puţin, cu răbdare, zilnic a purta nevoința 
tăierii propriei voi individuale, pentru a intra în şuvoiul 
celei mai nainte de veci şi vâcinicei voi a lui Dumnezeu 
Însuşi: Facă-se voia Ta, precum în ceriu, şi pre pă- 
mântul inimii noastre. Iar când vom intra în acel şuvoi 
a toată lumea, şi mai nainte de lume, şi mai presus de 
lume, al voii lui Dumnezeu, atunci vom simți că în 
venele noastre a început să curgă viața vécinică. Și 
atunci tot ceea ce pentru noi fusese logic cu neputinţă, 
dintr” o dată se va face fapt al vieţii noastre. 

Aşa, să binecuvânte Dumnezeu venirea voastră la 
noi, iubiți frați şi surori nou-veniţi. Pregătiți-vă a păşi 
pe o cale îndoită: pe calea bucuriei în Dumnezeu şi pe 
calea suferinței Celui Întrupat Cuvânt al Tatălui. A- 
ceastă cale este necontenita împreună-împletire — dacă 


! Vezi Lc. 23: 34. 


78 Arhimandritul Sofronie 


nu a Golgothei, atunci a Ghethsimaniului, iar dacă nu a 
Ghethsimaniului, atunci a altor stări ale lui Hristos Cel 
ce pătimeşte — cu simțământul vieţii celei noi înlăuntrul 
nostru. Către Maica Domnului toată lumea aleargă cu 
durere şi cerând ajutor, iar unor sfinți le-a fost dat a 
vedea pe Maica Domnului rugându-se necurmat pentru 
întreaga lume. Rugăciunea pentru întreaga lume este, 
bineînțeles, urmarea dragostei atotcuprinzătoare şi pli- 
nă de suferințe a lui Hristos; iar această iubire, de acum 
este de nerăpus, şi ea cuprinde şi măreţia, şi înţelep- 
ciunea, şi tâlcul, şi puterea, şi frumuseţea — şi tot ce 
volți. ȘI atunci suferinţele nu se mai trăiesc pe pământ 
ca moarte, ci ca răsfrângerea, într'o formă sau alta, a 
aceleiaşi cunoscute iubiri a Tatălui. Aşadar, însuflați-vă 
spre o astfel de viaţă şi puneţi în sinevă început trainic. 

Mi-am amintit de o altă întrebare a nou-veniţilor: 
„Spuneţi-mi, Părinte Sofronie, ce să fac când mă aflu în 
biserică la rugăciunea de obşte?” Fireşte, acelea sânt 
ceasuri minunate — a se afla în lăcaşul unde cineva 
cheamă asupra Numelui Domnului! Pentru a nu li se 
risipi luarea-aminte nevoitorii creştini se ţin într'o mare 
încordare a trupului, iar nu aşa cum este propriu celor 
care merg pe calea relaxării, în meditații. lar când 
împrejurul vostru se va chema Numele Domnului şi 
veți trăi în acea atmosferă, cu anii, toată firea voastră 
va renaşte: nu dintr'o dată, ci treptat, prin împărtăşirea 
cu Trupul şi Sângele lui Hristos. Rugaţi-vă ca Domnul, 
prin prezenţa Sa, să ne dea a ne vedea greşalele şi scă- 
pătările — toată starea noastră greşalnică să o înțelegem 
ca starea urmării căderii lui Adam. 

Însuflarea, de neapărată trebuinţă vieţii creştineşti, 
se înțelege ca dar al Duhului Sfânt, însă ea nu atârnă de 
singur Dumnezeu. De la El purcezând, ea poate ajunge 
la noi — numai de o vom primi ŞI o vom dori noi înşine. 
Căci trebuie a se face armonioasa împletire a două voi: 
şi cea a lui Dumnezeu Însuși, şi voia noastră. 

Dacă Domnul S'a suit pe Golgotha, purtând şi ca 
om o conştiinţă cosmică şi mai presus de cosmos, 
atunci, fireşte, fiecare faptă a Sa dobândeşte o însuşire 
mai presus de cosmos. Ceilalţi răstigniți împreună cu 
Dânsul nu purtau acest cuget, şi suferinţele lor erau de 
un alt ordin decât suferințele lui Hristos. Aşa şi voi, 
începând cu „Doamne, miluieşte pre mine, păcătosul”, 
treptat veți ajunge la cugetul a toată lumea, când fiin- 
tarea voastră va fi de acum nedespărțită de întregul trup 
al omenirii. Și atunci rugăciunea noastră va dobândi 
dimensiuni deja cosmice. Dar deocamdată strigaţi: 
„Doamne, miluieşte pre mine, păcătosul”. Și nu trebuie 
să gândim că deja stăpânim cele de pe urmă, dar este 
bine a şti despre această cale şi despre cele ce se predau 
în şcoala ce se numeşte mănăstire”. Căci oamenii 
privesc din afară şi nu văd nimic, și zic: „Ce stau ei 
acolo şi nu fac nimic?!” Și străin le este cugetul pe care 
îl purta în Sine Hristos, şi pe care voieşte să ni-l 
împărtăşească pentru a ne face asemenea Lui Însuşi — 
pe veci. Dacă va fi tensiune între noi şi Hristos, în loc 
de armonie desăvârşită, atunci nici nouă, nici lui 
Hristos nu va fi cu putinţă a împreună-trăi V6âcinica 
Împărăţie în armonia proprie ei. Aşadar, noi voim a ne 
însuşi treptat însuşi cugetul Dumnezeului nostru, şi 

astfel a dobândi ceea ce Părinții numesc îndumnezeire. 
Mântuirea chiar este îndumnezeirea, care constă în 
însuşirea cugetului asemănător lui Dumnezeu, iar nu în 
faptul că am devenit dumnezei pentru alți. 


Abbe 


9 
PENTRU ÎNȚELESUL PĂCATULUI, AL POCĂ- 
INȚEI, AL ASEMĂNĂRII CU DUMNEZEU, AL 
RUGĂCIUNII ŞI AL CELORLALTE 
PROBLEME ALE NEVOINȚEI! 


În mănăstire ni se subțiază înțelegerea fiecărui pă- 
cat. Pentru pocăinta celui ce boleşte. Ţelul nevoin- 
tei: asemănarea cu Dumnezeu în reactiile noastre. 
Cuvântul „din-afară-mişcat”. Pentru Rugăciunea 
lui lisus. Pentru felul cum trebuie să se rostească. 
Pentru semnul crucii. Situatia practică a mănăstirii. 
Pentru însuflarea ce niciodată se împutinează. Pen- 
tru „atotcunoaşterea” înfumurată, lumească, şi cu- 
noaşterea plină de smerita-cugetare, creştină. 


De fiecare dată când Dumnezeu îmi dă a vă vedea 
adunaţi laolaltă, în chip firesc se bucură inima mea. 
Faptul că ne adunăm în fiecare săptămână este cumva 
nou în viața noastră, şi cred că trebuie să întărim acest 
bun obicei, folosind fiecare ceas al vieţii ce ni s'a dat 
pentru clădirea mântuirii noastre. Este puțin, o singură 
cuvântare de o jumătate de oră. Aş dori ca şi altcineva 
să vorbească despre alte laturi. Slavă Domnului că am 
putut face şi atât. 

Ieri, într'o lungă plimbare, am întrebat pe toți şi pe 
fiecare despre ce aţi dori să vă vorbesc azi, şi toți s'au 


Nr. B-12 (15 Oct. 1990), după numerotarea M”. 

aflat în încurcătură. Înţeleg încurcătura. În clipa de față 
mi-a venit un gând în legătură cu un fenomen curios în 
viața călugărului: câtă vreme trăia în lume, mintea lui, 
împrăştiată în multe părți, nu percepea ce se petrece 
înlăuntru. Dar venind la mănăstire, mintea 1 se adună 
lăuntric, şi din ce în ce mai mult vede în sine abateri de 
la poruncile lui Hristos. Şi se naşte simțământul că, 
venind în mănăstire, omul devine din ce în ce mai rău, 
iar nu mai bun. Însă nu pentru că omul are mai multe 
gânduri rele în mănăstire decât în lume, nu, ci pentru 
că, adunându-se lăuntric, începe a vedea în sine mai 
pătrunzător toate neajunsurile şi suferă din pricina lor, 
ŞI zice: „Am devenit mai rău decât când eram în lume”. 
Începând cu păcatul strămoşilor, putem face o paralelă 
precum urmează: Pe masa de operație zace un bolnav, 
doctorii îi deschid trupul şi peste tot găsesc prezența 
metastazelor canceroase. La fel şi cu noi: reactiile 
noastre la tot ce întâlnim în viaţă ar trebui să fie în 
armonie cu poruncile lui Hristos, dar oriunde ne-ar 
„deschide”, vedem că nu astfel stau lucrurile. Şi în- 
cepem să suferim din această pricină, şi căutăm ieşire, 
dar ieşirea iată care este: nu întru a ne vedea mai buni, 
ci în conştientizarea că tocmai aceasta este calea 
noastră. lar dacă mai nainte nu ne îngrijoram de vreun 
păcat, chiar săvârşit cu fapta, în mănăstire ne îngri- 
jorăm Chiar şi când sântem atinşi de gânduri nu bune: 
gândurile slavei deşarte, ale superiorității, uneori ale 
mulțumurii de sine ş.a.m.d. Când citiți Vieţile Sfinţilor, 
amintiți-vă de cuvântul Părintelui luvenalie, care îmi 
fusese vecin de chilie la Athos în mănăstire. El mi-a 

zis: „Părinte Sofronie, mie îmi place să citesc Vieţile 
Sfinţilor. Îmi este drag să văd şi să aud şi să învăţ cum 
s'au mântuit ei din stări de păcat”. Astfel în mănăstire, 
în acest binecuvântat așezământ al Duhului Sfânt, înde- 
obşte se subțiază înțelegerea a tot ce este abatere de la 
legea dragostei Tatălui. De sântem zidiți după chipul 
Dumnezeului Iubirii absolute, vom aştepta să zărim în 
noi răsfrângerea „chipului şi asemănării” ei, şi suferim 
câtă vreme nu sântem în starea când fiecare din reac- 
tiile noastre în chip firesc îngână pe acest Dumnezeu al 
Iubirii. 

Cum putem face ca duhul nostru să devină atot- 
cuprinzător în avântul dragostei sale pentru întreaga 
făptură şi pentru Dumnezeu, şi să plângă în rugăciune? 
Știm din citirea Vieţilor Sfinţilor, din învățătura şi din 
scrierile lor, că nici unul dintre ei nu şi-a străbătut calea 
fără vremelnice abateri, căderi sau înclinări către păcat. 
Toţi, fără excepție, s'au mântuit prin pocăință. Astfel, 
când se iveşte în noi simţământul că sântem cu ade- 
vărat rod al întunerecului iadului — iată doritul rezultat 
al ştiinţei duhovniceşti. Şi, precum ştiţi, în rugăciunile 
Marelui Post este necontenita cerere ca Domnul să 
deschidă „uşile pocăinţei”, această cale împărătească 
dintru întunerecul păcatului şi al morții, către Dum- 
nezeu Tatăl întru a Sa Împărăţie, cea luminată de 
Soarele cel neapus. 

lată, vorbesc cu voi, iar în inima mea zvâcnesc 
cuvintele: trebuie să fim mulțămitori lui Dumnezeu 
pentru faptul că ni s'a dat pocăinţa, prin arătarea în trup 
a Fiului lui Dumnezeu, fără de Care nimic nu a fost 

făcut; cu alte cuvinte, Dumnezeu şi Făcătorul nostru. În 
Simvolul Credinței este spus: „prin Carele toate s'au 
făcut”, precum Şi în începutul Evangheliei: „,...şi fără 
de El nimica s'a făcut din ce s'a făcut”!; prin El toate 
şi-au primit viață. Paradoxală privelişte: pocăința — prin 
simțământul e. — este o durere, o dureroasă căință faţă 
de ce sântem şi cum ne vădim a fi din zi în zi. Cu cât 
mai dureroasă devine ea, cu atât este mai lucrătoare în 
renaşterea noastră întru „omul cel nou”? şi în întoar- 
cerea la chipul desăvârşit al Dumnezeului ce ne-a zidit. 
Și cu toate că este un simţământ dureros, totuşi, cumva 
cur1os, împlineşte duhul pocăinței păcătosului, şi înce- 
pem să iubim această stare a pocăinţei. 

Noi în toată vremea călătorim pe calea învinuirii 
de sine, şi dacă se află în noi loc, atunci Dumnezeu În- 
suşi Se pogoară în „pivnița” noastră, întunecată pivniță 
(nu zic „etaj”, ci „pivniţă”), şi ne ridică la Sine. Şi când 
se pogoară în „pivnița noastră”, în chip străin, prezenţa 
Sa preface totul întru fericita Împărăţie a Tatălui. 

lată, îmi vine următorul gând: să luăm un lemn şi 
să lovim în el. Sunetul va fi reacția lui firească, proprie 
firii lui. De vom lua un alt obiect, vreun metal oarecare, 
el va da un alt sunet, o altă reacție. Iar reacția noastră la 
fiecare întâmplare a vieţii trebuie să fie cea la care ne 
îndeamnă porunca. A deveni un om ale cărui reacții vor 
fi asemenea reacțiilor lui Dumnezeu -— iată țelul nevo- 
inței noastre. Şi astfel, dacă are loc în noi o lucrare prin 
care ne vedem din ce în ce mal răi, este Dumnezeul cel 


l lo 1:3. 
2 Vezi Col. 3: 10. 

Înţelept (sau, în vechile rugăciuni, „măiastru”) Care 
orânduieşte astfel încât noi cu adevărat suferim, bolim 
din pricina ei, şi dorim a ne slobozi. 

Duhul nostru petrece într'o necontenită mişcare şi 
trăieşte ca şi fără noimă, fără orice logică, aşa cum este 
şi cuvântul meu. lar aceste clătinări ale duhului înlăun- 
trul nostru pot dobândi uneori o trăsătură plină de su- 
ferință, tragică. În ciuda întregii noastre nevoinţe, a 
întregii noastre suferinţe, nimic nu izbândim: reacțiile 
noastre nu sânt ca ale acelor obiecte, proprii firii lor. lar 
firea noastră trebuie să fie asemenea lui Dumnezeu. 

Dar de ce cuvântul meu este fără rânduială, atunci 
când eu caut un cuvânt unitar? Dacă vom vorbi serios, 
ne atingem de un fenomen de o mare însemnătate — 
faptul că noi sântem făpturi „din-afară-mişcate”: o 
anume altă putere ne mişcă. Şi iată, puterea la care vă 
gândiţi aci se răsfrânge în cuvântul meu. Și însuşi 
cuvântul este răsfrângerea faptului că zilele noastre se 
desfăşoară tot atât de neorânduit precum vorbesc eu. 
Noi tot mereu ne învârtim autour du pot' (ca o curcă 
chioară), noi tot mereu căutăm. lar ceea ce încerc eu 
este a aduna dans le pot..., pentru ca toate să se petrea- 
că de acum înlăuntrul acestui pot, acestei oale. Şi acest 
autour du pot este firesc, câtă vreme nu am trăit cu 
adevărat venirea Duhului Sfânt în noi. Atunci toate 
devin una... 

Rugăciunea întru numele lui lisus ne este porun- 
cită de El Însuşi: „Cereţi întru numele Meu”. Dar 


l ain jurul oalei” (în limba franceză). (N. tr.) 
? Vezi Io. 16: 26. 

faptul de a folosi acest fel de rugăciune cere multă 
luare aminte în viața noastră de zi cu zi. La Athos viața 
duhovnicească este foarte lesnicioasă, pentru că toate 
cele de trebuință sânt asigurate. Acolo monahii pot în- 
china rugăciunii opt ceasuri, douăsprezece, şi mai 
mult... Dar aşa ceva nu este pentru toți: de departe nu 
pentru toți. Şi chiar atunci când rugăciunea lucrează 
necurmat, ea lucrează altfel, fără participarea minții 
noastre. Rugăciunea mişcă, cum ar fi, înlăuntrul inimii 
însăşi, iar mintea se poate îndeletnici cu altceva. Și 
atunci putem împlini porunca Apostolului: Pururea 
rugați-vă, „neîncetat vă rugaţi”!. 

Fiecare îşi are măsura sa. La Athos, într'o mănăs- 
tire, aproape patru ceasuri se repetă rugăciunea, pe lân- 
gă dumnezeieştile slujbe. Iar experiența a arătat că, şi 
lipsind trebuinţele de zi cu zi, omul nu poate susține o 
asemenea rugăciune. Personal, la început eu pusesem 
trei ceasuri dimineața şi trei seara, iar apoi am redus-o 
la două ceasuri dimineaţa şi două seara. Cu alte cu- 
vinte, după pravila mănăstirii, patru ceasuri sânt în- 
chinate rugăciunii. „În numele Meu draci vor scoate”, 
zice Hristos. Atât de lucrător este acest mare Nume! 
Dar Dumnezeu se poartă cu noi cu multă gingăşie, căci 
se pot afla ceasuri de rugăciune în care omul nu poate 
rosti Numele lui Hristos, căci este prea măreț. Este ca şi 
atunci când ne rugăm şi zicem: „Iatăl nostru”. Dum- 
nezeu poate da o stare când mai mult decât cele două 
cuvinte, „Tatăl nostru”, duhul nici nu mai poate spune. 


l 1 Thes. 5: 17. 
? Mc. 16: 17. 

Aşa, atunci când omul rosteşte numele „lisuse Hris- 
toase, Fiul Tatălui, Cela ce ridici păcatul lumii, milu- 
ieşte pre mine, păcătosul”, trăirea acelor cuvinte poate 
ŞI trebuie să cutremure şi să atragă întreaga noastră 
fiinţă. Probabil că aşa va fi în Cer. Dar pe pământ, în 
acest trup, noi nu am putea să o răbdăm şi, desigur, 
degrab am părăsi lumea. De aceea lucrarea rugăciunii 
se desfăşoară de-a lungul anilor, zecilor de ani, cu 
răbdare şi în aşteptarea clipei când Însuşi Dumnezeu va 
veni în noi să trăiască Numele Său. Bineînţeles, tainic, 
Numele lui Dumnezeu mare este. Care este înțelesul 
cuvintelor lui Hristos: „În numele Meu”? Ar fi vreo 
oarecare despărţire între EI Însuşi şi Numele Său? Dar, 
într'un fel sau altul, ne rugăm cu numele lui Hristos 
Însuşi, şi zicem în biserică: „Doamne Iisuse Hristoase, 
Fiul lui Dumnezeu, miluieşte-ne”, şi repetăm aceeaşi. 
Însă nu este vorba de o repetiţie fără sens, ci rugăciu- 
nea este una şi aceeaşi, pentru a păstra în noi întreagă 
puterea ei. Unora li se pare nefolositoare această repe- 
titie: „Doamne miluieşte, Doamne miluieşte, Doamne 
miluieşte, Doamne miluieşte...” 

La Athos, un monah, care fusese mai nainte guver- 
natorul Sfântului Munte, m'a întrebat: 

- Părinte Sofronie, nu vi se pare de prisos că se 
zice de patruzeci de ori „Doamne miluieşte, Doamne 
miluieşte, Doamne miluieşte”? Da” zi-o de trei ori, şi 
dă-i pace! 

Îi zic: 

- În Biserică se obişnuieşte ca uneori să se zică o 
singură dată, uneori de douăsprezece ori, iar alteori de 

patruzeci de ori — după tragerea inimii diferiților oa- 
meni. Căci sânt oameni care ar dori să o zică Zi şi 
noapte... Aşa că trebuie să o rabzi; nu toți se roagă la 
fel: Biserica se roagă în chipuri diferite. 

Însă, este drept, din punct de vedere tehnic, rugă- 
ciunea se săvârşeşte întotdeauna cumva ,„defectiv”, aş 
zice. În ce constă neajunsul? Un bătrân zicea: Kyrie 
eleison în grabă: „Kyrie eleison, Kyrie eleison, Kyr... 
son, Kyr... son”. Dar, bineînțeles, nu aşa ar trebui să 
fie. Dar cum să cultuivi felul de a rosti de patruzeci de 
ori „Doamne miluieşte, Doamne miluieşte, Doamne 
miluieşte, Doamne miluieşte..."”, pentru a păstra atenția 
minții? Ce înseamnă „miluieşte”? — „,Tămăduieşte-mi 
păcatul, fă-mă în stare a înțelege voia Ta”. lată ce 
înseamnă „miluieşte”. Se zice cuvântul „miluieşte”, 
fiindcă cer de la Dumnezeu mila — să se pogoare până 
la mine. 

Cuvintele Kyrie eleison, în greacă şi în rusă! sună 
altcumva decât în franceză, Seigneur, aie pitié, sau în 
engleză, Lord have mercy. Francezilor nu le place cu- 
vântul pitié, şi ce să le faci? 

Dar rugăciunea poate ajunge într'o stare când 
Dumnezeu este cu noi, iar rostirea Numelui Său cu 
adevărat ne arde ca un foc. Aşa ar trebui să se rostească 
şi „Tatăl nostru”. Esenţial vorbind, dacă o singură dată 
în viață vom rosti aceste cuvinte, „Tatăl nostru”, în 
adevăratul lor înteles, potrivit realității ființei însăşi, 
destul va fi. Aci este taina cum să renaştem, din starea 


Precum şi în română. (N. tr.) 

noastră greşalnică, în cea pe care o aşteaptă de la noi 
Domnul. 

Astfel, tema rugăciunii întru numele lui lisus 
ocupă un loc foarte însemnat în viața Bisericii, căci este 
tema mântuirii lumii, fiindcă Hristos este Mântuitorul 
lumii. Foarte mult nu ţine de noi; dar putem spune şi 
dimpotrivă: mult depinde de noi. În Biserică s'a rânduit 
a ne ruga astfel: „Doamne Iisuse Hristoase, Fiul lui 
Dumnezeu, miluieşte pre mine, păcătosul” — mai nainte 
de toate ca rugăciune de pocăință. Însă „păcătosul” nu 
o spunem decât când ne rugăm singuri: nu ne îngăduim 
a spune că fratele nostru este păcătos. De aceea, când 
spunem „miluieşte pre noi”, nu adăugăm cuvântul 
„păcătoşii”. O facem după Epistolele Apostolilor, unde 
toate mădularele unei Biserici Locale se numesc sfinți. 
Şi cu cât mai adânc este simțământul păcatului în noi, 
cu atât mai mare urmarea fiecărei chemări a Numelui 
lui Dumnezeu. Dar încă mulți, mulţi ani trebuie rostită 
rugăciunea până va începe a creşte întreaga noastră 
ființă împreună cu numele lui Hristos Mântuitorul 
nostru. 

În articolul „Despre Rugăciunea lui lisus”! aveam 
ca ţel să rețin pe mulţi de a se încrede în anumite scrieri 
ce deformează predania Bisericii. Acolo am vrut să 
subliniez că rugăciunea neapărat ține de tradiție. Este o 
descriere foarte concentrată, pe scurt. Dar taina rugă- 


| Vezi trad. rom. în vol. Despre rugăciune, Schitul Lacu, 2001, pp. 
109-160; şi în vol. Rugăciunea, experiența vieții veşnice, Ed. Deisis, 
1998, pp. 109-141. (N. tr.) 

ciunii, precum şi taina lui Hristos, este de netâlcuit, iar 
ea se dă a se trăi prin cercare. 

Fericitul Siluan îmi spunea că în sat unii prunci, 
murind, îşi făceau semnul crucii. Cine, ce duh îmbia pe 
aceşti prunci a-şi face semnul crucii? lar mulți călugări 
au ajuns la starea când, din pricina nevoinței şi ostene- 
lilor, din pricina necazurilor şi durerilor, din pricina 
năvălirilor vrăjmaşilor omul se simte zdrobit, şi până şi 
trupul devine paralizat. Şi cum să ieşi din acea para- 
lizie? Dacă sânt în stare să mişc mâna, fie şi câțiva cen- 
timetri, şi să fac semnul crucii, pe moment mă slobo- 
zesc de paralizie. Dar uneori până şi aceasta este cu 
neputinţă. Atunci cauţi alt mijloc de a-ţi face cruce. Pu- 
terea semnului crucii este „puterea cinstitei şi de-viață- 
făcătoarei Cruci”. Tot astfel şi cu numele lui Hristos — 
noi îi cunoaştem puterea din cercare. Și nicicum nu poți 
lămuri prin cuvinte cum, sau de ce. 

Astfel, noi ne-am luat drept pravilă „o doză” mică: 
patru ceasuri pe zi, împreună a ne ruga cu Rugăciunea 
lui lisus. Viaţa noastră aci nu este ca la Athos, unde 
poți trăi mai simplu. Aci mereu sântem „tensionați”, şi 
această tensiune şi încordare se leagă de faptul că trăim 
prea aproape de lume. Dar cred că situația mănăstirii 
noastre cândva se va schimba — se va coace mai mult. 
Între timp tot mereu construim, trebuie încă să zidim 
chili ş.a.m.d. — totul din truda noastră. 

Domnul a zis: „În dar aţi luat, în dar daţi”!; însă 
iertați-mă, în dar, nouă aproape nimic nu ni S'a dat. 


! Mt. 10: 8. 

Toate darurile lui Dumnezeu, bineînțeles, nu este cazul 
să se plătească în bani, şi sânt date ca un simplu dar; 
însă în viaţa noastră practică trebuie să plătim pentru 
fiecare lucru. Vedeţi, acum vorbim în această biserică 
dăruită nouă din pronia lui Dumnezeu. Trebuie să 
plătim electricitatea! Însă pentru faptul că slujim ca şi 
muncitori într'un hotel celor ce vin la noi, pentru faptul 
că îi primim la spovedanie şi slujim Liturghia, ei ne 
lasă ceva bani — care însă nu acoperă cheltuielile noas- 
tre. Și totuşi supraviețuim, şi nădăjduiesc că mai de- 
parte vom fi şi mai bine. Mulţămită faptului că pe ni- 
meni nu îngreuiem cerând bani sau ajutor, ne păstrăm 
libertatea duhovnicească pe care alții nu o au. lar aceas- 
ta are o mare însemnătate în viața noastră. Eu aş vrea 
ca vol toți, Şi surorile şi frații, să înțelegeți cât de în- 
semnată este fiecare trudă pe care o purtăm aci, ca 
mănăstirea să supraviețuiască aşa cum este: şi ca fapt 
văzut, materialnic, şi, ce este mai important, ca fapt 
„Vlu”, ca persoane. Iar în împrejurările diasporei ortho- 
.doxe în Apus, bineînțeles, nu putem aştepta plata ca în 
Bisericile Autocefale. Drept aceea, tot ce faceţi voi este 
o luptă pentru libertatea noastră duhovnicească. Dacă 
vom face toate conştientizând ce am spus, atunci ele nu 
ne vor îngreuia, şi Dumnezeu ne va da putere pentru 
muncă ŞI trudă. 

În viaţa noastră nu este nimica ce să nu aibă cea 
mai mare însemnătate. Totul este important, pentru că 
totul este legat de Dumnezeul cel Mare. Iar acest Mare 
Dumnezeu zice: „Vedeţi să nu defăimaţi pre vreunul 

din aceştia mici”. Acum, vorbind despre aceasta, vă 
voiu zice: Multă vreme aveam obiceiul să râd de mine 
însumi când îmi venea un gând de slavă deşartă. Dar 
când am citit cuvântul şi l-am simțit mai deplin: 
„Vedeţi să nu defăimați pre vreunul din aceştia mici”, 
mi-a venit gândul că şi eu sânt unul din „aceştia micr”. 
Deci înseamnă că dacă Dumnezeu se îngrijeşte de 
mine, atunci Nici viața mea nu este ceva mic, ci, din 
pricina lui Dumnezeu — mare. Aşa că, trăind aci, din 
gândul nostru, rânduiala şi gândirea vieţii noastre se 
umplu de cel mai adânc sens şi frumuseţe, deşi din 
afară nu se vede nimic. 

Rugăciunea mea este tot mereu aceeaşi: ca Dom- 
nul să vă dea tuturor o ÎNSUFLARE care niciodată vă 
va părăsi. Voi ştiţi, desigur, mulți dintre voi din expe- 
riență, că mai ales pictorii, artiştii şi poeții trăiesc ne- 
contenit gândul lor. Astfel şi cu noi: nu cine ştie ce 
visuri de poet, ci realitatea prezenţei lui Dumnezeu 
Însuşi, zi şi noapte, nu ne părăseşte. 

În rugăciunea lui Vasilie cel Mare, pe care o citim 
când intrăm în altar, se zice: „Carele ai dat nouă a 
cereştilor taine descoperirea!” Şi când vom înțelege cu 
adevărat că Dumnezeu ne-a dat descoperirea vécini- 
celor Sale adevăruri, ne vom „îmbolnăvi” (iertaţi-mă că 
vorbesc aşa) cu o astfel de însuflare de neîmpuținat. Iar 
atunci, în viața noastră, în orice împrejurări s'ar des- 
făşura ea, orice greutăți am întâmpina, nimic nu va 
putea stinge acea flacără. 


Mt 18: 10. 

În lumea evreiască, înainte de venirea lui Hristos, 
totul se săvârşea prin evenimente istorice, şi aşa s'a 
învăţat poporul a atinge pronia lui Dumnezeu. La noi, 
la creştini, cunoaşterea lui Dumnezeu s'a adâncit și 
lumea duhovnicească a început să înlocuiască eveni- 
mentele istorice. Înainte, Paştile erau prăznuirea trecerii 
prin Marea Roşie; acum Paştile noastre sânt duhov- 
niceşti, cu Hristos. Dar primele Paşti au fost preîn- 
chipuirea Paştilor Noului Legământ. 

Aşadar, dea Domnul nouă tuturor să simţim „a 
cereştilor taine descoperirea”. Noi vieţuim aci, iar ceea 
ce ne este firesc să purtăm în noi înşine lumea nu ştie şi 
nu voieşte să ştie. De ce nu voieşte a şti? Aş zice, nu 
pentru că ei ştiu ceva mai mult, ci pentru că nu cunosc 
acel mai mult. În lumea în care trăim, societatea este 
clădită astfel încât nu corespunde cu Împărăţia lui 
Hristos. Mai cu seamă piramida acestei lumi se face 
vădită în universități: e. cred că deja au atins înălțimile 
cunoaşterii ȘI se uită cu dispreț asupra altora, dar în 
realitate cunoaşterea lor se risipește ca şi ceața de la 
soare. Ea nu este cunoaşterea despre care zice Hristos: 
„Aceasta este viața cea vecinică, să Te cunoască pre 
Tine, Dumnezeu Tatăl, şi pre Carele ai trimis în lume, 
lisus Hristos”!. Dar, practic vorbind, ştiinţa şi tehnica 
se preţuiesc mai presus de toate. lar noi trebuie să ştim 
acestea şi să nu ne tulburăm, şi să nu credem că pentru 
noi este o cinste când sântem invitați în lume. Tot astfel 


! Vezi lo. 17: 3. 

precum este necuviincios a intra în biserică cu con- 
ştiinţa că cinsteşti pe Dumnezeu că intri acolo. 

Adesea oamenii nu au darul de a judeca pictura 
sau poezia sau altceva, pentru că nu cunosc tainele artei 
sau ştiinţei respective. Aşa nici lumea nu ştie despre ce 
vorbim noi ca despre cea mai înaltă cultură, ca ţel pe 
care şi-l asumă mănăstirea, de a atinge cunoaşterea şi a 
şti pe Tatăl şi pe lisus Hristos, Fiul Lui. Aceasta este 
vâcinica viață. Este cea mai înaltă culme pentru om. 
Este ceea ce preocupă pe cei din mănăstire, şi întreaga 
cultură şi ştiinţă monastică duce către această culme. 

Duhului Sfânt toată mândria Îi este străină, ŞI în 
Sfânta Scriptură ea se numeşte necurăție. lar lumea 
trăieşte cu mândria! Ea se cultivă ca aristocratism ŞI ca 
superioritate a celor învăţaţi. Ei însă înşişi nu ştiu că, 
mândrindu-se, închid uşa Duhului Sfânt. Dreapta atitu- 
dine a creştinului este aceea că oricâtă cunoaştere ar 
avea omul, şi în planul pământesc, şi în cel ceresc, el să 
rămână blând şi smerit ca Domnul, Care Însuşi a ZIS 
pentru Sine: „Învăţaţi-vă dela Mine, că sânt blând şi 
smerit cu inima”. 

Astfel, țelul nostru nu este de a dobândi cunoştinţe, 
deşi şi pe ele trebuie să le avem; şi nici funcții, atunci 
când se preţuieşte o anume funcție în administrația 
societății, fie cea de ministru, sau de preşedinte, sau 
chiar de rege. Sf. Siluan spunea: „Aceasta nu are în- 
semnătate”. Nu avea nici o zavistie față de cei puternici 
ai lumii: ei îşi au treaba lor, răspunderile lor. Dar țelul 


! Mt. 11: 29. 

cel mai înalt este dragostea, precum zice Siluan: „Cel 
ce mai mult iubeşte pe Dumnezeu, acela mai adânc Îl 
cunoaşte”!. De ce dragostea şi cunoaşterea sânt una în 
vecinicia duhovnicească? De ce porunca este a iubi în 
toată vremea? — Fiindcă dragostea uneşte în însăşi 
ființa. lar acolo unde este respingere, apărare ş.a.m.d., 
toate acestea înseamnă lipsa vieții. lar dacă este 
rugăciune, dragoste şi lacrimi, iată ce ne apropie de 
ştiinţa cea mai înaltă, prin care cunoaştem pe Tatăl, şi 
pe Fiul, şi pe Duhul Sfânt. 





! Vezi Între iadul deznădejdii..., op. cit., p. 121. 


10 
PENTRU LUPTA CU GÂNDURILE. PENTRU 
CRUCEA CĂLUGĂRIEI ȘI OSÂRDIA ÎN 
CELE ALE MÂNTUIRII! 


Cum trebuie monahii să se întâmpine unul pe altul. 
Trebuie să ocolim contactele fizice. Lupta cu gân- 
durile pătimaşe. Mănăstirea: cea mai înaltă şcoală, 
dar însoțită de suferințe şi prigoane. Cugetări 
pentru sfârşit şi pregătirea spre aceasta. Dacă vom 
fi nepăsători fală de propria mântuire, şi Dumnezeu 
va fi nepăsător față de ea. 


Neîncetat trebuie să ne amintim de ce sântem aci. 
Și ultimul nostru ţel, nicicum nu trebuie să-l uităm. lar 
calea noastră poate fi foarte lungă, precum poate fi şi 
foarte scurtă, prin venirea lui Dumnezeu Însuşi. 

Cineva dintre voi m'a întrebat: „Și cum trebuie să 
ne întâmpinăm unul pe altul între frați şi surori?” — Nu 
în toate mănăstirile este la fel. Mult mai complicat este 
felul mănăstirilor ruseşti; la Athos este mai simplu. Şi 
încă şi mai simplu la noi. La Mănăstirea Sf. Pantelei- 
mon, la Athos, în primele zile ale călugăriei mele am 
întâlnit următorul obicei: cel mai tânăr întâmpină pe cel 
mai bătrân cu rugămintea de a-l binecuvânta: „Blagos- 
loviți, Părinte!” Iar cel mai în vârstă răspunde: „Dum- 
nezeu să blagoslovească!” Forma „blagosloviți” se află 


Nr. B-13 (22 Oct. 1991), după numerotarea M"|. 

la Athos ca fiind una de obşte. Aşa se întâmpină unul 
pe altul monahii. 

Trebuie spus că între monahii de la Athos există o 
rânduială nescrisă, aceea că monahii nu se ating fizic 
unul de altul, niciodată nu-şi dau mâna. Și îndeobşte se 
feresc de orice atingere cu orice trup, chiar şi al ani- 
malelor. 

Zicând aceasta, eu însumi merg purtat de brațele a 
doi monahi. Ei mă conduc şi mă susțin. Dar aci este 
vorba de o cu totul altă stare a lucrurilor: nu fiindcă 
sânt prea capricios, ci pentru că trupul meu se des- 
tramă. 

Îndeobşte, bine este a avea drept rânduială ca 
monahul să nu-şi vadă golătatea. Încearcă să facă totul 
astfel încât să nu se vadă pe sine însuşi, ŞI cu atât mai 
puțin trupul altuia. lar aceasta pentru că ne este de 
neapărată trebuinţă a ne aţinti luarea aminte pe ceea ce 
este mai esenţial şi a nu lăsa ochiul să ne distragă, prin 
ceea ce vede, de la gândul către Dumnezeu. lar când 
monahul este ațintit asupră-şi, el se găseşte plin de 
întipăriri, nu uşoare, despre sine însuşi. Atunci îşi 
aținteşte luarea aminte asupra lumii sale lăuntrice şi îşi 
urmăreşte fiecare mişcare legată de tot ce se petrece 
înlăuntru. Astfel se învaţă a-şi stăpâni gândurile care îl 
cercetează. „A stăpâni gândul” înseamnă a-i lua toată 
puterea ce are asupra noastră, când gândul este potriv- 
nic duhului poruncilor lui Hristos. Ştiinţa cum să ne 
slobozim de toată robia gândurilor străine, paralele cu 
țelul nostru, se însuşeşte după o îndelungă cercare — sau 
curând, prin lucrarea harului. Iată un fenomen obişnuit 

în lume: omul se arată rob gândurilor care îl cercetează 
ŞI nicicum se poate desprinde de ele. Unu ajung a de- 
veni pradă unui anume gând, aşa-numita idee fixă, şi 
nu se pot desprinde de ea. Iar lupta aceasta cere de la 
noi cu adevărat nevoinţă şi cunoaştere cum să lupţi cu 
ea. 

Vorbind cu voi, am în vedere mai ales pe cei nou 
veniţi, frați şi surori. Cei dintre voi care ați citit cartea 
mea vă veți aminti că un doctor în theologie catolic, 
Hrisostom, a venit să viziteze mănăstirea. Şi, vorbind 
cu monahii, s'a uimit că ei citeau astfel de cărți precum 
Scara, Avva Dorothei, ş.a.m.d. Monahul Vasilie, care 
vorbise cu acest doctor catolic, i-a povestit Stareţului 
Siluan despre el. Iar Starețul i-a răspuns că noi nu nu- 
mai că le citim, dar și noi înşine am putea scrie aseme- 
nea cărți. Dar deoarece există cărți minunate, monahul 
nu gândeşte să mai adauge altele: destul cărțile din 
vechime. Dar când se va ivi vreo nevole, zice el, atunci 
se vor ivi şi noi cărți deopotrivă cu cele vechi. 

Acum, în legătură cu situația mea în ce vă priveşte: 
din ceea ce este deja scris în cărți, fiecare dintre voi va 
putea să-şi aleagă citirea potrivită anumitor împrejurări. 
lar a vorbi despre ceea ce am şi scris mi se pare de 
prisos. Citind voi înşivă, vă puteți alege textele care 
vorbesc despre căile către dobândirea Duhului Sfânt. 
lar în cartea mea, pe scurt, concentrat, dar este descrisă 
această cale: de la început până la sfârşit. Eu, ca autor 
al cărții, nu-mi îngădui să vă zic: Citiţi-o cu multă luare 


l Vezi Viața şi învățătura Starețului Siluan Athonitul, Ed. Deisis, 
Sibiu. 1999, p. 63. 

aminte! În ea sânt descrise felurite mijloace de luptă cu 
gândul, cum trebuie a te purta spre a nu scârbi Duhul 
Sfânt Care trebuie să rămâie cu noi în toate căile 
noastre, şi cum se scârbeşte Duhul Sfânt prin gânduri 
rele sau printr'o oarecare dorinţă pătimaşă. 

Rogu-vă, învățați-vă înşivă cele legate de această 
problemă, citind cărțile despre lupta cu patimile. Dacă 
veţi lua, de pildă, un mic crâmpei din textul Scării 
Sfântului loan Sinaitul, unul, două sau trei din Capetele 
lui, şi toată ziua veţi fi cu luare-aminte la cele despre 
care vorbeşte, atunci ele vor deveni moştenirea voastră 
duhovnicească, de acum însuşită. 

În vremea când mă aflam la Athos, nimenea dintre 
monahi nu se hrănea din convorbiri cu igumenul. De- 
abia în Noul Athon!, unde s'au adunat mulți învăţaţi şi 
theologi, au început igumenii să ţină cuvântări, dar nu 
peste tot. Astfel, rămâne de neapărată trebuinţă fiecă- 
ruia dintre voi să închinați 10-20 de minute pe z1 citirii, 
însă citirilor legate de trezvia trebuincioasă luptei cu 
patimile. ' 

Apostolul Pavel socoteşte că, drept urmare a 
căderii lui Adam, în noi trăieşte „legea păcatului”: 
sântem născuţi în păcate, însăşi zămislirea noastră este 
o nelegiuire — „că iată întru fărădelegi m'am zămislit, Şi 
întru păcate m'a născut maica mea”. Iar atitudinea 
potrivnică faţă de Dumnezeu este trăsătura noastră de 


! Mănăstire întemeiată pe malul Mării Negre în 1875, de către 
călugări din Mănăstirea Sf. Panteleimon de la Athos. (N. tr.) 

* Vezi Rm. 7: 23. 

3 Ps, 50: 7. 

după cădere. Și a ne lupta împotriva acestei legi a 
păcatului — iată în ce stă ştiinţa mănăstirească. Prin 
țelul său, mănăstirea se dovedeşte a fi şcoala cea mai 
înaltă pe care o cunoaşte pământul, fiindcă țelul mănăs- 
tirilor depăşeşte toată ştiinţa omenească: cum, din robi 
ai legii păcatului, să devenim slobozi în dragostea 
dumnezeiască, domni slobozi în fiuinţarea cosmică. lată 
un punct foarte însemnat pentru noi. S'ar părea că totul 
este foarte uşor de atins, şi totuşi depăşeşte măsura 
omului. Măsura omului este mai mică decât Evan- 
ghelia. Astfel, Apostolul Pavel zice că Evanghelia pro- 
povăduită nouă nu este „după om”, adică dimensiunile 
ființei omeneşti sânt mai puţin măreţe decât cele despre 
care ne vorbeşte Evanghelia. Iar noi înşine, prin pute- 
rile noastre, nicicum vom putea birui legea păcatului, 
câtă vreme simțim că Domnul Dumnezeu nu locuieşte 
în noi, câtă vreme multe din pornirile noastre sânt 
mişcări pătimaşe, păcătoase. Cum vom face ca Domnul 
să sălăşluiască întru noi, ca viaţa vecinică, dumneze- 
iască, să se facă viața noastră, şi țelul nostru să fie 
atins? Pentru o astfel de luptă NEVOINIA este de 
neapărată trebuinţă şi se însoţeşte de multă încordare şi 
de dureri. 

Dacă aţi venit aci şi ați zis: „Voiesc să fiu monah”, 
înseamnă că aţi ales pe Hristos Care zice: „la-ţi crucea 
şi urmează Mie”, precum şi El Însuşi Şi-a luat şi Şi-a 
purtat propria cruce. Noi toți am ales o cale grea. Noi 
toți am ales calea suferinței, însingurării, vrăjmăşiei din 


! Vezi Mt. 16: 24; Mc. 10:21. 

partea lumii, prigoanei ş.a.m.d. lar acestea monahul nu 
trebuie să le uite. lar când îl vor ajunge grele încercări, 
fie ele din afară sau din lăuntru, monahul trebuie să fie 
răbdător. Omul, singur, nu este în stare a urma lui Hris- 
tos. Doi sau trei cel puţin trebuie să se unească. Numai 
Hristos Însuşi a putut, singur pe tot pământul, să se 
lupte cu vrăjmaşul. Nici unul dintre noi nu poate fi ca 
Hristos. Bine este nouă să ne adunăm întru o adunare 
care poartă un singur ţel în inimă şi în minte: iată ce 
înseamnă viața monahală de obşte. 

lată acum vorbesc cu voi, după câteva zile de în- 
răutățire a stării mele de sănătate. lar când mă aflu 
într'o astfel de criză şi stare dureroasă, atunci bine- 
înţeles, singurul gând şi singura grijă firească este cea 
privitoare la mutarea mea de aci. ȘI, la drept vorbind, 
acum mă uimesc că Dumnezeu mi-a dat puterea şi 
bucuria din nou a vă vedea. Eram „în primejdie”, ome- 
neşte vorbind. Să-mi dea Domnul, pentru rugăciunile 
voastre, să păstrez pacea pe care mi-a dat-o acum. Şi 
singurul lucru ce mă reţine este grija pentru voi. Voi aţi 
venit aci unde încă nu s'a clădit deplin viața noastră: 
nici cea din afară, nici cea lăuntrică. Noi încă sântem în 
căutarea cum să fim, legaţi fiind şi atârnând de această 
lume. Cum aş dori ca voi toți să vă însuflați pentru 
această cale lungă, spre a vă clădi propria mântuire, 
urmând în parte lui Siluan. „În parte”: în măsura în care 
omului îi este peste putere ceea ce s'a întâmplat cu 
Siluan. Dar, primind învăţătura lui, putem ajunge fie şi 
nu la asemănarea deplină, dar la o oarecare analogie cu 

Siluan în înzestrările lui şi în încercările cărora a fost 
supus. ` 

Într'o măsură, parte din țelul meu astăzi, vorbind 
cu VOI, este şi faptul de a vă pregăti pentru moartea 
mea. Fiindcă unii dintre voi îmi zic: „Iar noi ce vom fa- 
ce după moartea ta, Părinte?” Când eram cu Sf. Siluan 
mă sprijineam pe el. Mulţămită lui, mă slobozisem de 
îndoieli şi de' nesiguranțele proprii faptului că nu 
cunoşteam calea. Mi s'a îngăduit atât de uşor şi de 
simplu să mă aflu la picioarele lui Siluan! Iar când el 
aproape fără de veste s'a sfârşit, precum descriu în 
cartea mea, primele zile am trăit un uriaş şi cumplit 
simțământ de orfan. Dar după o săptămână acel sim- 
ământ mi s'a luat. De acum mergeam de unul singur 
pe calea pe care el mă povăţuise. Foarte curând după 
aceea mi s'a cerut să devin duhovnic monahilor. Aşa şi 
unii dintre voi, când o să mor, poate veți simți o oare- 
care pierdere. Dar, bineînțeles, rugăciunea mea este ca 
voi toți să primiți de la Dumnezeu de a merge pe calea 
ce ne-a fost arătată — de acum fără mine. Încercaţi să 
păziţi cele despre care vorbim, căci ele, ca duh nevăzut, 
dar plin de viață, pot fi uşor pierdute de către noi. 
Părăsindu-vă, gândesc că poate îndoită va fi grija 
pentru voi din partea lui Siluan însuşi şi a lui loan 
Botezătorul. Vorbind cu voi acum eu vă pregătesc 
pentru moartea mea. Da, iată deja patru ani Şi jumătate 
de când, după părerea doctorilor, trebuia să mor, iar eu, 
trecând criză după criză, încă trăiesc. Până şi acum, 
când de-abia mă ridic din pat, nu ştiu când voiu muri. 
Aş dori ca voi să mă slobozaţi... 

Astfel cuvântul Starețului va rămâne cu voi şi — de 
O mai mică însemnătate — cuvântul meu, aşijderea va 
rămâne cu voi. Am spus ceea ce am dorit: este testa- 
mentul meu pentru voi. Poate că voiu mai trăi încă, dar 
cu fiecare zi ce trece puterile mele scad. Însă rămân în 
pace. Mie însumi, de acum, mi-a devenit greu să tră- 
iesc. Trupul meu mă sileşte tot mereu să mă ocup 
cumva de el: cum să rabd durerile, cum să-mi petrec 
ziua, cum să-mi petrec noaptea — totul mi-a devenit o 
problemă greoaie. 

Poate că se vor schimba împrejurările vieţii mă- 
năstirii. De vă veţi face treaba cum se cuvine, Domnul 
vă va păzi. De veți fi nepăsători față de propria mân- 
tuire, nepăsător va fi şi Dumnezeu. Astfel, păstraţi cu- 
venita încordare monastică, şi mai presus de toate, 
dumnezeiasca slujire liturgică. Şi oare este vreo situație 
neliturgică?! Totul în viaţa noastră este o neîntreruptă 
Liturghie. Aşadar, păstraţi această Liturghie. Uneori, 
neştiind şi neînțelegând valoarea a ceea ce dă Dum- 
nezeu, putem deveni nepăsători. Aşa cum în fabulă co- 
coşul, călcând peste bobul care era un mărgăritar, l-a 
socotit netrebuincios!. Precum scrie și în Scriptură, că 
cei ce au fost trimişi să vadă pământul făgăduinței nu l- 
au prețuit precum se cuvenea şi au defăimat pământul 
doriti. 

Și Domnul să vă păzească. 


! Aluzie la o fabulă a scriitorului rus Ivan Krîlov (1768-1844). (N. tr.) 
2 Ps. 105: 24. 


11 
DESPRE MOŞTENIREA LUI SILUAN, DESPRE 
NEVOINTA VIEȚII DE OBȘTE ŞI SFINȚENIE! 


Pentru cele trei sarcini ale Părintelui Sofronie. 
Deosebitul dar al Starețului Siluan. Care este firea 


v )) 


descoperirii. „Cuvântul de pe urmă” al Cuviosului 
Siluan. Smerenia nevoinjei şi smerenia lui Hristos. 
Theologia şi adevărata experiență duhovnicească. A 
trăi în pace unul cu altul cere nevoință. Pentru 
sfintenie. Toate greutătile se ivesc din pricina igno- 
ranţei noastre. 


Acum aş vrea să îmi sfârşesc viaţa în linişte, cu 
gândul că „sarcina” noastră cu adevărat s'a împlinit cu 
frica lui Dumnezeu şi precum se cuvine. În ultimii ani 
numele fericitului nostru ocrotitor şi părinte şi „bunic” 
— Siluan — a pătruns în multe locuri de pe pământ, lo- 
curi îndepărtate de noi. Prima mea sarcină a fost să dau 
mărtunie pentru Siluan, ceea ce am şi făcut în cartea 
mea, scrisă la zece ani după moartea sa. M'am grăbit 
cu această lucrare, şi primele exemplare le-am trimis la 
Sfântul Munte Athos, unde încă erau în viaţă cei ce îl 
cunoscuseră şi care trăiseră lângă el patruzeci şi cinci- 
zeci de ani în aceeaşi mănăstire. Pentru împlinirea celei 
de-a doua sarcini am fost nevoit să-mi spovedesc pro- 
pria viață. Această lucrare a fost mult mai grea, căci a- 


! Nr. B-18 (10 Dec. 1990), după numerotarea M". 

ți deschide inima este cu adevărat şi primejdios, şi 
dureros. Rămâne a treia, pe care voi toţi va trebui să o 
împliniţi de acum fără mine — a plini „lucrarea” pe care 
am săvârşit-o „popularizând”, dar într'un chip mai 
drept, însuşi miezul ideii părintelui nostru Siluan. 

De hramul bisericii, de ziua Stareţului Siluan, a 
fost cu noi minunatul nevoitor şi duhovnic genial, 
Părintele Emilian. El a spus un cuvânt despre mine de o 
deosebită importanţă, şi anume: Dacă însemnările pe 
care le înfăţişez în cartea Stareţului ar fi căzut în 
mâinile altora fără ştirea mea, atunci, după cuvintele 
lui, ei nu ar fi pătruns adevăratul conținut al cuvintelor 
lui Siluan. lar acum, în măsura în care pot judeca 
despre aceasta şi să o trăiesc, lui Siluan i-a fost dat ceva 
deosebit de măreț. Istoria pământească nu cunoaşte o 
nevoinţă mai înaltă decât cea pe care i-a arătat-o Însuși 
Domnul. 

Cum să desluşeşti descoperirea pe care i-a dat-o 
Domnul, şi după care a zis: „Am început să fac precum 
m'a învățat Domnul, şi mintea mi s'a curăţit, şi Duhul 
(bineînţeles, Duhul lui Dumnezeu, Sfântul Duh) purta 
mărturie mântuirii”? În acea convorbire i-a fost dat de 
la Dumnezeu să trăiască ceea ce Hristos îl povăţuise 
prin cuvintele: „[ine-ţi mintea în iad”. În carte însem- 
nez toate acestea, dar într'o formă foarte „uşoară. 
Acum trebuie „tâlcuită” într'un chip mai temeinic. A 
pătrunde până în străfundul a ceea ce i-a fost dat lui 
Siluan, nu ştiu cui i se va da. Isaac Sirul zice că doar 


! Vezi Între iadul deznădejdii..., op. cit., pp. 170; 176-177. 

câte unul într'o generație ajunge să cunoască acele 
culmi, însă a le „populariza” este foarte de folos.! În 
revista „renikon” un monah spaniol a scris că acel cu- 
vânt dat lui Siluan de către Însuşi Hristos a ajutat foar- 
te, foarte mulți oameni. Astfel, o pătrundere în parte a 
înţelesului este dată, cred, nouă tuturor. 

Si, desigur, trebuie să scriem aşa cum ni s'a dat 
să-l înțelegem. Sarcina este cu adevărat mare. Însuşi 
Starețul spunea că nici chiar la Athos nu poți grăi 
tuturor acel cuvânt. În carte el a fost primit, dar a-l rosti 
în cuvinte este cumplit. Este cu adevărat un foc de care 
este înfricoşător să te apropii.? 

Noi însă lăsăm deoparte datoria de a ne apropia 
înşine de Hristos, lăsând Lui sarcina de a Se apropia de 
noi. Noi nu îndrăznim să facem aşa cum ne-a învăţat 
Sf. Siluan, căci este mai presus de puterile noastre, dar 
Domnul Însuşi poate face pogorământ şi să ne dea 
totul. Iar atunci (să-mi ierte Dumnezeu îndrăzneala şi 
obrăznicia) vom putea ajuta multor, multor oameni a 
afla adevărata cale către Dumnezeul cel Vecinic. Alt- 
fel, cuvântul poate zdrobi desăvârşit, ca o piatră grea 
despre care vorbeşte Hristos: „„...preste carele va cădea 
ea, îl va zdrobi'”. Şi totuşi, Stareţului i-a fost dat acest 
cuvânt şi a stârnit în el o izbucnire de bucurie. După ce 
Siluan a primit descoperirea şi a început a face aşa cum 
îl învățase Domnul, a văzut că Dumnezeu îi dăduse o 


! Cuviosul Isaac Sirul, Cuvinte pentru nevoinţă, „Cuvântul 16”, 
Serghiev Posad, 1893, p. 69. (în lb. rusă) 

? Vezi Le. 12: 49. 

* Mt. 21: 44. 

armă în stare a birui tot răul. Şi a cântat slavă lui Dum- 
nezeu, uimindu-se cum el, un om sărac şi de nimic, a 
primit de la Însuşi Dumnezeu descoperirea esenței 
păcatului celor întâi născuţi şi a căilor către reînnoirea 
asemănării lui Dumnezeu în om. l-a fost greu să o 
primească numai pentru sine şi a început a se ruga 
pentru întreaga lume, ca Domnul, prin Duhul Sfânt, să 
O dea întregii omeniri. 

Când ceva cu adevărat măreț şi dumnezeiesc vine 
către noi, trăim descoperirea ca pe o stare firească şi 
proprie nouă. În ea nu se află vreun element de asemu- 
ire, ca, de pildă, în expresia nevoinței: „sânt mai rău 
decât toți”. Dar când vine dumnezeiasca smerenie, ea 
este mai presus de orice asemuire, lucru propriu Funţei 
Absolute. Atunci nu-ţi vine gândul: „lată la ce înălțime 
a fost ridicat omul!”, precum nu este nici urmă de slavă 
deşartă sau mândrie, ci singur FAPTUL pe care îl tră- 
ieşte omul ca propria stare. Astfel, când primim desco- 
perirea despre Cel Înalt, îi cunoaştem obârşia prin 
faptul că ea este firească firii noastre şi nicicum nu 
naşte în noi slavă deşartă, nici mândrie, nici semeție. 

Astfel, în măsura putinţei, voiu vorbi despre acest 
subiect câtă vreme sânt în viaţă, spre a da cât mai 
multor fraţi şi surori cuvântul ce a venit de la Dum- 
nezeu în această lume prin Siluan. Faptul că el nu naşte 
nici slavă deşartă, nici mândrie, fiecare îl poate înţelege 
citindu-i cuvântul. El vorbeşte despre cele mai înfri- 
coşate şi măreţe lucruri în chip simplu şi firesc, şi nu 
afli acolo cu adevărat nici mândrie, nici înfumurare. 
Siluan spune că a fost o clipă când, la sfârşitul Utreniei, 

cântau Laudele, cerul s'a descoperit, acoperişul biseri- 
cii s'a făcut nevăzut, şi a văzut pe David cântând pe 
Dumnezeu. Pentru această vedenie el a întrebat pe pa- 
tru din Părinții cei mai cercați, şi nici unul nu s'a 
hotărât să-i spună care fusese obârşia acelei arătări.' 
Dar el însuşi zicea: „Totuşi ea mi-a adus gânduri de 
slavă deşartă”. Aşadar, pentru însuși Siluan, cercarea 
oricărei descoperiri (de este de la Dumnezeu sau nu) 
era absenţa slavei deşarte. Când se dau cele mai înalte 
stări le trăim ca pe unele cât se poate de fireşti nouă. 
Aşa încât în Împărăţia lui Hristos toți vor avea această 
cunoaştere, dar nu se va ivi păcatul cel mare — mândria. 

Eu scriu despre ceea ce am numit „cuvântul de pe 
urmă”. Sfârşit de friguri, la Sfântul Munte Athos, eram 
lipsit de puteri până acolo încât îmi era greu să urc 
scările, şi nu îmi ajungeau puterile să citesc pe Sfinții 
Părinți. Am spus lui Siluan: 

- Rău îmi pare că nu am putere să mă adâncesc 
mai mult în theologie. 

Iar el a răspuns: 

- Și socoteşti că aceasta este lucru mare? Mare este 
numai a se smeri, căci mândria împiedică a iubi. 

Lui însuşi îi fusese dată nu numai smerenia nevo- 
inţei, ci şi smerenia netâlcuită a lui Hristos. Învățătura 
despre cele două chipuri ale smereniei este unul din 
punctele de o neobişnuită însemnătate şi adâncime în 
scrierile Stareţului Siluan. Una este, în chip funţial, 
proprie lu Dumnezeu: pentru că Dumnezeu este 


! Vezi Între iadul deznădejdii..., op. cit., p. 178. 
* Vezi Viaţa şi învățătura... op. cit., p. 219. 

smerenie; iar cealaltă, a nevoinţei, căci ea cuprinde un 
element de comparaţie: „Sânt mai rău decât toți”. Când, 
în preajma morţii, Starețul a spus: „incă nu mam sme- 
rit”', atunci, bineînțeles, dacă este să-l înțelegem pe 
Stareţ în contextul trăirii lui, vorba era despre smerenia 
lui Hristos — cea nefăcută, cea ființial proprie lui Dum- 
nezeu. Şi de aceea mi-am îngăduit să numesc „cuvântul 
de pe urmă” ceea ce multora dintre cei cu caracter 
academic li s'ar părea ceva naiv. Dar pentru Siluan, 
dimpotrivă: ar fi naiv să gândeşti că erudiţia academică 
ti-ar da acea stare. Din cuvântul lui este limpede că, în 
ciuda adâncii lui cinstiri pentru theologia cărturărească, 
el totuşi prefera pe cealaltă. Iar acea „cealaltă”, fireşte, 
trebuie să fie proprie vieţuirii noastre monahale. 

Acum mintea şi cuvântul meu alunecă în „direcția” 
cunoaşterii lui Dumnezeu precum este, iar nu precum 
nu este. Astfel, cunoaşterea lui Dumnezeu precum este 
nu atârnă de formarea academică. Cu alte cuvinte, mo- 
nahul se poate mântui cu cele mai simple îndeletniciri: 
el poate fi toată viaţa bucătar, sau să spele vasele, însă 
cu duhul poate fi în Dumnezeu şi cu Dumnezeu, şi 
Dumnezeu în el. Aşa încât în viaţa monahală nu se 
găseşte ceea ce vedem în institutele şi şcolile theo- 
logice, unde unul se socoteşte mai înalt iar altul mai 
prejos, iar relațiile reciproce corespunzătoare poartă 
caracterul snobismului. În viaţa monahală, cea mai 
modestă îndeletnicire uneori ajută mântuirii, căci 
mintea într'o astfel de muncă este deplin slobodă să 


! Ibid., p. 230. 

petreacă în Dumnezeu. Îndeplinindu-şi îndatorirea fără 
patimă, dar cu toată luarea aminte şi din toată inima, 
monahul îşi păstrează mintea necontenit în Dumnezeu. 

Theologia academică şi viața monahală se mai pot 
asemui cu împrejurarea în care un om trăieşte în vreun 
fund de lume şi iată îi pică în mâini o carte ce descrie 
Londra ca fund cel mai minunat oraş, cu populație mul- 
tă, plin de tot felul de monumente ş.a.m.d. Şi omului, 
citind cartea, i se aprinde dorul, se uită la fotografii, 
povesteşte sătenilor despre toate acele minuni. Iar alt 
om trăieşte în Londra şi este întrebat: 

- Cunoşti oare cutare monument? 

- Nu, nu cunosc... 

Dar el trăieşte la Londra ca şi cetăţean al oraşului. 
Și va veni vremea când va cunoaşte întregul oraş, în- 
treagă acea împărăție, şi va deveni „cetățean de onoare 
al Londrei”: Free man of the city of London. Aşa încât 
ceea ce unii povestesc din cărți, alții trăiesc pe viu. 

Și iertaţi-mă că uneori mă laud: unul dintre prie- 
tenii noştri, Prof. Galitis, l-a întrebat pe renumitul theo- 
log Romanidis: 

- Şi ce credeţi de cartea despre Siluan? 

Romanidis a răspuns: 

- Ei cunosc acestea prin cercare, iar noi numai din 
cărți. 

Astfel, omul se poate afla într'o împrejurare când 
asupra lui se pogoară Lumina cea Nefăcută, şi nu ştie 
ce se petrece cu el. lar în realitate el petrece în acea 
Lumină Şi îşi trăieşte starea ca pe ceva cât se poate de 
firesc lui. 


Cuvânturea a unsprezecea Ill 


Trăind în mănăstire, să fiți deplin încredințați că 
NICI O funcţie în sine nu înalță pe om, şi nici cea mai 
simplă îndeletnicire nu îl înjoseşte. 

Cândva un monah mi-a spus la Athos: „Nici o 
îndeletnicire, oricât de smerită ar fi ea, nu înjoseşte pe 
om, dar ceea ce îl înjoseşte este singur păcatul”. De aci 
şi acea rugăciune a Bisericii, „Învredniceşte, Doamne, 
fără de păcat să ne păzim nol...” — „Doamne, învred- 
niceşte să petrecem fără de păcat”. Și trăiţi rugăciunea 
cât se poate de viu. 

Și ajutaţi-vă unul pe altul, şi să trăim împreună ca 
un Singur om. Se spune că dacă vrei să înveți ceva, o 
oarecare virtute, să sălăşluieşti lângă un om care şi-a 
însuşit acea virtute şi te vei învăţa singur. Foarte impor- 
tant este pentru noi faptul de a avea frați şi surori şi de 
a împărtăşi viața noastră. Este cea mai mare nefericire 
că oamenii care trăiesc în lume sânt aproape total lipsiți 
de o astfel de bucurie, căci sânt nevoiți tot mereu a trăi 
în atmosfera unde se cultivă păcatul. Aşa că voi să 
prețuiți familia voastră monahală unde fiecare doreşte 
din toată ființa să primească virtutea de la Însuşi 
Dumnezeu. Rugaţi-vă unul pentru altul, fiecare pentru 
toți şi toți pentru fiecare, ca Dumnezeu să ne dea a trăi 
împreună, ŞI să ştiţi că aceasta cere nevoinţă. 

Când eram încă pictor în Franţa, la Paris, viața 
mea a luat o altă întorsătură, mă hotărâsem să părăsesc 
pictura şi să mă fac monah. Atelierul meu se afla în 
mansarda unei doamne franţuzoaice. Nu ştiu cum a 
înţeles ea, dar a venit la mine în atelier, şi uitându-se la 
portretul pe care îl desenasem, a zis: Oh, Monsieur 

Sakharoff, comme il est difficile d’être saint! Il faut être 
gentil avec tout le monde, toujours, toujours, et avec 
tout le monde, mais il y en a beaucoup de gens si désa- 
gréables!! Aşadar, ea credea că sfintenia înseamnă 
gentillesse’! 

În starea noastră de cădere fiecare poruncă 
subliniază lipsa adevăratului chip al lui Dumnezeu din 
noi. Toate poruncile sânt contrare mişcărilor noastre 
fireşti în starea de cădere. Iar lucrul despre care vorbim 
— a deveni ca un singur om, în armonie cu porunca 
Domnului către ucenicii Săi — se dă neapărat prin ne- 
voință, iar nu ca fiind ceva firesc nouă. Şi trebuie avut 
în vedere că până şi într'o mică obşte mănăstirească 
sânt clipe când fratele sau sora devin greu de purtat. Și 
cum să fii „gentil avec lui”? — Şi aşa, pe voi vă sfă- 
tuiesc: „Să vă iubiţi unul pre altul”'*, căci noi cu ade- 
vărat sântem o familie. Când se vor ivi greutăți în 
această familie, câtă vreme sânt în viață lăsați-mă pe 
mine să mă îngrijesc ce trebuie făcut spre a îndepărta 
greutatea, ca să nu greşască cineva. 

Toate greutățile se ivesc din pricina ignoranței 
noastre. Duhovnicul meu era Arhimandritul Kiric, la 
Mănăstirea Sf. Panteleimon. Ca diacon, adesea slujeam 
cu el, şi odată slujeam în biserica închinată Sfintitului 


1 „O, domnule Saharov, cât de greu este să fii sfânt! Trebuie să fii 
amabil cu toată lumea, mereu, mereu, şi cu toată lumea, dar sânt 
atâția oameni atât de dezagreabili!” (în Ib. fr.). (N. tr.) 

2 „Amabilitate” (în lb. fr.). (N. tr.) 

3 Amabil cu el” (în lb. fr.). (N. tr.) 

“Io. 13: 34. 

Mitrofan. Iar pe tetrapod era o icoană în care şi Hristos, 
şi Maica Domnului, şi Botezătorul, şi Îngerii, şi Sfinţii 
— toți stăteau înşirați ca soldații, adică nu aşa cum sânt 
de obicei înfățişați în icoana „„Deisis”, unde ei toți se 
roagă către Hristos. Și înaintea Liturghiei, Părintele 
Kiric m'a întrebat: „Știu tu ce înseamnă ignoranţa?” — I- 
am răspuns: „Nu prea vă înţeleg întrebarea, căci sânt 
obişnuit să-mi conştientizez ignoranța”. lar el zice: „Păi 
să-ți spun: o neştiinţă încă nu este ignoranță; două, încă 
nu este ignoranță; trei, patru, cinci — încă nu este igno- 
ranță; dar şapte (iar în icoană se aflau şapte chipuri) — 
asta este ignoranță!” 

Astfel, neapărat fiecare dintre noi poartă o oareca- 
re neştiință, care încă nu este ignoranță. Neştiinţa ne 
este proprie tuturora, căci „toate le ştiu” numai proştii. 
O astfel de atotcunoaştere, de acum se numeşte igno- 
ranță. 

Când ne vin noi începători, atunci, prin rugăciune, 
noi zidim o singură viață în Dumnezeu. lar aceasta cere 
nevoinţă, pentru că este ceva ce ne depăşeşte firea în 
starea căderii. Pentru aceea se vor ivi ceasuri, se vor ivi 
poate şi răstimpuri mai îndelungate când cineva se va 
afla într'o stare nu bună faţă de o altă persoană. Atunci, 
aceasta se va preabirui prin rugăciune, iar dacă vom 
birui, Domnul va fi cu noi. lertaţi-mă, dar ceea ce v'am 
spus, v'am spus-o din inimă. Şi rugăciunea mea, bine- 
înțeles, este totdeauna pentru voi toţi şi pentru fiecare 
dintre voi. 


12 
UNIREA TUTUROR CA PORUNCĂ A VIEŢII! 


Pentru porunca lui Hristos: ca una să fie. Însuşirea 
cuvintelor lui Hristos prin citirea Evangheliei. 
Despre nerăbdarea lui Hristos şi despre frecuşurile 
noastre. loan 12: 26 — ființare asemenea lui Dumne- 
zeu. Pentru ultimele zile ale lumii. Atomizarea 
omenirii ca urmare a căderii lui Adam în păcat. 
Moștenirea morţii de la Adam şi a vieţii de la 
Hristos. 


Cuvântul lui Hristos Însuşi în rugăciunea Sa către 
Tatăl ni se înfăţişează ca plinirea întregului plan al lui 
Dumnezeu, Cel ce ne-a făcut. Nu este nimic mai înalt şi 
mai desăvârşit decât ceea ce a poruncit Domnul la Cina 
cea de Taină, și mai cu seamă după Cină, în rugăciunea 
Sa către Tatăl. Neapărat trebuie să avem în vedere 
acele cuvinte ale lui Hristos, măcar că nu ne sânt date 
sub formă de poruncă. Nu ne este limpede de ce Ela 
spus: „Poruncă nouă dau vouă, ca să vă iubiţi unul pre 
altul”?: iar în rugăciunea către Tatăl: „Ca toţi una să fie, 
precum Noi: Tu, Părinte, întru Mine, şi Eu întru Tine — 
precum Noi, una să fie”. Pentru mine nu este nici cea 
mai mică îndoială că aceste cuvinte rostite înaintea 
morții de pe Golgotha au cea mai înaltă însemnătate 


Nr. B-21 (28 Ian. 1991), după numerotarea M". 
? Io. 13: 34. 
3 Vezi lo. 17: 21. 

dintre toate câte a spus Domnul. A ne asemăna cu 
Sfânta Treime în unimea noastră este hotarul cel neho- 
tărnicit al căutărilor noastre. Este adâncul cel de pe 
urmă al planului lui Dumnezeu pentru noi. Noi înşine 
nu ajungem prin propriile puteri să zidim în noi viaţa 
despre care vorbeşte Domnul. Dar atunci când în 
rugăciunile noastre — ale fiecăruia pentru toți ceilalți, şi 
ale tuturor celorlalți pentru fiecare — vom avea în 
vedere porunca lui Hristos şi plinirea cea de pe urmă a 
îndumnezeirii noastre, nezidind noi înşine această via- 
ță, ne gătim însă spre a o primi. Pentru că în rugăciunea 
pentru toți şi pentru fiecare dintre frați şi surori noi ne 
îndreptăm întru întâmpinarea rugăciunii lui Hristos. Iar 
atunci şi Lui Îi va fi uşor să ne întâmpine şi să ne dăru- 
iască ceea ce nu putem dobândi noi înşine, dar dorim 
fierbinte în inimile noastre. 

Pentru a pătrunde mai adânc în înţelesul cuvintelor 
lui Hristos trebuie să citim cu osârdie Evanghelia şi să 
ne plecăm cu multă luare aminte asupra fiecărui cuvânt 
al ei. Astfel vom ajunge ca toate cuvintele ei să pătrun- 
dă în inima noastră şi le vom purta în sine ca propria 
viață. Astfel de cuvinte, care ne sânt prețioase, nu 
puţine sânt în Evanghelie, şi fiecare dintre noi sântem 
datori a „nutri” în sine cuvintele lui Hristos. Aşa vom 
deveni fii ai lui Dumnezeu. Şi unde este El Însuşi, 
acolo şi noi vom fi, după a Sa făgăduință!. Pentru a 
pătrunde în noi, în adâncul inimilor noastre viaţa lui 
Hristos Însuşi, trebuie să înţelegem, desigur, nu numai 


! Vezi 10. 12: 26. 

poruncile Sale, ci şi să vedem într'Însul adâncul inimii 
Sale pe care l-a descoperit Tatălui în rugăciunea Sa: 
„Ca să fie toţi una, precum EI şi Tatăl una sânt”! 
lucru pe care nu l-a rostit sub formă de poruncă. Nu 
dintr'o dată ne vom însuşi adevăratul cuprins al 
cuvintelor lui Hristos. Ele treptat pătrund în noi. La 
început cuvintele pot apărea pentru noi ca venind din 
afară, şi doar puţin câte puţin vor cuprinde inima şi 
mintea noastră şi se vor face cuvintele noastre. Iar cei 
ce au venit către noi nu demult trebuie să ştie şi gândul 
cel de pe urmă pe care îl punem ca temei mănăstirii 
noastre. Plecându-ne în duh de rugăciune asupra 
cuvintelor Domnului vom pătrunde astfel, treptat, încă 
şi mai adânc în viața Sa cea mai lăuntrică. lar apoi 
întreaga viață ne-o vom clădi astfel încât să ne hrănim 
cu cuvântul Său în care se cuprinde vecinica viață, 
precum El Însuşi a spus: „Ceriul şi pământul vor trece, 
dară cuvintele Mele nu vor trece”. 

Este o întâmplare în Evanghelie când un tată şi-a 
adus fiul îndrăcit şi a cerut apostolilor să gonească 
dracul din fiul său, iar ei nu au putut. Atunci tatăl a 
venit către Hristos şi i-a spus despre aceasta. lar 
Domnul cu o oarecare nerăbdare i-a zis: „O, până când 
voiu fi cu voi, până când vă voiu răbda, puţin credin- 
cioşilor!”. Desigur, Domnul Se grăbea să-Şi împli- 
nească „lucrul”* Său pe pământ. Şi până şi El a dovedit 


! Vezi lo. 17: ||. 

2 Mt. 24: 35. 

3 Vezi Mt. 17: 14-21. 
1 Vezi lo. 4: 34. 

o oarecare „nerăbdare”. Drept aceea (iertaţi-mă!), veți 
înţelege şi dorința mea ca, înainte de ieşirea mea, să vă 
împărtăşesc totul. 

Desigur, mici întâmplări din viața zilnică se vor 
însoţi neapărat de oarecari frecuşuri şi neînțelegeri. Dar 
cum le vom putea înfrunta, păstrând deplinătatea dra- 
gostei față de frați şi surori? — Cei mai vârstnici dintre 
vol deseori au auzit şi O ştiu, dar celor mai tineri, care 
au venit, le voiu dezvălui meşteşugul. Este de neapărată 
trebuință să păstrăm înaintea ochilor marele nostru ţel, 
care depăşeşte tot gândul omenesc, şi să tindem către 
acest ţel. Când însuflata căutare de a ne pătrunde de 
adevăr ne va stăpâni, atunci micile neînțelegeri se vor 
dezlega în duhul dragostei frățeşti, în încredere unul 
faţă de altul, şi nu vor nărui viața noastră. Încercaţi să 
izgoniți din sinevă tot gândul împotriva fratelui, îm- 
potriva sorei. Socotiți orice astfel de întâmplare ca o 
crăpătură în zidurile lăcaşului nostru... Ţineţi minte, 
rogu-vă, această pravilă a nevoinței şi a strădaniei 
noastre — a nu uita niciodată țelul de pe urmă ce ne stă 
înainte! lar atunci veţi vedea că neînsemnata noastră 
viață va dobândi o trăsătură luminată şi dumnezeiască. 

Domnul a zis: „Voiesc ca acolo unde sânt Eu, şi 
slujitorul Meu să fie împreună cu Mine”. Ce înseamnă 
„acolo să fie, unde este şi EI”? — Înseamnă a purta acel 
chip al fiinţării propriu lui Dumnezeu Însuşi. Pentru a 
ne face viaţa aci plină de înţeles, noi trebuie, desigur, 
osârduitor să ne învăţăm totul. Trebuie să înţelegem că 


! Vezi lo. 12: 26. 

Domnul, printr'o minune proprie numai Lui, ne-a dat a 
mânca Trupul Său şi a bea Sângele Său, ca noi să ne 
facem toți una întru Dânsul — din Trupul Său şi din 
Sângele Său. Începând cu cele mărunte, fără a ne da 
seama vom înclina pe Dumnezeu să ne încredinţeze 
harul Său, şi astfel să ne preschimbe întreaga ființă. Și 
în loc de jalnica petrecere de rob pe pământ vom primi 
O altă viaţă, după nemincinoasa făgăduinţă a lui Hristos 
Însuşi!. 

Domnul a spus despre cele de pe urmă zile ale 
lumii Că va fi necaz mare, unul în care tot pământul se 
va afunda. Năpastele vor atinge astfel de dimensiuni, că 
de la singură aşteptarea lor mulţi vor muri. În cuvintele 
Sale ni se arată necazurile ce vor veni: cutremure, fur- 
tuni, boli, războaie. Ucenicu Lui, adică adevărații creş- 
Uni, vor fi urâţi pretutindenea pe pământ. Şi Domnul 
zice: „lar acestea trebuie să fie”?. Citiţi Evanghelia şi 
nu vă uimiți de nimic, ci doar purtaţi în sine cugetul pe 
care ni-l pune înainte Domnul în cuvintele Sale! 

Împărtăşesc cu voi cele ce sânt în inima mea: când 
se ivesc între noi mici neînțelegeri pe care nu le putem 
ocoli, voi să nu dați însemnătate acelor mici încercări. 
Purtând în sine chipul lui Hristos, să aveţi în vedere că 
El este descoperirea gândului celui din veci al lui Dum- 
nezeu pentru om. Pururea purtați numai acest gând, şi 
atunci totul vă va deveni uşor. Am nădejdea că, puțin 
câte puţin, din toate cuvântările şi însemnările mele se 
va alcătui adevărata privelişte a ceea ce port în cugetul 


l Io. 3: 36. 
2 Vezi Mt. 24: 1-28. 

meu. Ea va putea izbăvi cu adevărat viața noastră din 
toate necazurile. În viața noastră de zi cu zi ne obişnu- 
im să vedem războaiele şi alte năpaste ca şi cum ne-ar 
fi fireşti. Aceasta pentru că, citind descoperirea biblică 
despre păcatul lui Adam, noi nu pătrundem însemnăta- 
tea cosmică şi mai presus de cosmos a căderii lui. Lu- 
mea s'a dezbinat în multe părticele, până acolo unde 
grecii numesc omul individual „atom”. Înţelesul cuvân- 
tului „atom” este „ceea ce nu poate fi divizat”. Și „ato- 
mizarea” întregii omeniri a dus până acolo că şi în 
căsătorie, despre care Domnul a zis: „Ce au împreunat 
Dumnezeu, omul să nu despartă”, se întâmplă de- 
acum dezbinări. Nici acolo oamenii nu mai văd putinţa 
de a trăi împreună. lar sarcina ce ne stă înainte este 
cum dintr'un astfel de „atom” sau, în latină individuurm, 
dintru această formă a ființării să ajungem ca fiecare 
dintre noi întâi să se conştientizeze ca un moştean al lui 
Adam, iar apoi ca fiu al lui, nutrind în sine conştiinţa 
lui Adam spre a trăi întreaga omenire ca propria-i viață. 
Este greu de pus în cuvinte. Astfel, unii pot gândi: Nu 
era oare rugăciunea lui Siluan pentru întregul Adam ur- 
marea unei oarecari idei, iar nu a unei realități? Aceasta 
nu este adevărat, şi iată de ce: Adam în întreaga sa pli- 
nătate nicicum nu este o idee omenească, ci realitatea 
cea mai concretă. lar când noi vom deveni persoane- 
ipostasuri după chipul Ipostasului lui Hristos Însuşi, 
atunci vom purta în sine întreaga omenire. Şi spre a o 
cunoaște, la început vom trăi propria noastră dramă. 


Mt. 19: 6. 

Noi sântem o moleculă a marelui trup al omenirii. lar 
când omenirea boleşte şi boala pătrunde acest mare 
trup, ea se răsfrânge asupra fiecăruia dintre noi. Trăiți 
fiecare eveniment ca pe o descoperire a ceea ce se pe- 
trece în întreg cosmosul. Noi nu sântem în afara acestei 
întinderi, ci înlăuntru. Puținul pe care l-am spus astăzi 
este destul pentru a gândi ani de-a rândul, pentru a-l 
trăi în rugăciune, a-l trăi cu toată inima şi mintea 
noastră. 

Jar pentru mine, rogu-vă, rugați-vă ca Domnul să- 
mi dea cuvânt adevărat. El a spus: Eu sânt calea, 
adevărul şi viaţa”!. Iar eu gândesc astfel: Dacă Domnul 
este adevărul, şi dacă cuvântul meu se întemeiază pe 
ceea ce E] ne-a descoperit, atunci, poate chiar în ciuda 
a toată nimicnicia mea, cuvântul meu totuşi va rămâne 
drept. Dacă noi nu putem măsura păcatul lui Adam, 
care totuşi nu este nehotărnicit, şi dacă ne depăşeşte 
înţelegerea, cu atât mai mult ne-o va depăşi şi cea mai 
nainte de veci şi vâcinica Viaţă a lui Hristos Însuşi. 

În Irmosul Canonului lui Andrei Criteanul se zice: 
„Ajutoriu şi acoperitoriu S'au făcut mie întru mântuire, 
Acesta este Dumnezeul meu, şi voiu proslăvi pre El, 
Dumnezeul părintelui meu, şi voiu înălța pre El”. Acest 
minunat Irmos arată faptul că, precum de la Adam noi 
am moştenit urmarea greşalei lui — moartea — tot astfel 
de la oamenii cei noi, născuţi întru Hristos, moştenim 
vEcinica viață. Aceasta atârnă de credinţa voastră şi de 
încrederea voastră. Pentru mine, Siluan este „părintele 


! Io. 14:6. 

meu”; iar când eu cânt Irmosul, atunci „Dumnezeul pă- 
rintelui meu” este Dumnezeul meu. 

lată, tac, dacă v'am împărtășit un cuvânt ce-mi 
este preţios... 





13 
PRIN ASCULTARE CĂTRE ÎNVIERE! 


Aşteptarea ca energie a Învierii. Pentru neputinta de 
a purta bucuria pascală. Aflarea moaştelor Cuvio- 
sului Serafim ca o chezășie a învierii. Pentru calea 
către înviere prin răstignirea ascultării. Despre 
respingerea cuvântului lui Hristos. Răbdarea ca 
reacţie la un cuvânt neînțeles al duhovnicului. Învi- 
erea este deja în noi sub forma credinţei. Răspun- 
derea ascultătorului pentru cuvântul duhovnicului. 


Aştept cuvânt de la Dumnezeu pentru a vorbi cu 
vol astăzi. 

S'au apropiat zilele când ne pregătim să prăznuim 
învierea omului. Nu zic învierea lui Hristos, ca fiind 
ceva unic. Desigur, într un anume sens, învierea Lui 
este un eveniment unic, dar îndeobşte este vorba de noi 
înşine, de învierea noastră. 

Noi rostim Simvolul Credinței. La sfârşitul lui, în- 
țelepții noştri Părinţi au pus următoarele cuvinte: 
„Aştept învierea morților şi viața veacului ce va să fie. 
Amin.” Dacă „aşteptăm învierea morţilor”, este, bine- 
înţeles, înviere pentru vecinicie. lar vecinicia naşte în 
noi gândul despre neclătire, precum şi Apostolul Pavel 
vorbeşte în Epistola către Evrei despre „Împărăția 


! Nr. B-29 (28 Martie 1991), după numerotarea M". 

neclătită”!. Dacă veţi gândi adânc ce înseamnă aştepta- 
rea învierii morților, nădăjduiesc ca fiecăruia dintre voi 
să se dea intuiţia: Noi de aceea şi aşteptăm învierea 
morților, căci pentru noi este o realitate — adevărata 
realitate a vecinicei ființări. lar dacă sălăşluieşte în noi 
o astfel de aşteptare, energia acelei aşteptări neapărat 
ne va învia. De vom încerca cu adevărat zi de zi a ne 
îmbogăţi cunoaşterea şi înțelegerea vieţii în Hristos 
Dumnezeu, atunci zilnic ceva se va adăuga. Astfel, 
când vom rosti „Aştept învierea morților”, o vom zice 
tot aşa ca atunci când zicem „Aştept masa” — masa va 
Îi, ea se pregăteşte. Aşadar pentru noi învierea este o 
realitate care cu adevărat există vécinic. 

Însă uneori se întâmplă în viaţa noastră o expe- 
riență foarte întristătoare: Când vine ziua Paştilor, 
puterea noastră de a primi bucuria Învierii ţine foarte 
puţin. Iată acum noi continuăm Marele Post, care ţine 
cincizeci de zile împreună cu Săptămâna Patimilor. Şi 
pentru noi este o stare firească: răbdăm Postul cinci- 
ZECI, Şi O sută, şi până şi trei sute de zile pe an, însă 
bucuria Învierii de-abia dacă o putem trăi câteva cea- 
suri. De ce aşa? Pentru că atunci când am primit 
Evanghelia, Evanghelia lui Hristos ca adevăratul Său 
Cuvânt, al Celui ce a făcut întreaga lume, cosmosul, 
noi așteptăm absoluta neclătire a Împărăției Lui, în 
timp ce viaţa noastră trece prin neîncetate schimbări. 
Nimic nu este statornic. Cumva, întreaga experiență a 


! Vezi Evr. 12: 28. 

acestei vieți se împotriveşte gândului nostru despre 
Ființa absolută. Şi totuşi El este. 

lată, ieri mi s'a citit o scrisoare din Petersburg 
despre felul cum au aflat moaştele Sfântului Serafim 
din Sarov. El a murit în 1833. Iar acum, când îi purtau 
moaştele, norodul prăznuind îi cânta Mărimurile ca 
unuia viu, iar apoi au început a-i cânta cântările de 
Paşti. Astfel în noi trăieşte nădejdea vécinicelor Paşti, a 
vécinicei Învieri. 

Dar cum să trăim viața noastră zi după zi? Ne 
ducem la duhovnicii noştri, ei ne zic astăzi una, mâine 
alta. Ce să ne facem? — Duhovnicul se poartă cu fiecare 
după nevoia lui, iar nu „îndeobşte” după teorii. lar când 
noi înşine, mergând la duhovnici, ne clătinăm, Duhul 
lui Dumnezeu îi îndeamnă numai la a ne da un cuvânt 
de întărire. Astfel cuvântul lor atârnă de deschiderea 
noastră, dar mai atârnă şi de împrejurările vieții 
îndeobşte. Dacă cel ce merge la duhovnic continuu se 
clatină şi nicicum statorniceşte, atunci duhovnicul nu-i 
poate afla un cuvânt care să-i înlăture o dată şi pentru 
totdeauna orice clătinare. Duhovnicul spune ceea ce 
poate ajuta pe om în acel moment. 

După oarecare experiență cu duhovnicii începem 
să ne însuşim principiile pe care se întemeiază Împă- 
răția aşteptată. Iar această cunoaştere dintr'o dată se va 
apropia cu adevărat de ceea ce ne vorbesc părinții 
duhovniceşti. 

Dar ce trebuie să facă duhovnicul şi ce trebuie să 
facă monahul? Am vorbit cândva despre răspunderea 
duhovnicului pentru cuvântul său şi pentru ucenicul 

său. Rânduirea vieții noastre este astfel încât la temeiul 
ei stă ideea cum să depăşim individualismul nostru, dar 
nu personalismul. De aceea, când venim la mănăstire, 
înaintea noastră se află programul: „Facă-se voia Ta, 
precum în ceriu, şi pre pământ”. La început omul nu 
poate desluşi ce ține de vecinica voie a lui Dumnezeu şi 
ce este vremelnic. El însă îşi dezleagă nedumerirea 
astfel: „Tot gândul meu îl voiu lepăda dintru bun înce- 
put, Și principiul vieţii mele va deveni deplina neîn- 
credere în sine”. Da, dar cum să faci când omul începe 
să înveţe multe şi poate chiar să prevadă ce-i va spune 
duhovnicul? Una dintre cărțile cele mai minunate — 
foarte simplă întru toate şi pe înțeles, dar de un deose- 
bit adânc — este scrierea lui Avva Dorothei, ucenicul lui 
Varsanufie cel Mare şi al Prorocului loan. Acolo 
vorbeşte despre sine: îi apăruse o întrebare. Și împreu- 
nă cu întrebarea s'a ivit în el şi răspunsul: „Dacă mă 
duc la Stareţ, ştiu de mai nainte ce va zice. Dacă Sta- 
rețul va zice aşa, ce rost are să mai merg la el? Însă 
totuşi s'a dus la duhovnic, zicându-şi: „Dacă este gân- 
dul meu, înseamnă că nu este de la Dumnezeu, şi îl 
voiu lepăda”. Şi într'adevăr duhovnicul i-a spus pre- 
cum gândise. Dar el socoteşte: „Acum este de la Dum- 
nezeu, dar înainte fusese ispită!”! 

Acum ştiţi cum să „exploatați” duhovnicii. Când 
întrebaţi pe duhovnic, iar el vă spune un cuvânt oare- 
care, iar voi faceţi apoi după cuvântul lui, niciodată și 
nicăieri nu spuneți: „Am făcut astfel pentru că mi-a 


! Vezi Avva Dorothei, Învărături şi scrisori de suflet folositoare, Ed. 
Bunavestire, Bacău, 1997, p. 52. 

spus duhovnicul”. De ce? Pentru că duhovnicul este 
pentru noi ca un înger slujitor mântuirii noastre. Mergi 
la el pentru a afla voia lui Dumnezeu, iar apoi toată 
răspunderea o purtăm numai noi, iar nu duhovnicul. Nu 
trebuie să spui: „Dar mie duhovnicul aşa mi-a spus!” 
Nu! — „Eu fac aşa, şi toată răspunderea este asupra 
mea”. 

Apostolul Pavel vorbeşte de o „împărăție neclă- 
tită”!, o împărăție unde nu se află nici un fel de 
clătinare ori schimbare. Şi cum să afli adevărata cale 
către cele vecinice? Calea este — în viața monahală. 
Când mergem la duhovnic îl lăsăm pe el să dezlege 
întrebarea cu rugăciune către Dumnezeu. lar cuvântul 
lui îl primim ca de la Dumnezeu, cu toate că nu este 
vorba decât de lucrurile cele mai mărunte legate de 
viața noastră de zi cu zi. Să zicem că spune bucătarului 
să pregătească la masă cartofi prățiți. S'ar zice că e o 
chestie de nimic! Însă făcând precum a zis, noi păzim 
însuşi principiul unei vieţi unde nimic nu se săvârşeşte 
după voia noastră individuală. Iată, astfel de „relati- 
visme” noi le trăim aproape tot mereu, în fiece zi. 

Și atunci se va întări în noi adâncul înţeles al 
cuvintelor: „„Facă-se voia Ta”. Pentru că fiecare ascul- 
tare, oricât de mică, lucrează cât se poate de puternic 
asupra noastră: sântem pururea răstigniți. Dar ce în- 
seamnă a fi răstignit? Înseamnă că şi mâinile tale, şi 
picioarele tale sânt pironite în cuie, şi tu nu le poţi 
mişca: nimic nu poți face. lar când omul este astfel 


! Vezi Evr. 12: 28. 

răstignit, atunci înaintea lui viața ia aspectul Crucii, 
care este expresia şi a absolutului, şi a relativismului 
nostru vremelnic. Astfel, dacă Dumnezeu vă va da să 
trăiţi în acest chip, veţi vedea o grabnică înaintare în 
viața duhului. Dar dacă nu veți avea înţelegerea acesto- 
ra, puteți trăi patruzeci de ani şi încă vă veţi certa şi vă 
veţi ciondăni pentru nimicuri. Aşa cum Starețul a văzut 
cândva doi preoți — ieromonahi — care trăiseră mai mult 
de patruzeci de ani în mănăstire şi se ciondăneau cine 
unde să stea. Pentru Siluan era o privelişte cumplită: 
după patruzeci de ani într'o astfel de viață în nevoinţă — 
să se ciondănească pentru loc! 

Nu demult am întrebat pe unul dintre voi: „Care îţi 
este greutatea?” Și răspunsul a fost: „„Greutatea mea 
este că eu iubesc cuvântul lui Hristos, vreau să trăiesc 
după EI şi în EI, dar toată făptura mea psiho-fizică se 
împotriveşte. lar atunci se iveşte împrejurarea despre 
care se scrie în Pateric. Un Bătrân a întrebat pe 
ucenicul său: 

- Aşa, prietene, tu cum mă vezi acum? 

- O, eşti îngerul lui Dumnezeu. 

Trece câtăva vreme. 

- Cum mă vezi acum, frate? 

- Om... 

Mai trece câtăva vreme, şi iarăşi îl întreabă: 

- [ar acum cum mă vezi? 

- Aşa, răspunde el, încât chiar de îmi spui un cu- 
vânt bun, tot mi-e greu. Tot mi-e greu, ca şi cum nu ar 
fi de la Dumnezeu, ci de la vrăjmaş.! 

lar fratele nostru m'a întrebat cum să înțelegem 
fenomenul acesta în viața noastră. Apostolul Pavel 
zice: „Vorbeşte şi în bună vreme, şi în rea vreme, şi 
fără de vreme”?. Dacă este vorba de un adevărat nevoi- 
tor, atunci, bineînțeles, când alcătuirea sa psiho-fizică 
nu este în puteri de a purta porunca lui Dumnezeu, el 
va striga către Dumnezeu. Căci porunca lui Dumnezeu 
depăşeşte pragul psiho-fizic. lar când mintea noastră nu 
poate înțelege ceva, ea se scârbeşte de acel lucru. Aşa 
cum fiecare dintre noi în şcoală, sau fiecare om învăţat 
când lucrează, dintr'o dată se poticneşte de ceva ce nu 
poate înţelege. 

Oamenii care au pierdut adevăratul înțeles al mân- 
tuirui în Hristos nu rabdă nimic din ceea ce însoţeşte 
urmarea lui Hristos: „Lot ce depăşeşte măsura înțele- 
gerii mele îmi este greu”. 

Pun înainte o pildă din întâmplările din viața 
ştiinţei. Când Einstein vorbea unei mari adunări de 
matematicieni în Germania despre teoria sa, atunci, din 
două sute de oameni, renumiţi savanți şi profesori ce 
luau parte la conferință, numai doi sau trei au înțeles 
despre ce vorbea. Apoi teoria lui a devenit teoria mul- 
tora. Aşa şi în viața duhovnicească. Personal vă sfă- 
tuiesc să păstraţi linia pe care m'a „împins” Dumnezeu 
când eram cu Starețul Siluan: dacă nu înțeleg ceva, nu 


! Vezi Drevnii Pateric, Moscova, 1891, p. 211. 
Vezi 2 Tim. 4: 2. 

îl sâcâi, nu îi lepăd cuvântul şi nu judec cuvântul — îl 
încredințez Proniei lui Dumnezeu, Care va putea mai 
târziu să mă ajute să pătrund în adevăratul înțeles al 
celor spuse. Nu este cu putință a ajunge la acea stare în 
care se găsea Siluan, fără prezenţa lu Dumnezeu şi a 
marii Lui puteri înlăuntrul omului. Astfel, când în noi 
nu se află acea putere, atunci ne este greu. Dar, dacă aţi 
ales calea monahală, socotesc o îndatorire a vă spune: 
„Răbdaţi toate acestea!” 

Răbdaţi încă ceva! Acum se apropie săptămâna 
cea grea şi măreaţă a Patimilor lui Hristos, iar noi o 
numim Săptămâna Patimilor. lar după Patimi, dintr'o 
dată vine bucuria: „Hristos a înviat!”, care apoi din nou 
se curmă, se „sfarmă”. Răbdaţi aceste lucruri! Tot ceea 
ce se sfarmă în noi şi respinge de la noi porunca lui 
Hristos — acestea toate sânt cele ce nu ţin de Fiinţa 
Dumnezeiască absolută. lar noi voim s'o atingem în 
Hristos şi prin Hristos. 

Voiu face acum o scurtă încheiere: Dacă aşteptăm 
învierea morților, înseamnă că în noi se află deja 
energia învierii, dar încă nu într'o măsură covârşitoare, 
încă nu ca fiind ceva absolut de neclătit. Pregătiți-vă 
către înviere, ŞI binecuvântat să fie tot pasul, spre a ne 
săvârşi lucrul, ca viaţa noastră cu adevărat să ne ducă 
„acolo unde Domnul este”: „Voiesc ca acolo unde sânt 
Eu, şi slujitorul Meu să fie”. 

Mult ar fi încă de vorbit — cuvântul pentru Dumne- 
zeu niciodată sfârşeşte, ca şi razele soarelui ce se 


! Vezi lo. 12: 26. 

revarsă peste pământ, împărtăşindu-i nesfârşit de mare 
a sa energie. Tot astfel şi Hristos, Care este Soarele 
Dreptății. Să prindem razele Lui pe pământul nostru, 
spre a trece apoi dincolo de hotarul cel tainic, întru 
viața cea vécinică... 

Vă doresc Paşti luminate, ca experiența voastră în 
Hristos să se adâncească şi să primească un chip din ce 
în ce mal măreț. 





14 
PROBLEMA UNIMII BISERICII! 


Întipăriri rămase din convorbirea cu Vlădica N.: ne- 
putinţa de a da un răspuns logic la întrebările 
despre dezbinarea creştinilor şi prigoanele asupra 
lor. Rugăciunea pentru toli, ca reacție-răspuns la 
dezbinare. Pentru neputinta de a jertfi viziunea 
noastră pentru unirea Bisericilor. Cearta cu Dumne- 
zeu: judecă nu Tatăl, ci Fiul Omului. Prigoana 
asupra pravoslavnicilor — calea îngustă a deşertării 
lui Hristos Însuşi. Paharul amar al dreptslăvitorilor. 


Din nou mulțumesc lui Dumnezeu, Cel ce m'a 
învrednicit iarăşi a vă vedea şi a vorbi cu vol. 

Părintele N. mi-a propus tema de astăzi: mi-a zis 
că este un element de mare însemnătate în răspunsurile 
mele către ziaristul ce însoțea pe episcopul care nu de- 
mult ne-a cercetat mănăstirea. 

Episcopul şedea şi mai mult tăcea. Eu şedeam în 
fața lui iar ziaristul la stânga episcopului. Inițiativa 
cuvântului a luat-o, destul de hotărât, ziaristul, iar 
episcopul asculta liniştit. Eu eram puţin, cum s'ar zice, 
disappointed ? din pricina aceasta. 

Ziaristul m'a întrebat: 

- Dacă noi toți sântem creştini, și romano-catolici, 
şi anglicanii, şi protestanții, și ortodocșii, atunci spu- 


! Nr. B-32 (29 Aprilie 1991), după numerotarea M™!. 
s Dezamăgit (în lb. engl.). (N. tr.) 

neți-mi, de ce atâta dihonie în lumea noastră creştină? 
Sântem dezbinaţi! 

Fusesem pus într'o situaţie grea: dintru început eu 
primisem pe episcop, dar vorbeam cu ziaristul. Și eram 
într'o nedumerire — la ce nivel să răspund la întrebarea 
lui. De fapt, Descoperirea Evangheliei este un noian 
nemărginit şi nespus de adânc — într’un sens duhovni- 
cesc am putea spune fără fund, căci nu este sfârşit 
Dumnezeirii lui Hristos. Iar în acest noian sânt diferite 
nivele ale adâncului. 

Eu am ocolit răspunsul, dar el a continuat: 

- De ce unii creştini sânt răstigniți, iar alții îi 


prigonesc? 
In general, toate întrebările lui începeau cu cu- 
vântul Pourquoi — „De ce?”, şi erau despre una şi 


aceeaşi: „Este oare cu putință umrea Bisericilor? Și 
cum?” Eu nu i-am răspuns la nici una, pentru că la 
fiecare dintre ele se putea răspunde pe diferite trepte de 
adâncime, ca şi în noianul nemărginit. În plus, cartea 
mea este tradusă în arabă, şi mie mai bine îmi era să tac 
drept răspuns la acele tragice întrebări. 

l-am răspuns: 

- Nu exustă răspuns logic la întrebările Dvs. 

Și mai departe nu am continuat, dar, vorbind cu 
voi, vă voiu spune „de ce”: pentru că toate cele din 
Evanghelie depăşesc măsura omenească. Precum spu- 
nea Apostolul Pavel: „Evanghelia noastră nu este de la 


“sol 


oameni şi nu este pe măsura omului” . Aşa că nu avem 


! Vezi Gal. 1: 11. 

răspuns logic, pentru că totul se primeşte prin credință, 
precum zice Domnul: „Credeţi în Dumnezeu, şi în 
Mine credeţi”!. Problema nicicum nu aparţine logicii, 
ci credinței. 

Cel mai important pentru noi este de a şti cum să 
reacționăm la împrejurările tragice ale dezbinării creşti- 
nilor. Dar mi-am îngăduit să-i spun că, în viaţa noastră 
duhovnicească, noi încercăm să urmăm învățăturii ma- 
relui nostru Stareţ Siluan. Cum reacționează el putem 
judeca după scrierile lui. După ce îi fusese dat lui 
Siluan într'o clipită a vedea pe Hristos cel Viu, i sa 
împărtăşit starea Lui. Hristos poartă în Sine întreaga 
omenire, ca făcător a tot ce fiinţează. lar Siluan primise 
darul de a trăi întregul Adam ca propria sa viaţă. Tot 
ceea ce se petrece acum în omenire, toată această 
dihonie şi ciocnirile tragice, toate nefericirile pămân- 
tului el le trăia ca o urmare a neînțelegeri noastre. lar 
el se ruga pentru întregul Adam, precum este scris pe 
icoana lui: „Milostive Doamne, rogu-mă [ie, dă în- 
trepii lumi, tuturor noroadelor, fieştecărui om, să le 
cunoască în Duhul Sfânt”. 

Astfel, în viaţa noastră, atunci când întrebarea se 
cuprinde în credință, iar nu într'o dovadă logică, ne 
este mai important să ştim CUM SĂ REACŢIONĂM. 

Desigur, cuvântul Stareţului atinge adâncimi de 
neatins omului de rând. În cartea mea despre el scriu că 
Hristos a venit şi a răsturnat piramida ființăru ome- 
neşti. Şi dedesupt, drept vârf al piramidei, se află El 


' Io. 14: 1. 
? Vezi Între iadul deznădejdii..., op. cit.. p. 45. 

Însuşi. Şi toți cei ce urmează Lui se afundă în acest 
adânc. 

Astfel, întrebarea despre cum este cu putință 
unirea Bisericilor, eu am ocolit-o, zicând doar: „Înţeleg 
că nouă tuturor ne este greu”. 

De ce nouă, ortodocşilor, ne este cu neputinţă a ne 
lepăda de viziunea noastră, de viața noastră în Hristos 
şi de înțelegerea noastră în ce priveşte Descoperirea 
Lui? — Pentru că noi toți înțelegem în chipuri diferite. 
Apusului nu i-a fost dat să pătrundă deplinătatea 
Descoperirii principiului persoanei-ipostas în Ființa 
Dumnezeiască şi în ființa omenească, precum o avem 
în Dreapta-Slăvire. 

Ceilalţi s'au obişnuit să înțeleagă pe Hristos şi 
Descoperirea în măsura dată lor. Ei iubesc ceea ce au 
cunoscut. lar tragismul constă în diferitele trepte ale 
adâncului înțelegerii Descoperiri date de Hristos şi în 
Duhul Sfânt, Care S'a pogorât asupra Bisericii. Bise- 
rica Anglicană propune forma ei de unire prin unimea 
Bisericii Anglicane în lumea întreagă. Unii au numit-o 
Eglise-bridge — „Biserică punte de unire”. Romano- 
catolicii gândesc unirea nu altfel decât ca supunere a 
tuturor subt episcopul Romei. În măsura în care acestea 
se leagă de intuiţia personală a fiecărui om, logic noi 
nu putem dovedi nimic. Faptul este numai unul al cre- 
dinţei, şi precum zice Apostolul Pavel: „Prin credință 


ssl 


umblăm, iară nu prin vedere” . 


12 Cor, 5:7. 

Părintele N. : M. se părea că importante erau nu 
atât întrebările lui, cât metodologia răspunsului pe care 
l-aţi dat: Nu este cu putință să încerci a răspunde la 
toate întrebările, şi trebuie să treci pe un alt tărâm. Ca 
să primeşti răspuns trebuie să treci în planul rugăciunii 
şi dobândirii Sfântului Duh. Şi atunci totul devine 
limpede. Şi i-ați arătat icoana Stareţului, unde este 
scris: „Rogu-mă ie, milostive Doamne, ca toate no- 
roadele să Te cunoască în Duhul Sfânt”. 


Părintele Sofronie : Precum a observat Părintele 
N., bine este ca noi toți să ne oprim cu mintea la faptul 
că mult nu putem înțelege. Mai mult, de ce şcolile 
theologice de toate nivelele nu pot împlini omenirea? — 
Pentru că orientarea lor fundamentală este cum să 
reducă Descoperirea la nivelul cercetării ştiinţifice, 
adică al logicii. Iar problema este nu a logicii, ci a 
credinței — prin credință umblăm, şi în ea ne mântuim. 

De ce nu putem da tuturor o simplă lămurire 
logică? Să trecem acum la viaţa noastră. Și voi, iertaţi- 
mă că voiu vorbi despre mine. În viața mea a fost o 
clipă când am îmbrățişat învățătura lui Hristos cu toată 
ființa mea, dar viața, în deplinătatea ei, după poruncile 
Sale, cu nu am dobândit-o. Şi în aceasta consta durerea 
mea care mă lovea în întregul meu, puternic şi adânc, la 
toate nivelele. Domnul a spus că va fi judecată fie- 
căruia dintre noi şi se va face socoteala vieţii noastre. 
Dar eu am trăit această neputinţă de a trăi creştineşte ca 
pe unul din cele mai tragice elemente ale întregii mele 
vieţi. „De ce nu pot eu trăi după poruncile lui Hristos?” 
Ajunsesem la deznădejde şi mă rugam: „Cum mă vei 

judeca Tu? Judecata Ta este nedreaptă! Judecătorul 
trebuie să fie în aceleaşi împrejurări în care trăiesc eu. 
lar dacă, trăind în împrejurările mele, el a păzit porun- 
cile, atunci are dreptul să mă judece”. În gândul meu 
era pilda Apostolilor: ei fuseseră supuşi gonirii din 
Sinagogă pentru faptul că urmau lui Hristos. Şi de 
aceea Domnul le-a spus: „Voi veţi şedea pe douăspre- 
zece scaune şi veţi judeca cele douăsprezece seminții 
ale lui Israil”. Şi cer iertare lui Dumnezeu pentru 
rugăciunea mea, rugăciune scandaloasă, când I-am zis: 
„Tu nu ai dreptul să mă judeci, dacă eu nu pot rămâne 
viu fără mâncare, fără aer, fără somn, ş.a.m.d., iar Tu 
nu ai nevoie de nimic dintr'acestea”. Și mi-a venit 
răspuns: „Tatăl nu judecă pre nimeni, ci toată judecata 
a dat-o Fiului, căci El este Fiul Omului”?. Iar în aceste 
cuvinte, care esențial erau repetiţia cuvintelor Evan- 
gheliei, mi-a fost dat răspunsul că Domnul a trăit în 
împrejurări neasemănat mai grele decât ale mele. Și 
astfel El a biruit, şi a răspuns întrebării mele. Nimeni 
nu poate spune că împrejurările Lui fuseseră mai bune 
decât ale celui mai sărac om din lume. El pribegea în 
diferite locuri, nu avea nici casă, nici loc unde să-§i 
plece capul. 

Și de ce Lui „| S'a dat toată stăpânirea în ceriu şi 
pre pământ”? Pentru că, pogorându-Se din Dumneze- 
iescul chip al ființăru Sale, El a primit chipul „pe- 
trecerii” noastre de robi, şi aceasta astfel încât, desigur, 


! Vezi Mt. 19: 28. 
? Vezi Io. 5: 22 şi 27. 
3? Vezi Mt. 28: 18. 

S'a supus unei mari deşertări. Și deşertarea Sa întrece 
toate limitele la care putem noi ajunge, cei ce dorim să 
urmăm Lui. la gândiți-vă: El a fost lăsat în Ghethsi- 
mani fără răspuns! lar în ultima clipă a vieţii Sale, 
răstignit pe cruce, zice Tatălui: „De ce M'ai părăsit?! 

Astfel, şi noi punem întrebarea, când ne aflăm în 
împrejurări omeneşte de neînțeles. Noi tânţim a ne iubi 
vrăjmaşii şi a ne ruga pentru întregul Adam ca pentru 
viaţa noastră. De ce lumea ne urăşte atâta? Domnul ne- 
a spus-o mai înainte: „Veţi fi urâţi pentru Mine în lu- 
mea întreagă, de către toate noroadele”?. Noi vedem 
cum Biserica Orthodoxă se supune acum tuturor 
înrâuririlor năruitoare ale stăpânirii domnului acestei 
lumi. Și întrebăm: „De ce ne aflăm într'o astfel de 
împrejurare?” — Fiindcă în această deşertare a Bisericii 
Dreptslăvitoare este dată cercarea şi calea către cunoaş- 
terea deşertării lui lisus Hristos Însuşi ca om. Hristos a 
primit o moarte de ocară, într'un chip ce făcea pe om 
vrednic de dispreţ şi blestemat: după cuvintele Scrip- 
turii, blestemat tot cel ce atârnă pre lemn“. Drept aceea 
se şi spune că EI a luat asupră-Și blestemul lumii şi 
astfel a răscumpărat întreaga omenire. Și aşa ne-a lăsat 
tuturor pildă spre a urma Lui. lar această cale El a 
numit-o „îngustă“, şi puțini sânt aceia care o vor vedea 
ŞI O vor afla. 


Mt, 27: 46. 

2 Vezi Mt. 10: 22. 

? A Doua Lege 21: 23. 
t Vezi Mt. 7: 14. 

Noi vorbim despre aceasta între noi, nu spre a 
răspunde oamenilor ce altfel înțeleg Descoperirea. 
Nouă ne este greu şi amar, însă bem acest pahar ca 
Paharul lui Hristos Însuşi. Cei mai neajutoriţi în lume 
sânt creştinii, iar cei mai nesuferiți pentru lume sântem 
noi, orthodocşii. Şi deşi pe pământ ne-ar fi mai prielnic 
a trăi neorthodox, totuşi noi nu ne putem lepăda de 
Dreapta-Slăvire. Şi toată „ciorba” asta — şaptezeci de 
ani de domnie a unei neobişnuite uri împotriva lui 
Hristos din partea marxiştilor — a fost dată Bisericii 
Ruse să o trăiască. Noi vedem limpede că marxiştii nu 
înțelegeau ce fac, asemeni celor ce L-au răstignit pe 
Hristos, pentru care Domnul S'a rugat Tatălui: „Pă- 


>>] 


rinte, iartă lor, că nu ştiu ce fac”. 


Art 


' Le. 23: 34. 


15 
PUTEREA GÂNDULUI ŞI CUM 
SĂ-L STĂPÂNEŞTI! 


Gândul — o energie ce se răsfrânge asupra vieții 
întregii mănăstiri. Pentru Filioqve. Pentru stăpâ- 
nirea gândurilor noastre spre a ne păstra mintea în 
Dumnezeu. Trăiți-vă ca o singură familie. Răspun- 
derea fată de propriile gânduri chiar și în vremea 
părăsirii de către Dumnezeu. 


Și iarăşi, în prezența iubiților oaspeți, cuvântul 
meu se îndreaptă către frații ṣi surorile mele. Şi iertați- 
mă că din pricina slăbiciunii mele nu am energie; 
cuvântul meu, bineînţeles, poate deveni destul de greoi. 
Dar iată despre ce voiesc a vă vorbi astăzi: Fiecare 
gând, rău sau bun, chiar atunci când sântem singuri în 
chilia noastră, este o energie şi o putere ce se răsfrânge 
asupra vieții întregii mănăstiri. Când gândul, pozitiv 
când este cazul, devine o rugăciune fierbinte unul 
pentru altul, şi a fiecăruia pentru toţi, şi a tuturor pentru 
fiecare, atunci se întăresc zidurile mănăstirii. Şi dim- 
potrivă, când gândurile noastre iau o cale negativă, şi în 
locul dragostei osândim pe fratele nostru, atunci se 
produc crăpături în zidurile mănăstirii şi totul se năruie. 


! Nr. B-36 (20 Mai 1991), după numerotarea M!!. 

Astfel, „Învredniceşte, Doamne, în ziua aceasta, 
fără de păcat să ne păzim noi”, înseamnă a nu avea nici 
un gând greşalnic. 

Să luăm o pildă din zilele noastre. S'au aflat 
moaştele Sfântului Serafim din Sarov. Acum un veac şi 
jumătate el se ruga în pustie pe o piatră. Şi până acum 
rugăciunea lui lucrează. De aci, fireşte, ni se naşte 
întrebarea: Unde merg toate gândurile noastre? Care 
sânt hotarele pe care le întâmpină? Domnul zice în 
Evanghelie: „Ceriul şi pământul vor trece, dară cuvin- 
tele Mele nu vor trece”!. Iată pilda lui Serafim din Sa- 
rov. El striga către Dumnezeu numai pentru sine: 
„Dumnezeule, milostiv fn mie, păcătosului!”, dar ve- 
dem urmările — rugăciunea lui având o înrâurire 
cosmică asupra întregii istorii a ființării omeneşti. După 
O sută cincizeci de ani, şi mai mult, ea nu încetează a 
lucra şi a stârni în milioane de suflete bucuria Învierii. 

Dar unde merg gândurile noastre? Iată Gogol” are 
O povestire despre moşierii de altădată, ale căror 
gânduri nu depăşeau hotarele moşiilor lor. lar gândul 
nostru, depăşeşte el oare hotarele mănăstirii noastre? 
Sau oare merge dincolo de hotare, şi până în nehotăr- 
nicie? Dacă conşuientizăm însemnătatea faptului gân- 
dirii noastre, atunci desigur ne vom ocârmui viața mo- 
nahală cu multă luare-aminte. Rugăciunea lui Serafim: 
„Dumnezeule, milostiv fii mie, păcătosului!”, deja de 
un Veac şi jumătate cutremură lumea. Câţi oameni 


' Mt. 24: 35. 
? N. Gogol (1809-1852), scriitor rus, autor de piese de teatru, poezii, 
romane şi povestiri. (N. tr.) 

doresc să poarte numele lui! Şi doară el se lupta numai 
ca pentru propria mântuire: „Dumnezeule, milostiv fii 
mie, păcătosului!” 

Altă pildă: Fericitul nostru Părinte, marele Stareţ 
Siluan. El plângea mai mult decât pentru sine, rugându- 
se pentru întregul Adam. Siluan scrie: „Când voiu 
muri, voiu îndupleca pre Domnul pentru întreaga lume 
creştină”; şi mai departe: „Dar dacă voiu vedea Faţa 
Domnului Dumnezeului celui Fără-de-început, voiu 
uita de lume”; şi iarăşi: „Când voiu muri şi mă voiu 
arăta înaintea Feței lui Hristos, îl voiu îndupleca pentru 
întreaga lume”'!. Din aceste cuvinte vedeți unde mergea 
gândul lui. Iar eu nu mă îndoiesc că energia rugăciunii 
sale de asemenea se răsfrânge asupra sortirilor cosmice 
ale întregii lumi, precum s'a răsfrânt rugăciunea lui 
Serafim din Sarov, a lui Antonie cel Mare sau a ori- 
cărui alt sfânt. Oare simțim noi energia și gândul lui ce 
merge până la ultimele hotare, sau o trecem cu vederea 
fără să luăm aminte? În măsura în care omul este zidit 
după chipul lui Dumnezeu-Absolutul, gândul omenesc, 
precum vedem din pildele înfățișate, poate ajunge ne- 
spus de adânc. Când primim harul Duhulu Sfânt, 
cuvântul și gândul nostru trec în nețărmurire. Dar când 
Dumnezeu ne lasă în puterile noastre, atunci dintr'o 
dată gândul nostru nu duce nicăieri. 

Unul dintre cele mai tragice evenimente ale istoriei 
omenirii este îmbucătățirea Creștinismului în mai multe 
confesiuni. Biserica noastră învață despre purcederea 


! Vezi Între iadul deznădejdii..., op. cit., p. 89. 

Sfântului Duh numai de la Tatăl, iar în Apus se zice: 
„ŞI de la Fiul”. Şi, de veacuri, sântem despărțiți. Per- 
sonal eu prefer gândul nostru și-i las pe ceilalți să 
gândească cum voiesc. lar gândul nostru duce dincolo 
de hotarele ființăru lumii şi vorbeşte despre CUM era 
Dumnezeu atunci, înainte de zidirea lumii, şi cum 
purcedea Duhul Sfânt, şi cum era Tatăl singura începă- 
tură — şi a Fiului, şi a Duhulu Sfânt. În Evanghelia 
Sfântului loan citim că după învierea Sa Domnul a 
suflat asupra ucenicilor Săi şi a zis: „Luaţi Duh Sfânt”. 
Ma: mult, se poate spune că Duhul Sfânt lucrează nu 
numai în Hristos, ci sălăşluindu-Se în Sfinți Săi, El 
lucrează şi în oameni. Reiese că dintr'un astfel de om 
ca Serafim din Sarov, sau din Siluan Athonitul, purced 
energiile, lucrarea, dragostea Duhului Sfânt. Însă în 
propria Sa fiinţare ipostatică Duhul Sfânt purcede nu- 
mai de la Tatăl. Iar aceasta mai nainte de zidirea lumii. 
Dacă ne vom pleca asupra acestor trăsături ale 
gândului omenesc, atunci în viața noastră monahală de 
zi cu zi vom fi foarte cu luare-aminte cu fiecare miş- 
care a minții noastre, cu fiecare mişcare a inimii 
noastre. Chiar nu demult unul dintre oaspeți mi-a spus: 
„Uitaţi, intru în biserică, şi tot felul de gânduri ne- 
folositoare — cine cum este îmbrăcat, cum merge sau 
cum vorbeşte ş.a.m.d. — tot mereu îmi întrerup întreaga 
Liturghie”. Este o persoană cultă, educată, şi totuşi nu 
cunoaşte ştiinţa monahală a luptei cu gândul. lar noi 
trebuie să ne învăţăm această luptă până la deplina 


! Io. 20: 22. 

stăpânire a făpturi noastre. Dar începem cu lucrurile 
cele mai neînsemnate. Micile treburi de zi cu zi nu cer 
nimica în planul minții. Fie că săpăm pământul în 
grădină, că ne îndeletnicim cu pictatul icoanelor sau 
slujim Liturghia, gândul nostru necontenit petrece în 
Dumnezeu. lar atunci gândul sfințeşte întreaga noastră 
viaţă. Noi am intrat într'o şcoală a cărei diplomă o vom 
primi după moarte, iar nu în viață. De-a lungul vieții 
noastre nu atingem Absolutul, dar gândim despre el. 
Iată care este lucrarea noastră zilnică. 

De vom trăi astfel, fiecare zi va fi pentru noi un 
adaos şi o pregătire către vécinica viață în Dumnezeu și 
cu Dumnezeu. Astfel putem pătrunde în duhul mona- 
hismului, spre a fi şi noi asemenea adevăraților monahi, 
Cuvioşii Serafim, Serghie, Siluan Athonitul, Ioan 
Scărarul, Efrem Sirul, şi celorlalți sfinți şi apostoli. De 
veți voi să întăriți zidurile mănăstirii rugați-vă unul 
pentru altul şi trăiţi toți ca o singură familie. Şi astfel 
vom ajuta fraților şi surorilor noastre care vin la noi, 
precum şi oaspeților şi împreună-rugătorilor. 

Astfel, rogu-vă, amintiţi-vă de măreția şi a cuvân- 
tului omenesc, nu numai dumnezeiesc, atunci când 
Domnul a zis: „Să fie lumină”, şi „a fost lumina”. Dar 
tot astfel şi pentru cuvântul nostru omenesc, atunci 
când ajunge să pătrundă în şuvoiul cuvântului lui 
Hristos Însuşi, putem spune că tot ce este văzut — şi 
soarele, şi luna, şi pământul — va trece, dară cuvintele 
noastre nu vor trece. De ce? — Pentru că ele sânt rodul 
lui Hristos trăind în noi. Şi astfel, viața noastră este cât 
se poate de simplă, smerită, neînsemnată, dar această 

smerenie nu trebuie să ne îndepărteze de la gândul şi 
înțelegerea cuvântului lui Dumnezeu. lar când vom 
conştientiza răspunderea față de întreaga omenire 
pentru fiecare gând al nostru, ne vom afla pe calea cea 
dreaptă. 

Și să dea vouă Dumnezeu puterea de a vă ține pe 
această cale monahală şi de a fi răspunzători pentru 
fiecare gând, pentru fiecare cuvânt, ba chiar şi pentru 
fiecare mişcare a inimii. Căci putem, fără nici un cu- 
vânt, izvor o energie binefăcătoare din inimă, şi tot 
fără cuvânt putem răni pe fratele şi a dăuna vieţi lui. 


16 
PRINCIPIUL PERSOANEI „FAȚĂ CĂTRE 
FAŢĂ”, CA TEMEI AL NEVOINȚEI NOASTRE! 


Nevoinţa noastră: lupta împotriva morţii în Adam, 
pentru viața în Hristos, Care este Cel ce Este cu 
adevărat. Pentru temeiul personal al nevoinţei 
noastre — „față către Faţă”. „Cred” nu este o ab- 
stracție, ci o conştiinţă personală a cărei sinteză se 
cuprinde în numele lui Hristos. Despre inimă. De la 
a sta personal înaintea lui Dumnezeu, până la 
înțelegerea întregului Adam. Căderea din credință 
din pricina progresului tehnic. Dezvoltarea noastră: 
nu prin exerciții psiho-fizice, ci prin poruncile lui 
Hristos, spre a ne însuşi Viaţa Sa. Problema persoa- 
nei dezlegată în Evanghelie. 


Mulţămitori sântem Domnului, Cel ce ne-a 
învrednicit a ne aduna împreună întru numele Său... 

Astăzi căutarea mea se îndreaptă către ceea ce este 
trăsătura singure credinței noastre creştine. Potrivit 
Descoperirii lui Dumnezeu pentru Sine Însuşi, care 
zace la temeiul credinței noastre, El este Singurul care 
cu adevărat „Este” (în greacă „EI O EIMI O QN”, în 
fr. „JE SUIS CELUI QUI SUIS”; în engl. „I AM 
THAT I AM”). Şi în afara Lui nimeni şi nimic nu a 
fost, precum şi după El nimeni nu este, potrivit 


! Nr. B-38 (28 Mai 1991), după numerotarea M”". 

cuvântului prorocesc.! Aşadar el este singurul Făcător 
al întregii lumi văzute şi gândite. Şi fără de EI, după 
cuvântul Evangheliei lui Ioan, „nimica s'a făcut, ce s'a 
făcut”. În EI este viața omului. Starea Lui este punctul 
culminant al credinței noastre, ca ceea ce neapărat 
trebuie să atingem. Descoperirea vorbeşte despre faptul 
că sântem fii ai lui Adam celui dintâi, care a rupt 
legătura dragostei între Dumnezeu Tatăl şi om. Uneori 
oamenii încearcă să înțeleagă cu propria minte de ce 
Domnul a îngăduit ca lângă lemnul vieți nestricăcioase 
să se afle lemnul cunoaşterii binelui şi răului. Procesul 
zidirii a dumnezei nestricăcioşi, prieteni-frați a lui 
Hristos, este pentru noi o taină. Nu este nouă a judeca 
de ce, ci ne oprim la luarea-aminte asupra faptului: Aşa 
este. Adam a rupt legătura cu Dumnezeu, şi deoarece 
nu este alt izvor al vieţii, fireşte că, după căderea în 
păcat, în neamul omenesc a început să lucreze moartea. 
Apostolul Pavel spune: „Printr'un singur om a venit în 
lume păcatul cu toate urmările lui, şi prin Singur 
Hristos a venit mântuirea'?. În ce constă mântuirea în 
Hristos? — Orbiţi de păcat, am început să umblăm în 
întunericul necunoaşterii, după ce am căzut de la unirea 
cu Dumnezeu, iar acum întreaga noastră nevoinţă se 
reduce la a face astfel încât păcatul, care este încălcarea 
dragostei Tatălui, să fie ridicat de la noi, şi în locul 
morții să ni se dea Viaţa lui Dumnezeu Însuşi, potrivit 
rânduirii lui Dumnezeu pentru om. Aşadar, luptându-ne 
cu Orice ivire a păcatului în noi, ne luptăm pentru a ne 


l Is. 44: 6. 
2 Vezi Rm. 5: 12-21. 

slobozi de urmările morţii. Noi credem în Dumnezeu 
Care a zis: „EU SÂNT CEL CE SÂNT”, şi Care este 
Dumnezeu personal. În El este viaţa, în EI este totul. Şi 
în afara Lui totul fiinţează prin bunăvoirea Sa. 

Când ne petrecem zilele precum se cuvine celor ce 
trăiesc în mănăstire, toată nevoința, toată osârdia din 
partea noastră se vor îndrepta spre a nu săvârşi păcatul. 
Dar este încă o lucrare „negativă”: puţin lucru este să 
nu săvârşim păcatul; trebuie ca Însuşi Dumnezeu „să 
vie şi să Se sălăşluiască în noi”, ca El să vieze în noi şi 
să fie conținutul vieții noastre. 

De ce opresc atenția noastră asupra acestui punct? 
— Pentru că în vremile noastre există nenumărate căi 
necuviincioase, deformate către Absolut, care duc, 
fireşte, către o şi mai adâncă noapte a păcatului şi a 
morții. Nu este viaţă în afara lui Dumnezeu. Nu este 
lumină alta decât Dumnezeu, Care este „Lumină, şi nici 
un întunerec întru El este”!. Şi toată silința noastră se 
îndreptează spre aceea ca Dumnezeu să ne dea viaţa Sa. 
lar pentru noi, creştinii, Învățător întru toate şi Povă- 
țuitor este Hristos. 

Adineauri am cântat rugăciunea către Sfântul Duh, 
„Comoara bunătăților”, „Dătător al vieţii nestricăcioa- 
se”: „Vino şi sălăşluieşte întru no”. Cuvântul Tatălui, 
Care a venit la noi întrupat, şi Duhul Sfânt Care în 
limbi de foc S'a pogorât peste apostoli şi peste noi, 
credincioşii, este Dumnezeu personal, iar nu vreo 1vire 
cosmică în general, impersonală. Drept aceea, nu 


| 1 Io. 1:5. 

putem înclina spre a lua pur şi simplu firea omenească 
aşa cum este şi, mijlocind anume exerciții şi meditații 
să dezvoltăm putințele acestei firi. Nu acesta este țelul 
nostru: calea aceasta nu duce la mântuire. În starea 
noastră de rugăciune noi întotdeauna stăm ca persoane 
înaintea Persoanei lui Dumnezeu. Şi nu trebuie să 
pierdem din vedere acea stare. Domnul a zis: „Fără de 
Mine nu puteţi face nimic”!. De ce? Pentru că într Însul 
este cuprinsă ființa noastră vâcinică, şi tot în EI şi în 
puterea Lui aflăm vremelnica ființare, adică existenţa 
noastră văzută şi simțită. Totul de la El. Şi întotdeauna 
aşezarea noastră trebuie să fie personală, ceea ce spune 
şi Simvolul Credinței, unde Părinții au dat o scurtă 
înfăţişare a temeiurilor ei. 

Simvolul începe cu cuvântul „Crez...” Luaţi amin- 
te la un fapt deosebit: Nu noi credem — adică toti, în- 
deobşte. Nu! Cu eu zic lui Dumnezeu: „Crez întru unul 
Dumnezeu..." lar dacă o vom spune conştient, atunci 
toate celelalte cuvinte ale Simvolului trebuie să le 
purtăm ca propria conştiinţă. Fiecare dintre noi este un 
om, cinstit ca deplin chip al lui Dumnezeu. Şi fiecare 
persoană, fiecare om trebuie să poarte în sine totul: şi 
pe Dumnezeu, şi lumea făcută. De vom fi astfel orien- 
taţi, gândind necontenit zi şi noapte la Dumnezeu, 
atunci totul va lua în noi forma unei oarecare „sinteze”. 
lar sinteza se află în numele lui Hristos: „Doamne 
Iisuse Hristoase, Fiul lui Dumnezeu cel Viu, Cela ce 
ridici păcatele lumii, miluieşte pre noi”. Noi chemăm 


! To. 15: 5. 


Cuvântarea a șasesprezecea 149 


numele Lui cu conştiinţa răspunderii noastre personale 
pentru fiecare faptă şi mişcare a inimii noastre. ȘI tot ce 
este „teorie”, noi trebuie să lepădăm: ea va fi păcat. 

Uneori în isihasm este îngăduită o oarecare „aba- 
tere”, numai pentru a lămuri unde este inima sau min- 
tea. Căci atunci când inima fiziologică este sănătoasă 
omul nu o simte: „nu este”. Dar când omul este sâcâit 
sau obosit, inima, luând parte la starea omului, începe a 
se face simțită. lar atunci el înțelege unde îi este „„ini- 
ma”. Tot astfel, dacă întrebi un copil: 

- Unde este inima ta? 

EI arată cu degetul în mijlocul pieptului: 

- Aici. 

Aşa că, iertați-mă, din nou repet: Rogu-vă, până la 
suflarea voastră cea mai de pe urmă, nu pierdeţi cultura 
nevoinței noastre şi a rugăciunii dreptslăvitoare, adică 
NECURMATA ÎNAINTE-STARE FAŢĂ CĂTRE 
FAŢĂ. 

Sarcina aceasta este neînchipuit de măreață. Nu 
este cazul să ne uimim că mulți cad de la credinţa în 
Hristos. Este ceva mult prea măreț. Progresul tehnic 
nicidecum nu este şi progres duhovnicesc. Citind pe 
Părinții din vechime vedem că ei trăiau pe Dumnezeu 
mult mai adânc decât astăzi. Astfel „progresul” tehnic, 
de neapărată trebuință pentru supraviețuirea fiziologică 
a omenirii, nu este ceva „mai înalt” şi în ce priveşte 
descoperirea lui Dumnezeu. 

Până la ultima noastră suflare să ne petrecem viața 
în conştiinţa că Dumnezeu ne vede, astfel încât la noi 
nimic să nu fie impersonal: nici un exercițiu psiho-fizic 

care să poată lucra vreo oarecare „dezvoltare” în noi. 
Sportivii, să zicem, se dezvoltă fizic, cărturarul se 
dezvoltă prin truda învăţăturii; şi poți dezvolta într'un 
chip deosebit mintea, iar trupul îl poţi dezvolta pentru a 
deveni un mare sportiv (şi în acelaşi timp un prost). 
Dar dacă vom trăi după poruncile lui Dumnezeu, atunci 
chiar dacă vom fi supuşi procesului de dezvoltare inte- 
lectuală, sau şi fizică, totuşi nu aceasta este „tehnica” 
noastră. Cultura noastră este urmarea credinței şi rugă- 
ciunii noastre. Necontenita stare înaintea lui Dumnezeu 
ne face să trăim lăuntric, primind treptat viaţa care 
purcede de la Însuşi Dumnezeu. Şi aceasta este sarcina 
noastră, ca viața lui Dumnezeu să se facă viaţa noastră: 
His Life is Mine’. 

Trebuie de asemenea să prevenim pe cei tineri: în 
zilele noastre mulți se grăbesc să ajungă cât mai repede 
la conştiinţa cosmică şi supracosmică, adică dumne- 
zeiască. Calea noastră este zăbavnică: cei ce moştenim 
prin părinții noştri moartea păcatului nu dintr'o dată 
renaştem. Cum să biruim această moarte? Oricât de 
straniu ar apărea, însă metoda de a încerca să petrecem 
fiecare zi fără de păcat duce la cunoaşterea absolutului 
Dumnezeu -— lucru dincolo de știința omenească, fiind- 
că este urmarea lucrării lui Dumnezeu Însuşi. De aci, 
nevoia de răbdare: cinci ani este încă puţin; zece ani 
este puțin; douăzeci de ani — încă nu-i destul; patruzeci 
de ani — şi aceştia pot să nu fie îndeajuns, încă trebuie 


' Viața Lui este a mea (în lb. engl.): aluzie la titlul unei cărți a 
Părintelui Sofronie (în română a apărut sub titlul: Rugăciunea, 
experiența vieții veşnice). (N. tr.) 

să rabzi şi nicicum să te dai bătut. Plicticos, dar nu 
trebuie să te dai bătut. 

Încă o dată repet, spre a limpezi mai mult ideea de 
temei a cuvântului de astăzi: ÎN DUMNEZEUL CEL 
PERSONAL NIMIC NU ESTE IMPERSONAL. Și în 
viața noastră cea după chipul Dumnezeului personal 
noi trebuie să devenim persoane în stare a purta în sine 
totul: şi viața cosmică, şi harul lui Dumnezeu, adică 
viața vécinică. 

Cercetați-vă ca nimic impersonal să nu se afle în 
voi. Noi trebuie să trăim ca persoane: răspunzători 
pentru fiecare faptă a noastră, pentru fiecare gând al 
nostru. Şi când va veni rugăciunea pe care Domnul i-a 
dat-o părintelui nostru Siluan, omul va putea spune: 
„Acum în Tine, Hristoase, şi EU SÂNT”. Astfel, din 
lucruri cât se poate de mărunte, se ajunge pas cu pas la 
un deznodământ necrezut de măreț ce depăşeşte ho- 
tarele oricăre1 relativități. 

În vremea noastră theologii se ocupă de problema 
persoanei. Şi psihologia ştiinţifică, şi filosofia se preo- 
cupă de aceeaşi problemă. Pentru noi însă problema 
este dezlegată încă demult. În ce chip dezlegată? — 
Vedem pe Hristos, şi vedem lucrarea Lui: El a luat 
asupră-Și păcatele întregu lumi, S'a rugat în grădina 
Ghethsimani, S’a suit pe Golgotha. Iată Omul-Persoa- 
na! Când El zice: „Îndrăzniţi, Eu am biruit lumea”!, ne 
cheamă la una şi aceeaşi biruință pe care a săvârşit-o El 
Insuşi. 


Jo. 16: 33. 


17 
DESCOPERIREA LUI DUMNEZEU CA TEMEI 
AL CREDINȚEI NOASTRE! 


Dobândirea viziunii duhovniceşti: darul lui Dum- 
nezeu primit pe calea urmării lui Hristos. Pentru 
însuflarea ce nu cunoaşte micşorare. Arătarea lui 
Dumnezeu-Persoana lui Moisi. Asemănarea cu 
Dumnezeu, a deveni persoane — țelul nostru de pe 
urmă. Legătura cu Dumnezeu — legătură a iubirii. 
Tăierea voii şi smerita slujire în mănăstire pregătesc 
spre a primi harul lui Dumnezeu. A trăi fără de 
păcat, după poruncile evanghelice, pregăteşte spre a 
primi descoperirea lui Dumnezeu. Calea Sfântului 
Stareţ Siluan către mântuire. Pentru dragostea şi 
unimea în Hristos. Pentru libertatea determinării de 
sine şi urmările căderii lui Adam. Arătarea lui 
Dumnezeu părinţilor noştri şi înaintaşilor — temeiul 
credinței noastre. Absoluta stăpânire a lui Hristos a 
luat forma deşertării. 


Ca întotdeauna, desigur, mă bucur de întâlnirea cu 
vol. Dar cu cât mai aproape mutarea mea, cu atât mai 
fierbinte dorirea de a vă lăsa măcar o parte din ceea ce 
şi eu am primit „în parte”, din darul lui Dumnezeu, 
după întâlnirea cu marele Stareţ Siluan. 

Nu demult am primit o scrisoare în care un theolog 
protestant ce cunoaşte bine Orthodoxia amintește de 


! Nr. C-1 (2 Sept. 1991), după numerotarea MIL 

Fericitul Avgustin care zicea credincioşilor: „De mă 
veți întreba să vă arăt calea, eu vă voiu spune: Este 
lisus Hristos. Dar a vă da ochi să vedeți precum văd eu 
nu este în puterile mele. Este lucrarea lui Dumnezeu 
Însuşi”. Noi am mai vorbit despre cum să dobândim 
„ochi duhovniceşti” care să vadă precum L-a văzut Pa- 
vel!, precum l-au văzut, pe Thavor, Petru, Ioan, Iacov; 
precum ceilalți Părinți L-au văzut suind pe Golgotha, 
spre a rupe blestemul căderii lui Adam în păcat. 

Unul dintre voi m'a întrebat: „Ce este însuflarea?” 
lată, dacă şi înaintea voastră se va deschide această pri- 
velişte, veţi cunoaşte o însuflare ce vine din sfera ființei 
unde nu există împuţinare. lar dacă inimile voastre vor 
primi acea însuflare, ea de acum niciodată nu vă va mai 
părăsi. Noi putem suferi, putem fi înjosiți, smeriți de 
neputințe, dar această viziune a lui Hristos va rămâne 
cu noi ca o „boală de nelecuit”. Vorbesc de „boală de 
nelecuit”, căci dragostea lui Hristos ce se naşte în inima 
noastră este neîmpuţinată, dar este însoțită de durere. 

În toate veacurile, de-Dumnezeu-cuvântătorii au 
căutat cuvintele prin care să poată exprima limpede 
Descoperirea lu Dumnezeu dobândită în lisus Hristos. 
Biserica pururea trăieşte cu Hristos, însă în împrejurări 
felurite, din care pricină acum ar trebui aflate alte cu- 
vinte. Astfel, când Dumnezeu spune: „Să facem om 
dupre chipul Nostru şi dupre asemănare”, cum să înţe- 
legem noi acel „chip şi asemănare”? Până la ce măsură 
ajunge? Iar astăzi vom vorbi despre aspectul care ocupă 


! Vezi Fap. 9: 3-9. 

mințile și inimile de-Dumnezeu-cuvântătorilor vremilor 
noastre: persoana. Deși cuvântul „persoană” nu este 
nou, împrejurările sânt noi. 

Doresc să vă dau vouă, fraților şi surorilor mele ce 
vă începeți viaţa, un mic tipar care poate vă va uşura 
calea spre a ajunge la acea mare Descoperire despre 
„Chip ŞI asemănare”. Descoperindu-Se lui Moisi ca „Eu 
Sânt Cel ce Sânt”, Dumnezeu prin aceasta a pus înce- 
put credinței noastre, credinței adânci. Ce este minunat 
în acea Descoperire? Dumnezeu zice despre Sine: „Eu 
Sânt Fiinţa”; „tot ce fiinţează, totul a purces de la Mi- 
ne”. lar primul cuvânt — Eu — înseamnă că El este Per- 
soană. 

De vom vorbi despre persoană în începuturile ei, 
în vécinica ei fiinţare, atunci, bineînțeles, singur Dum- 
nezeu este Persoană. Şi dacă Domnul ne-a făcut după 
chipul Său şi după asemănare, înseamnă că şi noi 
trebuie să devenim, ca persoane, asemănători Lui. lată 
țelul nostru cel de pe urmă. Dacă Dumnezeu a făcut 
dumnezei, la început ca potenţialuri, iar nu ca fețe- 
persoane deja actualizate, atunci procesul de determi- 
nare de sine este de neapărată trebuință din partea 
noastră în ce priveşte pe Dumnezeu: „Spune, cum 
putem a ne asemăna Tie?” 

În icoana noastră Moisì este înfățişat potrivit tra- 
diției Bisericii — marea tradiție în care dorim să petre- 
cem. Jos vedeți o mică icoană cu Sinaiul unde Dum- 
nezeu Se arătase lui Moisi în rugul nemistuit: „Eu Sânt 
Cel ce Sânt”. Aci clipa înfățişării este zugrăvită puţin 
altfel. Dacă veţi lua aminte, în icoana noastră pe faţa lui 

Moisì este întipărită expresia unei încordări maxime 
către Dumnezeu: el apare ca şi încremenit, şi vede 
tărâmurile cereşti, luând aminte la ceea ce îi grăieşte 
Duhul: „Eu Sânt Cel ce Sânt”!. 

Aci a început Biserica noastră şi credința. După 
credința Părinților, Hristos era Cel ce a zis „Eu Sânt 
Cel ce Sânt”. Şi a început descoperirea de Sine prin a 
înfățişa însuşirea personală a lui Dumnezeu. Prin 
aceasta Predania mărturiseşte pe Dumnezeul cel Viu, 
iar nu o metafizică a gândirii abstracte, filosofice. 
Legătura noastră cu Dumnezeu este legătura dragostei. 
Dragostea poate lua multe chipuri, şi nu putem într'un 
scurt ceas să vorbim despre toate. Priveliştea ce se 
dezvăluie în Hristos depăşeşte tot ce cunoaşte omul; 
asemenea celui ce, născut pe uscat, pentru prima oară 
vede oceanul: el nu-i vede marginile. Astfel, din acest 
„ocean” noi luăm o mică ceaşcă, o mică porție din apa 
de viaţă făcătoare, şi vom vorbi despre această ceşcuță. 

Dacă Dumnezeu este Persoană, cum trebuie noi să 
fim? Către ce să ne îndreptăm? Cum să ne zidim viața 
pentru a ne face copii unui astfel de Dumnezeu? lată 
întrebarea ce se află înaintea noastră în şcoala mona- 
hală. Noi nu avem nici O carieră în lumea aceasta, dar 
fiecare caută căi către o mai adâncă cunoaştere de 
Dumnezeu. Şi iarăşi ne amintim de minunatele cuvinte 
ale fericitului, marelui Stareţ Siluan: „Unul este îm- 
părat, altul patriarh, altul un dregător oarecare, iar altul 
un Simplu muncitor tâmplar”. Și Siluan zice: „lar 


!Jeş. 3: 14. 


1 56 Arhimandritul Sofronie 

aceasta nu are însemnătate”! Ce înţelegere are acest 
om! Până şi pentru astfel de poziții ca împărat sau 
patriarh el zice: „lar aceasta nu înseamnă nimic... Este 
o ascultare în cuprinsul vieții pământeşti. Tot miezul 
este în faptul că cine mai mult iubeşte pe Dumnezeu, 
acela în Împărăţia Lui va fi mai aproape de Dumnezeu, 
în virtutea mai-marii sale iubiri, iar nu în virtutea 
poziției sale ierarhice, sociale sau bisericeşti”. Aş dori 
ca cele spuse să se împărtăşească inimii noastre. Viaţa 
noastră este simplă şi neînsemnată. Noi slujim oaspe- 
ților ca staff ce slujeşte într'un hotel; le slujim şi ca 
preoți; iar când primesc cuvântul nostru, le slujim prin 
cuvânt; le pregătim şi hrana. Şi toate acestea au o 
aparenţă foarte neînsemnată. Şi toată „cariera” noastră 
nu duce nicăieri. Vedeţi aci pereți, şi ferestre înalte, nu 
ajungi la ele, imposibil să fugi! 

Aşadar, cum putem deveni persoane, chipul Dum- 
nezeului Personal? Eu tot mereu v'am subliniat cele pe 
care însumi le-am învăţat: începem cu lucrurile cele 
mai neînsemnate. Dacă fiecare îşi va îndeplini slujirea 
răbdător, ținând pravila — paza vieţii după poruncile 
evanghelice — el se pregăteşte spre a primi harul lui 
Dumnezeu. Noi sântem funţe zidite şi trăim din puterea 
ce purcede de la Dumnezeu Făcătorul, iar noi nu putem 
înfăptui această viaţă de la sine. Iar trăsătura de căpete- 
nie în ce priveşte mântuirea (şi voiesc să o subliniez) — 
sau, în terminologia bisericească, în soteriologia noas- 
tră creştină — este aceea că pe primul plan stă nu o 


Vezi Între iadul deznădejdii..., op. cit., p. 103. 
$ Ingrijitori (în lb. engl.). (N. tr.) 

oarecare cunoaştere ştiinţifică, bogată sau săracă, ci 
etica: mântuirea noastră se determină de principii etice. 
Zilnic noi repetăm rugăciunea: „Învredniceşte, Doam- 
ne, în ziua aceasta, fără de păcat să ne păzim noi.” În 
aceste cuvinte se exprimă tot sensul stării noastre 
înaintea lui Dumnezeu. 

Cum putem să nu păcătuim? Când, în planul eticii, 
trăim potrivit poruncilor evanghelice, atunci ne pregă- 
tim — Şi ca inimă-dragoste, şi ca gânduri-minte — spre a 
primi descoperirea de la Dumnezeu. Necurmata în- 
cordare de a „primi de la Dumnezeu mila” trebuie să ne 
determine caracterul. Astfel în icoană Moisi, amuţit, 
priveşte încordat... Scriptura nu povesteşte nimic 
despre proroc în acea clipă, ci numai despre Dumne- 
zeu, cum a vorbit EI din rugul aprins. Noi ştim însă că 
Moisi, precum ceilalți proroci, trăia într'o încordată 
dorire de a vedea pe Dumnezeu precum este. El căuta 
un răspuns: „Ce este ființa? De unde este ea? Cine este 
pricina?”, ş.a.m.d. ŞI, ca om, nu putea să-şi înfățişeze 
un Chip drept al lui Dumnezeu. Dar Dumnezeu 1-a 
descoperit: „Eu Sânt Cel ce Sânt”, ca răspuns rugăciu- 
nii lui. „Da, acum tu vorbeşti cu Mine, şi să ştii că toată 
ființarea de la Mine purcede”, precum stă scris în 
Evanghelia după Ioan: „Şi fără de El nimica s'a făcut 
din ce s'a făcut”. 

Astfel, şcoala noastră monahală, cât se poate de 
neînsemnată la vedere, esențial cuprinde aceeaşi tân- 
jire: noi dorim a ne rândui viaţa astfel încât, asemenea 
lui Moisi, necontenit să fim în acea stare de încordare. 
Orice îndeletnicire aş avea — fie că sânt împărat, pa- 

triarh, cărturar, tâmplar sau un simplu muncitor, nu 
aceasta are însemnătate, ci tânjirea mea către Dum- 
nezeu. lar această tânjire trebuie să fie smerită; altfel 
zis, plină de conştiinţa că noi înşine nici sântem în stare 
a atinge Fiinţa Dumnezeiască, ci cerem lui Dumnezeu: 
„Descoperă mie Faţa Ta... Dă-mi a Le vedea precum 
eşti! Inima mea trage către Tine, dar eu nu Te cunosc! 
Dă-mi dară a Te cunoaşte precum eşti!” lată setea ce 
stă la temeiul căutării noastre: a cunoaşte pe Dum- 
nezeul nostru. 

Ca întotdeauna, vorbesc cu voi, frații şi surorile 
mele, despre ceea ce Domnul a binevoit să-mi arate în 
persoana acoperitorului nostru ceresc, marele Siluan. 
Aceasta a fost nu ca o oarecare străfulgerare, ci ca un 
mare şuvoi al Duhului care treptat se dezvăluia înaintea 
mea. Ce anume m'a izbit la acest om? — Lui 1-a fost dat 
să vadă că în afara lui Dumnezeu nu este mântuire. Şi a 
trăit un ceas al unei deosebite încercări — cea a nepu- 
tinţei de a scăpa pierzaniei. Și, zdrobit de acea viziune, 
a intrat în biserică şi a zis: „Doamne Iisuse Hristoase” — 
şi a văzut pe Hristos cel Viu! Iar Hristos nu i-a zis nici 
un cuvânt, însă i-a împărtăşit propria Sa stare. Și acea 
viziune fusese un scurt moment, o clipită. Dacă s'ar fi 
îndelungat, cum scrie Siluan, poate că el, neputând 
răbda, ar fi murit.! 

Scriptura zice că „gândurile Mele nu sânt gân- 
durile omeneşti, depărtarea între gândurile Mele şi cele 


omeneşti este nemăsurat de mare”. 


Vezi Între iadul deznădejdii..., op. cit., p. 118. 
2 Vezi Is. 55: 8-9. 

Pe ce temei îndrăznesc să vorbesc despre faptul că 
Domnul a dat lui Siluan propria Sa stare, ca urmare a 
vedeniei? Domnul a fost singurul Om pe pământ ce a 
luat asupră-Şi păcatul întregii lumi...! Şi Siluan, fiind 
doar un simplu tânăr soldat, de-abia ieşit din cazarmă, a 
început dintr'o dată să se roage pentru Adam, pentru 
întreaga omenire — Şi în întinderile cosmice, şi în 
scurgerile veacurilor. O astfel de stare ţi-o poți însuşi 
din punct de vedere filosofic ca gândire abstractă, dar 
nu ca stare. Însă tot ceea ce primise Siluan — rugăciu- 
nea pentru întregul Adam, cu multe lacrimi, mai mult 
decât pentru sine însuşi — este duhul lui Hristos Cel ce 
Se suie pe Golgotha. 

Iar când ni se descoperă un astfel de Hristos pu- 
tem, asemenea lui Ioan Botezătorul, recunoaşte în 
chipul omenesc pe Dumnezeul Cel Atotputernic. Dar 
iarăşi spun, acest înțeles poartă un caracter etic. 

Alt moment — şi acesta dogmatic. Când auzim 
cuvintele „Să fie toţi una, precum Noi una sântem”?, ce 
anume pătrunde în conştiinţa noastră dogmatică? Noi 
zicem: „Dumnezeu Tatăl, Dumnezeu Fiul, Dumnezeu 
Duhul Sfânt”, însă începem mărturisirea credinței noas- 
tre cu: „Crez întru Unul Dumnezeu”. Aceasta nicicum 
se încadrează în logica formală. Este logica ființei 
însăşi. Dumnezeu este tri-ipostatic, dar EI este unul. Și 
omul este mulțime, dar în gândul lui Dumnezeu, omul 
este unul. 


l Vezi Io. 1: 29. 
2 Vezi 10. 17: 22. 

Când ucenicii se certau unde să şadă la Cina cea de 
Taină (adică se căuta o oarecare întâietate), Domnul le- 
a spus: „Poruncă nouă dau vouă, ca să vă iubiţi unul 
pre altul”!. Dacă iubim cu adevărat, dragostea pe care 
am învăţat-o de la Dumnezeu se jertfeşte. Creştinul, 
asemenea lui Dumnezeu, iubeşte nu „de sus”. (Despre 
Simeon Noul Theolog se zice că, întâlnind copu, se 
pleca lor cu adevărată cinstire. Astfel, când eram în 
Franţa, la Sainte Genevi&ve-des-Bois, preot la cimitir, 
acolo îmi slujea un băiețel, fiul unui preot. Nu avea 
decât patru sau cinci ani. ȘI eu îl cădeam cu cinste. lar 
el cu adânc simțământ răspundea la acea cinstire în 
chip asemănător.) Hristos nu a propovăduit ca poruncă: 
„Să fiţi toți una, precum Noi una sântem”, adică Tatăl, 
Fiul şi Duhul Sfânt; ci El a rostit-o Tatălui ca rugă- 
ciune. Iar nouă ni s'a descoperit o fiinţare de o deo- 
sebită rânduială ce nicicum nu se încadrează în per- 
spectiva logicii formale, aristotelice. Acolo categorule 
se definesc prin concepte abstracte. În fiinţarea noastră 
creştină trebuie să trecem la altă logică, unde cate- 
goriile devin ceea ce ne descoperă Dumnezeu. lar dacă 
Dumnezeu în Scriptură zice: „Să facem om dupre chi- 
pul Nostru, şi dupre asemănare”, iată ce nu trebuie să 
se şteargă din conştiinţa noastră: El a zis nu „miliarde 
de oameni, gloate”, ci om... lar când Hristos spune Ta- 
tălui în rugăciune: „precum Noi una”, se subliniază 
multi-ipostatica unime a lui Dumnezeu — că Dumnezeu, 
totuşi, Unul este. Iar când ne ridicăm nasul către înăl- 


To. 13: 34. 

timi, bine este să ne amintim cuvintele lui Hristos, spre 
a ne cerca pe noi înşine cât de departe sântem de acea 
stare. 

Dar iată, acum mă „apasă” câteva cuvinte. Să vă 
spun? Este vorba de o stare înaltă! Când ea se dă 
omului sub forma harului, el o trăieşte ca singura stare 
firească, normală. Și este ca şi cum nici nu ai avea 
despre ce să vorbeşti, totul este atât de limpede şi de 
firesc! 

Câtă destrămare a adus căderea lui Adam! Cât de 
tragici toți acei cinci mii de ani şi mai mult, după 
predanie, de la facerea şi căderea lui Adam! Domnul a 
vorbit cu Adam în Rai. Dar Adam, simțind în sine 
libertatea determinării de sine, a căzut prin mândrie: 
„Eu însumi mă voiu zidi”. Şi acesta este începutul 
„omului-dumnezeu” despre care atât de mult vorbesc 
Oamenii, ŞI mai cu seamă în zilele noastre: „Fugi de- 
aici, Dumnezeu nu există! Dumnezeu este omul”. 
Credinţa noastră constă în faptul că noi sântem zidiți de 
Dumnezeu, iar nu noi zidim pe Dumnezeu. lar la 
temeiul credinţei noastre se află nu o filosofie, oricât de 
genială ar fi ea, ci arătarea (theofania), dumnezeiasca 
arătare părinților noştri şi înaintaşilor. lar ceea ce 
Domnul a pus în inima unuia (să zicem, la început, lui 
Adam), de acum a fost pus în întreaga omenire, ca 
viziune. lar această tradiţie a noastră este bine 
exprimată în lrmosul Canonului lui Andrei Criteanul: 
„Acesta este Dumnezeul meu, şi voiu proslăvi pre EI, 
Dumnezeul părintelui meu, şi voiu înălța pre EI”. 

Descoperindu-Se ca Persoană, Dumnezeu ne zi- 
deşte după chipul Său şi după asemănare. Altfel spus, 
trebuie să trăim precum trăieşte Însuşi Dumnezeu. Dar 
noi începem în şcoala noastră monahală cu lucruri foar- 
te mărunte şi smerite, iar mai departe — „nu ne ridicăm 
nasul”. Dar mica lucrare a ascultării monahale este 
începutul mântuirii noastre. Noi nu voim a face precum 
Adam, care dintr'o dată a dorit să trăiască după propria 
voie. Astfel, tăindu-ne cu înțelegere propria voie, trep- 
tat ne pregătim mintea și inima spre a primi ceea ce 
Hristos rosteşte în rugăciunea către Tatăl: „Să fie toți 
una, precum Noi una sântem”!. 

Începutul credinţei noastre este: „lahve! — Eu Sânt 
Cel ce Sânt”; după care Moisi urcă spre a primi legea. 
Deşi legea pentru noi, după Descoperirea lui Hristos, 
devine de acum strâmtă, şi chipul trăirii persoanei- 
ipostasului nu se cuprinde în cadrele ei, totuşi legea a 
pregătit oameni în stare a primi întruparea lui Dum- 
nezeu. De-a lungul veacurilor, de-Dumnezeu-cuvântă- 
torii se chinuie să explice că Hristos este Dumnezeu, 
Cel ce a înfăptuit întreagă această lume. Căci noi Îl 
cunoaştem ca om, şi ca om smerit: L-au osândit, L-au 
bătut, L-au scuipat, L-au urât... 

Dar iată apoi Domnul a zis: „Mă înalt la Tatăl 
Meu”, şi a poruncit: „Mergând în tot pământul, botezați 
întru numele Tatălui, şi al Fiului, ṣi al Sfântului Duh”. 
Și aceasta este credința noastră. Şi în afara creştinis- 


! Io. 17: 22. 
? Vezi Mt. 28: 19. 

mului nu este nici o altă descoperire pe care noi o 
primim ca adevărată. 

Cum anume Dumnezeu, Care a zidit firea noastră, 
Însuşi a putut să Se îmbrace în cest chip al ființării — 
noi nu putem înțelege. lată însă că faptul îl putem 
constata: „Da, El a fost în trup”. Unii răspund cu supă- 
rare: „Da, dar aşa cum spuneți voi, El a zis: Datu-mi- 
s'a toată stăpânirea în ceriu şi pre pământ!; iar noi 
cerem multe de la Dumnezeu, şi El zăbăvniceşte a ni le 
da. Şi cei ce cred în EI trăiesc în strâmtorare Şi înjo- 
sire”. În viața mănăstirii noastre a fost o întâmplare 
plăcută. Eu am întrebat pe unul dintre frații noştri: 
„Dacă ai avea stăpânire absolută, ce ai face acum, când 
întreaga lume se află într'un astfel de învălmăşag? În 
Rusia şi în multe alte țări este comunism, în Vietnam 
război, ş.a.m.d. Şi el îmi răspunde: „Dacă aş avea stă- 
pânire absolută, nu aş putea să mi-o folosesc nicăieri, 
tocmai fiindcă este absolută”. Așadar, atunci când 
vedem că Hristosul nostru este ca şi neputincios a face 
multe din cele ce Îi cerem, poate că este pentru că El 
gândeşte ca acel monah: „Dacă am putere şi voință 
absolută, atunci iată, Mă voiu da a fi răstignit”. Îl lo- 
vesc peste obraz şi Îl scuipă: „Unde îţi este absoluta 
stăpânire?” Însă absoluta stăpânire s'a exprimat sub 
forma unei deşertări corespunzătoare absolutului Dum- 
nezeu. 

Si să ne fie Domnul milostiv, şi să ne dea a rămâne 
în credinţa creştină până în sfârşit, oricât de greu ar fi. 


! Mt. 28: 18. 


18 
CUM SĂ DEVII PERSOANĂ ȘI SĂ TRAIESTI 
CA DUMNEZEU PERSONAL! 


Facerea după chipul lui Dumnezeu este devenirea 
noastră ca persoane asemănătoare lui Dumnezeu. 
Înfăptuirea în noi a principiului personal prin viaţa 
după poruncile lui Hristos. Theologia academică şi 
cea fiinţială: ca stare şi ca rugăciune. Pentru amin- 
țirea lui Dumnezeu la fiecare pas. Sarcină: a afla o 
expresie theologico-dogmatică a experienţei Cuvio- 
sului Siluan. Cum „să tii mintea în iadul” şi al altor 
Căi. Pentru asemănarea Cuviosului Maxim Mărturi- 
sitorul. 


Din nou şi din nou dau laudă Domnului care îmi 
dă bucuria părtăşiei cu voi. Astăzi văd şi simt în inima 
mea prezenţa unor oaspeţi, şi sânt nevoit să-i înştiințez 
dintru bun început că în convorbirile obştii noastre, în 
clipa de față, eu mă adresez începătorilor. Pare-mi-se 
că v'aţi însuşit deja destul de temeinic faptul că pe Des- 
coperirea de sus se întemeiază calea şi credinţa noastră, 
şi acestea nu sânt nicicum un postulat al intelectului 
nostru. Dumnezeu S'a descoperit în Persoanele Sale ca 
„Eu Sânt Cel ce Sânt”. După aceasta vine un alt mo- 
ment al Descoperirii: personal fiind, Dumnezeu-Trei- 
mea Îşi asumă sarcina facerii ființei omeneşti după al 


! Nr. C-2 (9 Sept. 1991), după numerotarea MII. 

Său chip şi asemănare. Momentul faceri după chipul 
lui Dumnezeu şi asemănarea arată că omul este o fiinţă, 
prin firea sa, cât se poate de apropiată de Dumnezeu. 
Firea noastră este făcută, din punct de vedere logic, 
întrun chip de netâlcuit: sântem aduşi în funțare ca 
potențial, iar nu ca ființe deja definite. Şi dacă Însuşi 
Hristos a zis că „Dumnezeu Duh este”!, atunci şi per- 
soana omenească trebuie înțeleasă ca duh. Pentru fa- 
cerea unui astfel de „dumnezeu” este de neapărată tre- 
buință ca funțarea noastră să înceapă în trupul mate- 
rialnic. Și, precum am mai spus-o, mai bine să nu 
întrebăm „de ce” şi „cum”, ci putem doar constata fap- 
tul. Cum, fiind făcuți ca potențial, putem deveni per- 
soane asemenea lui Dumnezeu? Şi cum putem să ne 
clădim mântuirea, înfăptuind dorința cea dintru început 
a lui Dumnezeu pentru noi: „Să facem om dupre 
asemănarea Noastră”? 

Cum putem noi deveni persoane din ceea ce 
sântem acum? — Calea noastră este viața după poruncile 
lui Hristos. lar firea dumnezeiască a poruncilor ni se 
descoperă în măsura însuflețirii noastre, cu adevărat a 
deveni „de-Dumnezeu-purtătorI”. 

Rândul trecut ne-am oprit cu rugăciunea noastră 
asupra faptului ființei celei mai nainte de veci a lui 
Dumnezeu. lar Acest Absolut fără-de-început a bine- 
voit să ne zidească cu țelul de a intra noi în vecinicia 
Sa, ca şi copu al Săi şi ca prieteni ai Săi. Când ne 
întâlnim cu theologia şcolilor theologice, se iveşte 


! Vezi Io. 4: 24. 

problema cum să înfăptuieşti un sistem necontradic- 
toriu, într'o sinteză logică, pentru a preda Descoperirea 
lui Dumnezeu. 

Poţi privi problema theologiei din diferite un- 
ghiuri. Prima theologie este copilărească: „Este Dum- 
nezeu, Doamne, Doamne”. lar pruncul simte şi pri- 
meşte pe Dumnezeu într'un fel de care noi nu ne mai 
amintim, căci demult au trecut acele zile. Și în măsura 
în care Dumnezeu a zidit firea noastră în împreună- 
glăsuire cu firea Sa, un anume simțământ se află în noi, 
o intuiție prin care simțim atingerea Duhului lui 
Dumnezeu. 

Școala monahală se deosebeşte de şcolile theolo- 
gice organizate în împrejurările istorice ale vieţii lumii. 
Monahismul este o şcoală aparte, unde fiecare zi, 
fiecare clipă şi fiecare cuvânt se pun în legătură cu 
ființa lui Dumnezeu, prin viața după poruncile Sale. Iar 
dacă şcolile theologice fac cu putinţă a exprima „ştiin- 
țific” cuprinsul Descoperirii lu Dumnezeu, atunci în 
viața monahală formarea theologică nicicum nu poate 
fi organizată asemenea unei şcoli. 

Noi ne încordăm în rugăciunea noastră să ajungem 
„a ne atinge de vestmântul Dumnezeului nostru”, meta- 
foric vorbind, şi Dumnezeu răspunde felurit atitudinilor 
noastre. Ocrotitorului nostru, Părintelui Siluan, El S'a 
descoperit într'o formă mai desăvârşită decât multor şi 
foarte multor theologi academici! Ca şi cum într'o 
rânduială cu totul de-a-ndoaselea: iată, omului i S'a 
descoperit Dumnezeu din prima clipă, astfel încât tot 
restul vieții el a încercat să păzească în duh desco- 

perirea dată lui fără cuvinte. Aşadar, dacă este cu putin- 
tă lui Dumnezeu a Se împărtăşi unui om, înseamnă că 
Îi este cu putință şi fiecăruia dintre noi. 

Dacă a zidit pe om după chipul lui Dumnezeu, cu 
alte cuvinte, ca pe o fiinţă căreia slobozenia, în cel mai 
înalt sens al cuvântului, îi este firească, Dumnezeu nu 
sileşte omul şi nu face nimic cu el fără însuşi omul, ci 
grijuliu stă de față pe calea lui. Şi ceea ce omul este în 
stare a primi, Dumnezeu îi şi dă. Aşadar, în viaţa 
monahală noi sântem totuşi mai aproape de primirea lui 
Dumnezeu decât în structura logică a învățământului 
academic al theologiei. „Școala” noastră merge numai 
pe linia pazei poruncii lui Dumnezeu. În aceasta constă 
deosebirea sistemului şcolii monastice de sistemul 
şcolăresc. În şcoli, viaţa ţi-o rânduieşti cum vrei; destul 
este doar să-ți însuşeşti intelectual datele învățăturii. 
Dar la noi se pune mai întâi problema cum „să trecem 
ziua fără de păcat”. 

Aşadar theologia poate asuma diferite forme. Cea 
dintâi theologie, începând cu anii copilăriei, este cea 
care alcătuieşte cuprinsul rugăciunilor noastre. Procesul 
dezvoltării acelui cuprins poate şi trebuie să se săvâr- 
şească de-a lungul întregii vieţi. 

Celălalt aspect al theologiei este starea omului. 
Aseară am stat de vorbă cu un profesor de theologie din 
Grecia. El sublinia faptul că viaţa şi credința noastră se 
întemeiază pe Descoperire, iar nu pe presupuneri ome- 
neşti. Punându-ne în faţă un mic extras din Evanghelia 
lui loan, minunat a spus: „loan pur şi simplu poves- 

teşte, Şi povestirea lui pentru noi este curată Desco- 
perire”. 

Una dintre cele mai bune pilde de theologie ca 
rugăciune este Liturghia lui Vasilie cel Mare. Anafora- 
ua ei este curată theologie şi continuă încordare a 
rugăciunii. Dar Evanghelia după Ioan este o theologie 
şi mal înaltă, când starea omului coincide de acum cu 
dumnezeiasca manifestare. Și pilda acelei stări este 
loan de-Dumnezeu-cuvântătorul. O astfel de theologie 
întâlnim în scrierile Sfinților Părinți: ei povestesc 
despre cele ce au fost date de Dumnezeu. Theologia lor 
nu poartă trăsătura termenilor logic alcătuiți. Nu! Ei 
„povestesc”. Şi, iertați, şi eu am făcut asemenea, căci 
nu este altă cale. În cărțile mele am descris numai ceea 
ce însumi am trăit, după voia lui Dumnezeu, când 
m'am dăruit voii Lui. Vedeţi, am pus o condiție: „când 
m'am dăruit vou Lui”. 

Aşa că eu v'am rugat stăruitor în multe rânduri, 
rugați-vă unul pentru altul, uniţi-vă în această strădu- 
ință, pentru ca fiecare dintre voi să aibă putinţa de a 
închina cât mai multă vreme rugăciunii şi cuvântării- 
de-Dumnezeu. Viaţa care începe cu ascultarea (dacă 
cuvântul „ascultare” se înţelege cum se cuvine), este în 
aparență simplă, însă deschide inima omului până la 
nețărmurire. Când omul trăieşte după poruncile lui 
Dumnezeu, atunci în el se dezvăluie putințele firii 
noastre: ele nu au hotar. Noi sântem atât de aproape de 
Dumnezeu, atât de înrudiți cu EL, încât viaţa noastră ar 
fi trebuit să fie dintru bun început o curată petrecere în 
tărâmul Dumnezeirii nezidite. De fiecare dată când nu 

sântem uniți cu Dumnezeu, cădem din această lume 
duhovnicească şi devenim „trup”" în care Dumnezeu 
nu binevoieşte să vieze. Trebuie să ne învăţăm cum, 
săvârşind orice lucru, să rămânem în Dumnezeu. Fie că 
zidim un lăcaş în care să ne adunăm pentru Liturghie; 
fie că pregătim un loc unde cineva se poate odihni, sau 
îi pregătim hrană, ş.a.m.d., toate acestea pot duce la o 
cumplită sărăcie şi, la drept vorbind, ele nicicum nu 
trebuie să împiedice a petrece în cea mai înaltă stare a 
împărtăşirii cu Dumnezeu. 

Când începem cu adevărat a ne lupta ca mintea 
noastră să petreacă în Dumnezeu zi Şi noapte, atunci 
toată firea noastră se schimbă şi viața noastră devine cu 
totul alta. Acum, că obştea a crescut, de la primele for- 
me ale organizării vieții noastre trebuie să trecem la 
una în care viața călugărească în fiecare zi să nască în 
noi o rugăciune către Dumnezeu Care să ne unească 
întru una cu Dumnezeu. 

Propun fraților şi surorilor mai în vârstă sarcina de 
a afla o expresie theologică a experienței date Pă- 
rintelui nostru duhovnicesc, marelui Siluan. Să purtăm 
această jertfă. Scrierilor Stareţului le este proprie o 
oarecare nedefinire, termeni nu destul de strict puşi la 
punct, expresii simple: scrierile lui sânt o simplă con- 
vorbire, dar cuvintele lui simple ascund o viață ne- 
închipuit de înaltă. Ele pot fi şi trebuie să fie formulate 
de acum ca theologie dogmatică. 


! Fac. 6: 3. 

Mântuieşte-se omul nu prin theologie teoretică, ci 
printr”o viaţă morală, etică, curăţită de tot păcatul: „În- 
vredniceşte, Doamne, fără de păcat să ne păzim noi”. 
Dar plinătatea cunoaşterii este cu putință în Biserică, 
lar atunci mântuirea primeşte o formă mai desăvârşită. 
Domnul a dat porunca: „Nu mânca din acel lemn, căci 
atunci când vei mânca din rodul lui, cu moarte vei 
muri”!. 

Aşa încât, în măsura încordării noastre, în fiecare 
ZI ŞI în fiecare noapte vor avea loc în noi oarecari 
procese, necontrolate, dar totuşi simţite de către noi. $1 
vine clipa când ne vom simți cu adevărat legaţi de 
Dumnezeu prin însăşi firea noastră. „Cum, purcezând 
din acest trup, putem fiinţa ca duh personal?” — iată 
conştiinţa duhului personal, ceea ce noi trebuie să 
dobândim pentru mântuirea noastră. Cu cât veţi încerca 
mai mult a trăi după porunci, cu atât mai mult se va ivi 
în noi intuiţia prezenței lui Dumnezeu. 

Voi să mă iertati, dar totuşi eu tot mereu mă 
„învârt”, căutând cu rugăciune cuvânt de la Dumnezeu. 
Nu sântem mulți, dar totuşi fiecare înțelege cuvântul 
meu în chip felurit, şi nu este cu putință a găsi o sinteză 
fără contrazaceri, chiar şi în micuțul nostru cerc. Când 
lipseşte această putinţă trebuie cu adevărat să ne ru- 
găm: „Despre ce este vorba? De ce trăieşte în noi 
moartea neînțelegerii celuilalt?” Doară în plinirea mân- 
tuirii oamenii, miliarde de ipostasuri, vor avea o sin- 
gură voință. Dar aci, aşa cum zicea Macarie al Eghi- 


! Vezi Fac. 2: 17. 

petului şi alți Părinţi, fiecare om îşi are propria voie!. 
Arsenie cel Mare spunea că în cer toți au o singură 
voie, dar aici pe pământ fiecare om „trage către sine”. 
Aşa încât, să ne învăţăm a trăi creştineşte, iar atunci 
cunoaşterea lui Dumnezeu va veni nu pe cale intelec- 
tuală, ci funțială, prin însăşi viaţa. 

Mai doream să vă cer: Rogu-vă, când cineva dintre 
frați sau surori lipseşte, rugați-vă cu osârdie pentru 
fiecare din cel ce lipsesc, pentru fiecare din cei bolnavi. 
Trăiţi ca un singur om. 

Şi iertaţi-mă. În ciuda a toată neorânduiala cuvân- 
tului meu, am petrecut un ceas în această încordare. 

Aşa că „ce să facem, şi ce să nu facem”? Să ne 
iubim. „Şi ce să nu facem?” Să nu săvârşim păcat. Şi 
iată întreg programul nostru. 

XXX 


Intrebare: Cum trăiau cuvioşii Serafim şi Siluan 
starea „[ine-ţi mintea în iad, şi nu deznădăjdur”"? 


Părintele Sofronie: lată că aţi atins unul dintre cele 
mai înalte puncte din cultura nevoinței noastre pravo- 
slavnice. Înainte de a i se arăta Domnul, Siluan a petre- 
cut un ceas întreg despărțit de Dumnezeu: Dumnezeu îl 
părăsise. El foloseşte cuvinte cumplite în descrierea 
stării sale: „Şi mie îmi era limpede că vâcinic voiu 
pieri”. Acea despărțire de Dumnezeu a fost de o încor- 
dare maximă: a fost, aşa cum zicem în greacă, kenosis, 


! Vezi Cuv. Macarie Egipteanul, Omilii duhovniceşti, 15: 23-24, în 
vol. Scrieri, PSB 34, Ed. IBMBOR, Bucureşti, 1992, pp. 160-161. 
2 Vezi Cuv. Ignatie Briancianinov, Pateric, Moscova, 1996, p. 39. 

„deşertare”. Iar când, după o astfel de încordare, i-a 
apărut Domnul, El nu i-a zis nici un cuvânt. Dar mai 
târziu, când Domnul 1-a spus: „Jine-ţi mintea în iad”, 
cuvântul Lui se referea la acel ceas cumplit ce a 
premers vederii lui Hristos. Şi Siluan a primit răspuns 
trăirii vEcinicului său iad, sub forma descoperirii de la 
Dumnezeu a vecinicei mântuiri. De fiecare dată când 
deznădăjduim, esenţial vorbind, noi săvârşim un păcat 
împotriva dragostei Tatălui. lar când vom trăi atât de 
adânc fiecare păcat ce ne îndepărtează de Tatăl, atunci 
ne vom tânguli pentru întreaga omenire. Şi aceasta ne 
apropie de Hristos, Cel ce a murit pe Golgotha. După o 
astfel de moarte urmează Învierea. 

Astfel, citind pe Siluan, trebuie să înțelegem de ce 
Domnul îi spune: „[ine-ţi mintea în iad, şi nu deznă- 
dăjdui”. 

De ce lucrează astfel Domnul, şi de ce este aceasta 
cea mai înaltă treaptă şi cel mai înalt chip al întregii 
culturi ascetice? Deoarece căderea în păcat care ne-a 
despărțit de unimea cu Dumnezeu, ne-a afundat în 
patimi, şi oamenii au început a trăi pătimaş. lar atunci 
când omul cu mintea petrece în iad, nici una din patimi 
nu mai lucrează în el: nici mândria, nici slava deşartă, 
nici iubirea de stăpânire, nici lăcomia după materie, 
nici viaţa trupească — nimic. În fața omului se des- 
făşoară curatul, absolutul întunerec, care însuflă omului 
o cumplită deznădejde; iar Domnul îi spune: „Tine-ţi 
mintea în iadul pe care l-ai cunoscut, şi nu dez- 
nădăjdui”, căci în acest răstimp omul trăieşte în afara 
păcatului şi a patimilor. Şi dacă trăieşte aşa, el dă lui 


Cuvântarea a opisprezecea 173 


Dumnezeu loc spre a veni şi a fi în el. Domnul a dat 
acea experiență fericitului Siluan, când el a trăit véci- 
nica despărțire de Dumnezeu, vEcinica pierzanie. 

Dumnezeu este foc, şi apropiindu-ne de acest foc, 
trebuie să o facem cu cea mai mare smerenie. Drept 
aceea, fiți cu luare aminte la acest foc. Pentru noi, 
starea care i-a fost dată să o trăiască Siluan, încă de 
departe nu este o realitate. Din suferinţa pe care a trăit- 
o s'a născut o stare în care a trăit viaţa întregului 
Adam. Şi nu era filosofie, ci starea duhovnicească a 
omului. Cum ne putem ţine mintea în iad, asemenea 
acelei stări în care era Siluan? O putem cunoaşte, în 
hotarele experienţei noastre, atunci când ne împo- 
vărează negrijania!. În vremea negrijaniei Părinţii au 
hotărât ca pravilă de obşte lepădarea de sine: a ne 
osândi întru toate. O astfel de stare este mai prejos 
decât cea despre care citim în Viaţa lui Siluan. Însă este 
calea împărătească lăsată nouă de către Părinți. Astfel, 
când ceva rău 1 se întâmplă, omul zice: „Eu sânt vino- 
vatul; dacă nu aş avea gânduri rele şi dacă eram plin de 
dragostea lui Hristos, aceasta nu mi s'ar fi întâmplat”. 
©1 omul se frământă, se întristează pentru sine, şi aşa 
creşte treptat în dragostea către Dumnezeu. Însă dra- 
gostea acelei trepte despre care citim în Viața lui Siluan 
este un fapt rar în istoria Bisericii. 

Iată, noi vorbim despre ascultare — lucru simplu şi 
neînsemnat; dar el trăieşte ascultarea într'un cu totul alt 
fel. Şi închipuiţi-vă că atunci când întâlneşte în viaţă 


l Gr. àxnåia, „acedie”. (N. tr.) 

păcatul în oameni, el de la rugăciunea pentru ei trece 
asupra întregului Adam şi se roagă cu lacrimi pentru a 
se tămădui şi a se mântui întregul Adam. Noi putem, 
filosofic, să facem cât de cât legătura acestei treceri, 
dar ca stare duhovnicească ea se trăieşte din experienţa 
despre care scrie însuşi Siluan, când pentru cei ce nu au 
cunoscut pe Dumnezeu el se ruga mai mult decât pen- 
tru sine însuşi. Cu mintea putem uşor întrezări despre 
ce este vorba, dar a petrece într'o astfel de stare aproa- 
pe o jumătate de veac este un fapt de necrezut. Iar acea 
stare a omului îl apropie de acum de Hristos, Cel ce S'a 
suit pe Golgotha nu pentru un neam aparte, să zicem 
pentru evrei sau greci, ci pentru întregul Adam. Şi 
anume această stare este proprie lui Hristos ca Dum- 
nezeu. Într'o astfel de stare omul începe să priceapă ce 
înseamnă a fi persoană. Dacă Dumnezeu S'a descoperit 
ca Persoană, atunci într'o astfel de cercare noi putem 
avea înțelegerea persoanei. Bineînţeles, este vorba des- 
pre persoană ca şi chip şi asemănare ideală cu Dum- 
nezeu. Nu este destul a vorbi despre persoană în ter- 
meni omeneşti. Când omul devine persoană după 
chipul Logosului întrupat al Tatălui, aceasta, de acum 
este îndumnezeire. 

Aşadar, vedeţi, atât de des vorbim despre per- 
soană. Începutul experienței persoanei este rugăciunea 
pentru întreaga lume cu plâns adânc, rugăciune pe care 
o putem numi rugăciunea Ghethsimaniului. Atunci 
omul înțelege ce este persoana. Astfel încât, vedeţi, de 
la o formă carnală, trupească, luată din pământ, noi 
vedem duhul omului îmbrățişând în dragoste întreaga 

făptură, purtând înlăuntrul său pe Dumnezeu. lată 
starea veacului ce va să fie! 

Mulţi au iubit pe Siluan, însă la el aflăm o zicere: 
„Mă rog pentru lumea întreagă, pentru întreaga ome- 
nire, dar mă voiu bucura dacă fie şi un singur om mă va 
asculta şi îşi va purta pocăința”!. Şi un student al Fa- 
cultății de Theologie din Athena a zis: „De ce Siluan 
zice fie şi un singur om? Poate că încă nici nu este un 
astfel de om!” Iată, studentul avea o intuiție — cât de 
nesfârşit de mare este încordarea acelei culturi a nevo- 
inței. Ea vede în om oglindirea Dumnezeieştii Persoane 
şi înfăptuieşte în noi cea mai înaltă formă a chipului şi 
asemănării cu Dumnezeu. 

Să purtăm cucernic în sine cuvintele Stareţului 
Siluan, ştiind despre ce este vorba. Iar atunci vom 
putea socoti cu înțelegere cât de departe sântem încă de 
ceea ce ar trebui să fim. 

kk 


Intrebare: Dar au fost sfinți care s'au mântuit pe 
alte căi şi nu au vorbit despre „a-şi ține mintea în 
1ad...”? 


Părintele Sofronie: Greu îmi este să-ți răspund la 
întrebare, iată de ce: Domnul a zis: „Eu sânt Calea”; şi 
ziceți: „Altă cale...” Şi nu este altă cale către Tatăl, 
fără numai prin Hristos. El zice: „„Nimenea vine la 
Tatăl, fără numai prin Mine”?. Dar se poate spune că 
mulți s'au mântuit fără a purta o astfel de nevoință 


| Vezi Între iadul deznădejdii..., op. cit., p. 50. 
? Io. 14: 6. 

precum, să zicem, Siluan şi alţi: printr'o viață după 
porunci, liniştită şi paşnică, prin a nu face răul. Când 
pentru prima oară am scos cartea despre Stareţ, încă în 
Franța, Mitropolitul Serafim a zis: „Ce năzdrăvan şi 
părintele ăsta Sofronie, ce tot zice: Ţine-ţi mintea în 
iad! Trebuie să ne ţinem mintea în Dumnezeu, şi nu în 
iad!” 

Siluan vorbeşte despre un tânăr ce a venit din 
Carpaţi la Athos. Şi tânărul zicea: „De-a lungul vieții 
mele pe nimeni n'am mâhnit, n'am supărat”. Şi Siluan, 
auzind cuvintele lui, a gândit: „Uite, pentru astfel de 
oameni Dumnezeu ţine pământul!” Astfel încât, din 
afară, căile pot fi felurite, nu numaidecât monahismul; 
dar în esență altă cale nu este decât aceasta: „De 
voieşte cineva să-şi mântuiască sufletul, să şi-l piardă, 
şi să poarte Crucea Mea...” A vorbi astfel este greu. 
Astfel, Domnul a spus că cel ce crede în EI, să-şi ia 
crucea, adăugând: „În lume necaz veți avea: ci în- 
drăzniți, Eu am biruit lumea”?. De ce noi toţi vom avea 
necazuri în această lume? — Pentru că atunci când se 
iveşte în noi setea ca dragostea lui Hristos să împă- 
rățească în lume, vedem cele dimpotrivă. Întreaga lume 
suferă, şi dragostea lui Hristos în lumea aceasta neapă- 
rat suferă: în locul iubirii — ura, respingerea, înjosirea 
omului. Astfel se naşte acea expresie paradoxală: „Vrei 
să vezi sfinți? — Caută în iad!” 


! Vezi lo. 12: 25. 
? Io. 16: 33. 

Aşadar, din afară se poate vorbi despre o mulțime 
de căi. Pe toate căile te poți mântui. Dar, esențial vor- 
bind, totuşi calea una este — ea este Insuşi Hristos. 

kkk 


Întrebare: Mulţi Părinţi greci, de pildă Maxim 
Mărturisitorul, au o înţelegere foarte pătrunzătoare şi o 
tehnică logică dezvoltată... O făceau ei oare pentru 
apărarea învățăturii creştine de gânduri străine, sau este 
nevoie de ea lăuntric, pentru mântuire? 


Părintele Sofronie: Este nevoie de ea şi pentru tot 
creştinul. 


- Dar Sf. Siluan reuşeşte şi fără astfel de concepte. 


Părintele Sofronie: O, nu, el vorbeşte despre 
aceleaşi, dar în alți termeni. Siluan are aceeaşi cale ca 
şi Maxim Mărturisitorul. Dar Maxim Mărturisitorul, 
când l-au bătut şi i-au tăiat limba, a zis: „Poate că 
Domnul îmi va ierta greşalele”. Vedeţi cum a primit el 
suferința? Vorbim felurit, dar totuşi viaţa — una este. Iar 
cele despre care vorbeşte Siluan, nicicum sânt mai 
prejos decât ce zice Maxim Mărturisitorul: este aceeaşi 
înaltă sferă... 

Din punct de vedere istoric, şcolile theologice sânt 
de neapărată trebuinţă, dar pentru o viaţă în Dumnezeul 
cel Vecinic ele nu sânt numaidecât necesare. Siluan nu 
a primit nici un fel de educaţie. Cu toate acestea 
Dumnezeu a găsit cale de a-i împărtăşi viaţa Sa, căci 
starea ce i-a fost dat să trăiască Siluan era starea lui 
Hristos Însuşi. O vedem din propriile cuvinte: „Alta 
este smerenia nevoinței: “Sânt mai rău decât toți; şi 

alta smerenia lui Hristos, de nedescris”. Cei rafinați din 
punct de vedere intelectual ar exprima-o ca smerenia 
relativă ascetică şi smerenia absolută a lui Dumnezeu. 
Ultimul cuvânt, „de nedescris”, nicicum îl poti expri- 
ma, dar era starea reală în care trăia Siluan. El este cu 
adevărat darul lui Dumnezeu veacului nostru. 

Maxim avea o minte neobişnuit de pătrunzătoare şi 
o uimitoare intuiție. El a apărat mărturisirea celor două 
voi în Hristos, împotriva monothelismului. Trebuie 
spus că toată theologia Părinților şi hristologia se 
îndrepta spre a desluşi în ce chip, în Hristos, Dumne- 
zeirea se pulea uni cu omenirea. Primele patru Soboare 
a toată lumea s'au plecat cu precădere asupra hris- 
tologiei. Astfel încât theologia primelor veacuri era cu 
precădere hristologie. Însă poţi exprima o astfel de 
theologie în cuvinte şi să nu o trăieşti ca stare; şi poţi să 
nu O exprimi, ŞI să o trăieşti. 

Eu cred (să mă ierte Dumnezeu că vorbesc despre 
sinemi) că mi-a dat Dumnezeu pentru Siluan o adâncă 
evlavie. Sărutam, cu mintea, pământul pe care păşea el. 
Și poate că de aceea vorbea cu mine deschis despre 
cele ce ascundea de la alții. Dar mintea mea, dacă vreți, 
ocupa o „poziție de mijloc”: ceea ce auzeam de la Si- 
luan, la mine se preschimba în gândire dogmatică. Dar, 
bineînţeles, eu nu am ajuns nici la măsura lui Maxim, 
nici a lui Siluan. 

- Oamenii se mântuiesc printr'o viaţă etică, iar nu 
una gnostică. Şi când acel tânăr zicea: „Eu pe nimeni 
n'am mâhnit în toată viața mea”, este vorba de etică, iar 

nu de gnoză. Dar mai de neclintit este când acestei etici 
1 se adaugă şi înțelegerea dogmatică. 

La Siluan găsim şi următorul cuvânt: „Dar cine nu 
iubeşte pe vrăjmaşi, mântuirea aceluia nu este neîndo- 
ielnică”. Şi Mascal, un theolog anglican, zice că despre 
dragostea pentru vrăjmaşi nimeni altul nu a scris ca 
Siluan: nu are asemănare. 

Domnul Însuşi zice: „lubiţi vrăjmaşii, şi veţi fi 
asemănători Tatălui şi desăvârşiți precum EI”. Dragos- 
tea pentru vrăjmaşi este deja desăvârşirea Tatălui. Și 
Sfinții petrec în acea stare. Siluan a trăit în vremea 
revoluției comuniste athee. Reacţia lui Siluan faţă de 
prigoana căreia a fost supusă Biserica creştină a fost 
marele plâns pentru cei ce nu cunoşteau pe Dumnezeu. 
Când zicea: „Dă a Te cunoaşte întreaga lume”, el cu- 
prindea şi pe acei prigonitori. Şi de vom conştientiza 
acest plan, el cu adevărat trăia o viaţă desăvârşită. Nu 
poate scrie cineva ca Siluan dacă nu a trăit el însuşi 
acea stare: „Dar cine nu iubeşte vrăjmaşii, mântuirea 
aceluia este îndoielnică”. 

Domnul să vă păzească. 





19 
CUM SĂ ÎNMULȚEŞTI RÂVNA 
DUPĂ DUMNEZEU! 


Cunoaşterea lui Dumnezeu prin Descoperire. Poten- 
țialul persoanei în noi. „Să fie toți una”. Cum 
vorbeşte părintele duhovnicesc? Cum să devenim 
„prea-asemănători” lui Dumnezeu. Cum să trăim 
unimea întregului om. Pentru cele trei naşteri. 
Pentru avantajele chinoviei. Pentru lupta cu gândul. 
Descoperirea ca temei al vieţii. Rugăciunea pentru 
întreaga lume ca expresie a persoanei. 


Convorbirea de ieri a atins nişte puncte cât se 
poate de esențiale ale vieții noastre în Dumnezeu. Și cel 
mai bine pentru noi este a ne cunoaşte neştiința şi a 
aprinde în noi setea după Dumnezeu. Noi ne găsim în 
fata unui noian de necuprins, fără 'otar. Şi oricât am 
şti, oricât s'ar aduna cunoaşterile noastre, toate nu sânt 
decât o picătură în marele noian. Tot mereu simțim 
setea de a cunoaşte pe Dumnezeu mai bine, de a fi cu 
adevărat uniți cu El. Dumnezeu este Fiinţă Fără-de- 
Început, Făcătorul a tot ce este în întreaga ființare 
COSMICĂ, ŞI nimic din ceea ce este nu are ființă de-sine- 
stătătoare ca Fiinţa lui Dumnezeu Însuşi. Neapărat tre- 
buie ca Acel Duh despre care a zis Domnul: „Duh este 


Nr. C-12 (13 Noiemvr. 1991), după numerotarea M! |. 

Dumnezeu”, Însuşi să ni Se descopere la început, şi să 
dea nouă a-L cunoaşte precum este în Sine Însuşi. 

Nu este cu putință pe cale ştunţifică, adică prin 
experiența logicii organizate, a ajunge la cunoaşterea 
legilor ființei. Dumnezeu nu este supus acestui chip de 
cunoaştere. La începutul wințării omului în Rai, el 
vorbea cu Dumnezeu în chip nemijlocit. După cădere, 
starea împreună-vorbirii cu Dumnezeu s'a curmat, iar 
oamenii care trăiesc pe pământ, nu toți sânt în stare în 
aceeași măsură a auzi glasul lui Dumnezeu Cel nevăzut 
și Fără-de-Început. Şi Dumnezeu S'a descoperit omu- 
lui, de acum prin persoane aparte — prorocii sau drepții 
— şi prin ei omenirea a primit cunoaşterea despre Dum- 
nezeu, Şi crezând în ființarea Lui, și-a rânduit viața pe 
măsură. 

Acum aproape doi ani mă aflam într'o foarte 
proastă stare de sănătate. Și atunci, aşteptându-mi sfâr- 
şitul zilelor, îmi amintesc că v'am lăsat „ILestamentul” 
meu. În acest testament am încercat pe scurt, dar sâr- 
guitor, să vă îndrept luarea aminte către unul dintre cele 
mai de seamă momente ale întregii noastre ființări: 
Dacă omul este zidit „dupre chipul şi dupre asemăna- 
rea” Fiinţei Dumnezeieşti, cum putem a însuşi aceasta 
în viața noastră? 

Aşadar, înaintea mea acum se ivesc felurite căi de 
a vorbi. Dar, nu ştiu de ce, mintea mi se opreşte la 
gândul că Dumnezeu este Persoană. Una dintre cele 
mai însemnate clipe în ființarea întregii lumi zidite a 
fost atunci când Dumnezeu S'a descoperit lui Moisi ca 

Persoană: „Eu Sânt Cel ce Sânt”!. Dacă sântem zidiți 
„dupre chipul şi dupre asemănarea” Dumnezeului celui 
Fără-de-Început, atunci ce este esenţial pentru noi în 
acea Descoperire, şi cum se răsfrânge sau cum înrâu- 
reşte ea asupra vieții noastre? 

De fapt, noi înşine, ne naştem nu ca ființe gata 
săvârşite, în stare a cunoaşte pe Dumnezeu precum 
este, ci ca potențial, ca o coală albă de hârtie pe care 
mâna lui Dumnezeu va să scrie cunoaşterea despre El. 
Mănăstirea şi viaţa monahală este tocmai şcoala acestei 
cunoașteri a lui Dumnezeu: „Aceasta este viaţa cea 
vâcinică, să Te cunoască pre Cel unul adevărat Dum- 
nezeu, şi pre Carele ai trimis, lisus Hristos”? „A 
cunoaşte pre Dumnezeu” cu întreaga noastră fiinţă nu 
este o simplă presupunere intelectuală, nu! Înţelesul 
biblic al „cunoaşterii” este contopire în însăşi ființa, iar 
nu cunoaştere abstractă. Astfel, cunoaşterea lui Dum- 
nezeu se dă prin petrecerea în El. Iar atunci theologia 
îşi asumă însuşirea unei povestiri. lar Descoperirea 
biblică este o povestire. Din nefericire, printre mulți 
contemporani, şi învățați, şi neînvăţați, s'a răspândit 
acum părerea despre această Descoperire că ar fi un 
oarecare „mut”, un „basm”. Şi ei cred că este naiv să-l 
urmezi ŞI să-ți zideşti viaţa pe acest „basm”. Dar iată că 
atunci când primim Descoperirea şi ne zidim viața pe 
ea, totul se schimbă. 

Căci despre această Descoperire Domnul a vorbit, 
când a venit în trup în această lume, ca despre adevă- 


 Jeş. 3: 14. 
? Io. 17: 3. 

rata cunoaştere de Dumnezeu. De vom lua Descoperi- 
rea biblică drept principiu-începătură a întregii noastre 
ființări, omul se arată a fi o mare minune şi o ivire mă- 
reață. lar dacă vom conştientiza gândul lui Dumnezeu 
pentru noi, urmarea firească va fi de a-L cunoaşte, de a 
trăi cu EI, de a ne contopi întru una cu El. 

Un moment foarte însemnat: a şii despre sine — 
cine sântem şi ce sântem. Înaintea noastră se iveşte o 
mare sarcină: a ne face asemenea lui Dumnezeu, Făcă- 
torul nostru, a purta în sine vecinicia dumnezeiască. 
Pentru aceasta minunat se spune în Troparul Cuvio- 
ŞIlOr: „Întru tine, Părinte, cu osârdie s'a mântuit CEL 
DUPRE CHIP...”: noi sântem zidiți după chip şi după 
asemănare. Și mai departe zice că „să nu se uite la 
trup... ci să poarte grijă de suflet, de lucrul cel nemu- 
ritor”. Iar apoi troparul se sfârşeşte cu un cuvânt izbitor 
de frumos în slavonă: „Pentru aceea şi cu îngerii împre- 
ună se bucură, prea-asemănătorule' Părinte, duhul 
tău”. „Prea-asemănător”, adică „foarte asemănător” cu 
Dumnezeu. În greacă 0010g — dar, personal, tare iubesc 
cuvântul slavon prepodobnii (prea-asemănător). 

Dacă sântem zidiți după asemănare, atunci cum să 
ne facem „prea-asemănători”, adică „foarte asemănă- 
tori” cu Dumnezeu? lată ce este şcoala monahală. $i, 
bineînțeles, inimile noastre sânt pline de aşteptări ca 
vol toți, cei primiţi cu atâta dragoste în casa noastră, să 
trăiţi acest gând: Omul, înţeles ca omenire, este unul, 


! În slavonă: prepodobnii, „prea-asemănător””, în româneşte „cuvios”. 
(N. tr.) 

lar noi trebuie să trăim ca un singur om. Siluan, 
fericitul şi Cuviosul (,„Prea-asemănătorul'), zice că 
„fratele nostru este viaţa noastră”!. Rugaţi-vă pentru 
fiecare dintre frați! Rugaţi-vă până acolo unde vă va fi 
drag fiecare mădular al frăției! Ce să zic? M'a durut 
inima că nu toți au primit cu adevărat fierbintea mea 
dorință ca voi să trăiţi în Dumnezeul Cel mare şi sfânt, 
iar nu în măruntele interese ale vieții zilnice. 

În „Testamentul” meu am vorbit despre cea mai 
tainică dorință a lui Hristos, pe care nu a spus-o ca 
poruncă, dar pe care a cerut-o în rugăciunea Sa către 
Tatăl: „Ca toți una să fie, precum No: (adică Tatăl şi 
Fiul şi Duhul Sfânt) una sântem'?. Subliniind acel 
moment, eu, bineînțeles, credeam că fiecare inimă se 
va înflăcăra cu focul doririi de a se asemăna cu Hristos. 
Cum putem noi, ignoranți fund, să o atingem, aflându- 
ne în întunerecul ignoranței noastre? 

În viaţa noastră, pe de-o parte, nu se cade a ne gră- 
bi, dar pe de alta, este un păcat a pierde cu alte lucruri 
vremea dată nouă pentru a cunoaşte pe Dumnezeu. 

De câte on v'am pomenit de greutatea mea de a vă 
vorbi... Care? — Între voi sânt oameni maturi, ce ştiu tot 
ce vorbesc, dar sânt şi începători. Şi cum să vorbeşti 
despre această viață unui asemenea cerc de oameni? 

Aşadar noi am hotărât să vorbim cu începătorii 
despre desăvârşire. Din punct de vedere pedagogic, în 
vremea noastră este de neocolit. Tinerii care încep a 
căuta pe Dumnezeu, fiind ai Bisericii, socotesc pe cine 


! Vezi Între iadul deznădejdii..., op. cit., p. 125. 
? Vezi Io. 17: 21-22. 

să îşi ia drept părinte duhovnicesc. Toţi caută un 
părinte deja desăvârşit, şi aceasta înainte de a fi săvârşit 
ei ceva cu adevărat esențial. Dar când părintele le 
vorbeşte despre viața în Hristos, atunci adesea ei pur şi 
simplu nu fac ce li se spune. 

Cu fiecare om Dumnezeu Îşi are osebita Sa îm- 
preună-grăire. Fiecare inimă omenească este zidită de 
Dumnezeu tainic celorlalte. Dar despre ce poate vorbi 
părintele duhovnicesc? Nici unul dintre părinții cu min- 
te întreagă nu va zice: „Eu sânt desăvârşit!” Dar totuşi, 
fiecărui duhovnic îi revine datoria de a vorbi despre 
ceea ce îi este lui dat: ceea ce cunoaşte duhovnicul, 
aceea şi zice. Şi despre ce trebuie să vorbească? — 
Despre faptul că fiecare pătrundere în adâncile straturi 
ale ființării dumnezeieşti se însoţeşte de multă suferință 
din partea întregii noastre făpturi, şi mai întâi de toate, 
a duhului nostru. lar când vorbeşti începătorilor despre 
acea suferință de a pătrunde în cunoaşterea Dumneze- 
ului Celui din veci, ei se lasă păgubaşi. Dar totuși, eu 
vă volu vorbi mai departe, cu rugăciune către Dumne- 
zeu, ca setea dragostei pentru El şi pentru cunoaşterea 
Lui să crească tot mai mult. Acestei conştiinţe se po- 
trivesc cuvintele: „Fericiţi cei săraci cu duhul”!. 

Făurind ființa omului după chipul Său şi după 
asemănare, Dumnezeu Se repetă pe Sine. Nu este altă 
începătură în funțarea cea fără-de-început, fără numai 
Dumnezeul nostru, Cel ce ni S'a descoperit. Totul este 
una, şi EI este Singurul Început şi Principiu a toate. Așa 


Mt. 5:3. 

încât, spre a pătrunde în taina mântuirii noastre, eu 
v'am cerut ca osârduitor să vă rugați unii pentru alții şi 
să înfăptuiți în micul nostru cerc lucrul despre care 
vorbeşte Hristos, având în vedere întregul Adam: „Ca 
toți una să fie, precum Tatăl şi Fiul şi Duhul Sfânt una 
sânt”. 

De vom voi serios a ne întrebuința viața dată nouă 
şi a săvârşi înțelept calea nevoinței noastre monahale, 
neapărat trebuie ca inima noastră să înseteze după 
Dumnezeu. lar însetarea după Dumnezeu ne va abate 
luarea aminte de la măruntele amănunte ale vieții 
zilnice în trup. În duhul nostru, în toată vremea vom fi 
prinși cu Dumnezeu. 

Grija noastră este: Fără de păcat a ne păzi în acest 
ceas, în această zi, în această noapte. 

Cărțulia mea despre monahism se sfârşeşte cu cu- 
vintele lui Grigorie de-Dumnezeu-cuvântătorul, că 
omul se naşte din părinții după trup, iar aceasta este 
prima naştere; apoi el se naşte în Dumnezeu; iar în al 
treilea rând, după cuvântul acelui mare sfânt, atunci 
când omul însuşi se face sieşi tată. „A se face sieşi tată” 
înseamnă a se face răspunzător pentru fiecare mişcare 
proprie, pentru fiecare cuvânt propriu.! Dacă ni s'a dat 
ca poruncă Şi ca lucrare „a iubi pe aproapele ca însăși 
viața noastră”, atunci cum putem amări pe fratele cu un 
cuvânt aspru? 

Vă amintiţi când am zis, în cartea mea, fericitului 
Stareţ Siluan: 


! Vezi Naşterea întru Împărăţia cea neclătită, op. cit., pp. 206-207. 

- Rău îmi pare că nu am putere (da, eram bolnav 
de friguri) să mă îndeletnicesc cu theologia. 

Iar el a răspuns: 

- Și socotiți aceasta a fi lucru mare? Mare este un 
singur lucru — a se smeri, căci mândria împiedică a 
iubi. 

Astfel, când iubim, lepădând toată mândria şi în- 
grijindu-ne de viaţa noastră de obşte, atunci de la o 
mică obşte vom trece dintr'o dată la întreaga omenire, 
la întregul Adam. Această treaptă ne este de neocolit. 
În „Testamentul” meu v'am spus că viața de obşte este 
calea cea mai prielnică spre mântuire, până şi din punct 
de vedere theologic. Dar când îmi este dat de la Dum- 
nezeu a iubi pe aproapele şi a mă ruga pentru el, atunci 
în chip viu simt în mine prezența Duhului. lar El ne 
este drag. Ne dăruim Lui deplin, fără împotrivire. ȘI, 
prin Duhul Său, Domnul ne duce către rugăciunea pen- 
tru întreg omul. 

lată practic calea voastră: Fratele m'a supărat cu 
ceva, şi cum mă pot ruga? — Mă pot ruga, să zicem, 
astfel: 

„Doamne Iisuse Hristoase, Cela ce pacea Ta ai dat 
ucenicilor Tăi înainte de a Te sui pre Golgotha, şi darul 
Preasfântulu Duh ai trimis, dupre înălțarea Ta, dela 
Tatăl, întru moştenire nouă, în veac nestrămutată, 
Doamne, dă nouă a cunoaşte acest Duh”. 

Și cu mintea ne mutăm la starea duhovnicească a 


păcii Lui: „Pacea Mea dau vouă”. 


' Vezi Viaţa şi învățătura..., op. cit., p. 219. 
“10. 14: 27. 

„Doamne, de este cu putinţă — iar la Tine toate sânt 
cu putinţă — dă-ne tuturor a ieşi din întunerecul pati- 
milor noastre, dă-ne a nu răni pre fratele, ci a-l iubi şi 
a-l da viaţa”. 

Ș1 astfel, îndepărtându-vă de la mica neînțelegere 
din viaţă, în chip firesc veţi trece la rugăciunea pentru 
lumea întreagă. 

lată vouă una din căile spre a birui o mică supă- 
rare. Un om se întâlneşte cu cineva care-l ocărăşte, şi 
chiar vrea să-l rănească, să-i facă un rău, să-l adape cu 
otravă. Cum să ne reținem de la toată răzbunarea? — 
Aşa cum ne-a învăţat şi ne învaţă prin scrierile sale 
Siluan, noi ne rugăm pentru întregul Adam: „Cela ce 
pacea Ta ai dat oamenilor încă fiind cu noi, Hristoase, 
dă şi nouă acea pace”. Şi de vă veți ruga astfel, veți ve- 
dea minune înlăuntrul vostru: din starea de mânie și 
întunerec, inima dintr'o dată trece în starea de dragoste 
şi de rugăciune. Rogu-vă, nu dispreţuiți acest cuvânt! 
Însuşiţi-vi-l totdeauna, şi veţi vedea rezultatul. 

Cum să lupți împotriva gândului rău? — Cu rugă- 
ciunea: „Doamne, nu da nimănui dintre noi a se pierde, 
pre toți ne luminează. Tu vezi cum toți sântem prigoniţi 
şi oropsiți de necunoaștere, cădem în păcat şi în nele- 
giuire. Tu trage inima noastră către Tine”. Astfel viața 
noastră, din formele cele mai simple, poate trece deja 
în vecinicia dumnezeiască. 

Credinţa noastră nu este deloc naivă, precum cred 
mulți dintre cei din zilele noastre. Când ne clădim viața 
pe Descoperirea dată nouă de Dumnezeu, şi călăuza 
noastră sânt poruncile lui Hristos, atunci, în ciuda a 

toată ignoranţa noastră, vom face ca şi cum am trăi în 
lumina atotcunoaşterii ŞI nu ne vom poticni în întunerec 
de pietrele aşternute în calea noastră... Încercaţi să vă 
clădiți viaţa pe aceste principii şi veţi vedea că Desco- 
perirea biblică nu este un basm naiv, ci o taină de ne- 
grăit, în esenţă, prin cuvântul nostru omenesc — „ome- 
nesc” de după cădere. 

Și iată, vă rog: Puneţi-vă toate puterile întru a vă 
ruga pentru noi toți. Dacă, din ignoranţa noastră, vom 
săvârşi un păcat, atunci vom zice: „În Duhul Tău cel 
Sfânt dă-ne a Te cunoaşte”!. Această rugăciune este în- 
scrisă pe pergamentul din icoanele lui Siluan. Uspen- 
ski? a ales acest text, şi l-a înscris pe prima icoană a 
Stareţului Siluan. El avea o minte theologică şi a ales 
un text cu adevărat central, în care se exprimă starea 
atotcuprinzătoare proprie persoanei — prea-asemănăto- 
rului chip al lui Dumnezeu. Cum reacționează persoa- 
na, cum să o recunoşti? lată, deschidem Evanghelia şi 
citim: „Mergând, propovăduiți LUMII ÎNTREGI, TU- 
TUROR NOROADELOR, FIEȘTECĂREI LIMBI, bo- 
tezându-le întru Numele Tatălui, şi al Fiului, şi al Sfân- 
tului Duh”. Cine trăieşte în Duh, acela va pricepe cu- 
vintele acestea nu pe ca un basm naiv, ci ca stare a 
omului, de acum mântuit. Starețul zice: „Am început să 
fac precum m'a învăţat Domnul, şi mintea mi s'a 


i Vezi Între iadul deznădejdii..., op. cit., p. 45. 

2 Leonid Alexandrovici Uspenski, cunoscut iconograf rus care a trăit 
în Franţa. (N. tr.) 

? Vezi Mt. 28: 19. 

curățit, şi Duhul purta mărturie mântuirii”. Când feri- 
citul nostru, „prea-asemănătorul” Siluan învaţă a ne ru- 
ga pentru întreaga lume, în cuvintele sale se răsfrânge 
faptul că el devenise cu adevărat persoană, una „prea- 
asemănătoare”, „foarte asemănătoare” lui Dumnezeu- 
Hristos. Încercaţi să trăiţi după poruncile Lui, iubiţi-le, 
ca făpturi înțelegătoare, căci atunci când vom păzi po- 
runcile lui Hristos se va ivi în noi o foarte subțire 
intuiție că în poruncile Sale se cuprinde vâcinica viaţă, 
şi nu este ceva mai desăvârşit în întreaga lume. Și când 
ne va veni acea intuiție vom cunoaşte că Hristos, un om 
istoric, în esenţa Sa era şi Cel Fără-de-Început Dumne- 
zeu. Noi nici o altă dovadă nu putem da, însă cei care 
vor fi avut credința copilărească, vor trece dincolo de 
întunerecul neființei şi vor pătrunde în Împărăția 
Dumnezeului vecinic; iar învățații cei naivi ai veacului 
nostru vor rămâne, de nu se vor pocăi, în întunerecul 
neştiinței. 
lertați-mă, şi să vă păzească Domnul. 
Fie binecuvântat Dumnezeu. 





! Vezi Între iadul deznădejdii..., op. cit., p. 177. 


20 
DESPRE DRAGOSTE, CUNOAȘTERE 
ȘI CREDINȚĂ! 


A cunoaşte este a iubi. Credința în Inviere este 
energia ce învie încă de acum. Pentru pomenirea 
morii. 


Fie binecuvântat acest ceas când Domnul îmi dă 
bucuria părtăşiei cu voi. Gândul meu este că toată 
soarta, toată viața şi ființa noastră curg de la Vecinicul 
Dumnezeu. Şi însăşi experiența ne arată că rugăciunea 
pe care o aducem lui Dumnezeu, El o aude şi ne răs- 
punde. Desigur, El ne răspunde mai încet decât am dori 
noi, dar „nu noi trebuie să-L preschimbăm pe EI”. În 
acele clipe când EI vine să ne mântuiască, bineînţeles, 
noi simțim viața Sa. Şi caracteristic ei este setea de a-L 
cunoaşte şi a-L iubi. Când zicem „a cunoaşte” şi „a 
Iubi”, este aproape una şi aceeaşi — în vecinicie cunoaş- 
terea este urmarea iubirii. lar dragostea este săvâr- 
şitoarea unirii cu Dumnezeul cel chemat. Şi astfel toată 
viața noastră pe pământ se petrece în această năzuință. 

Realitatea înconjurătoare ne îngreuiază cu povara 
ei. Această realitate are o trăsătură stranie: niciodată nu 
stă locului. Nimic nu-i este neclătit. Totul se schimbă. 
Iar noi trebuie să căutăm ființarea cea neclătită. 


Nr. C-13 (18 Noiemvr. 1991), după numerotarea MII 

Cum este cu putinţă învierea? Unde se află puterea 
ce învie viața care de acum s'a stricat în mormânt? — 
Părinţii noştri au alcătuit Simvolul Credinței care este 
călăuza vieții noastre. De aceea îl repetăm în fiecare zi, 
la fiece rugăciune: „Crez întru Unul Dumnezeu, Ta- 
tăl...” Din Evanghelie ştim ce este credința: ea este 
puterea de viață făcătoare, în stare a primi viață chiar 
atunci când omul este răpus de boli sau de vârstă. Şi 
iată, Părinți au încheiat Simvolul Credinței prin cu- 
vintele: „Aştept învierea morților, şi viața veacului ce 
va să fie”. Eu v'am mai vorbit despre aceasta, dar totuşi 
sânt tot mereu împins de rugăciune a o repeta, ca să se 
întărească în noi toți. Noi ÎL trăim pe Dumnezeul nostru 
în timp, în fiecare ceas al vieţii noastre, în fiece lucru 
pe care-l începem, în schimbările pământeşti, în nesta- 
tornicie şi trude. Din pricina poverii firii noastre muri- 
toare, trăind şi necontenit aflând de moartea celor 
apropiaţi sau îndepărtați, şi noi, tot mereu, într'un anu- 
me sens, treptat murim. Și unde este acea putere zidi- 
toare? S'ar zice că, dacă trăim cu rugăciunea, în toată 
vremea ar trebui să crească în noi înrâurirea Duhului 
lui Dumnezeu, a vieţii nestrămutate. Dar noi nu o sim- 
tim — o simțim numai uneori, când se întăreşte şi se 
adânceşte rugăciunea noastră. Dar iată că Simvolul 
începe prin cuvântul „Crez”, „I belive”, şi se sfârşeşte 
cu un cuvânt de un alt ordin: „aştept”, „aştept învierea 
morților”. Aşadar credința noastră trece într'un act de 
un alt ordin. Eu nu doar cred, dar o şi AŞTEPT. Însăşi 
această aşteptare — „aştept învierea morților” — deja 
este energia care neapărat şi negreşit ne va învia. În 

rugăciunile Bisericii pentru cei adormiţi se zice: „Cei 
adormiți întru nădejdea vieţii vecinice”. Și propriu 
creştinilor este a muri spre a înfăptui lucrul pentru care 
sântem zidiți, adică viaţa asemenea lui Dumnezeu În- 
suşi. Vă obosesc repetând, dar nu-mi pare rău, căci 
nădăjduiesc ca repetarea neîntreruptă şi cu înțelegere 
ne va da totuşi să simțim că tocmai această energie — ca 
stăpânie de a învia din morţi — este cea care se exprimă 
în cuvântul „aştept”. Astfel noi cu adevărat ne vom 
agonisi cu înţelegere acea energie nezidită. „Nezidită” 
înseamnă că, prin firea ei, ea aparține vecinicului 
Dumnezeu şi este însăşi vecinică fiinţare. În viziunea 
noastră despre Dumnezeu, tot ce este nefăcut este de 
ordin dumnezeiesc, dar şi tot ce este făcut aparține lui 
Dumnezeu, însă în ordinea facerii. lar facerea este un 
proces pe care noi îl numim „vremelnic”. În înfăptuirea 
finală a vieţii noastre vremea nu va mai fi, şi cuprinsul 
e1 se va schimba, umplându-se de nețărmurită putere a 
vieții lui Dumnezeu Însuşi. În Simvolul Credinței se 
vorbeşte despre cele pe care Domnul şi Dumnezeul 
nostru le-a făcut pentru mântuirea noastră — „pentru noi 
oamenii, ŞI pentru a noastră mântuire, S'au pogorât din 
Ceriuri”. 

Bineînţeles, starea de boală care se numeşte „bă- 
trâneţe” mă înclină către gândul morţii. Dar aceasta 
nicicum nu înseamnă că vouă ar trebui să vă fie străin 
pentru că sânteţi încă tineri. Din punct de vedere psiho- 
logic nu vă revine a gândi neîntrerupt la moarte, dar 
duhovniceşte nu se îndreptățeşte. În experienţa Sfinților 
Părinți nevoitori noi vedem nu arareori pomenirea unui 

anume Chip al harului care se numește „pomenirea 
morții”, şi ea se poate ivi unui om încă foarte tânăr: 
este drept, după har, după ce Dumnezeu i-a dat să 
trăiască apropierea Sa de om. Atunci cuvintele se fac 
înțelese. Viaţa ce ne înconjoară necurmat ne apasă, ca 
ŞI cum ar vol să stingă în noi pomenirea morții, şi sânt 
multe lucruri ce ne împiedică duhul a se înălța către 
Dumnezeu în curăția gândului pentru El. 

Cele mai bune hotărâri întâmpină o cumplită îm- 
potrivire. Şi de aci unor Părinți li s'a ivit simțământul 
că această lume este strâmtă ca un butoi. Gogol îşi 
sfârşeşte una din povestirile sale astfel: „Plicticos este 
în această lume, domnilor”. Dar dacă ar fi cunoscut 
vremea noastră, îmi închipui că pe fiecare pagină ar fi 
scris acele cuvinte. Eu resimt lumea aceasta ca fiind 
strâmtă ca un „sac de piatră”. Aşa numeau ruşii celulele 
temniţei din fortăreața Petropavlovsk. 

Dar totuşi, adânca mea dorință este ca voi să nu 
uitaţi cuvintele: „Aştept învierea morților”. 

De ce Părinţii socotesc deznădejdea! a fi un păcat 
şi o patimă? — A se lepăda de ceea ce Dumnezeu ne-a 
pregătit este un păcat mare. Aşadar, păzească-ne Dum- 
nezeu de acest păcat, când zicem: „O, cum m'am plicti- 
sit de viaţa asta!” Dar când cu adevărat aşteptăm învie- 
rea morților, acolo se tăinuieşte energia — puterea — 
care ne va învia. 


! În rusă, lit. „dez-aşteptarea”, „ne-aşteptarea”. (N. tr.) 


21 
PENTRU LUPTA CU GÂNDUL! 


Pentru lupta cu gândul prin rugăciune. Lupta cu 
gândul — lupta pentru unimea obştii noastre. Osân- 
direa de sine: de neapărată trebuință în legătura cu 
aproapele. În această luptă stă esența monahis- 
mului. Cele două rugăciuni pentru unime. Mănăs- 
tirea: casa „mea-noastră”. „la aminte Ceriule”, ca 
manifestare a persoanei. Pentru faptul că suferința 
este de neocolit. Ectenia păcii şi dumnezeiescul chip 
al tri-unimii. 


Celor ce încep viaţa monahală poate că de folos le- 
ar fi să ştie cum să se lupte cu gândurile rele care ne 
atacă. Dacă gândul poartă în sine o energie sau o idee 
negativă, eu mă rog: Doamne, îngrădeşte-mi mintea: 
Tu vezi că, în întunecarea sa, ea se atrage către lucruri 
pierzătoare, cele ce năruie mântuirea”. Şi repetând 
rugăciunea, „Doamne, înfrânează-mi mintea”, eu tai 
calea altui gând şi trăiesc mai liniştit, căci chemarea 
numelui lui Dumnezeu mă mântuieşte de la robia 
gândurilor ce ne împresoară. Dacă văd în inima mea o 
mişcare nu bună, spun: „Doamne, vindecă-mi inima, 
vindecă-mă de gânduri pătimaşe, dă-mi gând despre 
Tine, despre căile Tale, despre lumina poruncilor Ta- 
le”. Şi aşa înfrunt atacul a tot gândul rău. O astfel de 

luptă nu încetează până la ultima noastră suflare, după 
mărturia sfinților noştri mari Părinţi. Când îmi vin 
gânduri rele ce îmi tulbură pacea sufletească, eu spun 
Domnului: „Iu, înainte de a Te sui pe Golgotha, dat-ai 
ucenicilor Tăi pacea Ta. Pentru bunăvoirea Ta, varsă 
preste mine puterea păcu Tale, şi dă-mi în Duhul Sfânt 
a Te iubi şi a urma pazei poruncilor Tale, precum Tu ai 
zis: Cine Mă iubeşte, acela poruncile Mele păzeşte”. 

Spre a ne ruga pentru toți oamenii cu care avem 
părtăşie şi care par să ne împrăştie mintea trebuie să 
facem aşa cum ne vorbeşte fericitul Stareţ Siluan. Po- 
vestind despre Sf. loan din Kronstadt, el scrie: „Când 
era în mijlocul gloatei, cum îşi putea păstra pomenirea 
lui Dumnezeu? —- Rugându-se pentru acea mulțime: 
“Doamne, varsă pacea Ta preste lumea Ta. Doamne, 
îmbucură moştenirea Ta prin venirea luminii Tale. 
Doamne, cercetează pre toți cei suferinzi şi munciţi de 
gânduri rele sau de patimi. Doamne, pomeneşte 
suferința fiecărui om, şi vino întru ajutorul nostru.” Iar 
atunci, rostind astfel de rugăciuni, şi în mijlocul 
mulțimii vă veți păstra gândul deplin în Dumnezeu şi în 
dragostea către aproapele. ' 

Astfel de lucrun ale duhului nostru nu trebuie 
niciodată pierdute, oricât de împotmolite în rutină ar fi 
zilele noastre, pline de trude legate de cele văzute şi de 
materia ce pururea se împotriveşte duhului. Iar atunci 
vă veți păstra pacea, iar duhul vostru se va obişnui a 
trăi în Dumnezeu. lar după acestea, când sufletul va 


Vezi Între iadul deznădejdii..., op. cit., pp. 71-78. 

trece în cealaltă lume, după ani îndelungaţi de expe- 
riență pământească, părăsindu-ne trupul, atunci puţine 
vor fl „no1” — pentru Că, esențial, ne-am învăţat duhul 
să trăiască în duhul poruncilor Domnului. 

Când ne cercetează gânduri rele despre oricine ar 
fi, luptaţi-vă cu acel gând urât faţă de fratele sau sora 
voastră! Atunci veți păstra unimea vieții, unimea dra- 
gostei în Duhul Dumnezeului nostru. Oamenii nu ştiu 
că atunci când gândesc ceva ce nu este bun, fiind în 
colțişorul lor, în „bârlogul” lor, ei năruie marele trup al 
întregii omeniri. Din aceste gânduri rele şi înclinări 
negative față de fratele, omul însuşi se zdrobeşte şi îşi 
simte nefericirea. 

Este un lucru foarte subțire: Niciodată nu putem fi 
siguri că gândul nostru rău este nu primul gând, ci 
răsfrângerea proastei dispoziții, nesimpatiei, mâniei sau 
supărării surorii mele sau fratelui meu împotriva mea. 
Însă tot gândul rău ce se iveşte în mine se răsfrânge 
oricum negativ asupra atitudinilor mele. Inima celuilalt 
simte energia negativă. Iar atunci se întâmplă ca şi cum 
ideea noastră rea faţă de fratele ar fi adevărată, ar 
corespunde dispoziției reale a fratelui meu. Atunci se 
întăreşte o relație neprietenoasă ce poate duce până la 
patimă. ŞI, repet, deoarece niciodată nu putem şti dacă 
gândurile noastre erau cu adevărat curate, sau dacă 
gândurile rele ne-au venit întâi nouă, iar apoi fratelui 
sau surorii noastre, reiese că e mal bine întotdeauna să 
ne pocăim de tot gândul nostru rău înaintea lui 
Dumnezeu şi, lăuntric, înaintea fratelui, socotind pe 
sine pricina, iar nu pe celălalt. Atunci, în toate cazurile, 


198 Arhimandritul Sofronie 


va fi un câştig duhovnicesc pentru însuşi omul. Dacă de 
la el a pornit gândul rău şi se pocăieşte, el stinge astfel 
gândul dezbinării. Dacă celălalt a început, atunci, înain- 
tea lui Dumnezeu, dragostea către vrăjmaşii noştri se 
arată în acea formă: în pocăinţa mea, iar nu în învino- 
vățirea fratelui. Şi astfel, după cuvântul Apostolului Pa- 
vel, noi „păzim legea lui Hristos”. 

Dacă din ambele părți se lucrează astfel, atunci, 
ducând o luptă foarte măruntă, însă cu fiecare gând rău 
față de fratele nostru, şi nu predându-ne inima celor ce 
ne destramă, vom putea zidi o adevărată viață mona- 
hală. Astfel, treptat, întreaga noastră alcătuire se va în- 
văța a petrece în poruncile Domnului. lar aceste po- 
runci ne şi luminează, ne şi sfinţesc, ne şi dau putere şi 
înțelegere, căci ele purced de la marele Dumnezeu al 
iubirii. 

Cu ajutorul fraților mei am găsit două rugăciuni 
bune pentru mănăstirea noastră, şi mă gândesc să le 
traduc în alte limbi şi să le dau fiecăruia, şi să vă rog să 
le învăţaţi, de este cu putinţă, pe de rost, şi să vă rugaţi 
zilnic repetându-le. Și veţi vedea rezultatul. Una dintre 
ele este luată din viaţa Cuviosului Serghie: el se ruga 
lui Dumnezeu să-i păzească mănăstirea, şi oricare ar fi 
fost furtuna urii, orice năpădiri şi răutăţi ar fi fost să su- 
fere mănăstirea, să fie păzită de Dumnezeu de năruirea 
pe care au suferit-o alte mănăstiri. Şi până astăzi, mii şi 
mii de oameni alergă către moaştele lui, cerându-i 
binecuvântarea, şi îl numesc „igumenul țării noastre, 


! Vezi Gal. 6: 2. 

Rusia”. Cealaltă rugăciune este a unui igumen grec, şi 
eu v'o propun ca pe a doua rugăciune după cea a Cu- 
viosului Serghie. 

Vă propun să lăsați deoparte ceea ce este „spe- 
cific” în aceste rugăciuni, şi să vă folosiți de conținutul 
lor. Astfel veți susține mănăstirea în cele mai grele 
împrejurări. 

Ce mă înfricoşează pentru viitor? De nu vă veți 
învăţa să biruiți tot gândul rău, veţi primejdui însăşi 
existența mănăstirii. Dar de vă veţi ruga pentru mănăs- 
tire ca pentru locul pe care ni l-a dat Domnul nouă 
tuturor, atunci, bineînțeles, țelul mântuiru sufletelor 
noastre va fi atins, prin mila lui Dumnezeu. 

Eu în glumă zic aşa: „Doamne, păzeşte casa mea- 
noastră”. „Casa mea-noastră!” Dacă această casă mi-a 
fost dată de Dumnezeu spre mântuire, se poate spune 
că este „casa mea”, dar se poate spune că este şi „casa 
noastră”. Aşadar, „casa mea-noastră”. 

Cineva la examen a zis profesorului: „Mă folosesc 
de un gând al Părintelui Sofronie, după care pot pricepe 
când vorbeşte persoana”. Gândiţi-vă, Hristos a porun- 
cit: „Mergând, învățați toate neamurile, botezând pre ei 
întru numele Tatălui, şi al Fiului, şi al Sfântului Duh”. 
Iată ce zice Persoana-Dumnezeu! Sânt şi cuvintele lui 
Moisi: „la aminte, ceriule! Auză pământul!” Vedeţi 
voi, persoana cheamă asupra întregului cer şi întregului 
pământ să-i audă cuvântul — aşa grăieşte persoana! Cât 
de plăcut este să afli graiuri ale persoanei în Sfânta 

Scriptură, şi în viaţa noastră, şi în scrierile Sfinților Pă- 
rinţi! Îndrăzneala persoanei era şi la Siluan, când grăia 
„noroadelor întregului pământ” şi când se ruga „pentru 
noroadele a tot pământul”. lar ceea ce grăiesc aceste 
persoane, cu adevărat vindecă inimile noastre şi face ca 
viaţa noastră să fie plină de lumină şi de pace. Mai 
adesea rugați pe Dumnezeul nostru lisus Hristos: 
„Doamne, dă-mi să cunosc pacea Ta. Doamne, varsă şi 
preste sărac capul meu şuvoaiele păcu Tale”. Astfel 
veți trăi păşind pe o cale binecuvântată. 

Când zicem lui Dumnezeu: „Spune-mi, Doamne, calea 
întru carea voiu merge, Duhul Tău cel bun mă va po- 
vățui la pământul cel drept”, aceleaşi cuvinte trebuie 
să le întrebuințaţi şi pentru casa noastră, şi pe astfel de 
rugăciuni, ca pe nişte stâlpi, să zidiți mănăstirea. Și 
Domnul vă dă acum această sarcină. 

Desigur, nimeni nu va putea schimba cuvintele lui 
Hristos: „În lume necaz veţi avea: ci îndrăzniți, Eu am 
biruit lumea”. Prin gânduri bune şi prin rugăciuni bune 
pentru toți, noi trebuie, în măsura putinţelor, să ocolim 
necazuri, greutăți, boli, şi să păstrăm această pace. Şi 
începeţi dumnezeiasca slujire cu gândul: „Binecuvântat 
este Dumnezeul nostru”, iar apoi: „În pace Domnului 
să ne rugăm”. Această Ectenie se numeşte „cea Mare”, 
şi este cu adevărat mare prin cuprinsul ei: „În pace, 
Domnului să ne rugăm. Pentru pacea întregii lumi, 
bună aşezarea sfintelor lui Dumnezeu biserici, şi unirea 


! Ps. 142: 8; 10. 

tuturor, Domnului să ne rugăm” — „strigă” diaconul de 
pe fața întregului pământ. 

Când eram în pustie la Athos mi se întâmpla să 
slujesc în biserici goale şi gândeam: „lată, câți oameni 
suferă în lume acum, prinşi în trude peste puteri, oste- 
nitoare sau dureroase; iar mie mi s'a dat bucuria de a 
striga lui Dumnezeu de pe faţa pământului: „În pace, 
Domnului să ne rugăm!” Aşa şi voi, rugaţi-vă „pentru 
pacea întregii lumi, bună aşezarea sfintelor lui Dum- 
nezeu biserici, şi unirea tuturor”. Ce unire? Noi sântem 
atât de dezbinați, încât, bineînţeles, prețioasă este orice 
unire văzută. Dar trebuie să gândim despre „unirea 
tuturor după chipul unimii Dumnezeului nostru, Sfintei 
Treimi”. 

Astfel, citind Sfânta Scriptură şi alegând anumite 
cuvinte, vă veți clădi viaţa, care din afară va rămâne 
aparent neînsemnată, dar după cuprinsul ei — de dimi- 
neaţa şi până seara, şi toată noaptea, chiar atunci când 
dormim — pacea lui Hristos va fi cu noi. Şi rugăciunea 
mea este ca această pace să fie cu voi toţi. 

Cât de uşor este să uiţi cum să te lupți cu gândul. 
Dar cum să te lupți? Să te rogi pentru toți. Să vă dea 
Domnul înclinarea de a păzi cuvintele mele! 





22 
METODA LUPTEI MINȚII 
IMPOTRIVA PATIMILOR! 


Ce înseamnă cuvântul „cu post şi rugăciuni”. Unde 
„PFătăceşte” mintea noastră. Fiecare lucru zidit îşi 
are chipul pătimaş. După Învierea lui Hristos şi 
Înălțarea, mintea noastră trebuie să fie cu El în Cer, 
după catapeteasma zilei a opta. Calea luptei este cu 
mintea. Noi urmăm lui Hristos cu mintea. Prin biru- 
inta asupra patimii se dobândeşte împreuna-petre- 
cere cu Hristos. Paza minții: cale simplă şi lucră- 
toare. Pentru lupta cu năvalele trupeşti. Biruinţa ca 
atingere a cumpănirii. Nevoința noastră: nu este 
psihologie. Neînţelegerea de către oameni a dumne- 
zeieştii smerenii. Pentru smerenia lui Hristos: pilde 
din Evanghelie. Pentru experiența cea mai presus de 
ştiinţă a Cuviosului Siluan. 


Iară şi iară multumesc lui Dumnezeu, Celui ce mi- 
a dat puterea să vă întâlnesc şi să vorbesc despre ce ne 
este de neapărată trebuință celor ce am ales calea 
monahală. Cum putem birui gândul năsâlnic ce nu ne 
dă a ne găsi pacea şi a ne rândul lucrurile în duhul 
poruncilor? 

Desigur, lupta cu gândul face parte îndeobşte din 
lucrarea monahicească a luptei cu patimile. Şi astăzi 

rog pe Dumnezeu să dea mie puterea de a vă vorbi 
despre ceea ce este cu adevărat de trebuinţă. 

În Evanghelie este următorul caz: Cineva şi-a adus 
fiul care era stăpânit de un drac. Şi când ucenicii au 
întrebat pe Hristos: „De ce noi nu am putut să izgonim 
dracul din el?”, Domnul, Care gonise cu un singur 
cuvânt diavolul ce chinuia pe tânăr, le-a zis: „Acest 
neam nu iese, fără numai cu rugăciune şi cu post”. 
Domnul ne-a arătat stările cele mai de obşte, al căror 
conținut trebuie să-l desluşim printr'o lungă nevoinţă. 
Postul, adesea înţeles ca o dietă exterioară, devine cu 
atât mai aspru cu cât omul mai puțin îşi dă mintea 
luptei duhovniceşti. Dar îndeobşte, bineînțeles, postul 
înseamnă neapărata înfrânare de la tot ce nu se potri- 
veşte cu duhul poruncilor. „Cu post şi cu rugăciune!” 
Astfel postul şi rugăciunea, dacă dăm prea puţină luare 
aminte lucrării minţii, se înteţesc în formele lor exte- 
rioare. 

Noi trebuie să avem stăpânire asupra minții noas- 
tre: unde (iertați-mi expresia tăioasă) „rătăceşte” ea, pe 
care drumuri murdare hoinăreşte? Neapărat trebuie să o 
înfrânăm de la plimbările ei acolo unde nu i se cade şi 
de unde adună murdărie şi patimi, spurcând prin 
aceasta întreagă viaţa noastră! Trebuie să ne învăţăm 
cum, dintr'un astfel de gând, să trecem la altul care să 
sfinţească toată viața noastră şi care să ne pregătească 
mintea pentru viaţa veacului ce va să fie. 


Mt. 17: 14-21. 

Acum deci vă voiu vorbi despre lucrarea îndeobşte 
monahală a luptei cu patimile. După căderea lui Adam, 
tot ce este patimă ține de lumea zidită. Fiecare patimă 
are o anume formă, un anume chip propriu ei, atârnând 
de însuşirea ei. Astfel, principiul nostru îl voiu rosti pe 
scurt în cuvintele: „A nu preda mintea, a o ţine în frâu”, 
după sfatul marelui Pavel Apostolul. 

După ce Domnul a înviat şi S'a înălţat la cer, 
mintea noastră trebuie să fie acolo unde este EI, adică 
dincolo de catapeteasma zilei a opta. De vom păstra în 
cugetul nostru neapărata trebuință de a ţine în frâu 
mintea noastră, şi nevoinţa care ține mintea dincolo de 
catapeteasma zilei a opta, atunci în loc de a ne spurca 
toată ființa cu patimi şi gânduri păcătoase, însuşi 
gândul o va sfinţi. 

De ce trebuie să nu „preda mintea”? Este cu pu- 
tință, asemenea unor Părinţi, să voiți a cerca cum lu- 
crează gândul pătimaş şi unde duce. Însă calea noastră 
către biruință asupra patimilor greşalnice este alta: cum 
să înfrânezi gândul, cum să nu iei aminte la mişcarea ce 
stăpâneşte mintea... lar dacă nu predăm mintea, atunci 
nici O patimă nu poate lucra. 

Maxim, marele nevoitor, a zis: „Dă trupului în- 
frânare şi post pe măsura lui, dar tot restul îl dă minții”. 
Aşadar, vom lua aminte ca mintea nicicum să se îm- 
preuneze cu chipul patimii ce bate la uşa inimii noastre, 
spre a ne trage către fapta păcătoasă. Prin urmare, lupta 
nevoinței noastre atârnă de cultura minţii noastre. Nici 
O altă cultură ascetică în această lume nu cunoaşte ceva 
asemenea cu ce spune Domnul nostru lisus Hristos, 

Făcătorul lumii, prin Carele „toate s'au făcut”! Când 
predăm mintea a urma lui Hristos oriunde ar merge, 
atunci întreagă ființa noastră se sfinţeşte cu Dumne- 
zeiasca Sa sfinţenie. Astfel, nepredând mintea gândului 
pătimaş, chipului acelei patimi ce vrea să ne tragă spre 
păcat, şi strămutându-l către nevoinţa urmăru lui Hris- 
tos, ne săvârşim calea monahală. Când ni se dă a birui 
năvala oricărei patimi, atunci mintea noastră, urmând 
lui Hristos, se pregăteşte spre vâcinica fiinţare, „împre- 
una-ființare” cu El, cu Hristos, împreună cu Tatăl şi cu 
Duhul Sfânt. 

Să zicem că ne supără gândul uri: cineva ne-a 
mâhnit. Şi la uşa inimii noastre bate patima de a 
răzbuna mâhnirea. Fiecare patimă îşi poate împlini 
lucrarea numai prin părtăşia şi luarea aminte a minții 
noastre cu gândul ei. De vom lepăda din mintea noastră 
chipul celui ce ne-a mâhnit, precum şi însăși fapta 
mâhnirii, am biruit: patima nu va mai lucra în noi; şi, 
păzind principiul „a nu preda mintea”, vom trăi slobozi. 
În acest fel putem învăța mintea noastră a petrece 
veEcinic cu Dumnezeu, chiar atunci când dormim. Dar 
aceasta nu se dă imediat, şi nu tuturor dintr'o dată. 

De primă însemnătate într'o astfel de lucrare este 
ascultarea. Noi toţi începem cu lucruri mărunte: voia 
noastră o predăm gândirii părintelui nostru duhovnic 
sau igumenului. Astfel, în actul simplu şi neînsemnat al 
ascultării — ascultării cu mintea — ne slobozim mintea 
din grijile vieţii. Şi întreagă povara lor cade asupra 


! Vezi lo. 1: 3. 

părintelui nostru duhovnicesc sau a igumenului. Iar noi 
petrecem slobozi de ele, şi mintea noastră se poate pre- 
da deplin lui Dumnezeu. Când mintea se îndeletniceşte 
cu Dumnezeu Care, bineînţeles, este şi Curat, şi Prea- 
curat, atunci şi mintea noastră se face curată. lar expe- 
riența minţii curate se dă numai în mănăstiri. De ce? 
Pentru că numai în mănăstiri, iar nu în viaţa de obşte a 
lumii, ne putem preda judecății unui om ce trăieşte prin 
Dumnezeul nostru mai de multă vreme decât noi. lar 
părintele nostru duhovnicesc, nefiind asemenea nouă 
stăpânit de patimi, va găsi cea mai bună dezlegare. 
Astfel, prin metoda cea mai simplă ne înălțăm dintr'o 
dată acolo unde nu se înalță nici o echilibristică inte- 
lectuală. 

Vă amintiţi de cuvântul Stareţului: „Am început să 
fac precum m'a învăţat Domnul, şi mintea mi s'a cură- 
țit, şi Duhul purta mărturie mântuirii"? Numai acel duh 
este curat, care este mai legat de inimă decât de minte. 
Astfel şi Domnul zice: „Fericiţi cei curați cu inima, că 
aceia pre Dumnezeu vor vedea”!. 

În acest chip monahul se obişnuieşte a theologhisi, 
rămânând în lucrarea ascultării. Şi, după părerea unor 
sfinți precum Simeon Noul Theolog şi alţii, numiţi 
VITTLKOIL TOTEPEG, adică „cei ce şi-au petrecut viaţa în 
trezvia minţii”, numai o astfel de minte — curată — este 
în stare de adevărata theologie. În acest chip viaţa 
monahală ne duce la contemplări theologice de ordinul 
cel mai înalt. 


'Mt.5:8. 

lată, s'ar părea că totul este destul de simplu, şi în 
acelaşi timp uimitor de lucrător. 

De ce zicem „a nu preda mintea”? — Pentru că 
fiecare patimă ce îşi are chipul propriu, fie văzut, fie 
gândit, aduce cu sine mărginirea proprie lumii zidite. 
Patimile nu toate lucrează în acelaşi fel asupra omului, 
dar îndeobşte se poate spune că lupta cea mai greoaie 
pentru om este cu patima trupească: ea întâi pune 
înainte îndulcire, iar apoi se preschimbă în moarte. Cu 
această patimă trupească, al cărei chip bate la uşa cu- 
getului nostru, lupta este mai greoaie decât cu celelalte. 
Experiența milenară a monahismului a arătat că a nu 
preda mintea unor astfel de năvăliri ale patimi este cea 
mai înaltă cultură: căci nepredând mintea chipurilor 
patimii trupeşti, ne slobozim, şi patima se face nelu- 
crătoare. La început nu este atât de simplu, câtă vreme 
omul este tânăr şi se dezvoltă întru a deveni în stare de 
a zămisli. Şi s'ar părea că legea cosmică a procreaţiei 
ne depăşeşte. Dar când, prin nevoinţa minţii, se dobân- 
deşte curăția unei minți slobode de gânduri din afară, 
legate de această patimă, omul devine cu totul altul. lar 
Părinţii au numit acea stare „întreagă-cugetare”. 

Experienţa milenară a arătat că atunci când această 
nevoință se săvârşeşte în chip drept, adică prin ascul- 
tare şi înfrânare în toate, prin post şi rugăciune, omul 
nu îşi dăunează nici sufleteşte, nici mental. Dacă, în 
cele mai multe cazuri, pierderea cumpănirii unui om 
normal este cu putință a veni din două pricini: din 
mândrie şi din luptă trupească — atunci, biruind şi pe 

una şi pe cealaltă, omul îşi păstrează buna cumpănire şi 
putinţa pentru toată lucrarea înțelegătoare. 

Vă vorbesc din experiență. Pe vremuri tare am fost 
atras de filosofie. Echilibristica minţii ce se mişcă slo- 
bod în viaţa cosmică şi în spațiu aduce o mare îndul- 
cire, dar nu mântuieşte în planul despre care vorbesc 
poruncile lui Hristos. 

În mişcările religioase contemporane se găseşte o 
altă înţelegere a vieții duhovniceşti. Personal, vă sfă- 
tuiesc să vă ţineţi de sistemul nostru al formării minții. 
Noi altfel înțelegem formarea ei, mai cu seamă când 
este vorba de contemplare. Contemplarea pentru noi 
nicicum nu este o psiho-analiză, ci o stare a duhului 
nostru, când realitățile lumii dumnezeieşti se fac vădite. 
Alţii (mă stăpânesc a pomeni câteva nume) o înțeleg ca 
o subțire analiză psihologică a gândirii şi a toată lu- 
crarea. Noi nu astfel trăim: ea este calea ştiinţei în 
forma ei contemporană — psihologia. 

Dintre toate patimile, cele mai cumplite sânt, bine- 
înteles, trupul şi mândria. Dacă cu trupul lupta se redu- 
ce la a nu preda mintea, atunci cu mândria — „ține-ți 
mintea în iad”. 

Înțelegerea oamenilor duhovniceşti în privința 
mândriei şi a luptei trupeşti se deosebeşte de înțelege- 
rea celor ce trăiesc în lume. Nu ascund că mie îmi este 
o uriaşă mâhnire a vedea că cea mai bună înțelegere — 
cea pe care a adus-o pe pământ Domnul lisus Hristos — 
oamenii nicicum nu o iau în seamă. Această neluare în 
seamă duce până la un paradox: oamenilor le este 
ruşine a spune că sânt creștini. Însă, dintre cei ce se 

îndepărtează de Hristos nici unul nu are înțelegerea 
Dumnezeieştii smerenii. Dumnezeu, Care este Atotpu- 
ternic, nețărmurit în faptele Sale ziditoare — este smerit. 
Însă smerenia Sa este de un cu totul alt ordin decât o 
înțeleg oamenii a fi. Ea nu poate fi decât un dar de sus. 

Fericitul nostru Părinte are o minunată învățătură 
theologică. Cu toată ignoranța mea, mi se pare că ni- 
meni nu a osebit ca Siluan cele două feluri de smerenie: 
el zice că alta este smerenia nevoinţei, şi alta cea a lui 
Hristos, dumnezeiască, ce este de nedescris, în care nu 
se află nici un element al relativismului. Ea are însu- 
şirea absolutului şi nu presupune nici o asemuire cu 
orice altceva. Atunci când smerenia nevoinţei este una 
relativă Şi se exprimă cu principiul „Eu sânt mai rău 
decât toţi”, smerenia lui Hristos are însuşirea dragostei 
Lui. Această smerenie, pe care Domnul ne sfătuieşte să 
o învăţăm urmând Lui, nu este una făcută, ci proprie lui 
Dumnezeu Însuşi.’ 

Mulți întreabă: «De ce un om care trăieşte vădit în 
înfrânare şi într'o viaţă duhovnicească, zice „Eu sânt 
mal rău decât toți”? Ce este aceasta, o falsă smerenie?» 
— Nu, este cu totul altceva... Să zicem că, atunci când 
sântem bolnavi, ne simțim durerea. lar când durerea 
depăşeşte răbdarea noastră credem că suferim mai mult 
decât toți. Astfel, şi pentru nevoitorul ce năzuieşte către 
smerenie, lipsa acestei smerenii se exprimă prin faptul 
că omului îi vin înalte gânduri pentru sine; aceasta, de 
acum, este o luptă cumplită. Anume într'o astfel de 


! Vezi Între iadul deznădejdii..., op. cit., p. 132. 

clhpă a luptei Siluan a strigat către Dumnezeu: „Doam- 
ne, învață-mă, cum mă pot smeri?” — Și a primit 
răspunsul lui Hristos: „[ine-ţi mintea în iad”. 

Dacă veți citi Evanghelia cu luare aminte veți 
vedea că, pe pământ, Domnul a trăit Însuşi potrivit 
cuvântului „[ine-ţi mintea în iad”, în lupta cu mândria 
— cea mai cumplită dintre patimi. Când săvârşea vreo 
vindecare şi în jurul Lui stăteau oamenii uluiți de 
măreția minunii, El zicea apostolilor Săi: „Să ştiţi că 
Fiul Omului va fi dat judecății şi Îl vor osândi la moar- 
te”. Când o femeie a vărsat mir de mult preț pe capul 
Lui, El gândea la îngroparea Sa.” Astfel, deşi Dum- 
nezeu în Persoana Sa cea dintru început, EI totuşi urma 
această cale. Jar noi, monahii, neapărat trebuie să cu- 
noaştem calea Sa. Căci şi de vom învăţa toate sistemele 
theologice, şi vom ţine în minte şi în viziunea minţii 
noastre toată cunoaşterea, dar nu vom birui mândria, 
totul va fi în zadar. 

Astfel, deocamdată să luăm aminte ca printr'o 
viață neînsemnată şi simplă să încercăm a ne îndepărta 
cu mintea de la chipurile patimilor. Atunci când 
năvălesc asupră-vă gânduri pătimaşe, mergeţi şi lucraţi, 
sau întâlniți-vă cu cineva, sau, şi mai bine, rugaţi-vă. Şi 
astfel, folosiți-vă de toate mijloacele — citirea, rugăciu- 
nea, convorbirea, munca — spre a vă îndepărta de gân- 
duri pătimaşe. 


! Ibid., p. 176. 
2 Vezi Mt. 20: 18. 
3 Vezi Mt. 26: 12. 

Iar cu mândria, lupta este prin osândirea de sine, 
ca nevrednic de Dumnezeu în veci. Vedeţi cum totul în 
viața monahală, despre care vorbim acum, nu se 
aseamănă cu nimic altceva. Să luăm pe Părintele nostru 
Siluan: un ceas întreg mintea lui vedea că v&cinica 
pierzanie era cu totul de neocolit. El însuşi spunea mai 
apol cât de înfricoşat este acel duh. Și atunci 1 Sa 
arătat Domnul, fără cuvinte, şi cu privirea Sa plină de 
bucurie l-a răpit până la ceruri. Și într'o clipită el a 
cunoscut starea duhului despre care marii filosofi şi 
theologi nu pot judeca decât abstract. Să nu credeţi că 
vorbesc cu o oarecare ură pentru ştiinţă! Nu, ci doar 
spun că ştiinţa singură, deşi ne îmbogăţeşte duhul, însă 
fără cercarea vieţii ea nu ne mântuieşte. 





23 
VECINICIA ŞI VREMEA ÎN HRISTOS: 
PROBLEMA CALENDARULUI! 


Gânduri despre moarte. Noul Legământ vorbeşte 
despre vecinicie. Viaţa monahală ca întâlnire cu 
Dumnezeu față câtre Faţă. Despre rugăciunea din 
Ghethsimani ca rugăciune pentru întregul Adam. 
Hristos împreună-pătimea cu întreaga lume şi cu 
toți. Monahismul ca împlinire a poruncii „Să vă 
iubiți unul pre altul”. Neascultarea lui Adam — la 
rădăcina întregului arbore al omenirii. Dragostea 
cosmică în mica noastră obşte. Cum să atingi 
vecinicia. Pentru cuvenita gândire creştină. Despre 
stâlcirea creştinismului. Despre lepădarea comu- 
niunii din pricina calendarului. Vremea — condiția 
fiinţării făpturii. Poruncile lui Hristos schimbă rân- 
duiala vieții noastre. Pentru înfăptuirea persoanei 
pocăința este de neapărată trebuinţă. 


Să fie binecuvântat numele Dumnezeului nostru. 
De fiecare dată se înnoieşte în mine bucuria de a vă 
revedea. Dar, în acelaşi timp, de fiecare dată când tre- 
buie să vorbesc despre Dumnezeul Cel mare şi prea- 
slăvit se apropie de inimă o oarecare, blândă, dar totuşi 
teamă. Acest nolan este preamăreț, dar nu uşor se 
însuşeşte. ȘI, ca de obicei, mă votu ţine de principiul de 
a vorbi despre faptul că fiecare călătorie începe cu un 


Nr. C-22 (21 Ian. 1992), după numerotarea M!!. 

singur pas, dar ea, în sine, are ca ţel o viață foarte 
îndepărtată de noi. 

Ca întotdeauna, voiu vorbi prosteşte și fără rân- 
duială, însă aşa cum îmi va da Dumnezeu cuvânt. lar 
voi iertați-mă, căci pe zi ce trece îmi pierd putințele 
omeneşti, dar totuşi îmi păstrez conştiinţa măreției 
țelului ce ne stă în faţă. Poate că acum se apropie ziua 
mea, când va trebui să plec la Dumnezeu, Cel ce ma 
făcut. Dar, precum ştiţi, înaintea ochilor voştri eu deja 
mor de douăzeci de ani şi mai mult! Aşa, nici acum nu 
ştiu acel ceas înfricoşat al întâlniri cu Dumnezeu față 
către Faţă. 

Când gândeam la acest ceas, şi în trecut, şi acum, 
conştientizam că întreaga noastră experiență privind 
întinderile ce ne înconjoară, unde mișcă soarele, și 
luna, şi stelele, şi împreună cu ele pământul nostru: 
întreaga experiență, şi greutatea şi bucuria cunoaşterii, 
și însăşi truda căutării cunoaşterii — totul trebuie să se 
preschimbe într'o pregătire spre a ne întâlni cu Cel ce a 
zidit şi lumea, şi pe noi. Și cu cât mai mult „ne plecăm 
asupra” Lui, cu atât mai mult simțim nețărmurirea şi 
vecinicia. Toată viața în Hristos Dumnezeu, toată 
Scriptura Noului Legământ, în realitate grăiesc numai 
despre vecinicie şi despre pregătirea către ea. 

Domnul a binevoit să-mi trimită nenumărate în- 
cercări, şi de multe feluri. 

Una din aceste încercări a fost viața monahală la 
Athos. Prin lucrarea ei binefăcătoare am înţeles că 
forma vieții monahale de obşte este cea mai folositoare 
pentru lărgirea conştiinţei noastre, pentru pregătirea 

întâlnirii cu Hristos Dumnezeu. Ce am în vedere când 
vorbesc despre „pregătirea spre a ne întâlni față către 
Faţă cu Dumnezeu Ziditorul nostru şi Mântuitorul 
nostru”? E] ne-a făcut după chipul şi asemănarea Sa, şi 
înaintea mea stă sarcina de a-mi însuşi viaţa Sa, viața 
nețărmurită atotcuprinzătoare. Când Domnul Se ruga în 
Ghethsimani, El purta în Sine gândul pentru întreg 
Adamul. Despre aceasta minunat vorbeşte Simeon 
Noul Theolog şi, nu mai puţin minunat, părintele nostru 
duhovnicesc Siluan. Potrivit Descoperirii, noi credem 
că urmarea căderii lui Adam a fost faptul că noi, cei 
născuţi după cădere, am primit viața şi starea în care el 
a ieşit din Rai, adică păcătoasa şi cumplita sa înclinare 
şi despărţirea de Dumnezeu. 

Când Domnul a venit pe pământ, mai nainte de 
toate a zis: „Pocăiţi-vă!”!. Cuvântul acesta era reluarea 
convorbirii lui Dumnezeu cu Adam în Rai.” Punând la 
temeiul viaţii noastre porunca Domnului, „Pocăiti-vă!”, 
la început noi trăim moştenirea lui Adam nu ca a lui 
Adam, ci ca propria noastră stare. Îmi încep pocăința 
cu starea MEA păcătoasă. ȘI, în chip curios, cu cât mai 
fierbinte şi mai adâncă pocăința mea, cu atât mai mult 
mă apropii de Adam. După mulți ani de plâns şi tân- 
guire se iveşte conştientizarea apropierii de Adam. De 
la el, din vremea lui a intrat păcatul în lume. Și po- 
căința noastră pentru păcatul nostru ne duce la el, la 
Adam. Cuprinsul vieții lui Adam devine cuprinsul 
vieţii noastre. Însă conştiinţa noastră merge mai departe 


! Vezi Mt. 4: 17. 
2 Vezi Fac. 3: 9 ŞI urm. 

şi mai adânc decât a lui Adam, nu pentru că noi înşine 
am fi mai adânci şi mai mari decât Adam, ci pentru că 
Domnul ne-a dat porunci care depăşesc pe Adam. 
Întrupându-Se şi trăind împreună cu noi, Domnul ne-a 
dat înțelesuri care, fireşte, depăşesc măsura omului. 

Dumnezeu ne-a făcut după chipul Său şi după 
asemănare, și făcând omul astfel, El Se repetă pe Sine 
în noi, ŞI fiecare dintre noi repetă în sine pe Dumnezeu. 

Domnul împreună-pătimea cu lumea în toată pli- 
nătatea ei. Precum Simeon Noul Theolog zice, El a 
primit moartea şi pentru cei credincioşi, şi pentru cei 
necredincioşi; şi pentru cei ce binecuvântau, şi pentru 
cei ce blestemau; şi pentru cei ce se înfrânau de la 
păcate, şi pentru cei ce trăiau în păcat: El pentru toți a 
murit, spre a mântui pe toți. lar Siluan spune că atunci 
când inima noastră se atinge de dragostea lui Hristos — 
dragoste ce L-a dus la Golgotha — atunci şi noi ne prea 
umplem de ceea ce este propriu lui Hristos, Cel ce S'a 
întrupat şi S'a făcut om. lată țelul ce ne stă înainte. 

Deja acum un an sau doi, când eram foarte bolnav, 
spuneam despre anumite lucruri pe care doream ca voi 
să le primiţi ca testamentul meu. Eu însumi nu mă simt 
a fi tată, dar mulţi dintre voi mă numesc tată. Şi precum 
ei doresc să vadă în mine un tată, aşa şi eu doresc ca ei 
să-ŞI însuşească ceea ce eu am primit de la tatăl meu — 
Siluan (eu nu am nimic al meu): cugetul nostru trebuie 
să fie asemenea cugetului lui Hristos în Ghethsimani, 
Cel ce se ruga până la sudoare de sânge. lar noi nu 
trebuie să dispreţuim aceasta, ci să trăim viaţa lui 
Hristos Însuşi. 

Pe mine m'a izbit faptul că loan de-Dumnezeu- 
cuvântătorul, înfățişându-ne Cina cea de Taină a lui 
Hristos zice că Domnul a dat poruncă nouă apostolilor: 
„Să vă iubiţi unul pre altul”. Iar pentru fiecare dintre 
noi viața monahală trebuie să-şi aibă ca ţel a trăi frăția 
noastră ca pe un singur om. Drept aceea, forma vieții 
de obşte a monahismului este deosebit de prielnică 
pentru atingerea şi dobândirea acestui țel. Deşi în 
propria-mi viaţă cei şapte ani în peşteră ca 1sihast au 
fost un dar de la Dumnezeu şi o bineprimită vreme a 
rugăciunii pentru întreaga omenire, pentru întreg Omul. 

Domnul a dat lui Adam porunca: „Dară din acest 
lemn al cunoaşterii binelui şi răului să nu mâncaţi, căci 
cu moarte veți muri”?, şi prin petrecerea în poruncă îi 
fusese făgăduită viața vecinică. El fusese pus căpetenia 
Raiului, spre a-l conduce şi a fi părtaş rânduirii lui. Dar 
iată că a căzut cu o cumplită cădere, care până astăzi 
năpăstuieşte întreaga lume. Iar dacă noi voim mântui- 
rea noastră, atunci, bineînțeles, trebuie să punem ca 
temei vieții noastre monahale rugăciunea pentru întreg 
omul. Însă rugăciunea aceea începe cu o măruntă expe- 
riență, cu mica viaţă de obşte a câtorva oameni. lar 
apoi, când este atinsă, dintr'o dată înaintea noastră se 
deschide măreţul noian al dragostei lui Hristos. Viaţa 
de obşte este mai însemnată decât cea pustnicească. 
Dar şi viața pustnicească, la vremea ei, poate fi cu 
adevărat un dar al harului lui Dumnezeu. Trăind în 
pustie, omul se poate ruga pentru întreaga omenire. 


' To. 13: 34. 
2 Vezi Fac. 2: 17. 

Mintea 1 se lărgeşte, şi el trece de la vreme la vecinicie, 
de la mărginiri de tot felul, către nemărginirea dumne- 
zelască. Ceea ce este prețios în pustie este faptul că 
vecinicia devine simțită şi oarecum te face să uiţi 
vremea. Mie personal mi s'a ivit un gând ciudat în 
legătură cu vecinicia: că de nu ar fi fost vecinicia, nici 
vreme nu ar fi. lar Dumnezeu, Cel ce petrece în vecini- 
cie, a făcut lumea astfel încât forma funțăriui lumi este 
îngemănată cu vremea, cu schimbările: ridicări, căderi, 
dragoste, şi potrivnica ei ură — prin toate trece omul. Şi 
cu cât mai departe se adânceşte el în pocăință pentru 
păcatele sale şi pentru patimile sale, cu atât mai adânc 
ajunge la pocăinţa lui Adam, pentru care minunat vor- 
beşte Siluan. 

Dar cum să dai mai departe această viaţă? — 
Cuvintele nu sânt lucrătoare, pilda nu învaţă, pentru că 
oamenii nu o văd. Şi cum să faci să pătrundă în inimile 
voastre cugetul dumnezeieştii vEcinicii, când totul se 
schimbă? Părintele nostru plângea în rugăciunea pentru 
întreaga omenire mai mult decât pentru sine însuşi. 
Când se căia pentru păcatele sale, treptat, pătrunzând în 
esența păcatului şi a căderii lui Adam îndeobşte, el 
devenea purtător al cugetului cosmic. Siluan, care avea 
darul de poet, spunea că atunci când Adam plângea, 
toată pustia îl asculta întru adâncă tăcere. Aşa şi Sera- 
fim din Sarov, când „striga” către Dumnezeu numai 
pentru sine: „Milostiv fii mie, păcătosului!”, treptat 
devenea cu adevărat un Adam. Astfel rugăciunea lui 
Serafim din Sarov, din una personală, a devenit cos- 
MICĂ, lucrătoare până acum, şi el putea prezice că vor fi 


218 Arhimandritul Sofronie 


„Paşti” în Rusia într'un oarecare an când se vor afla 
moaştele lui. De fiecare dată când cineva doreşte să 
poarte numele Serafim, acel eveniment are loc în li- 
mitele sufletului celui ce a primit numele. Dar el este 
legat de faptul că rugăciunea lui Serafim din Sarov de- 
venise, prin însușirea ei, cosmică. Aşa şi de la părintele 
nostru Siluan ne învăţăm treptat pocăinţa ce ne aduce la 
aceeaşi stare, atunci când noi, fiecare dintre noi, devine 
un Adam. 

Când sufletul nostru intră în sfera vieții dumne- 
zeieşti, atunci, bineînţeles, omul simte vecinicia ca mai 
reală decât vremea. Iar atunci multe cuvinte din Evan- 
ghelii se fac „ale noastre”, adică unele ce exprimă sta- 
rea noastră proprie. Noi trebuie să primim cuvântul lui 
Hristos astfel încât să devină cuvântul nostru: până şi 
expresii atât de înfricoşate precum ,Ceriul şi pământul 
vor trece, dară cuvintele Mele nu vor trece”. Trupeşte, 
eu mor, dar ce este trupul meu? — Pământul din carele 
sânt luat şi unde iarăşi mă întorc. „Ceriul şi pământul 
vor trece”, cu alte cuvinte, ființarea cosmică nu este 
vecinica fiinţare. 

De ce vorbesc cu atâta — aş zice — întristare? 
Pentru că dorirea inimii mele este ca voi să vă însuşiţi 
acestea, să se depărteze de la voi acel chip al gândirii 
care este o stâlcire a vieţii creştineşti. Îmi este greu să 
vorbesc astfel, pentru că mulți bolnavi cu sufletul nu 
sânt în stare a auzi un astfel de cuvânt. Mulţi sânt care 
nu trăiesc vecinicia în Hristos, ci o curioasă formă a 
vieții pământeşti. Lipsindu-le viziunea veciniciei, vre- 
mea şi zilele pentru ei devin singura realitate, şi se 

ceartă pe tema calendarelor. Cât eram la Athos a avut 
loc reforma calendarului. Biserica Universală a vrut să 
reorânduiască curgerea vremii pe baza principiilor puse 
dintru început. Iar la început se întâmpla că Echinoxul 
era pe 9 Martie, iar apoi a ajuns să fie pe 22. Dar 
această schimbare priveşte mai ales viața exterioară a 
societății omeneşti, ca să nu zic viaţa statală. Dar a 
privi această latură ca pe o dogmă, ba chiar să rupi co- 
muniunea liturgică, este urmarea neajunsului înțelegerii 
şi a lipsei de experienţă a veciniciei în Hristos. Tot ce 
este al pământului trece. În cei douăzeci şi doi de ani ai 
vieții mele la Athos mi-a fost dureros să văd cum unii, 
chiar şi oameni buni, gândesc numai în termeni de zile, 
iar nu la vecinicie. Și astfel, într'un chip ciudat, se în- 
vârtoşează inima acelor oameni. De acum uşa inimilor 
lor este închisă. Ei nu pot înțelege nici rugăciunea din 
Ghethsimani, nici moartea pe Golgotha, nici gândul lui 
Simeon Noul Theolog sau al lui Siluan pentru faptul că 
fiecare dintre noi trebuie a se asemăna omului celui 
dintâi prin cuprinsul vieți sale, adică să devină un 
Adam. 

Şi lipsa cugetului pe care ni-l învață Părinții noştri 
face ca noi să stâlcim creştinismul, ridicând condițiile 
statale şi ale vieţii sociale la nivel de dogmă. Este un 
lucru cât se poate de neadevărat. Adevărata rugăciune 
se petrece în hotarele nu ale vieții pământeşti, ci dum- 
nezeieşti: „Dumnezeule, milostiv fii mie, păcătosu- 
lui...”, „Doamne, miluieşte pre noi şi lumea Ta”. 

Vorbesc fără rânduială, dar în desfăşurarea con- 
vorbirii noastre urmăresc felul cum mi se dă cuvântul. 

Nu citesc de pe o hârtie ceva scris mai nainte, ci numai 
caut cu rugăciunea ceea ce se naşte în inima mea. 

Aşa încât vorbesc acum despre aceasta fiindcă doi 
dintre frați noştri au fost în Rusia. Şi acolo, după un 
atât de mare har al muceniciei, dintr'o dată — o con- 
ştiinţă atât de măruntă, strâmtă, îngustă a vremii! Pe 
fraţii noştri i-au întrebat: „Pe ce stil slujiți voi?” Pentru 
el este vorba de „noul stil” sau „vechiul stil”. Dar când 
noi am trecut la stilul după care trăieşte statul, nu am 
simțit nici o pierdere din pricina lui, ci am păstrat bu- 
nele noastre dispoziții şi față de unu, şi faţă de alții. 
Cine sânt acei „alțiu” şi cine „unii”? Unii sânt care „pă- 
zesc zilele”, precum zicea Pavel!. Dar sânt alţii ce sânt 
adânciţi în rugăciune şi cu sufletul, şi cu inima, din 
toate puterile, în vâcinicul Dumnezeu. 

Deci aş dori, frații mei iubiți, ca voi să înțelegeți 
lucrurile aşa cum trebuie înţelese, aşa cum ne-a învăţat 
Domnul, şi apostoli Săi, şi Sfinți Părinţi: „Ceriul şi 
pământul vor trece, dară cuvintele Mele nu vor trece”. 
Iar când i-au spus Evreu: „Dar tu, care nici cincizeci de 
ani nu ai, l-ai văzut pe Avraam?”, Domnul le-a răspuns 
cugetând cum era propriu Luişi: „Mai nainte până a nu 
fi Avraam, EU SÂNT'”?. Şi de aceea zice Domnul: 
„Mâncați Trupul Meu şi beţi Sângele Meu, şi atunci 
veți fi purtătorii vieţii Mele v&cinice. Iară cine nu va 
bea Sângele Meu, cine nu va mânca Trupul Meu, acela 


îşi pierde viaţa”.” 


! Vezi Gal. 4: 10. 
2 Vezi lo. 8: 57-58. 
3 Vezi lo. 6: 53-54. 

Aşadar, cuvântul meu a alunecat spre latura aceas- 
ta: vremea este relativă, proprie formei ființăru făpturu, 
a existenței, tar vecinicia este forma funțării vecinicului 
Dumnezeu în Care credem. Iar într'un astfel de cuget 
vom putea mai adânc înțelege cuvintele lui Hristos şi 
poruncile Sale. De ce? — Deoarece când poruncile Sale 
se fac legea, singura lege a ființării noastre: şi cea vre- 
melnică, şi cea vecinică — atunci toată alcătuirea vieţii 
noastre se schimbă. lar când omul îşi va simți mân- 
tuirea în Hristos, şi va vedea pe alții care nu voiesc pe 
Hristos, se va ivi în el în chip firesc împreună-pătimire 
pentru cei ce nu înțeleg și nu primesc pe Hristos. 
Conştiinţa chinuitoare că aceşti oameni cad de la véci- 
nica viaţă în Dumnezeu naşte rugăciune pentru întregul 
Adam. Starețul Siluan zice că atunci când dragostea se 
atinge de inimă, omul doreşte tuturor mântuirea. Atunci 
nu se mai iveşte învârtoşarea inimii ce duce la dez- 
binări, la ură şi la desăvârşita pierdere a chipului vieți 
creştineşti. 

Mă voiu opri la aceasta. Iar voi, ca întotdeauna, 
iertați-mi graiul prost şi cuvântul neorânduit, dar sim- 
țiți-i esenţa. Încercaţi să pătrundeţi, prin rugăciunea 
pocăinţei, în adâncul cugetului creştin, deoarece rugă- 
ciunea pocăinţei este cea adevărată. Fiecare dintre noi 
poartă în sine câte un chip sau altul al păcatului, şi 
greşeşte. De aci, rugăciunea pocăinței se dovedeşte a fi 
firească. Dar, în chip minunat, tocmai astfel se naşte 
persoana-ipostasul după chipul lui Hristos, Logosul cel 
întrupat al Tatălui. 

lar rugăciunea mea este ca voi toți să înțelegeți 
calea lui Hristos, care ne este chinuitoare, dar care cu 
adevărat ne mântuieşte. Şi să vă păzească Domnul. 


aA. ai 


24 
IPOSTASUL CA STARE A OMULUI 
ÎNDUMNEZEIT! 


Hristos este Dumnezeu întrupat. Dumnezeu Sa 
descoperit ca Ipostas şi ca Fiinţă multi-ipostatică. 
Omul — chip şi asemănare. Oglindirea lui Dumnezeu 
în făptura Sa. Pentru identitatea după har, iar nu 
după esență. Pentru neapărata împreună-lucrare 
(„sinerghie”). Pentru descoperirea de Sine a lui 
Dumnezeu în poruncile Sale. Pentru porunca „În- 
vățați toate neamurile”. Pentru rugăciunea ipo- 
statică ce uneşte întreaga omenire. 


Ţelul convorbirii mele cu voi astăzi este a vă 
înfățişa cea mai scurtă redare a întregului sistem despre 
care vorbim deja de multă vreme. Aşadar, ca şi cum 
n'am fi întrerupt niciodată convorbirea, aşa o începem 
acum. 

Aşadar, eu însumi nimica ştiu. Toată cunoaşterea 
mea, toată înţelegerea mea este Hristos. Creştin fiind, 
cred că Hristos este Făcătorul nostru. Dumnezeu a 
venit la noi în trupul nostru, în aceeaşi formă a exis- 
tenţei pe care EI, Domnul, a înfăptuit-o. Întruparea Lui 
nu a fost altceva, ceva străin Lui, nu! A fost ceva firesc 
pentru El, căci El Însuşi a făcut această fire. Venit-a 
printr'o întrupare feciorelnică, S'a înomenit într'un 
chip adevărat. În vremea vieţii Sale spunea că, în Lege, 


I Nr. C-24 (10 Fevr. 1992), după numerotarea MIL 

fiecare iotă şi fiecare cirtă sânt hotărâte o dată pentru 
totdeauna şi nu se supun schimbării de către oameni. 
lar noi ştim că Legea a pregătit oameni de înaltă 
statură, ce s'au dovedit în stare a primi pe Dumnezeul 
întrupat. 

Aşadar nici o cirtă nu este supusă schimbării de 
către noi, dar totuşi fiecare cirtă este menită a se plini 
de către Domnul Însuşi. Vorbind despre Vechiul Legă- 
mânt, Domnul niciunde nu S'a arătat împotriva Des- 
coperirii date în Vechiul Legământ. 

Dumnezeu S'a descoperit lui Moisi ca persoană: 
EU SÂNT CEL CE SÂNT. Bineînţeles, noi credem că 
Însuşi Hristos era Cel ce a zis lui Moisi: EU SÂNT 
CEL CE SÂNT. Aşadar, dacă Domnul vorbeşte despre 
Sine ca despre Persoană, ni se iveşte întrebarea: Cum 
să o înţelegem? Tocmai aşa, căci ca Persoană, ca Ipos- 
tas petrece Dumnezeu în vâcinica Sa fiinţare. Vorbind 
despre chipul ipostatic al ființării, noi vorbim despre 
fiinţarea lui Dumnezeu Însuşi. Astfel, dacă într'o anu- 
me clipă EI a zis: EU SÂNT CEL CE SÂNT, totuşi în 
aceeaşi Descoperire biblică Domnul vorbeşte despre 
Sine la plural: „Să facem om dupre chipul Nostru, şi 
dupre asemănare”. Iar aceste două momente doresc a 
le sublinia astăzi ca temeiul cel mai simplu a toată 
theologia noastră ce urmează, despre om şi despre 
mântuire. 


! Vezi Mt. 5: 17-19. 
2 leş. 3: 14. 
3 Fac. 1: 26. 

Aşa deci, dacă Dumnezeu zice: „Să facem om 
dupre chipul Nostru, şi dupre asemănare”, ce putem 
gândi despre aceasta în privința omului? Eu personal, 
precum deja ştiţi, am pus la temeiul întregii mele vieți 
Descoperirea cea de sus, iar nu presupuneri pornind de 
jos. Iar Descoperirea de sus grăieşte despre om ca zidit 
după chipul lui Dumnezeu şi după asemănarea Lui. Cu 
alte cuvinte, şi omul trebuie să se arate ca persoană, ca 
adevărat chip şi asemănare. 

Dar dacă astfel trăim omul, potrivit Descoperiri 
Dumnezeieşti, cc trebuie să avem în vedere privind 
persoana-ipostasul omenesc? lată, o arată foarte bine 
Troparul pentru Cuvioşi: Întru tine, Părinte, cu osârdie 
s'a mântuit cel dupre chip, căci luând Crucea a urmat 
lui Hristos, şi lucrând ai învăţat să nu se uite la trup, 
căci este trecătoriu, ci să poarte grijă de suflet, de lucrul 
cel nemuritoriu. Pentru aceasta şi cu Îngerii împreună 
se bucură, Cuvioase (în slavonă prepodobne), Părinte, 
duhul tău”. Trebuie spus că în limba slavonă Troparul 
sună cât se poate de adânc theologic, deoarece se subli- 
niază asemănarea, marea asemănare cu Însuşi Dum- 
nezeu, acolo unde în alte limbi nu se foloseşte forma 
„prea-asemănător” (prepodobnii). Şi când vorbim des- 
pre suflet, bineînțeles, avem în minte principiul 1pos- 
tatic al ființei. 

Asemănarea cu Dumnezeu — dar se poate întreba, 
până la ce limită? De fapt, se poate vorbi despre 
nemărginire, pentru că este vorba despre vecinicie. Dar 
se poate pune întrebarea şi altfel: Oare omul devine 
absolut asemănător cu Dumnezeu, sau între el şi Dum- 

nezeu rămâne o oarecare distanţă fiinţială? Vorbind 
despre facerea omului după chipul lui Dumnezeu şi 
după asemănare, în esență voim să zicem că Dumnezeu 
Se repetă Însuşi pe Sine în om. Noi zicem în Simvolul 
Credinței: „Crez întru Unul Dumnezeu, Tatăl, Atotţiu- 
toriul, Făcătoriul ceriului şi al pământului, văzutelor tu- 
turor, şi nevăzutelor”. Când Dumnezeu face omul, este 
oare această facere ceva esenţial deosebit de El, ceva 
nou, nu ceea ce este El? Sau oare El Se repetă pur şi 
simplu în cei zidiți după chip şi după asemănare, şi le 
împărtăşeşte a Sa viaţă, precum o are El Însuşi din 
veac? — Aşa că, el nu face o nouă ființare, ci ne cheamă 
spre a fi părtaşi la cea mai nainte de veci a Sa viaţă. 

Ca monah nevoitor m'am învăţat a înțelege că nu 
există nici o ascetică în afara vreunui domeniu al cultu- 
rii, sau al religiei, sau al para-religiei, ci fiecare mani- 
festare din istoria omenirii îşi are temeiul său ideologic. 
Însă „Ideologia” noastră este întrucâtva mai întemeiată: 
este o bază dogmatică; este vorba de momente din fiin- 
tarea lui Dumnezeu Însuşi arătate nouă prin Desco- 
perire. Aşadar, pentru ca viața noastră monahicească să 
curgă cu înțelegere trebuie să cunoaştem ascetica noas- 
tră ca având propria bază dogmatică. 

Am început prin cuvintele: „Eu nimica ştiu”, iar 
acum voiu continua acel gând. Nu mă definesc pe mine 
însumi, cine şi ce „sânt eu”, ci urmez cu credință Des- 
coperirea de sus şi o primesc ca pe cunoaşterea a ceea 
ce Dumnezeu gândeşte pentru om. După expresia 
Sfintei Scripturi, „Să facem om dupre chipul Nostru, şi 
dupre asemănare”, noi sântem asemănarea şi chipul lui 

Dumnezeu Însuşi. Nici o ştiinţă omenească nu-şi poate 
îngădui o asemenea îndrăzneală. Dar în îndrăzneața 
noastră rugăciune, într'o maximă suferință şi smerenie, 
Dumnezeu ne grăieşte despre felul cum ne gândeşte. 
Este cu neputinţă ca noi să facem o ființă de-sine- 
fiindă, fără de început — aceasta aparține lui Dumnezeu 
Însuşi. Dar noi sântem chipul şi asemănarea Lui, iar 
aceasta trebuie înţeleasă ca şi cuprins al vieții noastre. 

Iarăşi o întrebare: În ce constă atunci deosebirea 
între Dumnezeu şi noi? După expresia Părinților, ceea 
ce Dumnezeu este în esența Sa fără de început, aceea 
devine şi omul — purtător al e1, al acestei vieți — prin 
darul harului. Noi nu ne facem de-o-fíiere cu El; toată 
rânduiala vieții noastre în Dumnezeu niciodată nu pier- 
de din vedere faptul că sântem făptură, iar nu în esență 
dumnezei. Astfel, în planul esenței/fíierii ne deosebim 
de Dumnezeu: neschimbat rămâne în noi însemnul 
facerii noastre. Exprimându-mă în limbaj theologic, noi 
sântem asemănarea lui Dumnezeu în planul energiei, 
lar nu în planul fiieru, iar în această rânduială putem fi 
asemeni lui Dumnezeu până la identitate. 

Cele spuse de mine sânt țelul nostru, iar nu mân- 
tuirea deja împlinită. Putem deveni asemănători Lui 
până la identitate numai printr'o viață după poruncile 
Sale, prin pocăință, până acolo unde porunca lui Dum- 
nezeu se va face ca şi singura lege a întregii noastre 
ființări. Atunci ni se vor împărtăşi stările dumnezeieşti, 
lar noi vom fi ajuns în stare a le primi. Porunca lui 
Hristos depăşeşte starea noastră de acum, cea de după 
cădere. lar porunca, dacă o vom săvârşi, ne pune în fața 

unei descoperiri cât se poate de îmbucurătoare: porun- 
cile lui Dumnezeu sânt nu ceva „exterior”, ci Descope- 
rirea lui Dumnezeu cum este E] în Sine. Între porunca 
lui Dumnezeu şi El Însuşi nu este nici o împotrivire, 
Aşa deci, nu în starea de acum a căderii, ci în cea de pe 
urmă a devenirii noastre în Dumnezeu devenim purtă- 
tori vieții lui Dumnezeu Însuşi. Aşadar, dacă Dumne- 
zeu este Persoană, şi noi devenim asemănători Lui, ca 
fund mântuiţi de către El. Şi petrecem ca persoane zi- 
dite, însă „prea-asemănători”, asemănători lui Dumne- 
zeu Însuşi în veci şi până în nesfârşire. 

Pe scurt, v'am înfățişat astăzi ceea ce se poate şi 
este bine să punem ca temei vieții noastre monahiceşti. 
Când ajungem în acest şuvoi al cugetări noastre theo- 
logice întâmpinăm gândul: Cum se arată persoana- 
ipostas în viață? Cum răspunde tuturor împrejurărilor? 
Dacă vom rămâne cu ochiul nostru duhovnicesc asupra 
acestui lucru, viaţa noastră va deveni mai înțelegătoare, 
ŞI O astfel de „luare aminte” dobândeşte trăsătura deja a 
unei cunoaşteri a căii către Dumnezeu. Ca întotdeauna, 
vă sfătuiesc a căuta către ceea ce am primit de la 
fericitul nostru ocrotitor, Starețul Siluan. 

Astfel „noi sântem dumnezei”! prin cuprinsul vie- 
ţii noastre, iar nu prin esență. Altfel spus, până şi în 
culmea îndumnezeirii sfinții nu devin Dumnezeu pen- 
tru om, ci sânt dumnezeii prin cuprinsul şi prin chipul 
ființării lor. În ce constă asemănarea? Asemănarea este 
în chipul funțării: precum trăieşte Dumnezeu, aşa şi noi 


! Vezi 10. 10: 34. 

trebuie să trăim când se înfăptuieşte mântuirea noastră. 
Jar mântuirea, precum tot mereu zicem, începe cu fapte 
foarte mărunte: ascultarea, pocăința, smerenia, înfrâna- 
rea. 

Astfel, în viaţa nevoinței noastre trebuie să dobân- 
dim experienţa — cum se arată principiul ipostasului, al 
persoanei, în omul zidit; care este răspunsul omului- 
persoanei la tot ceea ce se petrece în jurul lui și 
înlăuntrul său; prin care cuvinte ale sale putem judeca 
în ce măsură se apropie el în gândirea sa de forma 
ipostatică a ființăru, proprie persoanei. 

Să luăm o pildă strălucită şi nesfârşit de puternică 
a manifestării persoanei din epilogul Evanghehei de la 
Matthei. Domnul zice ucenicilor: Mergeţi şi învățați 
toate neamurile.! În cuvântul „toate neamurile” noi ză- 
rim de acum Persoana lui Dumnezeu. Este chipul fun- 
țării Dumnezeieşti, care îmbrățişează întreaga făptură. 

Drept pildă vă pot aduce astăzi, ca mângâiere, 
cuvintele ocrotitorului nostru duhovnicesc Siluan. El se 
ruga ca Dumnezeu să lumineze toate noroadele, pe 
fiecare om, prin Duhul Sfânt.“ Din acea rugăciune este 
vădit că lui îi fusese dat harul rugăciunii deja ipostatice. 
Aduc o pildă din scrierile Stareţului. E] zice că sufletul 
care a cunoscut în Duhul Sfânt pe Domnul gândeşte 
astfel: „Când voiu muri, Îl voiu îndupleca pre Domnul 
pentru întreg neamul creştin”. Și iarăşi vine gândul: 
„Însă cum este cu putință ca, văzând vecinica Faţă a lui 
Dumnezeu-Făcătoriul, să păstrez în mine pomenirea 


! Vezi Mt. 28: 19. 
2 Vezi Între iadul deznădejdii..., op. cit.. p. 45. 

făpturu?” ȘI din nou sufletul grăieşte: „Şi totuşi, când 
mă voiu înfăţişa înaintea lui Dumnezeu, Îl voiu îndu- 
pleca pentru întreaga omenire”.! Vedeţi voi desfăşura- 
rea gândului? La început el zice că „atunci când voiu 
muri, voiu îndupleca pre Dumnezeu pentru întreg nea- 
mul creştin”, apoi dintr'o dată este tras către vederea 
vâcinicei Feţe a lui Dumnezeu, iar de acolo se întoarce, 
de acum şi mai desăvârşit: „Îl voiu îndupleca pentru în- 
treaga lume”. În această mişcare a sufletului, cât se 
poate de firească dim punct de vedere organic, se vădeş- 
te nevoința noastră monastică dreptslăvitoare; şi în 
această scriere a fericitului Părintelui nostru Siluan 
vedem persoana. 

Astfel, când intrăm pe acest făgaş al gândirii theo- 
logice dobândim ca pe un lucru firesc şi fără trudă 
putinţa stăpânirii asupra minții noastre, asupra inimii 
noastre. lar rugăciunea noastră nu va fi doar chemarea 
lui Dumnezeu în împrejurări tragice, ci şi o înţelegere 
cu mintea a țelului de pe urmă al Domnului, Făcătorul 
şi Dumnezeul nostru. 

Viaţa lui Hristos Însuşi, în chip firesc se împărtă- 
şeşte minţii şi inimii noastre. Nu ca şi ceva voit, ci 
cumva dintr'o mişcare firească a sufletului trăim tra- 
gedia întregii lumi, mai cu seamă în zilele noastre când 
sute de milioane de oameni se află la hotarul morții din 
pricina foametei. Liturghia noastră se face prinos 
pentru întreaga omenire. 


Vezi Între iadul deznădejdii..., op. cit., p. 89. 

Aşa deci, iubiții mei frați şi surori, să păstrăm toată 
scumpătatea cău noastre monahale! Amin. 





25 
PENTRU A SE ÎNVĂȚA ÎNTRU SMERENIA 
LUI HRISTOS! 


Postul: vremea urmării lui Hristos. Rânduirea du- 
hovnicească a vieţii lui Hristos: Kesâria, Thavor, 
Golgotha. Apostolii — martorii Dumnezeirii pe 
Thavor. Pentru a ne însuşi viața lui Hristos. Păharul 
lui Hristos — deşertarea Sa — este de neajuns omului. 
Săvârşitul lui Hristos, ca manifestare a Dumneze- 
ieştii Lui smerenii. „Fiţi precum copiii!” De-biruin- 
[ă-purtătoarea deşertare şi smerenia lui Hristos sânt 
de neajuns. Turburare din pricina chipului de robie 
al pocăinței noastre. Pilda Domnului şi smerenia Sa. 
Duhovnicii trebuie să se asemene lui Hristos în 
înjosirea Sa de Sine. Cu cât mai adâncă urmarea lui 
Hristos, cu atât mai limpede se arată în noi 
principiul ipostatic. 


Cum să facem ca viaţa lui Hristos să fie viața 
noastră? Citind Evanghelia şi alte cărți, învățând despre 
cum Și-a dus viața Domnul pe pământ, noi, după sfatul 
lui Hristos Însuşi, Îi urmăm „pilda”?. El ne-a dat un 
chip cum să trăim spre a desființa urmările păcatului 
strămoşului nostru Adam. Și văzând cum lucra Hristos, 
aşa încercăm şi noi să lucrăm; iar vremea Marelui Post 
este îndeosebi închinată acestei lucrări. Domnul a venit 


Nr. C-28 (17 Martie 1992), după numerotarea M!!. 
* Vezi lo. 13: 15. 

pe pământ spre a mântui pe Adam. Adam a încercat să 
devină dumnezeu fără de Dumnezeu. Mândră pornire! 
lar Domnul ne-a descoperit că El, Făcătorul întregului 
COSMOS, este smerit în inima Sa. 

Desfăşurarea duhovnicească a Marelui Post, a Săp- 
tămânii Patimilor şi a Învierii se depărtează întrucâtva 
de desfăşurarea istorică a împrejurărilor, căci înaintarea 
lui Hristos către Golgotha a început din clipa când 
apostolii Îl mărturisiseră de acum nu doar ca un mare 
proroc, ci şi ca Fiul lui Dumnezeu, de-o-fiiere cu Tatăl. 
Această clipă are o deosebit de mare însemnătate. 

În vremea vieţii Sale pământeşti Domnul a scăpat 
de moarte de câteva ori — voiau să-L ucidă cu pietre. 
De nu am şti despre ce este vorba, am putea spune: 
„Iată, Tu ai venit să mori pentru noi, dar no vedem că 
Tu fugi atunci când voiesc să te ucidă cu pietre”. Însă 
loan de-Dumnezeu-cuvântătorul minunat spune: „Cea- 
sul Lui încă nu venise”. Era nevoie ca ucenicii nu 
numai să-L mărturisească prin buzele lui Petru, că El 
este Fiul lui Dumnezeu, ci să şi vadă cu adevărat 
această descoperire, şi să poată fi marton a Dum- 
nezeirii Lui. Când mergeau prin Kesaria lui Filip, 
Domnul i-a întrebat: „lar voi cine îmi ziceţi că sânt?” 
lar Petru I-a răspuns: „Tu eşti Hristos, Fiul lui Dum- 
nezeu Cel Viu”. După aceasta Domnul zice: „Între voi 
sânt unii ce vor vedea Împărăţia întru putere, înainte de 
a părăsi această lume”. Mergerea către muntele Thavor 
a ținut, mai mult sau mai puţin, şase zile, în tăcere. Pe 


! Vezi Io. 7: 30. 

munte s'au suit cei ce de obicei se rugau împreună cu 
El: Petru, Iacov şi loan. lar Hristos Se ruga, şi s'au 1vit 
Lui doi bărbați, precum zice Luca Evanghelistul — 
Moisi şi Ilie — cei ce întruchipau mai luminat întreg 
Vechiul Legământ. Şi vorbeau cu Hristos despre ieşirea 
ce Îl aştepta spre a-Şi săvârşi lucrul răscumpărării lui 
Adam. 

După ce apostolilor li s'a înfățişat aievea pe 
Thavor nezidita Dumnezeire a lui Hristos, făcându-se 
astfel martori trăsături Dumnezeirii Sale ca Fiu Unul- 
născut, născut din Tatăl — Hristos Îşi putea îngădui de 
acum să Se dea morții spre a răscumpăra păcatul lui 
Adam. Altminteri, de nu ar fi fost pe pământ nici un 
martor al Dumnezeirii lui Hristos, oamenii L-ar fi 
socotit, în cel mai bun caz, ca unul dintre cei mai mari 
proroci. Însă, urmând credinţei noastre, Hristos nu era 
numai un proroc în înţelesul obişnuit al cuvântului, deși 
în slujirea Sa există elementul prorocesc; dar El Însuşi 
este nu un om născut după trup, ci Dumnezeu întrupat. 

Pe mine întotdeauna mă întristează că praznicul 
Schimbări la Chip a Domnului a fost mutat, din 
această desfăşurare istorică a împrejurărilor, în August, 
iar prăznuirea lui la începutul Marelui Post s'a înlocuit 
cu pomenirea lui Adam. Mi se pare că ar fi fost cu pu- 
tință a păstra înşiruirea, când, după ce Domnul S'a 
schimbat la chip pe munte, a mers de acum drept la 
Golgotha, căci avea martori ai Dumnezeirii Sale. Adică 
atunci când s'au ivit aceşti martori!, Hristos putea să Îşi 


! Mai cu seamă Apostolul Petru o subliniază în cea de-a doua 
Epistolă (vezi 2 Pt. 1: 16-18). 

asume nevoinţa inversă celei săvârşite de Adam. Noi, 
creştinii, ne-am obişnuit să vedem pe acel Singurul Om 
urcând pe Golgotha, cu gândul de a lua asupră-Şi pă- 
catul întregii lumi. Într'un chip de neînțeles altora, El a 
săvârşit nevoința mântuirii întregului Adam: calea răs- 
cumpărării lui Adam şi nevoința Sa depăşesc înțelesul 
nostru. Domnul spune apostolilor Iacov şi Ioan care 
voiseră să şadă de-a dreapta şi de-a stânga Sa: „Puteţi 
voi bea păharul carele Eu voiu bea, şi să vă botezați cu 
botezul cu carele Eu Mă botez?” Și mişcător şi naiv a 
fost felul cum a urmat răspunsul din partea lor: „,Pu- 
tem!” Nimeni dintre oameni poate bea păharul lui 
Hristos, sau să-şi săvârşească deşertarea asemenea Lui. 
Vorbind despre pogorământul lui Hristos, despre ke- 
noza-deşertarea Lui, ne aflăm în fața unei privelişti pe 
care nicicum o putem desluşi cu simplă gândirea noas- 
tră. E, absolutul Stăpân al întregii lumi, Se dă pe Sine 
tuturor înjosirilor. 

Cu toate acestea, treptat pătrundem în taina iubirii 
lui Dumnezeu pentru noi. Cumva începem să simțim, 
prin descoperirea lui Hristos, că Dumnezeu este sme- 
renie. Astfel se lămureşte că dragostea Lui este nu una 
mândră, ci smerită. lar această însuşire a dumnezeieştii 
smerenil a lui Hristos se arată în cuvintele Sale, când a 
pus un copilaş în faţa Sa şi a zis: „De nu se va face 
cineva asemenea acestui copilaş, nu va fi în stare să 
intre în Împărăția Cerurilor”; sau când a spus că cel 
mai mic, mare va fi în Împărăţia lui Dumnezeu. Vedeţi 


! Vezi Mt. 20: 22. 
2 Vezi Mt. 18: 2-4. 


236 Arhimandritul Sofronie 


piramida răsturnată, în comparație cu cea a societății 
omeneşti? Cei smeriți vor moşteni Împărăția mai nainte 
de toate. 

Aşadar, ştiind că Hristos este Dumnezeu, încercăm 
să pătrundem în taina tuturor manifestărilor Lui. 
„Nimeni nu vine la Tatăl decât prin Hristos”, Fiul lui 
Dumnezeu cel de-6-fiiere cu Tatăl — şi noi ne sârguim 
în tot chipul ca toate manifestările vieţii noastre să aibă 
un sens, ca viaţa lui Hristos Însuşi să devină a noastră, 
spre a moşteni Împărăţia cea vecinică, cu Tatăl, şi cu 
Fiul, şi cu Sfântul Duh. 

Domnul, prin smerenie, a biruit vrăjmaşul. Pe 
lângă acest fapt, de cea mai înaltă însemnătate, mai este 
şi un alt aspect al manifestărilor Lui, care ne învaţă să 
urmăm lui Hristos nu ca într'o simplă închipuire. Hris- 
tos S”a arătat în „chip de rob”. Şi în ce constă pentru 
mulți sminteala şi „scandalul”? Adesea mi s'a întâm- 
plat să aud părerea multora că noi, oamenii, chipul lui 
Dumnezeu, trebuie să ne păstrăm demnitatea până şi în 
rugăciune, şi când stăm înaintea lui Dumnezeu. La noi 
în mănăstire a venit în vizită o înaltă față bisericească a 
unei alte biserici. Uitându-se la fresca Schimbării la 
Chip, el a întrebat: „Dar unde este Petru?”. I l-au arătat 
pe Petru. „O, ce aţi făcut cu el! Petru înjosit în halul 
acesta! Unde în este dignity, demnitatea lui?!” 

Și este o latură a pocăinţei dreptslăvitoare înaintea 
lui Dumnezeu, care sminteşte pe mulţi dintre cei din 
alte biserici: noi cădem în genunchi la pământ, ne 


' Flps. 2: 7. 

atingem cu faţa şi cu fruntea de pământ, însemnând 
astfel robia noastră înaintea Lui, amintindu-ne de 
cuvintele Sale pe care le-a rostit înaintea acelui copil: 
„Dacă nu se smereşte cineva precum acest copil, acela 
nu va intra în Împărăţia cerească”. 

Dar Însuşi Domnul, fără de Care nimic nu poate fi, 
S'a înmicşorat pe Sine într'atâta, încât oameni din 
păturile sociale cele mai de jos puteau să-L, mâhnească, 
să-L scuipe, să-L lovească, să-L bată peste obraz şi să-l 
pricinuiască tot felul de înjosiri. Dacă Fiul lui Dum- 
nezeu a săvârşit acestea, atunci, bineînțeles, se ivește 
întrebarea: De ce a fost nevoie de o astfel de înjosire şi 
de astfel de chipuri de-ale robiei pentru a-$i arăta dra- 
gostea? — Eu presupun că gândul cel drept va fi acela 
că Domnul, avându-Şi cea ma nainte de veci a Sa 
fiinţare în duhul smereniei, Şi-a arătat cea mai nainte 
de veci dragoste în chipuri de-ale robului. Iar noi Îi 
urmăm în acele chipuri de rob, în mișcările pocăinţei 
noastre înaintea lui Dumnezeu, exprimându-le sub 
formă de mătănii până la pământ. În timpul postului 
facem un mare număr de mătănii în fiecare zi. Apoi 
când, după răstignirea noastră, înviem cu Hristos, de 
atunci ÎL vom primi şi vom vorbi cu EI în picioare, ca 
fini cu tatăl. Dar în această viață ne vom arăta pocăința, 
subliniez, în chipuri de rob, pentru că pocăința nu 
înjoseşte pe om. Când cineva se conştientizează a fi 
mai rău decât toată făptura, el s'a făcut mai presus de 
toată făptura: atunci se atinge de fiinţarea cea nefăcută. 
Aşadar, nu vă smintiți a exprima pocăința noastră în 
chipuri smerite de rob, ca apoi să stăm ca fii a lui 

Dumnezeu înaintea Lui, de acum nu în forme de robi, 
ci de fii. 

Dumnezeu este smerit în însăşi esența Sa, şi 
deşertarea Lui prin întrupare poartă trăsătura smereniei. 
Dacă El Însuşi nu S'ar fi smerit, atunci poate ne-ar 
putea învinui cineva: „Doară Domnul nu S'a smerit aşa 
ca vol!” Dar Domnul S'a smerit: a spălat picioarele 
bărbaților neştiutori de carte, oameni din cele mai joase 
pături ale societății omeneşti. Aşadar, astfel de forme 
de rob sânt dragostea. Când ne rugăm lui Dumnezeu, 
Cel ce cu a Sa poruncă a zidit întreg acest cosmos, fie- 
căruia dintre noi Îi este firesc a gândi: „Dar ce, Se va 
gândi Dumnezeu la mine, Îşi va pleca oare urechea 
acum la cuvântul meu, să mă asculte cu luare aminte?” 
Este înfricoşat a vorbi cu astfel de Fiinţă. Şi pentru ca 
să nu ne înfricoșşăm, în toate facerile lui Hristos, în 
lucrarea Sa cea mai presus de cosmos de a răscumpăra 
pe Adam, dragostea smerită a lui Dumnezeu ni se înfă- 
țişează atunci când stă înaintea noastră în chipuri atât 
de jalnice: răstignit între tâlhari, aruncat în temniță, 
ş.a.m.d. 

Îmi voiu îngădui acum să vă înfăţişez un gând ce- 
mi vine în privința felului cum lucrează duhovnicul. 
Uneori şi părinți duhovniceşti se aseamănă cu Hristos 
în înjosirea Sa de Sine, pentru ca oamenii să nu se 
turbure şi să nu se înfricoşeze a spune duhovnicului 
orice păcat. Și duhovnicul poartă toate: „O, o ştiu şi pe 
asta! O, noi oamenii aşa facem!” 

Tradiția acesta mi s'a făcut cunoscută când am fost 
în pustie, la Athos. Îmi povesteau de unii duhovnici, şi 

dintre cei renumiţi, că veneau la ei păcătoşi care făcu- 
seră multe fărădelegi, şi nici nu le mai era frică să vor- 
bească cu ei. Sfânt fiind, părintele lua asupra sa toate 
păcatele, spre a încuraja pe cel ce se spovedea să-şi 
spună toate faptele. 

Să trecem acum la tema noastră. Cu cât mai mult 
încearcă omul să urmeze lui Hristos, întru atât mai 
mare măsură devine ipostas, după chipul Ipostasului 
Logosului întrupat. Şi când omul încearcă să trăiască 
împreună cu Hristos, chemând numele Lui şi cugetând 
la viaţa Sa, şi lucrând aşa cum ar fi lucrat sau ar fi răs- 
puns în facerile Sale Domnul, treptat se clădeşte astfel 
persoana: chip şi asemănare a Ipostasului lui Dum- 
nezeu Însuşi. Omul pământesc, molipsit de mândria 
primei căderi în păcat, trebuie să dobândească un alt 
cuget: căința pentru nelegiuirile noastre, din mândrie, 
împotriva Dumnezeului smerit. 

Desigur, de fiecare dată când citim Propovăduirea 
lui Hristos pe Munte simțim un foc deosebit de 
puternic. Dacă ne vom uita la felul cum ne-a poruncit 
Domnul să ne purtăm şi cum Se purta EI Însuşi, atunci, 
în condițiile pământeşti ale vremilor noastre, ar trebui 
să trăim ca ŞI creştinii primelor veacuri. O uimitoare 
însuflare a primelor trei veacuri a pătruns în istoria 
omenirii. Deja în Cărțile apostolilor se spune că primii 
creştini răbdau toate prigoanele, li se luau toate 
avuțiile, erau lipsiți de drepturi şi de viață. Şi acum 
Domnul a trimis acel pahar, ca să-l bea cei ce locuiesc 
într'o ţară mare, unde şaptezeci de ani a bântuit o 
prigoană drăcească. Și multor milioane de oameni în 

Rusia orthodoxă le-a fost dat să moară pentru faptul că 
mărturiseau pe Hristos... 

Este cumplit să şi vorbeşti despre formele pe care 
Je ia lepădarea de Hristos în vremurile noastre. Voi ştiţi 
că unele edituri refuză să ia în primire cărţi duhov- 
niceşti. Și chiar şi editurile întemeiate cu scopul pub- 
Jicării lor ajung treptat până acolo încât şi la ei cărțile 
duhovniceşti aparțin ultimei categorii. Teamă îmi este 
că un astfel de dispreţ al religiei este mai primejdios 
decât prigoanele drăceşti vădite. 

lar nevoința noastră, nevăzută de nimeni, rămâne 
în toată puterea sa în ochii lui Dumnezeu. lar noi ar 
trebui să facem precum ne zice Domnul: vor să-ți ia că- 
maşa — dă-le şi haina; vor să munceşti la ei un răstimp 
— munceşte-le de două ori mai mult; rugaţi-vă pentru 
cei ce vă înjosesc, rugați-vă pentru prigonitori, rugați- 
vă pentru toţi cei ce fac răul împotriva voastră. lar 
atunci, zice Domnul, iubindu-vă vrăjmaşii, şi voi vă 
veţi face fu Tatălui Celui Preaînalt. 

Vedeţi acum structura vieții duhovniceşti, şi păziți- 
o în cugetul vostru. Poți vorbi despre ea la nesfârşit, 
căci este Nefăcuta Lumină în răsfrângerile sale pămân- 
teşti. Este desăvârşirea care se exprimă în îndeletni- 
cirile cele mai mărunte şi neînsemnate. Astfel ne pre- 
gătim a ne sui pe Golgotha cu Hristos, pentru ca apoi să 
şi înviem cu El, după cuvântul lui loan Damaskin: 
„Răstignitu-m'am cu Tine ieri, astăzi mă învu cu Time 
în slava Învierii”. 

Astăzi mica noastră convorbire ne este dragă prin 
faptul că s'a legat pe de-a-ntregul de Hristos. lar voi 

păstraţi această moştenire — dragostea noastră pentru 
Hristos, pentru că nu este ceva mai mare în toată fiin- 
tarea cosmică. Nu este nimic mai sfânt, mai înțelept, 
mai minunat contemplării, decât Hristos. 

Să vă păzească Domnul, dragii mei. 

Și să înnoiți în vor acest foc al iubirii pentru 
Hristos. 


Qe 


26 

PENTRU CELE TREI RĂSTIMPURI ALE 
VÂRSTEI DUHOVNICEȘTI ȘI DESPRE 
NAŞTEREA CUVÂNTULUI ÎN INIMĂ! 


Când cuvântul este însuflat de Duhul Sfânt. Pentru 
graiul expresiilor theologice. Pentru neapărata tre- 
Duinţă de a cunoaşte răstimpurile vieţii duhovni- 
cești. Calea creştinilor: asemănarea Cuvântului în- 
trupat. Cele trei răstimpuri ale vieții duhovniceşti. 
Marea shimă ca rugăciune pentru întreaga lume. 
Pentru Parthenie al Kievului. Pentru semnele răs- 
timpurilor al doilea şi al treilea ale vieții duhov- 
niceşti. Pentru creşterea duhovnicească. 


În Evanghelie citim următoarele cuvinte — Domnul 
a zis: Când vă vor duce dându-vă, nu vă grijiți mai 
nainte ce veți grăi, nici vă învățați, ci carea se va da 
vouă întru acel ceas, aceea grăiți: că nu sânteți voi cei 
ce grăiți, ci Duhul Sfânt.? În cartea lui Siluan, pe care o 
cunoaşteţi, este scris cum el cu multă luare aminte 
asculta pe minunatul nevoitor caucazian Stratonic, când 
l-a primit în chila Părintelui Dosithei. Iar a doua zi, 
când s'a întâlnit cu Stratonic, Siluan i-a pus întrebarea: 
„Cum vorbesc cei desăvârşiți?” Stratonic l-a rugat: 
„Spune-mi frăția ta despre aceasta”, şi Siluan a răs- 
puns: „Ei nu vorbesc de la sine, din mintea lor, ci nu- 


! Nr. C-29 (7 Aprilie 1992), după numerotarea M” ". 
? Mc. 13: 11. 

mai ceea ce le dă Duhul”.' Nu o dată am vorbit cu voi 
despre taina naşterii cuvântului în inima omului prin 
rugăciune. Cele două izvoade — Sfânta Scriptură şi con- 
vorbirea lui Siluan cu Stratonic — le-am pus la temeiul 
convorbirilor mele cu voi, când v'am vorbit cu ochii 
închişi, fără nici o pregătire dinainte, lăsând rugăciunii 
să călăuzească întreg mersul cuvântului meu. În treacăt 
voiu spune că Duhul, în astfel de împrejurări, caută să 
„vadă” pe toți cei de faţă și îşi îndreptează cuvântul 
potrivit stării de primire a unuia sau altuia dintre cei 
prezenți. Astfel se explhcă faptul că Duhul grăieşte 
simplu, ŞI despre lucruri primitive. 

Când însă înaintea noastră se află tema făuririi 
teoriilor, cuvântarea omenească se poate abate de la 
principii primitive spre un grai mai complex. Ştiţi că 
inima mea însetează ca voi toți să vă învăţaţi această 
taină, această mare cultură a Duhului. 

Astăzi însă atenția mea se opreşte la făurirea teo- 
riei theologice a vieţii noastre, în nădejdea că va veni 
ziua Când se va întări în conştiinţa voastră înțelegătoare 
dreapta înţelegere — şi a cuvintelor Sfintei Scripturi, şi a 
pildelor Sfinţilor. Închei deocamdată cu această mică 
observație în legătură cu marea „netainică taină” a 
culturii Duhului, în nădejdea că Domnul vă va da vre- 
mea „a vă învăţa zi şi noapte întru cuvântul Lui”?, unde 


fiecare cuvânt este „cu foc lămurit foarte”. 


! Vezi Viața şi învăţătura..., op. cit., pp. 50-51. 
2 Vezi Ps. 1: 2. 
3 Vezi Ps. 118: 140. 

lar acum, ca întotdeauna, întâlnindu-vă am simță- 
mântul că cele despre care vom vorbi, deja s'au întărit 
în cugetul vostru. Şi totuşi, astăzi m'am hotărât să vă 
vorbesc pe o temă foarte dureroasă în viaţa Bisericii 
noastre. Tema priveşte pe duhovnici şi pe întâi-stătă- 
tori, igumenii. Când asupra cuiva cade slujirea pasto- 
rală sau duhovnicească, foarte adesea persoana aleasă 
pentru această slujire în Biserică, ea însăşi nu ştie cu ce 
să înceapă, ce este la mijloc, către ce să năzuiască, şi cu 
ce să termine. Aşa a fost şi cu mine când Mănăstirea 
Sf. Pavel de la Sfântul Munte m'a rugat să iau asupră- 
mi slujirea de duhovnic pentru monahi. Dar, prin pro- 
nia lui Dumnezeu, chemarea la această slujire mi-a fost 
prezisă într'o întâlnire cu fericitul Stareţ Siluan. Doresc 
mai întâi să subliniez faptul că, arătându-Se Domnul, 
Stareţului Siluan 1-a fost împărtăşită starea celor desă- 
vârşiți. Astfel am cunoscut, dacă nu prin propria-mi 
cercare, ci din cea a Stareţului, cele despre țelul de pe 
urmă al vieții noastre creştine pe pământ. Dar acea 
cunoaştere încă nu-mi dădea plinătatea viziunii, şi în 
chip firesc mi s'a ivit nevoia de a vedea toată calea, de 
la început până la sfârşit, fără de care m'aş fi aflat 
neputincios a sluji duhovniceşte sfinţilor nevoitori ai 
Athosului. Astfel s'a născut în mine conştiinţa neapă- 
ratei trebuinţe nu numai a cunoaşterii prin cercare, dar 
și a faptului de a-i da o formă teoretică. Cu alte cuvinte, 
aveam nevoie să găsesc temeiuri theologice şi biblice 
în Descoperirea Vechiului şi Noului Legământ. 

Astfel s'a născut în mine cunoaşterea căilor lui 
Dumnezeu: noi sântem chemaţi să ajungem la asemă- 

narea Cuvântului celui întrupat al Tatălui. Și este ceea 
ce am dorit să vă lămuresc În ultimii ani, în convorbiri- 
le mele ce privesc problema persoanei. Aveam înaintea 
mea pilda primilor verhovnici apostoli ai lui Hristos. 
Unii dintre ei au însemnat în parte cum înțelegeau pe 
Hristos Dumnezeu, dar scrierea cea mai deplină a 
descoperirii apostoliceşti o aflăm în Cărțile Apostolului 
Pavel. Cu toate acestea nici măcar el nu a fost în stare a 
alcătui un sistem theologic final, căruia să nu-i trebu- 
1ască nici un adaos. 

„Aşadar, în clipa de față vom îndrăzni, cu smerită 
rugăciune, să adăugăm cunoaşterilor deja date nouă 
rezultatele epocii noastre şi ale vremii noastre. Să înce- 
pem cu teoria celor trei răstimpuri despre care au vorbit 
Siluan şi Stratonic: cum lucrează harul chemăru în 
primii noştri paşi ai cunoaşterii căilor, prin nemijlocita 
învățătură de la Dumnezeu. Această perioadă este te- 
meiul întregii noastre vieți. Ea, în medie, durează până 
la şapte ani. Apoi începe o altă experiență: ridicarea 
harului simțit, când de la fiecare nevoitor se aşteaptă o 
viaţă ca şi cum primul har ar fi rămas cu el în desăvâr- 
şita sa putere. Aceasta, precum spunea Fericitul Siluan, 
pentru ca noi înşine să dovedim înțelepciunea noastră şi 
să trăim neprihănit tot ce ne învățase harul în răstimpul 
cel dintâi. Şi însuşi Siluan spunea că tot ce îl învățase 
harul a păzit de-a lungul întregii sale vieti.’ 

Însuşirea celui de-al doilea răstimp este faptul că 
înţelegerea sau conştientizarea mișcărilor greşalnice în 


! Vezi Viaţa şi învățătura..., op. cit., p. 225. 

noi se ascute şi se subțiază. Nevoitorului 1 se naşte 
gândul că a pierdut harul şi cum că, de acum, duhov- 
niceşte nu mai înaintează, ci dă înapol. Şi gândul ne 
poate duce până la a căuta stările noastre de mai nainte, 
ca fiind mai bune înaintea lui Dumnezeu. Dar iată că, 
oricât de ciudat ar părea, nu este adevărat! Căci al 
doilea răstimp dovedeşte încrederea lu Dumnezeu faţă 
de nevoitorul ce a păzit bogăția încredinţată lui, după 
care, din „nedreaptă”, ea urmează să se preschimbe în 
vEcinica stăpânire a însuşi omului. Domnul a arătat-o 
în pilda despre bogăția nedreaptă, după Evanghelia de 
la Luca. 

Acum, pentru al treilea răstimp: creştinul ce a tre- 
cut cei dintâi răstimpi, de obicei ajunge la rugăciunea 
pentru întregul Adam, şi astfel se aseamănă lui Hristos, 
Cel ce S'a dat pe Sine răstignirii pentru întreg Adamul. 
Acesta se dovedeşte a fi un fapt mai des întâlnit decât 
în trecut. Temeiul unei astfel de afirmațu îl găsim în 
cartea Însemnările unui misionar în Siberia“. Este 
crâmpeiul unei teme de cea mai mare însemnătate pen- 
tru viaţa întregii Biserici. 

În primii ani al vieții nevoinței sale la Athos, lui 
Siluan 1 s'a împărtăşit, prin arătarea Domnului Celui 
Viu, starea lui Hristos Însuşi, cea din sfârşitul căii Sale 
pământeşti, adică starea plânsului din Ghethsimani Şi a 
morții de pe Golgotha. Domnul a murit pe Golgotha 


! Vezi Lc. 16: 1-13. 

? Tradusă în lb. româna sub titlul Amintirile Părintelui Spiridon. 
Hristos în temnitele Siberiei. Mărturii ale deținuților. Ed. Cartea 
Ortodoxă & Egumeniţa, Galaţi, 2005. 

pentru mântuirea nu a unui anume popor sau a unei 
părti a omenirii, ci pentru întreaga omenire — întreg 
Adamul, după expresia Sfinților Părinți. Dar de vom 
privi la viața unui covârşitor număr de monahi nevoi- 
tori vom vedea că mulți nu au avut experiența lui Silu- 
an dintru început. Şi luptându-se cu propriile patimi, 
spre a-şi potrivi firea cu poruncile lui Hristos Dumne- 
zeu, ei sfârşesc cu ceea ce a început Siluan. 

Istoria nevoinţei cunoaşte cum marele nevoitor al 
veacului al nouăsprezecelea, Parthenie al Kievului, 
primind ultima treaptă a monahismului — marea shimă 
— a întrebat în rugăciune pe Maica Domnului: „Ce 
înseamnă marea shimă?” Și a primit răspunsul: „Marea 
shimă este rugăciunea pentru întreaga lume”, după 
cuvântul Maicii Domnului. lar această perioadă a marii 
shime este cea de pe urmă în viața monahului. Este al 
treilea răstimp, când din nou vine primul har în forma 
sa desăvârşită — ca rugăciune pentru întreg Adamul. ȘI 
este sfârşitul vieții nevoitorului. 

Aşa deci, Stratonic şi Siluan împart în trei trepte 
nevoința monahală: primul răstimp — când omul este 
învăţat nemijlocit de către har; al doilea — când nevo- 
itorului 1 se dă de la Dumnezeu să-şi arate propria dra- 
goste şi înclinarea de a păzi poruncile lui Dumnezeu; 
Şi, în sfârşit, al treilea răstimp, mai puţin îndelungat 
decât al doilea — când harul încredințat nevoitorului la 
început se înfăptuieşte prin răbdarea şi credinţa pe care 
o va fi dovedit. Şi, de obicei, acest răstimp nu este 
îndelungat, şi se sfârşeşte printr'o moarte cuvioasă 
după trup. 

Această cunoaştere a fost dată încă din veacul de 
aur al monahismului eghiptean. Şi ea este de neapărată 
trebuinţă — fie şi numai teoretică, şi încă nu trăită prin 
propria cercare — tuturor celor cărora li s'a dat sarcina 
slujirii ca igumen sau duhovnic. 

Pentru astăzi socotesc că este destul, pentru o însu- 
şire mai uşoară, treptată. Și, fără să băgați de seamă, 
veți creşte duhovniceşte. Domnul a spus că Împărăţia 
Cerească creşte în noi fără a putea urmări cum se pe- 
trece aceasta...! Şi să ne rugăm ca să ni se descopere 
această minunată cale: cum dintr'un prunc născut în 
pântecele maicii — în esență, din nimic — dintr'o dată 
creşte un purtător al cugetului universal, adamic; 
dintr'o dată se iveşte un om în stare a urma Celui mai 
nainte de veci născut, Fiului, lui lisus Hristos! De vom 
cugeta asupra acestei minuni, atunci cu adevărat ne 
vom umple de mulțămită lui Dumnezeu. 

Și fie Lui vecinica slavă, până şi de la noi, 
neputincioşii, în vecii vecilor. 


At 


! Vezi Lc. 17: 20. 


27 
MĂNĂSTIREA - ȘCOALĂ A MÂNTUIRII PRIN 
UNIME, ASCULTARE ȘI ÎNCREDERE ÎN 
DUHUL CUVIOSULUI SILUAN! 


Pentru măreața moştenire a Cuviosului Siluan. A 
deveni ucenicul Cuviosului Siluan este a cuprinde 
întreaga lume. Chip şi asemănare înseamnă a trăi 
viața lui Dumnezeu. Țelul nostru: a deveni creştini 
până la deplina asemănare cu Dumnezeu. Pierderea 
însuflării este de neînlocuit. De la tabula rasa la 
mântuirea din moarte. A primi pe Hristos ca Dum- 
nezeu este deja mântuitor. Zidiţi-vă viaţa prin dureri 
sufleteşti şi trupeşti. Pentru ascultarea şi încrederea 
în igumen. Pentru neînjelegerea între cei bătrâni şi 
cei tineri. Pilde ale unor neînțelepte dezbinări în 
frăție prin săvârşirea ascultării. Pentru răbdarea 
igumenului. Mănăstirea ca o „trambulină” spre Îm- 
părălia Cerească. 


Da, 1 am not at my best:, şi totuşi trebuie să vor- 
besc. Iar voi ajutați-mi cu rugăciunile voastre. 

lată acum ne-am rugat, întâi lui Dumnezeu, apoi 
Maicii Domnului, apoi Botezătorului, apoi lui Siluan. 
la gândiți-vă: numele lui se cheamă pe toate continen- 
tele, iar el este părintele nostru atât de apropiat! Cu- 
getând la el ne gândim ce măreață viaţă ne-a dat 


| Nr. C-30 (11 Mai 1992), după numerotarea M7". 
2 „Nu sânt în cea mai bună formă” (în Ib. engl.). (N. tr.) 

Dumnezeu, când vedem cum Siluan, fratele şi părintele 
nostru, primeşte rugăciunile ce se înalță către el şi din 
America, şi din Extremul Orient, şi aci la noi, şi pretu- 
tindenea. Şi o femeie zicea: „Este apropiat, şi repede 
răspunde”. Pentru el nu există distanță. Aşa şi Părintele 
Porfirie a zis cuiva: „După moarte voiu fi mai aproape 
de voi”. De ce? — Pentru că moartea anulează distanţa: 
de acum ea nu mai există. Și vedem că dragostea lui 
Siluan, în rugăciunea pentru întregul Adam, pătrunde 
în lumea întreagă, chiar dacă lumea înclină spre altele. 
El s'a rugat pentru lumea întreagă, iar acum lumea a 
devenit a lui. lar noi, dacă am devenit ucenicii lui 
Siluan, bineînţeles, ne-am asumat condiţia ce decurge 
din porunca lui Hristos, de a îmbrățişa întreaga lume. 

Marele Dumnezeu, Care a făcut cosmosul văzut, 
ne-a făcut şi pe noi — potenţial asemănători Lui. Dum- 
nezeu a zis: „Să facem om dupre chipul Nostru, şi 
dupre asemănare”. Şi ne-a poruncit a fi asemenea Lui. 
Și sântem datori hotărât să păşim pe această cale. A 
deveni creştin este o lucrare neobişnuit de măreaţă. Și, 
vedeți, voi toţi aţi venit aci cu acel țel. 

Omul este duh — duh nemuritor. Omului 1-a fost 
dat să se atingă de lumina Înţelepciunii lui Dumnezeu. 
Şi iată, noi trăim zi de zi în această atmosferă, şi zilnic 
sporeşte conştiinţa noastră. 

„Iu, Doamne, Care ne-ai făcut după chipul Tău, 
rămâi cu noi şi învaţă-ne a urma paşilor Tăi. Noi, cei 
luați dintru nimic, astăzi sântem chemaţi de Tine spre a 
fi cu Tine, iar noi ne vedem neputința. Vino dară Tu, 

Cel ce ne-ai zidit, şi Însuţi ne învaţă a trăi o viaţă 
asemenea Tie.” 

Măreţ, neobişnuit de măreț lucru a fi creştin, de 
pricepem şi de înțelegem măreţia darului lui Dumne- 
zeu! “Toate acestea într'atât depăşesc ivirea noastră în 
trup, încât nu găsim nici cuvinte, nici mijloace de a 
exprima uimirea noastră înaintea lui Dumnezeu. 

Unui dintre voi ați venit acum patruzeci de ani, alții 
de foarte curând. Mie mi-a fost dat să trăiesc multe şi 
să ajung la adânci bătrâneţe. Dar, săvârşindu-mi călă- 
toria, dacă v'am iubit, doresc ca voi să fiți ocrotiți de 
îngerii Dumnezeului nostru şi să săvârşiți calea voastră 
până la deplina asemănare cu Dumnezeu. Aşadar, locul 
acesta are pentru noi O vrednicie Şi o datorie pe care, de 
o vom numi „mare”, ar fi foarte puţin. Iar eu, înainte de 
plecarea mea, stăruitor vă rog: Nu fiţi naivi! Încercaţi 
cu adevărat să pătrundeţi în lucrul nesfârşit de măreț pe 
care ni l-a dat Dumnezeu: a fi cu El în vEcinica dra- 
goste. Însă îndatorirea aceasta este însoțită, precum 
vedem, de mari trude în viața de acum şi în acest trup. 
Duh nemuritor şi cosmică înţelegere ne-au fost date de 
la Dumnezeu. lar a le pierde, fie-vă frică, şi ruşinați-vă 
de aşa ceva. 

Fiecare dintre noi trebuie să atingă măsura Ada- 
mului desăvârşit. Purtători fund ai acestui măreț gând, 
purtaţi-vă astfel încât să fiţi vrednici de încrederea lui 
Dumnezeu. Aceasta se dobândeşte prin nevoința 
noastră — lupta de a trece către vâcinica fiinţare încă din 
chipul existenței noastre pe pământ. Cu cât mai mult 
trece vremea vieții noastre, cu atât mai largă devine 

viziunea noastră despre lume, şi în rugăciunea noastră 
cuprindem întreaga ființare cosmică; căci întregul cos- 
mos a fost zidit pentru om. Nu uşoară este o astfel de 
lucrare. În chip straniu Domnul a însoțit viaţa în EI şi 
dragostea pentru El cu o adâncă suferință. lar voi, 
prețioşii mei frați şi surori care ați venit aci, nu vă 
pierdeţi însuflarea! De neînlocuit este pierderea darului 
lui Dumnezeu! 

Omul se naşte acum nu aşa ca primul Adam ce era 
singurul om în lume. Noi ne naștem din părinții noştri, 
ca și copii mici, ca tabula rasa’, înconjurați de uriaşa 
organizare a întregii vieți a lumii. Şi treptat se cade a ne 
învăța toate. Astfel, noi creştem în mijlocul feluritelor 
curente ale gândirii, ale țelurilor ş.a.m.d. Iar noi trebuie 
să alegem tot ceea ce ne duce către țelul nostru de pe 
urmă care se defineşte prin cuvântul „mântuire”. Dar în 
ce constă mântuirea? — Mântuire din moartea ce a lovit 
pe strămoşul nostru, şi împreună cu el, pe noi toți. Dar 
NO, într'o mare măsură şi sântem mântuiți, prin faptul 
că L-am primit pe Hristos ca Dumnezeu şi Făcătorul 
nostru, un Făcător osebit, Care ne face după chip şi 
după asemănare. El zideşte viaţa noastră şi în acelaşi 
timp ne socoteşte ca ființe asemenea Lui. 

Eu curând voiu pleca din această viață, dar voi va 
trebui să rămâneți după mine şi să duceți înainte lupta 
pentru mântuire. Fiţi înţelepţi în purtarea voastră! Fiţi 
gata de dureri trupeşti în trudele de zi cu zi. Primiţi 


' “Tablă ştearsă” (în lb. latină). Expresia desemna la filosofii ellini 
antici caracterizarea intelectului uman la naştere, sau starea psihicului 
omului înaintea unui act de cunoaştere (Aristotel). (N. tr.) 

durerea sufletească atâta vreme cât trăim în această 
lume dură, stâlcită prin cădere! Noi toți, şi fiecare din- 
tre noi trebuie să lucrăm asupra faptului de a deveni ca 
un singur om. Rugaţi-vă unul pentru altul, ca rugă- 
ciunea să ne unească pe toți în Sfântul Duh, în duhul 
poruncilor lui Hristos, când nimic nu mai este „străin”. 
Aşa zice Domnul fiului mai mare din Pilda Fiului 
Risipitor: „Tot ce este al Meu, al tău este”. 

De neapărată trebuință pentru zidirea mănăstirii 
este împreună-glăsuirea voilor. Dacă fiecare om, fie- 
care dintre noi va trage în direcția sa, vom sfâşia trupul 
propriei noastre vieți împreună. De ne vom învoi a 
lucra împreună, atunci în ciuda tuturor nedesăvârşirilor, 
unimea noastră va fi ziditoare. Fiecare ceartă în cuvânt 
sau mişcare — „să resping lucrul pe care nu-l gândesc 
eu” — năruieşte viața. Dar după rânduiala dumnezeiască 
viața omului este astfel alcătuită încât avem părinți, 
avem fii, şi avem prunci. lar voi încredințaţi celui ce se 
numeşte părintele vostru faptul de a rândui viața. Este 
vorba de marea cultură a ascultării, a tăierii propriei voi 
— mărunta, individuala voie — spre a înfăptui voia 
Tatălui, precum zice Domnul în rugăciune: „Facă-se 
voia Ta, precum în ceriu, şi pre pământ”. 

Voi toţi trebuie să vă străduiți rugându-vă pentru 
toți şi pentru fiecare, spre a deveni o singură familie şi 
astfel a vă mântui. 

Aşadar, dragii mei, nu asociați cu mine acest cu- 
vânt, ci primiţi-l ca neatârnând de mine. Eu nu sânt 


! Vezi Lc. 15: 31. 

decât un om mărunt, dar cuvântul ce ni s'a dat de la 
Dumnezeu, de la lisus Hristos, eu vi-l pun înainte din 
postura mea. Înscrieţi-l în inimile voastre şi rugaţi-vă, 
lar când focul rugăciunii se va atinge de voi, atunci 
orice lucru aţi săvârşi, în orice caz vecinicul Dumnezeu 
va fi cu vol. 

Zidind mănăstirea trebuie să avem în vedere că în 
ea trăiesc împreună oameni ce ard cu focul Legii lui 
Dumnezeu, la un loc cu alţii care abia se apropie de 
acea Lege şi de acea flacără. 

Îmi amintesc acum din viaţa mea dinainte, când 
eram duhovnic la Sfântul Munte în Mănăstirea Simo- 
no-Petra. Era o vreme de decădere şi nu mulţi veneau 
la mănăstire. lar tinerii monahi nu erau mulțumiți de 
cei bătrâni, şi bătrânii erau îngreuiați de cei tineri, căci 
nou veniți făceau multe prosti. Și când bătrânii îmi 
vorbeau despre ceea ce fac începătorii, eu le ziceam că 
oamenii aceştia au venit din lume la voi care trăiţi după 
o cu totul altă pravilă. Ei toți sânt formaţi într'o lume 
strămă de mănăstirea creştină. lar pe tineri îi sfătuiam 
să nu se uite la faptul că bătrânii par a fi „istoviţi”, că 
trăiesc, cum ar părea, prea puţin în duh: „Nu, cinstiți 
bătrânii! Deoarece toate cele ce vi le grăiesc ei, precum 
am auzit, sânt cu adevărat vrednice de a fi primite”. 
Aşa şi vouă vă zic: oricâte ar fi neajunsurile mele, cu- 
vântul pe care vi-l grăiesc atinge ceea ce Domnul 
numea „viaţa vâcinică”. Fiecare dintre voi, priviţi locul 
acesta ca pe marele dar al lui Dumnezeu şi clădiți-l cu 
dragoste. Ocoliţi toate certurile. Iar atunci el va fi casa 
voastră. 


Cuvântarea a douăzeci şi şaptea 255 


Aţi auzit de învățătura care zice că duhovnic tre- 
buie să fie unul. Precum şi Avva Dorothei spune: „Întru 
mult sfat este mântuirea, dar sfetnicul unul este”. În 
mănăstirile de obşte viaţa este mai cu multe laturi. Igu- 
menul este centru a toate. Şi trebuie să socotim cuvân- 
tul lui ca fiind al celui dintâi răspunzător înaintea lui 
Dumnezeu. Şi dacă aşa, atunci îngăduiţi-i să-şi spună 
cuvântul şi ascultați-l. 

Noi toţi împreună zidim, dar de neocolit sânt unele 
greutăți în felul cum înţelegem lucrurile. Şi de aceea să 
fim cu răbdare față de oarecari dezbinări şi frecuşuri ce 
se ivesc În munca împreună. 

Vă voiu spune un mic lucru. Dacă inima omului 
înclină spre bine şi vrea binele fiecăruia dintre frați şi 
surori, când întâlneşte o mică împotrivire, ca un „MIC 
ac”, pe el îl costă foarte scump. Dacă împotrivirea se 
întâmplă nu o dată, ci se repetă, atunci inima lui, din 
durere, încetează a mai căuta părtăşie cu cei ce poartă 
acul”. 

Nădăjduiesc că voi toți o veţi înțelege din însăşi 
experienţa vieții. Socotiţi astfel: Orice s'ar întâmpla, în 
fiecare faptă omul se arată aşa precum este. Și nu exi- 
stă, în esenţă, lucruri mici. Sânt lucruri mai puţin în- 
semnate, dar fiecare lucrare îşi are totuşi însemnătatea 
ŞI sensul el. 

Și aşa, pentru astăzi îmi închei cuvântul şi vă în- 
demn: nu vă îngăduiți greşeli! Nu stricați acest loc! Fa- 
ceţi să fie, aşa cum se zice, o trambulină” spre Împără- 
ta lui Dumnezeu. Mi-a venit un cuvânt, un cuvânt stu- 
pid, sportiv — trambulină — dar poate că se potriveşte. 

Aşadar, hai să dorim şi să trăim aşa încât părintele 
nostru Siluan să se bucure, iar nu să plângă şi să se 
tânguiască. 


be aa 


m 


28 
„IA AMINTE CERIULE, ȘI VOIU GRĂP”: 
POCĂINŢA ȘI APOFATISMUL! 


Pentru viața sub însuflarea Duhului Sfânt. Pentru 
înfrânarea minţii. Pravila începătorilor. Atingerea 
descoperirii harului. Pentru o viaţă fără de păcat. 
Când theologia devine cuprinsul rugăciunii. Rugă- 
ciunea pocăinței: mai presus de cosmos. Trebuie a 
ne ține mintea acolo — după catapeteasma zilei a 
opta. Pentru lupta cu patimile şi dumnezeiasca ne- 
pătimire. Cum să vorbeşti despre Dumnezeu? Des- 
pre smerenia dumnezeiască cea de nedescris. Po- 
căința universală ce îmbrătişează întreaga istorie a 
omului. Învățătura Cuviosului Siluan. Despre cum 
trăieşte persoana. Pocăinţa nu are capăt pe pământ. 


Fie binecuvântat numele Domnului în vecii ve- 
cilor. Din nou am binecuvântarea de sus de a mă întâlni 
cu voi şi a vorbi despre ceea ce este ultima noastră 
dorinţă şi țelul de pe urmă. Viaţa zilnică a cosmosului 
material într'atâta apasă gândul duhovnicesc cu gre- 
utatea ei, încât trebuie neapărat să învingem cumva 
stăpânirea ce o are asupra noastră această lume văzută 
şi să ne slobozim mintea, spre a pătrunde în Desco- 
perirea dată nouă prin Logosul cel întrupat al Tatălui. 
Slujba pascală a Bisericii mai puţin se foloseşte de 
Vechiul Legământ şi mai puţin vorbeşte de Sfântul 


Nr. C-32 (22 Mai 1992), după numerotarea M'!. 

Duh, ci trage luarea noastră aminte la faptul învierii lui 
Hristos, căci pe ea se întemeiază credința noastră. Iar 
slujirea ne-a schimbat rugăciunea: la începutul convor- 
birilor noastre, înainte de Paşti, totdeauna chemam 
Duhul Sfânt, Împăratul Ceresc, Cel ce de la Tatăl pur- 
cede. Dar acum cântăm: „Hristos au înviat din morți!” 
Mintea noastră este trasă către acel fapt de căpetenie şi 
mai măreț decât toate celelalte evenimente ale lumii 
făcute. Dar eu nu voiesc să mă opresc numai asupra 
acelui fapt: viața noastră zilnică se scurge sau, în orice 
caz, ar trebui să se scurgă sub însuflarea ce purcede de 
la Duhul Sfânt. În Simvolul Credinței noastre se spune 
despre Duhul Sfânt că El „au grăit prin proroci” în 
Vechiul Legământ. 

În Canonul către Îngerul Păzitor se spune: „Îngere 
al lui Dumnezeu, păzitoriul meu cel sfânt, viaţa mea 
păzeşte întru frica lui Hristos Dumnezeu, mintea mea 
întăreşte în calea cea adevărată, şi către dragostea cea 
de sus mă răneşte'.. 

Astfel, ne rugăm ca, prin harul Duhului Sfânt, 
mintea noastră să petreacă acolo unde ar trebui ea să 
fie: „Mintea mea întăreşte în calea cea adevărată, şi 
către dragostea cea de sus răneşte sufletul meu”. „Calea 
cea adevărată” este, desigur, viaţa lui Dumnezeu Însuşi. 

Din experiența întregii mele vieţi din trecut soco- 
tesc că noi toți neapărat trebuie să ne cultivăm mintea 
pentru ca ea, ca și cum prin firea sa, să cunoască o sin- 
gură mişcare: cea de a petrece în atmosfera poruncilor 
lui Hristos. 

Dacă ar fi să privim prin latura theologică faptele 
biblice, atunci cel mai însemnat început al Descoperirii 
a fost, bineînţeles, când Dumnezeu S'a arătat lui Moisi 
cu cuvintele „Eu Sânt Cel ce Sânt”, când din rugul ne- 
mistuitor 1-a vorbit Logosul Tatălui. Și mai departe Du- 
hul Sfânt a însuflat cuvinte de neapărată trebuinţă 
omului, spre a ne cunoaşte firea. Căci printr'o nedreap- 
tă înţelegere a firii noastre, oamenii sau nu-şi îngăduie 
nicicum credința în învierea noastră în Dumnezeu, sau, 
dimpotrivă, gândesc prea înalt despre om — ca şi cum 
nu ar avea nevoie de Dumnezeu. 

Când Acest Duh al lui Dumnezeu se atinge de 
inima omului, El o lărgeşte până la nețărmurire, şi ceea 
ce îi este omului cu neputinţă a gândi trăind în trup, 
aceea îi descoperă Duhul Sfânt. 

lar Domnul a spus că stăpânirea păcatului asupra 
noastră se biruieşte cu post şi cu rugăciune. Postul 
adesea se înțelege greşit. Uneori el nu numai că nu ne 
ajută a pătrunde în adâncul dumnezeieştii vieți, dar pur 
şi simplu ne omoară trupul. Marele sfânt al Bisericii 
noastre, marele theolog Maxim Mărturisitorul ne dă o 
foarte însemnată definiție: „Dă trupului nevoință după 
puterile lui, dar tot restul căutăru dă minţii”. 

Sânt lucruri în lumea duhovnicească a creştinis- 
mului pe care cu simpla noastră logică omenească nu le 
putem înţelege, dar care se limpezesc mai mult prin 
cercarea harului, când ne este dat să petrecem în starea 
de adevărată contemplare şi când cuprinsul Desco- 
peririi ne devine vădit. 

Întâlnindu-vă, prețioşii mei frați şi surori, acum Că 
zilnic mă pregătesc către ieşirea mea, aş dori ca mințile 
voastre să se întărească în calea cea adevărată. Privind 
îndeobşte, viața creştină este atât de măreaţă, că unui 
singur om nu-i este cu putință să pretindă a avea o 
experiență atotcuprinzătoare. Dar totuşi starea noastră 
duhovnicească trebuie să includă în cuprinsul ei o 
deosebit de mare cantitate de cunoașteri prin cercare, 
spre a pătrunde cumva în taina vieţii dumnezeieşti. În 
Dumnezeu păcat nu este. Căderea în păcat a dus în- 
treaga lume către o stare tragică. Iar întreaga urâciune a 
păcatului noi, la drept vorbind, nu o înţelegem dacă 
Duhul Sfânt nu ne descoperă. Cei mai culți oameni din 
vremile noastre nu înțeleg aceasta. Când ne rugăm: 
„Învredniceşte, Doamne, fără de păcat să ne păzim 
noi”, totuşi nespus de greu ne este nouă înşine a judeca 
de am trecut ziua fără de păcat sau, pe undeva, în chip 
tainic păcatul lucrează în noi atât de subțire încât nici 
nu ne putem da seama. De aceea şi zice psalmistul: De 
cele ascunse ale mele curățeşte-mă (Ps. 18: 13). 

Rândul trecut v'am pus înainte unele cuvinte din 
Marele Canon al lui Andrei Criteanul. Desigur, este o 
lucrare deosebită, din pilda căreia avem ce învăța. Ce 
minunat cuvânt: „la aminte, ceriule! Auză pământul!” 
Este glasul celui ce se pocăieşte. Vedeţi ce împrejurare 
neobişnuită: un om se pocăiește pentru păcatele sale, 
dar evenimentul este văzut ca mai presus de cosmos! Şi 
îndrăzneala lui ne izbeşte: „la aminte, ceriule, la ceea 


! A Doua Lege 32: |. 

ce eu voiu grăi!” — glasul omulu ce se pocăieşte. 
Înţelegeţi diferența dintre omul renăscut în Hristos şi 
omul care nu cunoaşte pe Hristos? lar Moisi, şi după el 
ceilalți fii ai lui Adam, au întrebuințat acele cuvinte cu 
îndrăzneală. Pocăința omului este un fapt de un ne- 
obişnuit tragic şi de o neobişnuită măreție. Astfel, Silu- 
an scrie că plânsul lui Adam a făcut ca întreaga făptură 
să tacă şi să ia aminte la acel plâns. Desigur, este un 
lucru minunat când Sfântul Andrei aduce rugăciunea sa 
lui Dumnezeu, pomenind întreg cuprinsul Vechiului 
Legământ şi al Noului Legământ, şi făgăduinţa pentru 
sfârşitul lumii, pentru Judecata de pe urmă asupra 
omului. Aşa că pilda aceasta, treptat, trebuie să se 
repete în noi înşine, când într'un singur om trăieşte 
întreg Vechiul şi Noul Legământ până la ultima aştep- 
tare: „aştept învierea morților”. Şi precum Andrei Cri- 
teanul începe cu facerea lumii: „Lui Adam, cel întâi 
zidit, am râvnit păcatul”, de la primul om până la Ju- 
decata de pe urmă, aşa şi noi purtăm lăuntric pomenirea 
acestora. 

Oare nu de aceea întâlnim o stranie împrejurare: 
obişnuita noastră cunoaştere a legii ne spune că pot fi 
judecat ca un călcător de lege dacă eu însumi am săvâr- 
şit ceva. Dar nelegiuirea a fost săvârşită de altcineva: 
eu sânt slobod de răspundere. Aceasta nu este întru 
totul drept. De ce? Pentru că Domnul tot mereu ne 
priveşte ca şi cum am fi deja desăvârşiţi în EI Însuşi. Şi 
noi ne pocăim şi cerem iertare, exprimându-le adesea 
în mişcări de rob, căzând la pământ, lhpindu-ne fruntea 
de podea, de pământ. Noi ne pocăim pentru lume. 

Înseamnă că Domnul vorbeşte cu noi ca şi cu oameni 
deja răspunzători pentru tot. Și dacă prin mine trece 
viața cosmică, aceeaşi care a trecut şi prin strămoșul 
nostru Adam, atunci unimea noastră cu Adam devine 
cât se poate de înțeleasă şi firească. 

Când sântem de faţă la săvârşirea Liturghiei Sfân- 
tului Vasilie cel Mare, dacă duhul nostru a iubit venirea 
lui Hristos, atunci de fiecare dată cu un mare cutremur 
al iubirii vom repeta cuprinsul acestei cosmice Litur- 
ghii: toată mărturisirea credinței noastre este acolo în- 
fățşată pe scurt. Şi theologia, acolo, este cuprinsul 
rugăciunii noastre. În Liturghie este o expresie: se po- 
meneşte „Crucea, Groapa, Învierea... ŞI cea de a doua 
venire”. Unu theologi europem zic: „N'are nici un 
sens! Cum poți pomeni ceea ce n'a fost încă?” Dar 
vorba este că noi purtăm în cugetul nostru calea lui 
Dumnezeu, când a făcut oameni asemănători Lui. Pre- 
cum conținutul întregii Biblii a fost elementul însuflării 
în Canonul lui Andrei Criteanul, tot astfel şi fiecare 
slujbă o începem cu gândul la lumea întreagă: „Pentru 
pacea întregii lumi”, „Pentru bună aşezarea sfintelor lui 
Dumnezeu biserici din lumea întreagă, şi unirea tutu- 
Tor..." „Unirea” este unimea dragostei lui Hristos. 
Astfel, să purtăm în noi acest cuget şi să ne începem 
slujbele luând aminte la cuvintele rugăciunilor noastre 
liturgice! 

Nevoinţa vieții monahale este lupta cu patimile. 
Însă nu uşor este a vorbi despre ceea ce este dumneze- 
iasca nepătimire. Îndulcirea față de patimi ne duce la 
îndepărtarea de Dumnezeu. În clipa aceasta mă rog lui 

Dumnezeu să pot vorbi despre ceva nesfârşit de greu. 
Ce este nepătimaşa şi negreșalnica dragoste a 
Dumnezeului nostru? — Eu tot mereu mă înfrânez a 
vorbi despre aceasta, pentru că tot ce este formulă 
omenească are ceva ce nu este propriu Fiinţei 
Dumnezeieşti; de aceea cumva tot mereu trebuie să 
recurgi la tăcere şi să aştepţi până când, prin lucrarea 
Duhului Sfânt în noi, ni se deschide adevărata cale. 
Căci limba noastră se alcătuieşte în această lume a 
lucrurilor şi nu se potriveşte spre a vorbi despre 
Dumnezeu. Dar în acelaşi timp, altă cale nu este. Nu 
este cu putință a te afla pe calea adevărată fără să te afli 
cu mintea deja în afara vremii, în dumnezeiasca 
vecinicie. Şi este vorba tocmai de mântuirea în acest 
plan. Ne este foarte greu să ne închipuim că noi, cei 
zidiți după chipul lui Dumnezeu şi după asemănarea 
Sa, sântem un eveniment de seamă până şi pentru El 
Însuşi. Însă Dumnezeu Făcătorul S'a hotărât să Se 
întrupeze şi să fie cu oamenii, pentru a ne arăta nouă 
tuturor că sântem zidiți astfel încât să putem primi 
drept vecinică stăpânire viaţa lui Dumnezeu Însuşi. lar 
această tainică viață este cu neputinţă a o pune în grai 
omenesc. 

Aşadar, când vorbim despre viața noastră mo- 
nahală, poate că vă îngreuiez cu cuvântul despre țelul ei 
de pe urmă. Dar nu mă ruşinez să o fac, pentru că de 
fiecare dată adaug: „Dar noi începem cu ABC-ul”. 
Vorbind despre sfârşit, eu nu uit începutul. 

Încă o dată, să luăm un eveniment al cărui nume 
este Siluan. Gândiţi-vă că în aceeaşi clhpită el aude 

rugăciunea Şi a celui din America, şi a celui ce este la 
Athos, şi a celui ce este întrun alt colt al lumii 
oamenilor! Cum o poate face, noi nu înțelegem. Dar 
vedem că ne cunoaşte. Multe rugăciuni ale multor 
oameni despre care ni se scrie arată putinţa lui de a 
preîntâmpina cerința noastră, mai nainte văzându-o, şi 
aceasta foarte repede... Iată o întâmplare cu un monah 
care primise numele Siluan. Şi deoarece „Siluan” este 
un fapt nou în Biserică, monahul totuşi se întreba în 
gând: „Bine, dar pot eu şti dacă Siluan îmi aude rugă- 
ciunea?” Și în acea clipită se întoarce către el un alt 
monah care stătea lângă dânsul şi-i zice: „Ştii, eu am o 
părticică a moaştelor lui Siluan. Și moaştele înmires- 
mează”. Răspunsul la gândul acelui monah nu a întâr- 
ziat. Minunată întâmplare. Cunoaştem şi alte întâmplări 
asemănătoare, dar nu foarte des întâlnite. 

Astfel, însuşi Siluan zice că întreg cerul vede tot ce 
se săvârşeşte pe pământ. Şi dacă o ştim, toată purtarea 
noastră va fi alta — plină de conştiinţa că şi Dumnezeu, 
ŞI toți sfinții cunosc fiecare mişcare a mea: şi din afară, 
Şi lăuntrică, mai cu seamă a minţii sau a inimii. Având 
o astfel de mărturie, şi *;..* să încercăm să trăim simplu, 
dar totuşi cu luare agite, spre a nu săvârşi nici un 
păcat. Dar nu o putem iace decât prin plâns, stăruind 
către Dumnezeu să ne pāzească de păcat. Iar când omul 
este păzit, atunci el grăieşte de acum ca o adevărată 
persoană: „la aminte, ceriule! Auzi, pământule!” — gra- 
iurile omului ce se pocăieşte. Atunci în mințile şi în 
inimile noastre tot ce se săvârşeşte pe pământ va stârni 
reacții nu asemănătoare reacțiilor omeneşti obişnuite. 

Și toată viața noastră poate primi trăsătura sfințirii prin 
cuvântul Domnului, pentru care El zice: „Ceriul şi 
pământul vor trece, dară cuvintele Mele nu vor trece”. 
Aşadar, trebuie să fim cu multă luare aminte la fiecare 
cuvânt şi la fiecare mişcare a inimii sau a minţii 
noastre. Atunci, în sfârşit, omul dintr'o dată vede care 
este calea lui Dumnezeu, cum Însuşi Dumnezeu trăieşte 
în Sine — lucru despre care nici nu se poate vorbi prin 
cuvânt omenesc. De-a lungul întregii sale vieți mona- 
hale prețiosul nostru Stareț și Părinte Siluan plângea 
pentru ca Domnul să Se descopere întregii lumi... S1- 
Juan scrie: „Vorbesc cu voi pentru că ştiu pre Domnul”. 
Dar acest om care „cunoştea pre Domnul” trăia în 
mijlocul multor monahi credincioşi, şi de departe nu 
era înțeles de toți. Viaţa lui Siluan, repet, este una ne- 
obişnuită. Lui, din primele zile ale nevoinţei călugă- 
reşti, i-a fost dat să simtă dumnezeiasca smerenie ne- 
făcută a lui Dumnezeu, şi zicea că smerenia lui Hristos 
este de nedescris. A o purta în sine şi a fi neîncetat sub 
lucrarea ei, omul nu poate: va ieşi din lumea aceasta. 
Voi ştiţi că pentru mulți oameni ultima treaptă a vieții 
monahale este a se smeri şi a se socoti mai rău decât 
toți. Însă cele despre care vorbeşte Siluan duc şi mai 
departe: el vorbeşte despre smerenia lui Hristos cu 
adevărat ca stare dumnezeiască. Este trăsătura dra- 
gostei dumnezeieşti. 

Astfel, rugăciunea pocăinței este cale „CUM SĂ 
AJUNGI ÎN...” Dar fără acea rugăciune toată theologia 
teoretică este „Să TE ÎNVÂRŢI CA O CURCĂ 
CHIOARĂ”. Sfârşitul pocăinței, aşa cum am îndrăznit 

să scriu în Cartea mea, ar însemna desăvârşita ase- 
mănare cu Hristos Cel ce S'a înălțat la Cer şi şade de-a 
dreapta Tatălui. Vedeţi ce cuvinte! Domnul a zis: „Eu 
am biruit lumea”; „Domnul S'a înălțat la cer spre a 
şedea de-a dreapta Tatălui” — cu ce conştiinţă trăiesc 
creştinii! lar când încercăm să cunoaştem această minte 
creştină ne devin înţelese cuvintele pe care Sf. Andrei 
le rosteşte în Canonul său: „Din pricina păcatului şi a 
patimilor, stricatu-mi-am frumusețea minţii”. 


Arh 


29 
PENTRU LITURGHIE! 


Liturghia — simțământul Paştilor de-biruință-purtă- 
toare. Pentru prefacerea pâinii în Trupul lui Hristos. 
Viața după poruncile lui Hristos. „Cu moartea, 
moartea călcând . Părintele Sofronie nu a cunoscut 
negrijania, din pricina deznădejdii. Pentru îndum- 
nezeirea prin împărtăşanie. Fiecare liturghie — ceva 
nou. Pentru deosebitul adânc al Liturghiei Sfântului 
Vasilie cel Mare. 


Slavă lui Dumnezeu, Celui ce mi-a dat putinţa încă 
a vă vedea şi a vorbi cu vol... 

L-am întrebat astăzi pe N. despre ce am putea 
vorbi. lar el, fără nici o zăbavă, mi-a răspuns direct: 
„Despre Liturghie!” Astfel, voiu face ascultare celui ce 
a voit să trăiască Liturghia. 

Mi-e greu să vorbesc despre Liturghie. Domnul 
mi-a dat felurit, în diferite răstimpuri, a trăi Liturghia. 
Dar în începutul călugăriei mele a fost un minunat 
răstimp care s'a îndelungat câțiva ani: de fiecare dată 
după Liturghie aveam simțământul Paştilor de-biruință- 
purtătoare şi de-lumină-purtătoare! Era cu atât mai 
ciudat cu cât, trăind Liturghia cu cutremurătorul şi în 
acelaşi timp gingaşul ei fel de a smulge întreg duhul 
nostru în tărâmul Liturghiei însăşi, eu în acelaşi timp 


! Nr. C-33 (25 Mai 1992), după numerotarea M'!. 

trăiam numai propria deznădejde! Nicicum nu mă 
puteam închipui vrednic de mântuire! Şi când rosteam 
rugăciunile: „Crez, Doamne, şi mărturisesc, că Tu eşti 
adevărat Hristosul, Fiul lui Dumnezeu Celui Viu, Care- 
le ai venit în lume pre păcătoşi a mântui, dintre carii cel 
dintâi sânt eu...”, o lină groază mă cuprindea înaintea 
măreției tainei Liturghiei! A-i desluşi adevăratul, ființialul 
cuprins cere de la noi multă nevoință. lar cuvintele „că Tu 
eşti adevărat Fiul lui Dumnezeu Celui Viu, Carele ai 
venit în lume pre păcătoşi a mântui? vor suna în 
sufletele noastre cu totul altfel, pentru că, trăind zi de zi 
cu aceasta şi numai cu aceasta, în chip ciudat vom 
deveni în stare a vedea în tot ce a săvârşit Hristos 
minunea de necrezut a lui Dumnezeu. Cum El, Cel ce a 
făcut omul după chipul Său şi după asemănare, voiește 
a trăi împreună cu omul! 

Mi-a fost dat să aud cuvinte sălbatice la adresa 
Liturghiei noastre, învinuind creştinismul de canibalism, 
căci ei mănâncă trupul şi sângele unui Om! În Evanghelie 
stă scris că atunci când Domnul a vorbit despre aceasta 
mulți s'au întors de la EI, zicând: „Cine poate auzi cuvântul 
acesta năsâlnic?” Dar Dumnezeu o gândeşte altfel. Prin 
săvârşirea Tainei pâinea obişnuită, ce ține de lumea zidită, 
se preschimbă, pentru cuvântul lui Dumnezeu, Cel ce a 
făcut cerul şi pământul, în Trupul lui Hristos. Va veni o 
clipă când acest lucru va deveni vădit, fără nici o lămurire. 
Împreună va veni şi înțelegerea că Hristos cu adevărat este 
Dumnezeu, pentru că toate facenile Lui sânt prea pline de o 

neobișnuită măreție şi de o neobişnuită dragoste pentru om. 
Jar când rostim cuvintele: „că Tu eşti adevărat Fiul lui 
Dumnezeu Celui Viu, Carele ai venit în lume pre păcă- 
toşi a mântui”, vom vedea cât de înţelept cu adevărat 
mântuieşte El omul! 

Trăind după poruncile lui Hristos, în chip firesc se 
va dezvolta în noi simțământul primirii Duhului Său în 
toate împrejurările prin care El a răscumpărat lumea. 
Vedeţi, acum în perioada Paştilor cântăm: „cu moartea, 
moartea călcând”. Aşa este cu adevărat, însă mintea 
noastră totuşi nu o cuprinde. Numai trăind Liturghia 
din toată ființa noastră — în măsura putinței ŞI a pri- 
ceperii noastre — treptat vom deveni mai simțitori faţă 
de multe din cele ce trec neobservate celor ce nu cu- 
nosc pe Hristos şi nu-L iubesc, şi nu trăiesc după po- 
runcile Lui. Cât de ciudat ne dă El, prin poruncile Sale, 
să simțim tot adevărul ființial al cuvintelor: „cu moar- 
tea, moartea călcând”! Şi totuşi ele ne depăşesc mintea, 
iar noi nicidecum putem cuprinde tot ceea ce este spus 
prin ele! Și aşa, iertați-mă, eu aş dori ca voi toţi să trăiţi 
acea stare cu adevărat pascală pe care Domnul mi-a dat 
să o trăiesc în primil anl. 

Mi-e ruşine să grăiesc, dar din vremea când Dom- 
nul m'a smuls de la viziunea lumii şi oamenilor zidiți şi 
m'a tras către Sine, eu niciodată nu am cunoscut ce este 
negrijania! Din deznădejde pentru sinemi, eu trăiam în 
chip viu şi pătrunzător netrebnicia mea, închipuindu-mi 
Împărăţia lui Hristos, şi în acelaşi timp bucuria pascală 
a Învierii. loan Scărarul arată că oile lui Hristos, în 
ceasurile de fierbinţeală ale zilei oarecum dormitează, 

din pricina arşiţei ce purcede de la soare, şi de acum se 
simt îngreuiate.! Aşa şi mulți monahi, nefiind în putere 
a înțelege Liturghia, dormitează duhovniceşte, iar 
însăşi Liturghia nici nu mai prea lucrează asupra lor. 

Când primim părtuicica Trupului lui Hristos şi 
câteva picături din Sângele Său, ne izbeşte în ce măsură 
a voit E] a se uni cu noi! Și prin astfel de fapte vedem 
că Însuşi Dumnezeu, Cel ce ne-a zidit, bineînţeles că a 
săvârşit toate până la capăt — tot ce este de trebuință 
pentru mântuirea noastră. Dar din partea noastră se cere 
totuşi trudă, nevoinţă, şi o înțeleaptă răbdare în fiece zi. 

Cele despre care putem doar a gândi, şi nicidecum 
a rosti în cuvânt, rămân cu adevărat de nerostit. Dar 
până şi ceea ce se dă în parte a se rosti prin cuvânt 
omenesc — până şi aceea devine un noian de necuprins. 
Iată un lucru cu adevărat ciudat: trăiesc în rasă deja de 
şaizeci şi şapte de ani, şi de fiecare dată Liturghia este 
ceva nou şi unic! Cu neputinţă să te obişnuieşti cu ea. 
Şi dacă dobândim o linişte în adâncul inimii din pricina 
apropierii către Dumnezeu, atunci desigur ne este mai 
uşor să slujim oamenilor. Şi aş dori ca şi voi să vorbiți 
dintr'o inimă plină de mulțămită lui Hristos, pentru 
faptul că a aflat cale spre a se uni cu nol. 

Liturghia lui Vasilie cel Mare este cu adevărat 
cosmică prin sfera cuprinsului cuvântului rostit! Au- 
zind astfel de rugăciuni care înfăţişează dogmele cre- 
dinţei noastre, treptat, pătrundem aievea în adevăratele 
dimensiuni ale Liturghiei. Şi însăşi firea noastră se pri- 


! „Cuvânt către păstor” 1: 8. În Filocalia vol. 9, op. cit., p. 434. 

meneşte, dintr'una egoistă, într'o fire potrivită porun- 
cilor lui Hristos Dumnezeu. Fericitul Siluan o exprima 
în cuvintele: „Fratele nostru este viața noastră”. Însuşi 
Domnul va zice la Înfricoşata Judecată că fiecare om, 
cât de neînsemnat, este El Însuși. Şi când va veni asu- 
pră-ne această stare, fie şi în formele ei încă primitive, 
atunci desigur vor curge lacrimi dintr'o inimă plină de 
mulțămitoare iubire. 

Și aşa, să fie binecuvântat numele Domnului în 
vecii vecilor! Şi rugaţi-vă pentru mine. 


bo 


30 
PENTRU CEA LUI-DUMNEZEU- 
ASEMĂNĂTOARE LIBERTATE A OMULUI! 


Duhul nostru: făcut de Dumnezeu, iar nu de părinţi. 
Cereasca Împărăție se răpește printr'o mare nevo- 
ință. Dorinţa de a împărtăşi monahilor avântul său 
în zidirea mănăstii ii. Cum să facem din această mă- 
năstire casă de rugăciune. Despre experiența liber- 
tății la Athos. Fiecare lucrare este un act liturgic. 
Pentru principiul persoanei și Absolutul multi-ipo- 
static. Pentru energia libertăţii în noi. Pentru pri- 
mirea vieţii fără de început. Dumnezeu Duh este. 
Despre cărţile fără experienţa cunoaşterii lui Dum- 
nezeu. Noi ne trăim propria nimicnicie. Să ne 
păzească Dumnezeu pe calea cea dreaptă. 


Iată din nou aşteptata noastră împreună-adunare, şi 
sântem din nou împreună spre a birui necontenita 
apăsare a matenei ce ne înconjoară şi a ne înălța duhul 
către Cel mai presus de toată cunoaşterea. Adunarea 
noastră împreună este şi aşteptată, şi mai presus de 
aşteptări. Eu zi de zi îmi aştept moartea, noapte după 
noapte cuget la ea. Aşa se scurge viaţa mea. Şi moartea 
adesea vine, stă în apropiere, apoi se duce fără a face 
nimic. Să ne folosim de faptul că ea se comportă astfel 
ŞI să ne conunuăm convorbirile. 


Nr. C-5 (2 lulie 1992), după numerotarea M!!. 


Cuvântarea a treizecea 273 


Viaţa în Hristos pare a fi foarte monotonă. Omul 
ce năzuieşte a trăi creştineşte devine „omul unui singur 
gând”. lar acest cuget adânc, duhovnicesc, legat de 
credința noastră în vâcinicul Dumnezeu şi în vecinica 
mântuire a noastră a tuturor trebuie să îl păstrăm în 
deşertăciunea facerilor noastre din viaţa de zi cu zi. 

Sânt atâtea despre care am putea vorbi, şi atât de 
puţin se poate spune! În multe cărți sânt scrise multe 
despre ceea ce aş dori să vă vorbesc astăzi: libertatea 
duhului omenesc cel făcut de Dumnezeu în chip de 
neînțeles. Astfel, începutul ființării noastre este naşte- 
rea noastră în trup. Nouă ni se pare că şi viaţa duhov- 
nicească, şi cea a minții se naşte tot în trupul pe care-l 
primim de la părinții noştri; prin firea sa însă acest duh 
este cu totul altul. În măsura în care îi îngăduim a creş- 
te în noi începem a-i înţelege obârşia de la Dumnezeu: 
„Tatăl nostru, Carele eşti în ceriuri, sfințească-se nu- 
mele Tău, vie împărăţia Ta, facă-se voia Ta, precum în 
ceriu, ŞI pre pământul inimilor noastre” — strigăm noi 
către Tatăl cel fără-de-început; şi, esențial vorbind, 
numai pentru aceasta are rost să trăieşti! Dar sântem 
împovăraţi de muncă în fiece zi, şi împrejurul nostru — 
materia, Care tot mereu ne apasă. Ni se iveşte sim- 
țământul că încă nu am primit viața cu adevărat. Dar 
până şi Domnul zice că Împărăţia Cerească se cucereşte 
prin multă nevoință şi trudă, şi cei ce se trudesc o 
răpesc. Minunată este chpa când auzim aceste cuvinte 
în adâncul inimilor noastre. Şi ne dă de înţeles că noi 
sântem înşine ziditorii vieții noastre vecinice. Dum- 
nezeu ne face „,potenţial”, iar apoi urmează totul: şi 

darurile lui Dumnezeu, şi căutările noastre de făptură a 
vecinicei Sale iubiri. 

Însăşi viaţa, în zidirea mănăstirii, ne determină a 
munci cu pietre şi cu cărămizi, cu pietriş şi cu tot ce 
este pământ. Şi cum să unim viaţa duhului nostru cu 
neapărata cerință a unor astfel de munci? — Nu fără 
luptă. Căci cu Dumnezeu nu întotdeauna ne este uşor. 
Mai curând rareori ne este uşor, iar cel mai adesea — 
trudă, neînţelegerea şi îngustimea noastră cea neînstare 
a primi Duhul lui Dumnezeu. Cum să învingi această 
înrâurire a materiei în viața noastră? 

Când eram de vârsta voastră îmi era, în chip ciu- 
dat, îmbucurător a mă trudi şi a mă strădui în lupta 
pentru a-mi însuşi Împărăţia iubirii Tatălui fără-de-în- 
ceput. Trăim în lumea aceasta ca într'o temniță strâmtă. 
Pare un oarecare contrast cuvântul despre libertate. Însă 
sânt clipe când Dumnezeu ne cercetează cu a Sa putere 
(în limbaj theologic, „energie” sau „lucrare”), iar atunci 
se face limpede viziunea că sântem născuți de la 
Dumnezeu şi chemaţi a avea aceeași viaţă pe care o are 
Însuşi Făcătorul nostru. A vorbi despre libertate și des- 
pre căile spre ea nu-mi este simplu... Ciudat ne este 
alcătuit duhul vecinic: singurul gând primit lui este cel 
despre Absolutul fără-de-început, iar noi avem nevoie 
de aceste munci pământeşti. Eu am trecut prin toate 
cele ce trăiţi voi acum, iar în prezent trăiesc o cu totul 
altă viaţă decât vol. Şi aş dori să vă împărtăşesc sălta- 
rea duhului nostru când sântem chemați de Dumnezeu 
a lupta pentru zidirea casei noastre duhovniceşti. 

În soarta mănăstirii noastre putem observa un 
uimitor plan al lui Dumnezeu: am început cu nimic”, 
asemănător facerilor lui Dumnezeu „din nimic”, şi 
fiecare pas ni s'a dat cu multă trudă. lar acum că locul 
ne-a devenit neîndestulător, datu-ne-a Dumnezeu o 
nouă întindere, spre zidirea mănăstirii noastre. Primiti 
zidirea casei celei noi ca pe o însărcinare de la Dum- 
nezeu. Domnul nostru ne-a dat cinstea de a împreuna 
viața rugăciunii noastre liturgice cu zăbavnica înaintare 
a zidirii unei case din cărămizi şi a unei biserici din 
piatră. Şi astfel, răbdați acum câţiva ani, dar zidiți casa 
ȘI zidiți biserica. 

Aşadar, din nou începe acel proces istovitor, şi cei 
care rabdă istovirea şi muncesc conştient, la sfârşit vor 
stăpâni Împărăţia cea vecinică. Niciodată nu trebuie să 
pierdeţi din vedere că noi toți ne-am adunat aci spre a 
trăi vecinic cu Dumnezeu. În aceasta şi constau toate 
convorbirile mele cu voi: cum să facem din acest loc, 
din mănăstirea noastră o casă de rugăciune şi de zidire 
a vieţii noastre în Hristos lisus, şi printr” Însul să ne 
facem fii ai Tatălui Ceresc: „Tatăl nostru, Carele eşti în 
ceriuri”. 

Cât de mult doresc a vă împărtăşi toate, pretțioşii 
mei frați și surori! Zidiți mănăstirea, şi în paralel cu ea 
vi se va zidi biserica duhovnicească, vâcinică, şi de 
acum una nefăcută de mână. Atunci sărăcăciosul şi 
micul nostru loc ne va deveni prețios. 

De multe ori mi s'a întâmplat a cugeta la faptul de 
este cu putință a forma omul numai pe o linie pozitivă, 
ocolind cercările negative. Când am ajuns la Athos şi 


276 Arhimandritul Sofronie 


m'am aflat în împrejurările mănăstirii athonite, acolo 
era igumenul şi ceilalți bătrâni care se îndeletniceau cu 
viaţa de obşte a mănăstirii şi a fiecărui mădular în par- 
te. Şi atunci mă simțeam slobod a mă da întreg cuge- 
tării la Dumnezeu. Acea slobozenie îmi era un dar atât 
de mare. Micul colțişor al chiliei mele îmi era destul 
spre a cuprinde întreaga lume în rugăciunea mea. 

Acum mulți dintre cei ce vin la duhovnici se plâng 
de singurătate. Dar, în esență vorbind, dacă noi trăim 
cu adevărat dumnezeirea lui Hristos, atunci nu mai 
cunoaştem singurătatea. V'o spun din experienţa mea, 
căci am fost în pustie şapte ani, şi niciodată nu s'a atins 
de mine simțământul că îmi lipseşte ceva, adică vreun 
însoțitor, ci în duh era plinătatea părtăşiei cu Dum- 
nezeu şi cu omul. 

Când ne limităm întru toate, ne lepădăm de toate, 
ŞI voim numai a auzi numele lui Dumnezeu, cuvintele 
Lui, poruncile Lui, a chema pe EI, a fi legați de El cu 
toată fiinţa noastră, atunci toată lucrarea devine un act 
liturgic de o mare însemnătate. Şi astfel fiecare — şi 
fiecare soră, şi fiecare dintre părinți — să nu creadă că 
se îndeletniceşte cu vreo lucrare neînsemnată, să zicem 
când trebuie să punem cartofi, să semănăm legume, să 
le udăm ş.a.m.d., şi să ne grăbim să ne plictisim... Tot 
ce veţi face — totul se face pentru zidirea bisericii şi 
pentru Liturghie. Atunci duhul nostru va fi dus la acea 
clipă care, istoric, s'a petrecut acum două mii de ani, 
când Hristos încă era cu noi pe pământ, ŞI se va contopi 
cu ea. Atunci se va scurta vremea şi cei două mii de ani 
se vor face străvezii, ca şi cuvântul. Tot astfel şi toate 

vârstele istoriei, fie ele şi milioane de ani, în conştiinţa 
noastră se vor închega într'un singur ghem de rugă- 
ciune. Nedesluşită şi nepătrunsă este taina ființei ipos- 
tatice, personale — în chip curios, acest principiu trăie- 
ste în fiecare dintre noi, şi până şi în Dumnezeu Însuşi; 
și el necontenit caută Absolutul. 

Şi de ce nu este destul să fii unul singur ca să 
trăieşti? — Ni s'a dat Descoperirea că în ființa fără-de- 
început a lui Dumnezeu nu se află doar Unul, ci Trei. 
Şi omul, chiar şi cel ce ar gândi neîncetat numai la ce 
este nesfârşit şi fără-de-început, în chip ciudat are 
nevoie să o împărtăşească altei persoane şi să trăiască 
împreună. Aceasta este împreună-părtăşia, împărtăşirea 
în ființă. Mai cu seamă viața monahală de obşte ne dă 
putinţa a înfăptui o astfel de împărtăşire. 

Aşadar, noi nu mai gândim de acum pe Dumnezeu 
ca fiind uni-ipostatic: deplina descoperire despre Dum- 
nezeul Tri-ipostatic ne arată că până şi Dumnezeu tră- 
iește în împărtăşire cu o altă Persoană, cu un alt Ipos- 
tas. Astfel, preţuiți faptul că în familia noastră puteți 
trăi cu adevărat necurmat în rugăciunea pentru toţi cei 
adunaţi întru una în acest loc. 

Pentru ca necurmat să fie cu noi energia împăr- 
tăşirii, voiu risca să vă dau drept pildă rugăciunea pen- 
tru unimea noastră. lar atunci veţi vedea cum se zămis- 
leşte în noi puterea curat duhovnicească în care ne vom 
simți libertatea. Astfel, treptat, din lucruri mărunte se 
naşte marea vecinicie. În cartea mea am scris că după 
plinirea procesului vieţii noastre, de vom fi mântuiți de 
către Dumnezeu, noi vom primi Viața cea, în esență, 

fără de început, şi vom uita până şi obârşia noastră 
pământească. 

Începem cu ABC-ul, treptat, lucrând cele mărunte: 
cu felul cum să gândim cele bune despre toți şi despre 
fiecare, despre toți frații şi toate surorile; cu felul cum 
să nu primim gânduri rele, cum să nu îngăduim vreunui 
duh rău să stăpânească inimile noastre, ducându-ne la 
osândă; cu felul cum să păstrăm bucuria împărtăşirii cu 
fiecare dintre ceilalți. 

Eu încerc să vă dau această rugăciune nu ca pe o 
pravilă obligatorie, ci ca pe un chip al celor pentru care 
trebuie să vă rugați spre a birui povara materiei asupra 
noastră şi a strămuta totul în domeniul duhului, pentru 
că „Duh este Dumnezeu”!. Astfel, treptat, ne vom 
putea înălța într'o altă formă a ființării, pe care nu este 
cu putință a o pune în cuvinte sau a o da spre înțelegere 
celor ce nu au cercat-o prin experienţă. 

Mi-a venit în clipa aceasta un gând cumplit: multe 
cărți despre creştinism sânt scrise de oameni ce nu au 
experiența lui Dumnezeu, oameni a căror minte lu- 
crează după rânduiala pământească. Cum să scăpăm de 
înrâurirea unor astfel de minți? — Nu demult mi s'a 
întâmplat a vorbi cu nişte oaspeţi. Cei cu care vorbeam 
erau oameni Care ne sânt dragi. Şi vorbeam despre 
faptul că în lumea de astăzi apar cărți scrise de oameni 
care nu au decât o educație pământească şi care, esen- 
tial, niciodată nu au trăit pe Dumnezeu. Noi vorbim 


l Io. 4: 24. 

despre duh, dar pentru ei duhul este un mit. ȘI dacă ei 
ar fi trăit pe Dumnezeu, ar fi avut o altă gândire. 

Când vă veţi ruga lui Dumnezeu pentru sine şi 
pentru toți frații şi surorile noastre, şi mai departe, până 
la a cuprinde întreaga omenire, duhul vostru se va 
obişnui a trăi anume în forma în care multe realități vor 
deveni de neclintit în adevărul lor. 

Ciudat lucru omul! Este chemat întru ființă prin 
porunca lui Dumnezeu Făcătorul, şi înşine ne trăim 
obârşia din nimic, plini de cugetul nimicniciei noastre. 
Ca iată că Hristos ne-a adus gândul şi nădejdea, şi chiar 
energia unei alte vieţi. Şi cât de ciudat Se poartă El cu 
noi! Iată, cei cărora le este încredințată slujirea duhov- 
nicească — a fi duhovnici, înțeleg despre ce vorbesc eu. 
Cum dintr’o dată acest om, ivit dintru nimic, începe a 
vorbi despre legile vécinicei ființări? Nespus de intere- 
sant este că Dumnezeu ne lasă pe noi să lucrăm. Iar El 
stă sau în faţa noastră, sau lângă noi, şi ne vorbeşte 
despre cum este EI în Sine. Noi nu înţelegem tot ce ne 
vorbeşte. Cu toate acestea, cu împreună-lucrarea Lui, în 
Duhul Sfânt, treptat sântem duşi către viziunea duhov- 
nicească şi ea ne aruncă în uimire înaintea Dum- 
nezeului nostru şi Tatălui, Care ne zideşte dintru nimic. 

lar acum rugăciunea mea este ca Domnul să ne 
păzească pe toți în calea cea adevărată. 

EI Însuşi este Calea noastră. 


l Vezi Io. 14: 6. 

CUVÂNTAREA 1: DESPRE PROGRAMUL MĂNĂSTIRII.........5 


Programul mănăstirii: paza poruncilor lui Hristos. Tragedia 
egoismului şi biruirea lui. Zavistia ca semn al prezenței egoismului 
în noi. Unimea duhului — cale spre mântuire. Despre mutarea sa din 
lumea aceasta, și strânsă legătura sa cu frăția. Alegerea limbii 
pentru cuvântări. Cum să te apropii de Dumnezeu. Rugăciunea şi 
petrecerea în Dumnezeu, ca sens al monahismului. 


CUVÂNTAREA 2: DESPRE MĂREȚIA CHEMĂRII LA 
DEPLINĂTATEA ASEMĂNĂRII CU DUMNEZEU... cusca 12 


Putem împăca treburile de zi cu zi cu măreţia chemării. Pentru per- 
sonalismul dumnezeiesc şi omenesc. Însuşirea principiului ipostatic 
prin paza poruncilor în monahism. Pentru cuvântul lui Hristos şi 
mântuire. Îndatorirea noastră de a deveni sfinți. Măreţia este în 
smerenie. Despre mutarea de aci. Nu micşorați cuprinsul desco- 
peririi lui Hristos. Pentru cea întreit-una asemănare cu Dumnezeu a 
omului. 


CUVÂNTAREA 3: MULTI-IPOSTATICA UNIME A ÎNTRE- 
GULUI ADAM ŞI ÎNFĂPTUIREA EI ÎN VIAȚA MONAHALĂ..24 


Testament: unimea mănăstirii în numele lui Siluan. Hristos se arată 
lui Siluan. Despre rugăciunea pentru întregul Adam ca pentru sine. 
Calea către rugăciunea atotcuprinzătoare. „,Ține-ţi mintea în iad”. 
Adam-omul — chipul unimii treimice multi-ipostatice, care se trăieşte 
în Liturghie. Pentru slujirea mănăstirii. Universalismul lui Hristos: 
în dragoste, iar nu în cunoaştere. Slujirea noastră celorlalți este în 
unimea noastră. Cuvântul despre Dumnezeu — un ocean. 


CUVÂNTAREA 4: PENTRU DARUL UNIMII, PENTRU OMUL 
IN LUMEA ACEASTA ŞI NAŢIONALISM........cceee e nnneeneeeneeee- 32 


Mănăstirea noastră — dar de la Dumnezeu, în tânjirea după unimea 
multinațională. În Hristos nu este nici parte bărbătească, nici 
femeiască. Maica Domnului — cel mai înalt chip al lui Dumnezeu. 

Despre legătura dintre om şi lumea materialnică: sântem o parte din 
trupul întregului Adam. Felul nostru de a gândi, şi cel al lumii. Cum 
văd athoniţii moartea. Pe Hristos nu este nevoie să-L aperi: El este 
Stăpânul lumii. Suferinţa creştinilor — secerişul sfinţilor. Naţionalis- 
mul evreiesc şi adevăratul Messia. Întâmplarea cu Hananeianca din 
Evanghelie şi mărturisirea lui Petru în Kesaria. 


CUVÂNTAREA 5: POMENIREA MORŢII, CUVÂNTUL LUI 
HRISTOS ŞI ASEMĂNAREA CU DUMNEZEU.......................43 


Pentru pomenirea morţii. Moartea — rodul păcatului. Hristos a 
„stins” păcatul lui Adam. Pentru urmarea lui Hristos şi a cuvântului 
Său. Rugăciunea şi Liturghia ca viaţă vecinică. „Dacă cineva este în 
Dumnezeu, acela nu are nevoie să citească din cărţi”. Împărtăşirea 
noastră este prin rugăciune. Pentru paza conştiinţei față de lucruri. 


CUVÂNTAREA 6: MONAHISMUL — EXPERIENȚA CUNOAŞ- 
TERI LUI DUMNEZEU ŞI A VIEŢII IMPREUNA...................5] 


Alegerea vieții — monahismul ca Liturghie. Monahismul — credinţa în 
viață, iar nu în moarte. Rugăciunea pentru un bolnav, cum „l-a trăit 
pe Dumnezeu”. Pentru experiența cunoaşterii lui Dumnezeu. Mona- 
hismul ca pomenire a lui Dumnezeu şi viaţă în EL. Înaintea feţei 
morții. Viața în monahism — slujirea Liturghiei. Pentru viaţa îm- 
preună. Păcatul lui Adam. Omul nu este un calculator. Însuşirea 
noilor veniţi (despre albine). 


CUVÂNTAREA 7: ASCULTAREA ŞI CELELALTE CĂI ALE 
PROPĂŞIRII DUHOVNICEŞTI......m. maneca ae 60 


Pentru deplinătatea atinsă şi începutul fără de început. Pentru căile 
învățăturii duhovniceşti. Pentru ascultare. Pentru nepătimire. Dra- 
gostea dumnezeiască. Semnul ajungerii la Dumnezeu — lărgirea 
ființei. Chipul lui Dumnezeu — multi-ipostatica unime. Ascultarea 
duce la „EU SÂNT”. Pentru paza poruncilor. Energia învierii este în 
credința noastră: despre „aşteptare ” şi „deznădejde ”. Despre „înal- 
ta tensiune” şi „relaxare”. 


CUVÂNTAREA 8: DOMNUL S'A SUIT PE GOLGOTHA SPRE A 
MANIULPE LOȚI: see scoteau lasa a iba a ti atit lit ni 70 
Noi sântem. însoțitorii lui Hristos, urmând răstignirii Lui pe Gol- 
gotha pentru întreg Adamul. O clipită a fost vedenia lui Hristos de 

către Cuviosul Siluan şi Cuviosul Serafim, dar calea noastră este 
treptată. Pentru pocăință şi lărgirea viziunii propriului păcat ca al 
lui Adam. Pentru îndulcirea de a fi ascultător în mănăstire. Pentru 
îndoita cale a bucuriei întru Dumnezeu şi a suferințelor lui Hristos. 
Pentru încordarea rugăciunii bisericeşti (nu relaxarea). Însuflarea 
atârnă şi de Dumnezeu, şi de noi înşine. Pentru calea către 
asemănare-îndumnezeire. 


CUVÂNTAREA 9: PENTRU ÎNŢELESUL PĂCATULUI, AL PO- 
CĂINȚEI, AL ASEMĂNĂRII CU DUMNEZEU, AL RUGĂCIUNII 
ȘI AL CELORLALTE PROBLEME ALE NEVOINȚEI............. 81 


În mănăstire ni se subțiază înfelegerea fiecărui păcat. Pentru po- 
căinfa celui ce boleşte. Telul nevoinței: asemănarea cu Dumnezeu în 
reacțiile noastre. Cuvântul „din-afară-mişcat”. Pentru Rugăciunea 
lui lisus. Pentru felul cum trebuie să se rostească. Pentru semnul 
crucii. Situaţia practică a mănăstirii. Pentru însuflarea ce niciodată 
se împuținează. Pentru „atotcunoaşterea” înfumurată, lumească, şi 
cunoaşterea plină de smerita-cugetare, creştină. 


CUVÂNTAREA 10: PENTRU LUPTA CU GÂNDURILE. PEN- 
TRU CRUCEA CĂLUGĂRIEI ŞI OSÂRDIA ÎN CELE ALE 
MANTUIRI soi oo atacă uda pân Dalila aa 96 


Cum trebuie monahii să se întâmpine unul pe altul. Trebuie să oco- 
lim contactele fizice. Lupta cu gândurile pătimaşe. Mănăstirea: cea 
mai înaltă şcoală, dar însoțită de suferințe şi prigoane. Cugetări 
pentru sfârşit şi pregătirea spre aceasta. Dacă vom fi nepăsători faţă 
de propria mântuire, şi Dumnezeu va fi nepăsător față de ea. 


CUVÂNTAREA ll: DESPRE MOȘTENIREA LUI SILUAN, 
DESPRE NEVOINȚA VIEȚII DE OBŞTE ŞI SFINȚENIE.......104 


Pentru cele trei sarcini ale Părintelui Sofronie. Deosebitul dar al 
Stareţului Siluan. Care este firea descoperirii. „Cuvântul de pe 
urmă” al Cuviosului Siluan. Smerenia nevoinței şi smerenia lui 
Hristos. Theologia şi adevărata experiență duhovnicească. A trăi în 
pace unul cu altul cere nevoinţă. Pentru sfințenie. Toate greutățile se 
ivesc din pricina ignoranței noastre. 

CUVÂNTAREA 12: UNIREA TUTUROR CA PORUNCĂ 
NUI PL ate a unei te d aaa a nat aaa 114 


Pentru porunca lui Hristos: ca una să fie. Însuşirea cuvintelor lui 
Hristos prin citirea Evangheliei. Despre nerăbdarea lui Hristos şi 
despre frecuşurile noastre. loan 12: 26 — ființare asemenea lui Dum- 
nezeu. Pentru ultimele zile ale lumii. Atomizarea omenirii ca urmare 
a căderii lui Adam în păcat. Moştenirea morţii de la Adam şi a vieţii 
de la Hristos. 


CUVÂNTAREA 13: PRIN ASCULTARE CĂTRE ÎNVIERE.....122 


Aşteptarea ca energie a Învierii. Pentru neputința de a purta bucuria 
pascală. Aflarea moaştelor Cuviosului Serafim ca o chezăşie a 
învierii. Pentru calea către înviere prin răstignirea ascultării. 
Despre respingerea cuvântului lui Hristos. Răbdarea ca reacție la un 
cuvânt neînțeles al duhovnicului. Învierea este deja în noi sub forma 
credinței. Răspunderea ascultătorului pentru cuvântul duhovnicului. 


CUVÂNTAREA 14: PROBLEMA UNIMII BISERICII............ 131 


Întipăriri rămase din convorbirea cu Vlădica N.: neputinţa de a da 
un răspuns logic la întrebările despre dezbinarea creştinilor şi pri- 
goanele asupra lor. Rugăciunea pentru toți, ca reacție-răspuns la 
dezbinare. Pentru neputința de a jertfi viziunea noastră pentru 
unirea Bisericilor. Cearta cu Dumnezeu: judecă nu Tatăl, ci Fiul 
Omului. Prigoana asupra pravoslavnicilor — calea îngustă a deşer- 
tării lui Hristos Însuşi. Paharul amar al dreptslăvitorilor. 


CUVÂNTAREA 15: PUTEREA GÂNDULUI ȘI CUM SĂ-L STĂ- 


Gândul — o energie ce se răsfrânge asupra vieţii întregii mănăstiri. 
Pentru Filioqve. Pentru stăpânirea gândurilor noastre spre a ne 
păstra mintea în Dumnezeu. Trăiţi-vă ca o singură familie. Răs- 
punderea față de propriile gânduri chiar şi în vremea părăsirii de 
către Dumnezeu. 

CUVÂNTAREA 16: PRINCIPIUL PERSOANEI „FAŢĂ CĂTRE 
FAȚA”, CA TEMEI AL NEVOINȚEI NOASTRE... 145 


Nevoinţa noastră: lupta împotriva morții în Adam, pentru viața în 
Hristos, Care este Cel ce Este cu adevărat. Pentru temeiul personal 
al nevoinţei noastre — „faţă către Faţă”. „Cred” nu este o abstrac- 
ție, ci o conştiinţă personală a cărei sinteză se cuprinde în numele lui 
Hristos. Despre inimă. De la a sta personal înaintea lui Dumnezeu, 
până la înțelegerea întregului Adam. Căderea din credință din 
pricina progresului tehnic. Dezvoltarea noastră: nu prin exerciţii 
psiho-fizice, ci prin poruncile lui Hristos, spre a ne însuşi Viaţa Sa. 
Problema persoanei dezlegată în Evanghelie. 


CUVÂNTAREA 17: DESCOPERIREA LUI DUMNEZEU CA 
TEMEI AL CREDINȚEI NOASTRE... neoane eee ee sono 152 


Dobândirea viziunii duhovniceşti: darul lui Dumnezeu primit pe 
calea urmării lui Hristos. Pentru însuflarea ce nu cunoaşte micşo- 
rare. Arătarea lui Dumnezeu-Persoana lui Moisi. Asemănarea cu 
Dumnezeu, a deveni persoane — țelul nostru de pe urmă. Legătura cu 
Dumnezeu — legătură a iubirii. Tăierea voii şi smerita slujire în 
mănăstire pregătesc spre a primi harul lui Dumnezeu. A trăi fără de 
păcat, după poruncile evanghelice, pregăteşte spre a primi desco- 
perirea lui Dumnezeu. Calea Sfântului Stareț Siluan către mântuire. 
Pentru dragostea şi unimea în Hristos. Pentru libertatea deter- 
minării de sine şi urmările căderii lui Adam. Arătarea lui Dumnezeu 
părinţilor noştri şi înaintaşilor — temeiul credinței noastre. Absoluta 
stăpânire a lui Hristos a luat forma deşertării. 


CUVÂNTAREA 18: CUM SĂ DEVII PERSOANĂ ŞI SĂ TRĂ- 
IEŞTI CA DUMNEZEU PERSONAL... eee eee e neeaeaeee 164 


Facerea după chipul lui Dumnezeu este devenirea noastră ca per- 
soane asemănătoare lui Dumnezeu. Înfăptuirea în noi a principiului 
personal prin viața după poruncile lui Hristos. Theologia academică 
şi cea fiinţială: ca stare şi ca rugăciune. Pentru amintirea lui Dum- 
nezeu la fiecare pas. Sarcină: a afla o expresie theologico-doematică 
a experienței Cuviosului Siluan. Cum „să ţii mintea în iadul” şi al 
altor căi. Pentru asemănarea Cuviosului Maxim Mărturisitorul. 

CUVÂNTAREA 19: CUM SĂ ÎNMULŢEŞTI RÂVNA 
DUPĂ DUMNEZEU si io aa a 30 5 dica 00 eta ala a a 180 


Cunoaşterea lui Dumnezeu prin Descoperire. Potenţialul persoanei 
în noi. „Să fie toți una”. Cum vorbeşte părintele duhovnicesc? Cum 
să devenim „prea-asemănători” lui Dumnezeu. Cum să trăim uni- 
mea întregului om. Pentru cele trei naşteri. Pentru avantajele chino- 
viei. Pentru lupta cu gândul. Descoperirea ca temei al vieții. Ru- 
găciunea pentru întreaga lume ca expresie a persoanei. 


CUVÂNTAREA 20: DESPRE DRAGOSTE, CUNOAŞTERE 
ȘI CREDINŢĂ sacose as e tea E S 191 


A cunoaşte este a iubi. Credinţa în Înviere este energia ce învie încă 
de acum. Pentru pomenirea morții. 


CUVÂNTAREA 21: PENTRU LUPTA CU GÂNDUL... 195 


Pentru lupta cu gândul prin rugăciune. Lupta cu gândul — lupta 
pentru unimea obştii noastre. Osândirea de sine: de neapărată tre- 
buință în legătura cu aproapele. În această luptă stă esența mo- 
nahismului. Cele două rugăciuni pentru unime. Mănăstirea: casa 
„mea-noastră”. „la aminte Ceriule”, ca manifestare a persoanei. 
Pentru faptul că suferința este de neocolit. Ectenia păcii şi Dum- 
nezeiescul chip al tri-unimii. 


CUVÂNTAREA 22: METODA LUPTEI T 
ÎMPOTRIVA PATIMILOR... iara inte în aaa ia 200 2 


Ce înseamnă cuvântul „cu post şi rugăciuni”. Unde „rătăceşte” 
mintea noastră. Fiecare lucru zidit îşi are chipul pătimaş. După 
Învierea lui Hristos şi Înălțarea, mintea noastră trebuie să fie cu El 
în Cer, după catapeteasma zilei a opta. Calea luptei este cu mintea. 
Noi urmăm lui Hristos cu mintea. Prin biruința asupra patimii se 
dobândeşte împreuna-petrecere cu Hristos. Paza minţii: cale simplă 
şi lucrătoare. Pentru lupta cu năvalele trupeşti. Biruinţa ca atingere 
a cumpănirii. Nevoinţa noastră: nu este psihologie. Neînţelegerea de 
către oameni a dumnezeieştii smerenii. Pentru smerenia lui Hristos: 
pilde din Evanghelie. Pentru experiența cea mai presus de ştiinţă a 
Cuviosului Siluan. 

CUVÂNTAREA 23: VECINICIA ŞI VREMEA 
ÎN HRISTOS. PROBLEMA CALENDARULUI... eee 212 


Gânduri despre moarte. Noul Legământ vorbeşte despre vecinicie. 
Viaţa monahală ca întâlnire cu Dumnezeu față către Faţă. Despre 
rugăciunea din Ghethsimani ca rugăciune pentru întregul Adam. 
Hristos împreună-pătimea cu întreaga lume şi cu toți. Monahismul 
ca împlinire a poruncii „Să vă iubiţi unul pre altul”. Neascultarea 
lui Adam — la rădăcina întregului arbore al omenirii. Dragostea 
cosmică în mica noastră obşte. Cum să atingi vecinicia. Pentru 
cuvenita gândire creştină. Despre stâlcirea creştinismului. Despre 
lepădarea comuniunii din pricina calendarului. Vremea — condiţia 
ființării făpturii. Poruncile lui Hristos schimbă rânduiala vieții noas- 
tre. Pentru înfăptuirea persoanei pocăința este de neapărată tre- 
buinţă. 

CUVÂNTAREA 24: IPOSTASUL CA STARE 

A OMULUI ÎNDUMNEZEIT.......mnen nenea anna eni223 


Hristos este Dumnezeu întrupat. Dumnezeu S'a descoperit ca lpostas 
şi ca Fiinţă multi-ipostatică. Omul ca chip şi asemănare. Oglindirea 
lui Dumnezeu în făptura Sa. Pentru identitatea după har, iar nu după 
esență. Pentru neapărata împreună-lucrare (,„,sinergie”). Pentru 
descoperirea de sine a lui Dumnezeu în poruncile Sale. Pentru po- 
runca „Învățaţi toate neamurile”. Pentru rugăciunea ipostatică ce 
uneşte întreaga omenire. 


CUVÂNTAREA 25: PENTRU A SE ÎNVĂŢA ÎNTRU 
SMERENIA LUI HRISTOS... eee eee eee nea 232 


Postul: vremea urmării lui Hristos. Rânduirea duhovnicească a vieții 
lui Hristos: Kesăria, Thavor, Golgotha. Apostolii — martorii Dum- 
nezeirii pe Thavor. Pentru a ne însuşi viața lui Hristos. Păharul lui 
Hristos — deşertarea Sa — este de neajuns omului. Săvârşitul lui 
Hristos, ca manifestare a Dumnezeieştii Lui smerenii. „Fiţi precum 
copiii!” De-biruinţă-purtătoarea deşertare şi smerenia lui Hristos 
sânt de neajuns. Turburare din pricina chipului de robie al pocăinţei 
noastre. Pilda Domnului şi smerenia Sa. Duhovnicii trebuie să se 
asemene lui Hristos în înjosirea Sa de Sine. Cu cât mai adâncă 
urmarea lui Hristos, cu atât mai limpede se arată în noi principiul 
ipostatic. 

CUVÂNTAREA 26: PENTRU CELE TREI RĂSTIMPURI ALE 
VÂRSTEI E A e DESPRE d. CUVÂN- 
TULUI ÎN INIMĂ... sata în aaa da ...242 


Când cuvântul este peui de Duhul Sfânt. Pentru graiul expresiilor 
theologice. Pentru neapărata trebuin{ă de a cunoaşte răstimpurile 
vieții duhovniceşti. Calea creştinilor: asemănarea Cuvântului în- 
trupat. Cele trei răstimpuri ale vieţii duhovniceşti. Marea shimă ca 
rugăciune pentru întreaga lume. Pentru Parthenie al Kievului. 
Pentru semnele răstimpurilor al doilea şi al treilea ale vieții duhov- 
niceşti. Pentru creşterea duhovnicească. 


CUVÂNTAREA 27: MĂNĂSTIREA - ȘCOALĂ A MÂNTUIRII 
PRIN UNIME, ASCULTARE ŞI ÎNCREDERE ÎN DUHUL CU- 
VIOSULUI SILUAN sic na bă aaa ta aaa tata og 0 249 


Pentru măreaţa moştenire a Cuviosului Siluan. A deveni ucenicul 
Cuviosului Siluan este a cuprinde întreaga lume. Chip şi asemănare 
înseamnă a trăi viaţa lui Dumnezeu. Telul nostru: a deveni creştini 
până la deplina asemănare cu Dumnezeu. Pierderea însuflării este 
de neînlocuit. De la tabula rasa la mântuirea din moarte. A primi pe 
Hristos ca Dumnezeu este deja mântuitor. Zidiţi-vă viața prin dureri 
sufleteşti şi trupeşti. Pentru ascultarea şi încrederea în igumen. 
Pentru neînțelegerea între cei bătrâni şi cei tineri. Pilde ale unor 
neînțelepte dezbinări în frăție prin săvârşirea ascultării. Pentru 
răbdarea igumenului. Mănăstirea ca o „trambulină” spre Împărăția 
Cerească. 


CUVÂNTAREA 28: „IA AMINTE CERIULE, a VOIU GRĂI”: 
POCĂINȚA ŞI APOFATISMUL .. A AIl 


Pentru viața sub însuflarea Duhului Sfânt. Pentru înfrânarea minţii. 
Pravila începătorilor. Atingerea descoperirii harului. Pentru o viaţă 
fără de păcat. Când theologia devine cuprinsul rugăciunii. Rugă- 
Ciunea pocăinței: mai presus de cosmos. Trebuie a ne ţine mintea 
acolo — după catapeteasma zilei a opta. Pentru lupta cu patimile şi 
dumnezeiasca nepătimire. Cum să vorbeşti despre Dumnezeu? 
Despre smerenia dumnezeiască cea de nedescris. Pocăinţa univer- 
sală ce îmbrăţişează întreaga istorie a omului. Învățătura Cuviosului 

Siluan. Despre cum trăieşte persoana. Pocăinţa nu are capăt pe 
pământ. 


CUVÂNTAREA 29: PENTRU LITURGHIE... cecene aaa use 267 


Liturghia — simțământul Paştilor de-biruinţă-purtătoare. Pentru 
prefacerea pâinii în Trupul lui Hristos. Viața după poruncile lui 
Hristos. „Cu moartea, moartea călcând”. Părintele Sofronie nu a 
cunoscut negrijania, din pricina deznădejdii. Pentru îndumnezeirea 
prin împărtăşanie. Fiecare liturghie — ceva nou. Pentru deosebitul 
adânc al Liturghiei Sfântului Vasilie cel Mare. 


CUVÂNTAREA 30: PENTRU CEA LUI-DUMNEZEU-ASEMĂ- 
NĂTOARE LIBERTATE A OMULUI... eee eee e reeeeananrnae2 72 


Duhul nostru: făcut de Dumnezeu, iar nu de părinţi. Cereasca 
Împărăție se răpeşte printr'o mare nevoinţă. Dorinţa de a împărtăşi 
monahilor avântul său în zidirea mănăstirii. Cum să facem din 
această mănăstire casă de rugăciune. Despre experiența libertăţii la 
Athos. Fiecare lucrare este un act liturgic. Pentru principiul per- 
soanei şi Absolutul multi-ipostatic. Pentru energia libertăţii în noi. 
Pentru primirea vieţii fără de început. Dumnezeu Duh este. Despre 
cărțile fără experiența cunoaşterii lui Dumnezeu. Noi ne trăim 
propria nimicnicie. Să ne păzească Dumnezeu pe calea cea dreaptă. 

